
Prefață 


Mitropolitul Irineu Mihălcescu ne întâmpină cu un episod demn de toată 
luarea noastră aminte, în cartea Catehismul creștin ortodox: 

„Iubite cititorule, Ce ai zice tu de călătorul pe care, întâlnindu-l în drum, 1- 
ai întreba: «De unde vii?» şi «Unde mergi?», iar el ți-ar răspunde: «Nu știu»? 
Nu-i așa că răspunsul lui te-ar face să te îndoieşti că ai înaintea ta un om întreg 
la minte? 

Și tu ești un călător pe acest pământ, căci azi ești, dar mâine, poimâine, 
peste un an, peste zece, în sfârşit cândva, nu vei mai fi. Te vei duce şi tu acolo 
unde s-au dus toţi câți au făcut umbră pământului de la începutul lumii și până 
azi, cum şi toți câți vor mai trece prin această lume până la sfârşitul veacurilor. 

Dar știi tu unde te vei duce? Cu alte cuvinte, știi de unde vii și unde mergi? 
Ori ești şi tu la fel cu călătorul de mai sus? 

Poate că ştii ceva asupra începutului şi sfârşitului călătoriei tale în această 
lume, dar nu ești încă pe deplin lămurit. Ei bine, află de la mine, că nimeni și 
nimic altcineva nu te poate lămuri desăvârşit asupra rostului tău în această lume 
și a călătoriei ce ai de făcut în lumea aceasta și în cea care se întinde dincolo 
de pragul mormântului, nimic şi nimeni altul nu-ţi poate lumina calea şi călăuzi 
pașii mai bine şi mai sigur decât cuvântul lui Dumnezeu... Mântuitorul Hristos 
care a zis: «Eu sunt lumina lumii», să fie cu tine, cu al Său har și cu a Sa iubire 
de oameni, în toate zilele vieţii tale. Amin. ”| 

Înalt Prea Sfinţitul Irineu ne recomandă aici cu toată căldura inimii sale 
cuvântul hui Dumnezeu. Dacă-l întrebăm acum pe Sf. Antim Ivireanul ce este 
cuvântul lui Dumnezeu el ne va răspunde că „Sfânta Scriptură este Cuvântul lui 
Dumnezeu şi reprezintă izvorul nesecat al vieții şi al înțelepciunii duhovniceşti 
care duce la mântuire... Cartea lui Dumnezeu iaste Sfânta Evanghelie, precum 
am şi mai zis (sic)."? 

lubiţi cititori, cartea pe care o ţineţi în mâini oferă lămuriri celor care doresc 
să cunoască ce au de făcut în lumea aceasta ca să poată fi cu adevărat fericiţi în 
lumea care se întinde dincolo de pragul mormântului. Cartea aceasta va fi 
folositoare pentru cei ce vor să cunoască drumul al cărui capăt este veşnicia 
fericită împreună cu Dumnezeu Tatăl, Dumnezeu Fiul şi Dumnezeu Duhul Sfânt. 
Și pentru că singura credinţă dreaptă şi adevărată este aceea care mai târziu, în 
istorie, a ajuns să se numească şi ortodoxă, lămuririle aduse sunt luate din 
dreptarul acestei credinţe, care este cuvântul lui Dumnezeu. Şi aşa cum ne învață 
Sfântul Mitropolit Antim, cuvântul lui Dumnezeu nu este altul decât Sfânta 
Scriptură a lui Dumnezeu. 


' Mitropolitul Irineu Mihălcescu, Carehismul Creștin Ortodox, Editura Babel, Colecţia Credinţa Noastră, Bucureşti, pp. 
4-5. 

? Cuvânt de învăţătură la Bogoiavlenie, apud Sfântul Antim Ivireanul, Didahii, Editura Basilica, București, 2010, pp. 6, 
12 şi 152. 


Cuvânt înainte 


„Oamenilor, făpturi ale lui Dumnezeu, cunoaşteţi pe Făcătorul! El ne 
iubește. Cunoașteţi iubirea lui Hristos şi trăiţi în pace și așa bucuraţi-L pe 
Domnul. El îi aşteaptă la Sine milostiv pe toţi.” * 


„Starețul Siluan zeci de ani plânsese «până la fierbinţi lacrămi», ca lumea 
să cunoască pe Dumnezeu. El purta în cugetul său faptul că dacă toate 
noroadele — el gândea noroadele, purtându-le în dragostea rugăciunii inimii 
sale — ar şti dragostea și smerenia lui Dumnezeu, atunci asemenea Apostolului 
Pavel, ele ar lăsa ca pe nişte gunoaie (vezi Filipeni 3:7-8), ca pe nişte jucării 
toate împătimirile lor, tot ceea ce le absoarbe întreaga fiinţă, şi ar începe să 
caute această smerenie şi această dragoste din toate puterile, zi și noapte. lar 
dacă s-ar întâmpla așa, întreagă fața pământului s-ar schimba, şi soarta tuturor 
oamenilor și a întregii lumi şi-ar schimba chipul, precum zicea Starețul, «întru 
un ceas». Atât este de mare acea putere." 


„Cine ar putea mărturisi adevărul fără să-l cunoască sau fără să-l creadă? 
Necunoaşterea şi improvizaţia (...) provoacă grave conjuzii în înțelegerea şi 
trăirea Adevărului eliberator. Necunoaşterea precisă a scopului vieții omului pe 
pământ şi perspectiva ei eshatologică (...), necunoașterea multor alte învățături 
esenţiale ale credinței noastre, generează în mintea unor oameni o imagine falsă 
a unui Dumnezeu imaginar, antropomorj, tolerant până la nedreptate, cu 
slăbiciuni care-L fac mai «înţelegător» cu patimile noastre căci, şi El a fost 
om. "5 


Cugetările acestea de mai sus ne arată cât de important este să cunoaștem 
adevărul cu temeinicie, să-L cunoaștem pe Dumnezeu. Cunoaşterea aceasta, așa 
cum zicea stareţul mai sus, ar schimba soarta tuturor oamenilor şi a întregii lumi 
«întru un ceas». A1ât este de mare acea putere. Și, mai ales, ne arată sfinţia sa 
că trebuie să-L cunoaștem noi înşine, direct de la sursă. 

Mai este încă un aspect important, cu privire la nevoia de cunoaştere. Dacă 
vrem să ajungem la această cunoaștere trebuie ca, în timp ce căutăm, să luăm 
aminte la ceea ce ne îndeamnă citatul următor, cules dintr-un manual care se 
predă în facultăţile de teologie ortodoxă, numit Îndrumări misionare: 
„Mântuirea implică pentru creștin două lucruri fundamentale: cunoaşterea lui 
Dumnezeu şi împlinirea voii Lui, arătate prin acte concrete. ”€ 


3 Cuviosul Siluan Athonitul, Între iadul deznădejdii şi iadul smereniei, în traducere de Pr. Prof. Dr. loan Ică și Diac. loan 
I. Ica jr., Editura Deisis, Sibiu, 2001. 

+ Din categoria Despre cunoașterea lui Dumnezeu, decembrie 6, 2012, accesat lunie, 2017. 

5 Episcop Teodosie Snagoveanul, Prefăţă, la Îndrumătorul Bunului Creștin, pp. 1 şi IL, Editura IHTIS, 1977. 

* Prof. Nicolae Chiţescu şi pr. prof. Dumitru Radu, Îndrumări misionare, Editura IBMBOR, București, 1936 p. 5. 


Înţelegem din acest citat că, dacă vrei să-L cunoşti pe Dumnezeu, trebuie ca 
în timp ce-L cauţi să împlineşti voia Lui, arătată în Scriptură. Dar, atenţie!, aici 
este vorba despre voia lui Dumnezeu, nu despre voia și învățăturile vreunei 
denominaţiuni creştine, fie ea chiar şi cea ortodoxă. Este vorba despre voia lui 
Dumnezeu arătată în Sfânta Scriptură, Scriptura despre care Preafericitul Părinte 
Daniel, Patriarhul Bisericii Ortodoxe Române, afirmă că este baza cultului 
ortodox. 

Să luăm un exemplu: la 1 Tesaloniceni 4:3 este scris că voia lui Dumnezeu 
este sfinţirea noastră. Ce trebuie să facem ca să ne sfințim? Noi suntem zămisliți 
în fărădelegi și născuţi în păcate (Psalmul 50:6). Ce trebuie să facem ca să 
ajungem sfinți? 

Răspunsul poate fi găsit tot în Cuvântul lui Dumnezeu. Citim în Evanghelia 
după loan 1:11-13 că oricine-L primeşte pe lisus are puterea de la Dumnezeu să 
devină fiu al Lui, născut, spiritual vorbind, chiar din Dumnezeu. Astfel omul 
devine sfânt. 

Dar cum să-L primesc pe lisus? lisus e în cer, eu sunt pe Pământ. Ce trebuie 
să fac eu aici pe Pământ ca să-l pot primi pe lisus din cer? 

Și răspunsul acesta ne este dat tot în Cuvântul lui Dumnezeu. Citim în 
Evanghelia după Marcu 1:15 şi 16:16 că cine face acești trei paşi (pocăință, 
credință în Evanghelie şi Botezul DUPĂ ce ai crezut) are nașterea din Dumnezeu 
ŞI se va mântul. 

Abaterea ortodoxiei contemporane, de la care suntem chemaţi cu insistență 
să ne întoarcem provine tocmai de aici: creştinii s-au mulțumit să asculte ce spun 
oamenii despre Dumnezeu, fără să caute ei singuri să afle, fiecare în dreptul lui, 
ceea ce spune Dumnezeu despre Sine. Da, ne numim creștini după dreptar dar, 
vai, câți dintre noi avem dreptarul, adică Sfânta Scriptură ca să ne călăuzim viața 
după el? lar dintre aceia care o au în casele lor, câți dintre ei o citesc? Iar dintre 
aceia care o citesc, câţi dintre ei își potrivesc trăirea cu ea? 

Apoi, pe lângă faptul că nu-şi citesc Scriptura, creştinii noştri nu se 
îndeletnicesc nici cu cunoaşterea Sfintei Tradiţii a Bisericii. Ei se mulțumesc cu 
ceea ce aud de la feţele bisericești şi, mai ales, din cultura populară. Cine se mai 
interesează astăzi de unde vin la noi obiceiurile şi ritualurile pe care suntem 
învăţaţi să le ținem? 

Vorbind apoi despre pionierii credinței noastre, dacă ai întreba pe creştinii 
care sunt foarte mândri să se numească ortodocși, câţi dintre ei ar putea să 
numească măcar unul sau doi dintre Părinţii Bisericii? Da, toată lumea ştie de 
Sfântul Nicolae, Sfânta Maria, Sfânta Elena și alţii care sunt cunoscuţi cu prilejul 
sărbătoririi celor ce le poartă numele. Însă câţi dintre cei care-i sărbătoresc ar 
putea să amintească o virtute a sfântului al cărui nume îl poartă, sau măcar o 
singură învățătură de duh din scrierile acestor sfinți? 

Sfânta Scriptură vorbește despre unii creştini „mai buni la suflet” (Fapte 
17:11). Aşa sunt numiţi iudeii din Tesalonic, care cercetau Scripturile ca să vadă 
dacă cele ce le spunea Pavel erau sau nu conforme cu adevărul. M-aş mira câţi 


din cei aproape 90% din populaţia României, care se consideră ortodocși, ar 
putea să fie şi ei numiţi ca „mai buni la suflet”. Dar, în definitiv, numindu-ne 
creştini după dreptar, adică după Scriptură, n-ar trebui ca toți să fim „mai buni 
Ia suflet ” citind-o şi împlinind ce scrie în ea? 

Cineva povestea o păţanie plină de haz, dar şi plină de învățătură. În timp 
ce şoferul unui camion dădea cu spatele la o magazie din piață, ca să descarce 
marfa, un oarecare l-a văzut că se chinuia, pentru că nu putea să vadă bine şi s-a 
oferit să-l ajute. A început astfel să-i facă semn cu mâna şi să zică dă-i, dă-i și 
iar dă-i, până când, dintr-o dată, poc!, s-a auzit un zgomot mare, maşina s-a oprit 
brusc şi acel om a strigat la şofer: „dă-re jos, naivule, și vezi ce-ai făcut.” 

Ei, acum nu aveam în gând chiar să facem haz de păţania bietului șofer pe 
care, hotărât lucru, naivitatea aceasta l-a costat destul de mult. Dar mă gândeam 
cu durere la toţi aceia care, în încercarea de a afla calea care duce în sus la 
Dumnezeu din cer, se iau după ce zic oamenii de Jos, de pe Pământ. lar aceştia 
zic şi ei dă-i, dă-1, dă-i cu ritualurile omenești ale tradiției până când, ca şi bietul 
şofer, se vor pomeni în ziua judecății de la urmă că, vorba românului, au dat-o- 
n bară. Dar dacă șoferul acela a scăpat cumva până la urmă, chiar dacă a trebuit 
să plătească o mare sumă de bani, aceia care ascultă la poveştile oamenilor nu 
mai au nici o șansă de scăpare din iadul în care ajung pentru toată veşnicia, 
împreună cu cei care-i îndrumă pe calea aceasta. 

Înţelegând astfel cât de importantă este cunoașterea adevărului, la modul 
individual, am fost silit din dragoste pentru semenii mei să scriu această carte 
întru iluminarea noastră, a tuturor. Eu nu spun nimănui „dă-i, dă-i”, nici înainte, 
nici înapoi, ci-i amintesc porunca lui Dumnezeu scrisă, atât în cuvântul lui 
Dumnezeu, la care ne trimitea, mai sus, Sfântul Antim Ivireanul, cât şi în texte 
ale Sfintei Tradiţii Ortodoxe. lar toate aceste materiale scrise sunt la îndemâna 
fiecărui creştin care este interesat de ele şi le caută. Şi apoi, ca un adevărat drept 
credincios, îndrept pe fiecare om care doreşte să se lase îndrumat, către lisus. 
Căci E este Calea, Adevărul şi Viaţa (loan 14:6). lar amintirea acestui adevăr 
ne este cu atât mai necesar nouă, creştinilor ortodocşi ai vremurilor de azi, despre 
care părintele Noica vorbeşte astfel: 

„Noi ortodocşii de astăzi trăim eretic, la nivel faptic. De cele mai multe ori 
trăim eretic fiindcă şi înţelegem eretic. Cuvintele sunt corecte, formulele sunt 
corecte, dar înțelegerea e pe total aiurea. " 

Aşa cum lămureşte aici părintele Noica, dacă noi, ortodocșii /răim eretic la 
nivel faptic este tocmai fiindcă înțelegem eretic. Și înțelegem eretic, deoarece 
învăţăm din surse eretice, adică din tradiţiile și ritualurile omenești, în loc să ne 
raportăm la baza cultului nostru ortodox care este Sfânta Scriptură.ă Şi tot 


părintele Noica, vorbind despre „moartea necunoașterii de Dumnezeu” ne 


7 Părintele Noica, Despre pocăință şi nevoinţa greșită, http://www.youtube.com/watch?v=7FX1TQOrsyU, accesat în 
martie 2014. 

* Scriptura ortodoxă de la 2008, declaraţia patriarhului BOR, părintele Daniel, la pagina 8. 

” Ibidem, https://www.youtube.com/watch?v=vWrLRBL7H8s, accesat în decembrie 2014. 


conduce nemijlocit la aceeaşi concluzie: preocuparea față de ritualurile şi 
obiceiurile omeneşti conduc la moarte, moartea necunoașterii de Dumnezeu. 

lată, deci, că cea mai urgentă nevoie a omului este cunoaşterea; iar aceasta 
este cu atât mai urgentă în cazul omului credincios, în timpul vieţii sale 
trecătoare! Căci trăirea aceasta în mod eretic, la nivel faptic este din pricina 
înţelegerii lucrurilor lui Dumnezeu, exact aşa cum spune tot părintele Noica, pe 
total aiurea. Şi n-ar trebui să fie așa. De ce? Pentru că astăzi avem atâta volum 
de învățătură din atâtea surse pur ortodoxe câte n-au fost niciodată disponibile 
de la începutul creştinismului. Numai că, de, vorba românului, Dumnezeu îți dă, 
dar nu-ți bagă și-n traistă. 

În sfârşit, tocmai asta încercăm să facem prin cartea de față. Am adunat o 
mulțime de învățături cu referire la subiectul arătat în titlu, împărțite pe mai 
multe subcapitole, ca să poată fi mai uşor de citit și de înţeles. 

Vorbind mai departe despre cunoaştere, însăși viața veșnică este o 
cunoaştere, cunoaşterea lui Dumnezeu şi a lui lisus Hristos, trimis de El, cum 
scrie la loan 17:3. Marele teolog Dumitru Stăniloae a descris şi el corect nevoia 
de a cunoaşte. EI ne face cunoscut că „de interesul pentru Dumnezeu depinde 
viața noastră, numai acesta poate da un sens vieţii noastre. Existenţa nu se poate 
reduce la starea pământească.” Şi, ca să nu ne avântăm în tot felul de căutări 
şi cunoașteri rătăcitoare, tot acest incomparabil exeget al tradiției ortodoxe!! ne 
vorbeşte şi despre ce fel de cunoaştere avem nevoie. Spune el că „de cunoaștere 
duhovnicească avem nevoie astăzi”!?. 

Dar necunoașterea, unde poate sfârși? Necunoașterea, mai bine spus, refuzul 
de a cunoaşte, duce la o viaţă plină de zbucium și nesiguranță pe Pământ şi după 
aceea spre cel mai înfiorător sfârșit al vieţii: trăirea pentru veşnicie în iad, 
împreună cu Satan. Mântuitorul plânge Ierusalimul pentru că n-a voit să 
cunoască ziua când EI îl cerceta (Luca 13:34). lar urmarea faptului că n-au vrut 
să cunoască este arătat la 19:44, tot în Luca. Mântuitorul le spune acolo că, 
pentru că n-au cunoscut vremea cercetării lor, zidurile şi clădirile Ierusalimului 
vor fi făcute una cu pământul. Și nu numai clădirile ci, vai, chiar „și pe fiii tăi 
care sunt în tine”, adică oamenii vor fi făcuți una cu pământul. lar cine a citit 
istoria căderii lerusalimului la anul 70 ştie ce vor să zică aceste cuvinte. 

Tot împotrivirea față de cunoaştere este ceea ce L-a silit pe Dumnezeu să-i 
îndepărteze pe evrei de la El. Citim în Osea 4:6: „Pentru că tu ai trecut cu 
vederea cunoaşterea Domnului, Eu te voi da la o parte din preoția Mea. Și 
fiindcă tu ai uitat de legea Domnului, şi Eu voi uita pe fiii tăi”. Ceea ce au făcut 
rău evreii este că au trecut cu vederea cunoașterea (Domnului); şi apoi că au 
uitat de legea Domnului. Avem noi ceva de învăţat de aici — zicând noi mă refer 
la toţi aceia care pun Sfânta Scriptură pe planul doi, ultim sau chiar o neglijează 
completamente? 


1% Părintele prof. acad. Dumitru Stăniloae, Mica dogmatică vorbită, Editura Deisis, Sibiu, 2000, p. 25. 
"! loan I Ică jr., Canonul Ortodoxiei, Cuvânt înainte, p. 11, paragraful 2, 2007. 
!2 Părintele prof. acad. Dumitru Stăniloae, Mica dogmatică vorbită, Editura Deisis, Sibiu, 2000, p. 34. 

Cartea aceasta va fi de folos, așadar, tuturor acelora dintre noi care dorim 
sincer şi cu toată inima să cunoaștem adevărul cu privire la dreapta noastră 
credință. Să avem grijă însă că aici nu este vorba despre orice fel de cunoştinţă 
ci, aşa cum spunea Dumitru Stăniloae mai sus, despre o cunoștință 
duhovnicească. lar o astfel de cunoștință se poate căpăta numai prin Duhul Cel 
Sfânt al lui Dumnezeu, din Cuvântul lui Dumnezeu şi din Sfânta Tradiţie 
Ortodoxă, cea adevărată. Căci fiind vorba despre Dumnezeul-Om Iisus Hristos, 
nu putem cunoaște nimic legat de EI în afară de ceea ce Duhul Sfânt al lui 
Dumnezeu vrea să ne descopere cu privire la EI (loan 16:14). lar Dumnezeu ni- 
L descoperă în Cuvântul Său scris. Numai această cunoaştere duhovnicească ne 
poate feri de erezia amintită mai sus de părintele Noica. Numai această cunoaştere 
ne poate aduce un folos nevoinţei noastre şi ne poate face să nu mai trăim eretic, la 
nivel practic. 

ŞI încă un detaliu. Pentru că am vorbit despre Duhul Sfânt, ca fiind singurul 
care ne poate asista în cunoaştere, am să amintesc că Duhul Sfânt este dat „acelor 
ce cred în EI”, adică în lisus (loan 7:39). 


Ce m-a determinat să pun mâna pe condei? 


Am vorbit mai sus, în Prefață, despre subiectul acestei cărți, la modul 
general. În Cuvânt înainte am vorbit apoi despre marea nevoie de a cunoaște 
felul în care să ne asigurăm locul unde ne vom petrece veşnicia. lar în 
subcapitolul acesta vom vorbi cauza principală care a dus la criza creştinismului. 
Ne vom folosi, în sensul acesta, de un mesaj al Sfântului Ignatie Briancianinov. 
Sf. Ignatie Briancianinov este un sfânt cuvios al Bisericii Ortodoxe Ruse, care a 
trăit între 1807 şi 1867. A fost episcop de Caucaz şi scriitor prolific de lucrări de 
spiritualitate. Prăznuirea sa se face pe 30 aprilie. 

Dar, prea iubiţi cititori ai acestei cărți, trebuie neapărat să vă previn că acest 
text este cât se poate de tăios: 

„Ce spectacol vrednic de plâns, și de plâns în hohote: creștinii 
care nu știu în ce constă propriu-zis creştinismul! Privirea noastră 
întâlneşte acest spectacol neîncetat; rareori vedem câte o excepție, 
rareori putem întâlni în numeroasa gloată a celor ce se numesc 
creștini, unul care e creştin nu doar cu numele, ci și în fapl... 

Creștinilor! Voi vorbiţi despre mântuire dar habar nu aveți ce este 
mântuirea, de ce au nevoie oamenii de mântuire și, în sfârșit, nu-L 
cunoaşteţi pe Hristos — singurul mijloc al mântuirii noastre! lată 
adevărata învățătură despre acest obiect, învățătura Sfintei, Univer- 
salei Biserici: Mântuirea constă în restituirea părtășiei cu Dumnezeu. 
Această comuniune a fost pierdută de întregul neam omenesc prin 
căderea în păcat a proto-părinţilor. Tot neamul omenesc e o categorie 
de ființe pierdute. Pieirea este domeniul tuturor oamenilor, atât a celor 


INI 


virtuoşi cât şi a răufăcătorilor. Ne zămislim în fărădelegi, ne naștem în 
păcat... Ca să se refacă comuniunea omului cu Dumnezeu sau, cu alte 
cuvinte, ca omul să obțină mântuirea era necesară răscumpărarea. 
Răscumpărarea neamului omenesc a fost săvârşită nu de un înger, nu 
de un arhanghel, nu de vreo ființă și mai înaltă dar mărginită si creată 
— ci a fost săvârșită de însuși nemărginitul Dumnezeu... 

Pedepsele — partea neamului omenesc, au fost înlocuite cu 
pedeapsa luată de EL; lipsa meritelor omeneşti a fost înlocuită de vred- 
nicia Lui infinită. Toate faptele bune omeneşti neputincioase, 
pogorâtoare în iad, au fost înlocuite cu o singură faptă bună, plină de 
putere: credința în Domnul nostru lisus Hristos. Când iudeii L-au 
întrebat pe Domnul: «Ce să facem ca să facem lucrurile lui Dum- 
nezeu?» Domnul le-a răspuns: «acesta este lucrul lui Dumnezeu, să 
credeți în Cel pe Care l-a trimis El» (loan 6, 28, 29). 

Un singur lucru bun ne e necesar pentru mântuire: credința, dar 
credinţa ca lucrare. Prin credință, numai prin credință, putem intra în 
comuniune cu Dumnezeu, prin mijlocul tainelor pe care ni le-a dăruit 
EL. În deșert dar, si cu păcat cugetaţi și ziceți că oamenii buni dintre 
păgâni si mahomedani se vor mântui, adică vor intra în comuniune cu 
Dumnezeul... Nul... Biserica a recunoscut întotdeauna că există un 
singur mijloc de mântuire: Răscumpărătorul! Ea a recunoscut că cele 
mai mari virtuţi ale firii căzute pogoară în iad. Cum vă închipuiți că 
păgânii şi mahomedanii care nu au cunoscut si nu au crezut în 
Răscumpărător vor căpăta mântuirea numai pentru că ei vi se par 
dumneavoastră drăguţi și buni? Și când mântuirea nu se obține decăt 
printr-un Singur, vă repet, un singur mijloc și acesta este credinţa în 
Răscumpărător? 

Creștini! Cunoaşteţi pe Hristos! Înţelegeţi că voi nu-L cunoaşteţi, 
că vă lepădaţi de EI socotind mântuirea posibilă fără EI, pentru 
niscaiva Japte bune! Cel care socoate o mântuire posibilă fără credinţa 
în Hristos este renegat de Hristos și, poate din neștiință, cade în păcatul 
greu al hulirii de Dumnezeu. «Căci socotim — zice Sfântul Apostol 
Pavel — că prin credință se va îndrepta omul, fără faptele Legii» 
(Romani 3. 28). «Căci dreptatea lui Dumnezeu vine prin credința în 
isus Hristos, pentru toți şi peste toți cei ce cred, căci nu este deosebire. 
Fiindcă toți au păcătuit și sunt lipsiți de slava lui Dumnezeu; 
Îndreptându-se în dar cu harul Lui, prin răscumpărarea cea în Hristos 
Iisus.» (Romani 3,22-24). Veţi replica poate: «Sfântul Apostol Iacov 
cere neapărat fapte bune; el învaţă că credinţa fără fapte e moartă». 
Cercetaţi ce cere Sfântul Apostol Iacov și o să vedeţi că el cere, ca și 
toți insuflații de Dumnezeu scriitori ai Sfintei Scripturi, fapte de 
credinţă iar nu faptele bune ale firii noastre căzute. EI cere credința 
vie, învederată de faptele omului nou, şi nu faptele bune ale firii noastre 


12 


căzute! El dă drept exemplu fapta patriarhului Avraam, Japtă în care 
s-a învederat credința dreptului: iar fapta aceea consta în a aduce 
jertfă lui Dumnezeu pe Fiul Său, Unul născut. Să-ţi înjunghii fiul spre 
jertfire nu e de loc o faptă bună după firea omenească; dar e o faptă de 
credinţă, o faptă bună ca împlinire a poruncii lui Dumnezeu. 

Adânciţi-vă în cercetarea Noului Testament și în general a întregii 
Sfintei Scripturi: veţi găsi că se cere împlinirea poruncilor lui 
Dumnezeu, că numai această împlinire este numită Japtă bună, că 
numai prin împlinirea poruncilor lui Dumnezeu credința în Dumnezeu 
se face vie, ca una ce e lucrătoare: fără aceasta e moartă, lipsită fiind 
de orice mișcare. Și, dimpotrivă, veţi găsi că pornirile bune ale inimii 
sunt interzise, lepădate (fiindcă binele nu este bine dacă nu are ca scop 
voia dumnezeiască, spune Sf. Petru Damaschinul). Dar tocmai 
drăgălașele acestea de fapte bune vă și plac la păgâni și la 
mahomedani! Pentru ele, măcar de-ar fi şi cu renegarea lui Hristos, 
dumneavoastră vreți să le acordați mântuirea. Ciudată e judecata 
dumneavoastră despre rațiunea sănătoasă. De unde, cu ce drept o 
găsiți, o descoperiţi în dumneavoastră? Dacă sunteţi creștină trebuie 
să aveți noțiuni creștine cu privire la acest obiect şi nu altele, după 
capul dumneavoastră sau agățate cine ştie de pe unde! 

Evanghelia ne învaţă că prin cădere noi ne-am agonisit o rațiune 
pervertită, că rațiunea firii noastre căzute, oricât de valoroasă ar fi 
prin natură, oricât de ascuţită ar fi prin învățătura lumească, îşi 
păstrează caracterul căpătat prin căderea în păcat, şi continuă să 
rămână o rațiune pervertită.... 

Ea, Sfânta Biserică, nu face decât să urmeze neabătut învățăturii 
lui Dumnezeu despre lucrările lui Dumnezeu cele descoperite ei de 
către Dumnezeu însuşi! Credem că putem şti despre Dumnezeu numai 
ceea ce Dumnezeu a binevoit să ne descopere! ... 

Esenţa nedumeririlor acestora este lepădarea de Hristos! Nu vă 
jucaţi cu mântuirea, nu vă jucaţi, căci altfel veţi plânge veşnic! 
Apucaţi-vă de lectura Noului Testament şi a Sfinților Părinţi ai 
Bisericii Ortodoxe... Studiaţi din Scripturi şi din credinţa vie pe Hristos 
și creştinismul. "15 
În acelaşi sens, preotul profesor Eusebiu Popovici ne amintește cuvintele 

prin care Sf. Atanasie cel Mare descria starea spirituală a Bisericii, încă din 


13 Sfântul Ignatie Briancianinov, Scrisoarea Sfântului Ignatie către o cucoană care nu accepta că sunt «mulți chemaţi, 
puțini aleşi» și că aleşii sunt tocmai adevărații ortodocși, accesat pe 24 august 2018, http://cuvantincredinta.ro/ 
scrisoarea-sfantului-ignatie-catre-o-cucoana-care-nu-accepta-ca-sunt-multi-chemati-putini-alesi-si-ca-alesii-sunt- 
tocmai-adevaratii-ortodocsi. 

secolul al IV-lea: „Odinioară vasele bisericii erau de lemn şi creștinii de aur; 
astăzi sunt vase de aur şi creștinii de lemn. "+ Foarte trist! 
Oare ce s-ar mai putea spune azi?! 


Noţiuni introductive 
Pentru cine este scrisă cartea aceasta 


Motto: „Să nu muţi hotarul... pe care 
l-au aşezat strămoşii moșiei tale...” 
Deuteronomul 19:14 


Istoria poporului pământesc al lui Dumnezeu (evreii) din Vechiul Testament 
este oglinda istoriei Israelului duhovnicesc al lui Dumnezeu (Galateni 6:16), 
Biserica Noului Testament. Pe vremea proorocului Ieremia, poporul Israel ajunsese 
la o apostazie pe care o găsim descrisă astfel la leremia 5:31: „Proorocii profețesc 
minciuni, preoții învaţă ca şi ei, şi poporului Meu îi place aceasta. Dar la urmă 
ce veţi face?” Proorocul leremia făcea astfel cunoscut poporului Israel că 
Dumnezeu vedea şi cunoştea totul şi, că va veni o zi, ziua de la urmă, când El va 
începe să pedepsească. 

Dar este un „/a urmă ” şi pentru noi când, așa cum citim la Luca 12:2-3, tot 
ce este acoperit se va descoperi şi tot ce este ascuns se va cunoaște. Și așa cum 
Dumnezeu întreba pe evreii de atunci prin proorocul leremia ce vor face ei la 
urmă, când EI îi va judeca, tot așa vrea să ne întrebe şi pe noi prin cartea de față: 
ce vom face noi atunci? 

Cartea aceasta poate fi privită ca un fel de îndemn către noi, creştinii, de a ne 
cerceta și a ne îndrepta căile, căci vine acea zi a judecății pentru toată lumea 
(Apocalipsa 20:11-15), zi care începe exact cu noi, credincioșii — așa citim la 1 Petru 
4:17. 

Cartea este scrisă pentru toţi credincioşii care sunt interesați în mod serios de 
mântuirea lor. lar mântuirea aceasta implică o condiţie arătată de Sfânta Scriptură 
prin cuvintele „fericiți cei curaţi cu inima, că aceia vor vedea pe Dumnezeu ” (Matei 
5:8). 

Cine sunt cei curați cu inima? Unul din înțelesurile acestui cuvânt este inimă 
deschisă, fără gânduri ascunse. Stânta Scriptură ne învaţă astfel că omul care-L va 
vedea pe Dumnezeu, este cel care primește Cuvântul scris al lui Dumnezeu fără 
gânduri inspirate din surse străine de Dumnezeu, gânduri omeneşti, ci drept aşa cum 


"1 Busebiu Popovici, Istoria Bisericii Universale, vol. 2, p. 262. 


14 


ni L-a trimis Dumnezeu „prin descoperirea lui Hristos, pe care au vestit-o 
dumnezeieştii şi sfinţii Săi Apostoli”!5. Un astfel de om nu va accepta nici o 
interpretare care nu este clădită pe Cuvântul scris al lui Dumnezeu. Şi este așa 
deoarece, după cum citim la 2 Petru 1:20-21, „nici o proorocie a Scripturii nu se 
tâlcuiește după socotința fiecăruia; pentru că niciodată proorocia nu s-a făcut din 
voia omului, ci oamenii cei sfinți ai lui Dumnezeu au grăit, purtaţi fiind de Duhul 
Sfânt”. A fi om cu inima curată înseamnă, aşadar, a rămâne la interpretarea 
Scripturii dată de Duhul Sfânt, care a călăuzit pe cei ce au aşternut-o în scris. 

ȘI pentru că ţinem neapărat să se știe că şi Sfânta Tradiţie Ortodoxă rămâne 
strict tot la Sfânta Scriptură, amintim aici numai două mărturii care fac această 
dovadă: 

„Deci să nu îndrăznim deloc a spune sau a concepe ceva despre Dumnezeirea 
cea mai presus de ființă şi tainică, în afară de cele ce ni s-au arătat nouă în chip 
divin prin Sfintele Scripturi. "1 

Și a doua: „Nici chiar pe mine, care-ţi vorbesc acestea, să nu mă crezi dacă nu 
vei primi din Dumnezeieştile Scripturi dovada celor ce-ţi vorbesc. Mântuirea 
noastră constă în dovezile Dumnezeieștilor Scripturi.” 

Orice creştin care se abate de la Sfânta Scriptură nu-L va vedea pe Dumnezeu 
decât în poziția de condamnat pe veci de la Faţa Lui. Ne bucurăm astfel să venim în 
ajutorul tuturor acelora care doresc să urmeze învăţătura Sfintei Scripturi și, în 
același timp pe aceea a Sfinților Părinți ai Bisericii. Sau care, ca și Sf. Chiril al 
Ierusalimului, nu se abat din limitele Sfintei Scripturi, nici chiar dacă sunt nevoiți 
să-și retragă convingeri de-ale lor, care nu sunt conforme cu textul sacru. 

Ceea ce este scris pe paginile acestei cărți este pentru creștinii care cred în 
Dumnezeul Cel Viu, în Dumnezeul Scripturilor şi în Mântuitorul viu, care a trăit 
pe Pământ, ne-a răscumpărat din păcat și pierzare, ne-a lăsat Cuvântul Său viu 
prin dumnezeieștii și sfinții Săi Apostoli, S-a răstignit pentru noi, a murit şi a 
înviat şi, după ce S-a înălțat la cer, ne-a dat pe Duhul Său Cel Sfânt. Vor avea 
câştig din citirea acestei cărți toţi aceia care vor urma îndemnul Sf. Vasile cel 
Mare ora et labora („roagă-te şi muncește”)! Aceștia vor citi atenţi cartea şi se 
vor ruga lui Dumnezeu pentru lumina Lui cerească. După aceea vor „munci”, 
adică se vor strădui, să împlinească tot ce este conform Sfintei Scripturi pe 
paginile ei. 

Ceea ce întâlnim în cartea aceasta este un îndemn de a ne întoarce la bazele 
dreptei credințe. Vom vorbi aici despre ce este Dreapta Credinţă, aşa cum a fost 


15 Canoanele Bisericii Ortodoxe, Note și Comentarii, arhidiacon prof. univ. dr. loan N. Floca, tipărită cu binecuvântarea 
Î.P.S. Antonie, Mitropolitul Ardealului, Crişanei şi Maramureşului, Sibiu, 2005. Cartea aceasta cuprinde, printre altele, 
repertoriul canonic pe teme, anexat la Colecţia oficială de canoane a Bisericii Ortodoxe, sau Nomocanonul în paisprezece 
titluri, alcătuit la anul 883 şi aprobat de Sinodul desfăşurat la Constantinopol în anul 920. Mai conţine şi enciclica 
Patriarhilor ortodocşi de la 1848. Citatul menţionat în titlu este parte din paragraful 20 de la pagina 598, sub titlul 
Enciclica Patriarhilor Ortodocși de la 1848, Epistola enciclică a Bisericii Una, Sfinte și Apostolice, adresată 
Ortodocşilor de pretutindeni. 

!* Dionisie Pseudo-Areopagitul, Despre numele divine 1.1, în Despre numele divine. Teologia mistică, Editura Institutul 
European, lași, 1993, trad. Cicerone Iordăchescu şi Theofil Simensky, p. 45. 

1 Sf. Chiril al Ierusalimului, Careheza a IV-a, 17, vol. 1, p. 118. 

'* Irineu Duvlea, episcop vicar al episcopiei ortodoxe române din America, Cuvânt de suflet, pp. 5, 6. 

ea primită prin descoperirea lui Hristos, vestită de dumnezeieștii şi sfinții Săi 
Apostoli. Pe lângă dovezile luate din Sfânta Scriptură, au fost adunate aici dovezi 
de la cei mai renumiţi teologi ai ortodoxiei, începând cu vremea Bisericii 
primare. Prin urmare, nu va fi vorba aici de păreri personale ale unor oameni 
străini de adevăr. Aici vom folosi citatele Scripturii, ale Sfinţilor Părinți, ale 
Părinților Apostolici şi ale unor scriitori bisericeşti şi teologi ortodocşi dintre cei 
mai competenți şi cu autoritate. Folosind astfel de surse vrem să arătăm care sunt 
bazele dreptei credinţe, așa cum au fost ele puse de înaintaşii noştri. 

Porunca Sfintei Scripturi sună categoric: „Să nu muţi hotarul... pe care l-au 
așezat strămoşii moşiei tale...” Aşadar, trebuie să rămânem neabătuţi în hotarele 
credinței pe care ne-a hărăzit-o Domnul Dumnezeul nostru prin moșii şi 
strămoşii noştri (Deuteronomul 19:14). Tocmai acesta este gândul care m-a 
determinat să scriu această carte. Cum zice şi preotul profesor lon Buga, ne 
străduim să reconsiderăm originile, să înțelegem sensul originar al existenţei, cu 
deosebire cel religios!?. lar la Proverbe 30:6 suntem învăţaţi porunca aceasta: „Nu 
adăuga nimic la cuvintele Lui, ca să nu te tragă la socoteală şi să fii găsit de 
minciună!” 

Și renumitul teolog Ioannis Romanides ne îndeamnă să revenim la Tradiţia 
Patristică prin următorul citat: „Dacă cineva îi citește atent pe Părinţii, observă 
că există o oarecare diferenţiere între învățătura Părinților despre Tainele 
Bisericii și învățătura cuprinsă în manualele moderne despre Tainele Bisericii. 
Acesta este motivul pentru care Ortodoxia zilelor noastre se află la un oarecare 
grad de îndepărtare faţă de Tradiţia Patristică şi de Ortodoxie. Aceasta înseamnă 
că este necesară revenirea la aceasta ".% 

Sau cum spune tot el în aceeaşi carte: ,„Câr despre cel care este cu adevărat 
teolog, dacă cineva foloseşte criteriile Sfântului Apostol Pavel ca şi pe cele ale 
Părinților Bisericii, d. ex., ale Sfântului Simeon Noul Teolog, va vedea că teologia 
modernă de azi, care este influențată de teologia rusă, nu este teologie patristică, 
ci o deformare a Teologiei patristice, pentru că a fost scrisă de către oameni care 
nu îndeplineau condițiile duhovnicești de mai sus. "7! 


e Impresii privitoare la reacţii ale anumitor categorii de 
cititori 


Vorbind despre felul cum va fi primită încercarea noastră de a ne întoarce 
la origini, anticipăm serioase reacții din partea unei anumite categorii de 


1% Preotul Alexander Schmemann, Din apă și din duh, tradusă în limba română de preot profesor lon Buga, București, 
Symbol, 1992. În Prologul traducătorului, lon Buga îl prezintă pe autorul cărţii, Alexander Schmemann, prin aceste 
cuvinte: „Având o mare putere de sinteză istorico-patristică şi preocupat de liturgică în mod fundamental, el reuşeşte să 
consemneze în domeniul liturgicii, așa cum a reușit Lossky în cel dogmatic, duhul cel mai autentic, mai pur şi mai viu 
al Ortodoxiei... Soluţia ortodoxă atât de minunat conturată de Schmemann în cele două lucrări de teologie liturgică, Din 
apă şi din duh, iar cealaltă Euharistia, va rămâne un fericit reper în drumul de azi şi de mâine al mărturisirii ortodoxe...” 
% Protoprezbiter prof. univ. dr. Ioannis Romanides, Teologia Patristică, Editura Metafraze, Bucureşti 2011, p. 184. 

2! Ibidem, p. 110. 

ortodocși. 

Am putea spune într-un fel că ceea ce încercăm noi să realizăm prin 
întoarcerea la originile ortodoxiei este asemănător cu încercarea Domnului lisus 
de a întoarce pe poporul Său la calea trasată lor de Dumnezeu prin Moise — 
bineînţeles, respectând proporţiile. Căci Moise le-a făcut cunoscută venirea 
Domnului lisus cu porunca fermă ca atunci când va veni, să asculte de EI — 
Deuteronom 18:15. Dar cum a răspuns poporul evreu la încercarea lui lisus de 
a-l aduce înapoi? Se cunoaşte foarte bine. Toată clasa preoțească ajunsese să 
preţuiască atât de mult religia lor iudaică încât de dragul religiei lor L-au omorât 
pe Hristosul lui Dumnezeu. Putem să ne imaginăm o fățărnicie mai mare ca 
aceasta, să pretinzi că aperi legea lui Dumnezeu dând la moarte pe Fiul Său?! 
Putem să ne imaginăm un păcat mai oribil decât acela de a da la moarte pe Fiul 
lui Dumnezeu, din pretinsă dragoste pentru Tatăl Lui?! 

Dar să nu ne grăbim să-i acuzăm pe evrei. Lupul păru-şi schimbă, dar 
năravul ba. Sămânţa aceea a clasei preoțești rodeşte şi azi în rândul creştinătăţii. 
În articolul său intitulat Ateul ortodox, Sorin Dumitrescu face următoarea 
constatare: „Riscul credinciosului ortodox este să ajungă să fie hipnotizat de 
Ortodoxie și astfel s-o iubească mai mult decât pe Hristos.” 

Aceia pentru care ortodoxia înseamnă numai nişte forme şi ritualuri 
omenești, încercarea noastră de a ne întoarce la lisus Cel Viu, care ne-a adus 
Dreapta Credinţă, va fi întâmpinată cu ură și împotrivire feroce. Este şi normal 
să fie aşa, deoarece, în timp ce ritualurile moarte omeneşti nu arată nimic din 
grozăvia păcatului în care ne-am născut (Psalm 50:6), lisus tocmai asta face. Și 
pentru că inima omului „este mai vicleană decăt orice și foarte stricată” 
(leremia 17:9) oamenii şi-au formulat propria lor religie ortodoxă, bazată pe 
obiceiuri omeneşti, ca astfel să evite adevărul lui lisus. De ce nu-L preferă 
oamenii pe lisus? Pentru că lisus este Lumina (loan 8:12) şi le arată cât de 
vicleană şi stricată este inima lor. Ce poţi zice despre aceștia decât că aplică 
politica struţului care, văzând vânătorul apropiindu-se, îşi vâră capul în nisip, ca 
să nu-l mai vadă pe acesta. Dar este struţul acum în mai mare siguranță? 


e Câteva detalii de ordin editorial 


Cartea aceasta are patru capitole: (1) Dreapta Credinţă (ortodoxă) şi drept 
credincioşii (creştinii ortodocși); (2) Tradiţia orală (populară) şi Sfânta Tradiţie 
Ortodoxă; (3) Biblia; (4) Biserica. 

Ediţia aceasta conţine și ea o listă care prezintă explicarea unor termeni 
folosiți mai des în carte. Dar lista din cartea aceasta este și ea mai elaborată. Am 
adăugat informaţii noi de ordin istoric, acumulate între timp şi am adăugat şi 
termeni noi. Este vorba acolo despre ce trebuie înţeles prin termenii de creştin, 


2 Sorin Dumitrescu, Areul Ortodox, în România Liberă, 5 Septembrie 1992, p. 6. 

ortodox şi ortodoxie, preot etc. Sunt sigur că nimeni n-ar vrea să treacă cu 
vederea aceste informaţii. 

Chiar dacă ediția aceasta este scrisă într-o formă mai simplă, totuşi, nici 
aceasta nu poate fi parcursă ca un roman obişnuit. Stilul meu meticulos și 
argumentativ cere de la cititor un grad de atenţie şi de concentrare mai mare 
decât cel obişnuit. Fără să am pretenţia că aş fi făcut progrese extraordinare în 
ediția de față, mă mângâi, totuşi, cu nădejdea că am realizat măcar ceva în 
direcția aceasta. 

Cartea este împărțită pe capitole, subcapitole şi paragrafe care în mod 
intenţionat nu sunt prea lungi, astfel încât cititorul să poată alege cu uşurinţă o 
idee anume. În felul acesta se poate concentra asupra unei idei specifice, fiind 
scutit de oboseala citirii informaţiilor suplimentare care nu-l interesează imediat. 

Soluţia pe care o propun este o citire „cu încetinitorul”. Este foarte 
recomandat, prima dată, o citire în întregime de la prima la ultima pagină, fără 
oprire. Apoi puteți să reluați orice porțiune doriți din conţinutul ei. Cel mai 
recomandat ar fi o a doua lectură. 


e Câteva cuvinte despre autorul acestei cărți 


Acum, cine sunt eu, şi ce credință am? Eu, autorul acestei cărți, sunt un 
slujitor drept credincios al lui Hristos, care dă slavă lui Dumnezeu după 
învăţătura Sfintei Scripturi şi a Sfinţilor Părinţi ai Bisericii”5. Sunt un apărător al 
dreptei credinţe, al acelei credințe „dată sfinților, odată pentru totdeauna ” (luda 
1:3) şi pe care o moştenim de la înaintașii noștri, pionierii credinței, Sfinţii 
Părinţi ai Bisericii. Voi fi foarte recunoscător fiecărui cititor al acestei cărți care 
va sesiza cea mai mică abatere de la învăţătura de la început a credinţei ortodoxe, 
aşa cum a fost ea primită prin descoperirea lui Hristos şi încredinţată 
dumnezeieştilor şi Sfinților Săi Apostoli. Astfel, dacă cineva descoperă orice fel 
de deosebire între ceea ce este credința ortodoxă la origine și felul cum este 
prezentată pe paginile acestei cărți are datoria sfântă să mă corecteze. lar dacă 
nu-mi face cunoscută abaterea, va face aceasta pe cheltuiala sa înaintea lui 
Dumnezeu. Și iarăşi, dacă cineva îmi aduce argumente prin care-mi 
demonstrează că m-aș fi abătut de la Dreapta Credinţă, a sfinților Apostoli, iar 
eu nu mă pocăiesc de abaterea mea, vinovat să fiu atunci eu înaintea lui 
Dumnezeu. Acesta este păcatul neascultării de descoperirea Fiului Său - temelia 
scumpă a credinţei ortodoxe! 


2% A se acorda toată atenţia ordinii în care am notat cele două autorităţi cărora le sunt supus: Sfânta Scriptură şi Părinţii. 
Am stabilit această ordine după exemplul și porunca Sfinţilor şi Dumnezeieştilor Apostoli ai Mântuitorului, arătată în 
cartea Fapte 4:19 şi Fapte 5:29; de asemenea, după porunca celui mai mare om din economia Bisericii, marele apostol 
trimis la neamuri (Galateni 2:8) de a nu primi o altă Evanghelie dacă ar veni chiar şi de la el (Galateni 1:8-9). 

Metoda folosită în selectarea citatelor 

Mai întâi, ce înseamnă cuvântul „citat"?2* Potrivit dicționarului, citatul este 
un fragment dintr-o lucrare scrisă, reprodus întocmai şi cu indicarea exactă a 
izvorului, în scopul de a întări şi a ilustra o idee sau o argumentare. În dreptul 
fiecăruia dintre aceste numere se află indicat autorul, cartea, editura şi numărul 
de pagină din care s-au reprodus citatele. Voi arăta prin aceste citate ce au spus 
Sfinţi Părinţi, teologii ortodocși, scriitorii bisericești sau oricare alt autor 
menţionat, despre subiectul de care mă ocup. 

De la un capăt şi până la celălalt al cărții s-a urmărit prezentarea cât mai 
exactă a temeliei ortodoxiei, aşa cum a fost ea pusă, la origine. lar temelia nu a 
fost nimic altceva decât Sfânta Scriptură. Şi vrem să dovedim că temelia 
ortodoxiei este Sfânta Scriptură, prin aducerea câtorva dovezi culese din tradiție. 
Vom avea mult mai multe astfel de dovezi la capitolele doi şi trei, Tradiția orală 
şi Biblia, din care vom învăţa că adevărata bază a cultului ortodox este Sfânta 
Scriptură. 

Începem cu Dionisie pseudo-Areopagitul care astfel ne poruncește: „Deci 
să nu îndrăznim deloc a spune sau a concepe ceva despre Dumnezeirea cea mai 
presus de fiinţă şi tainică, în afară de cele ce ni s-au arătat nouă în chip divin prin 
Sfintele Scripturi. "2 Ni se poruncește aici categoric să nu îndrăznim deloc a ieşi 
din „teritoriul” Sfintelor Scripturi! 

ÎL cităm apoi pe Sf. Chiril al Ierusalimului (supranumit „doctor al Bisericii”, 
313-386). Acesta a mers atât de departe cu impunerea autorității Sfintelor 
Scripturi, încât a dat următoarea poruncă cititorilor cărților sale: „Nici chiar pe 
mine, care-ţi vorbesc acestea, să nu mă crezi dacă nu vei primi din 
Dumnezeieștile Scripturi dovada celor ce-ţi vorbesc. Mântuirea noastră constă 
în dovezile Dumnezeieștilor Scripturi. "2" 

Remarcăm aici grija deosebită pe care o manifestă acest Părinte al Bisericii 
față de Cuvântul seris al lui Dumnezeu, care a ajuns la noi, oamenii, „prin 
descoperirea lui Hristos, pe care au vestit-o dumnezeieștii Apostoli. Prin 
atenționarea aceasta Sf. Chiril al Ierusalimului ne poruncește ca, de fiecare dată 
când semnalăm o nepotrivire între orice scriere omenească și Sfânta Scriptură, 
să ne conformăm adevărului Sfintei Scripturi. 

Îl ascultăm acum pe Sf. Athanasie al Alexandriei care, cu prilejul primei 
canonizări a cărților Noului Testament, din anul 367, ne face cunoscut că 
„acestea sunt izvoarele mântuirii, pentru ca cei însetați să poată fi săturaţi cu 
cuvintele vieţii pe care le conţin. Numai în acestea este proclamată doctrina 


+ Citatele sunt scrise cu litere italice (aşa cum am scris cuvintele acestea: litere italice), puse în ghilimele și notate cu un 
număr mic deasupra în partea dreaptă. 

% Dionisie pseudo-Areopagitul, Despre numele divine 1.1, în „Despre numele divine. Teologia mistica”, Editura 
Institutul European, Iaşi, 1993, trad. Cicerone Iordăchescu şi Theofil Simensky, p. 45. 

% http://hvww.newadvent.org/cathen/04595b.htm, accesat în august 2013. 

2 Sf. Chiril al Ierusalimului, Careheza a IV-a, 17, vol. 1, p. 118. 

% Canoanele Bisericii Ortodoxe, Note şi Comentarii, arhidiacon prof. univ. dr. loan N. Floca, p. 598. 

credinţei. Nimeni să nu adauge nimic la ele, nimeni să nu scadă nimic din ele. 
Căci tocmai în legătură cu aceasta a mustrat Domnul pe Saduchei cu cuvintele: 
«Vă rătăciţi neștiind Scripturile». Apoi i-a mustrat pe Evrei spunându-le: 
«Cercetaţi Scripturile, că socotiți că în ele aveți viață veșnică. Și acelea sunt 
care mărturisesc despre Mine.» "” Folosind adverbul „numai”, Sf. Athanasie 
aşază în afara Sfintelor Scripturi orice altă sursă omenească de informare sau 
chiar îngerească în legătură cu mântuirea. 

Prin urmare, cititorii care vor întâlni în cartea aceasta idei noi față de cele 
cu care erau obişnuiţi, sunt invitaţi să le citească în lumina învățăturilor Sfintei 
Scripturi. Spunem aşa deoarece noi am ţinut cu toată tăria a nu trece peste 
descoperirea lui Hristos, vestită de dumnezeieștii și sfinții Lui Apostoli. Oare nu 
tocmai asta ne-au poruncit Părinţii Bisericii? În acelaşi timp, dacă întâlneşte 
cineva o nepotrivire între gândurile exprimate pe paginile acestei cărți şi 
învăţătura Sfintelor Scripturi, are datoria sfântă din partea lui Dumnezeu să tragă 
un semnal de alarmă. Chiar dacă aşa ceva s-a strecurat din neatenție, dreapta 
credință nu are voie să sufere cu nimic. Apoi, desigur, tot ceea ce găsim în 
concordanță cu învățăturile Sfintei Scripturi, trebuie să luăm și să împlinim. 
Căci, altfel, ce temei ar mai avea numele nobil de creştin ortodox pe care-l 
purtăm?! 

Urmează acum să facem cunoscut că, în afară de Mântuitorul lisus Hristos 
(Dumnezeu din Dumnezeu adevărat și om din om adevărat - dar fără păcat), 
TOȚI oamenii, inclusiv Apostolii şi Părinţii, sunt în pericolul de a spune lucruri 
şi de la ei, nu numai de la Dumnezeu. Afirmația aceasta îndrăzneață privindu-i 
pe Apostoli (o vom mai întâlni și cu alte prilejuri) are la bază textul de la Galateni 
1:8-9: „Dar chiar dacă noi înşine sau un înger din cer ar veni să vă 
propovăduiască o Evanghelie deosebită de aceea pe care v-am propovăduit-o 
noi, să fie anatema!” 

Același pericol de a spune ceva de la ei înşişi îi paște și pe Sfinţii Părinţi ai 
Bisericii. Despre asta am vorbit deja mai sus, amintind porunca Sfântului Chiril 
al Ierusalimului. El poruncea a nu-i da nici lui însuși ascultare, dacă spusele sale 
nu sunt în concordanţă cu cele ale Sfintei Scripturi. 

Aşadar, chiar dacă marele Apostol Pavel ar învia din morţi şi ne-ar aduce 
vreo învățătură deosebită de Evanghelia scrisă, nici pe el nu ar trebui să-l 
credem! De asemenea, nici din partea Părinților Bisericii și nici chiar din a 
vreunui înger din cer nu trebuie să primim nimic, dacă nu este în desăvârşit acord 
cu Sfânta Scriptură! Atunci, cum am putea noi să primim învățături transmise pe 
cale orală, pe care nu le găsim în Evanghelie, din partea unor oameni de pe 
Pământ?! 


» Sf. Athanasie, Cea de a treizeci și noua Epistolă Pascală a lui Athanasie, http://www.academia.edu/ 1853545/ 
A_New_Fragment_of Athanasiuss_39th_Festal Letter _Heresy_Apocrypha_and_the_Canon, accesat în luna august, 
2013. 

Urmând astfel indicațiile Cuvântului lui Dumnezeu din Epistola către 
Galateni 1:8-9, ne-am pus şi noi foarte serios în gardă. Ori de câte ori am adus 
un citat, ne-am străduit să-i probăm originea, aşezându-l alături cu descoperirea 
lui Hristos așternută în scris pe paginile Scripturii de către sfinții şi dumnezeieştii 
Lui Apostoli. În felul acesta, ori de câte ori am găsit gânduri care se contrazic 
ale unui autor am lăsat autorului ideile care veneau de la el. Iar în cartea de faţă 
am trecut numai pe acelea care sunt conforme cu Dreapta Credinţă. Și am 
procedat astfel pentru a asculta de declarația făcută în Enciclica adresată 
Ortodocșilor de pretutindeni, citată mai sus. Procedând în felul acesta, ne-am 
conformat, în același timp, şi indicaţiilor Sf. Chiril al Ierusalimului, amintit mai 
sus, trecând peste orice este străin de Evanghelie, nu numai din lucrările lui, dar 
şi din ale altora. Porunca aceasta a Sf. Chiril al Ierusalimului este în desăvârşit 
acord şi cu apărarea Sf. Ap. Petru în faţa Sinedriului: „/Judecați voi singuri dacă 
este drept înaintea lui Dumnezeu să ascultăm mai mult de voi decât de 
Dumnezeu” (Fapte 4:19). 


Definirea unor termeni folosiți des în carte 


In subcapitolul acesta vom aduce lămuriri cu privire la înţelesul anumitor 
cuvinte sau definiţii folosite mai des în Scriptură. 


e Creștin 


Cuvântul acesta este des folosit printre noi, în loc de termenul om. Auzi pe 
câte cineva vorbind despre câte o persoană zicându-i creștinul acela sau creştina 
aceea... Sau, spre exemplu, ultimul recensământ arată că aproape 90% din 
populația României este alcătuită din creștini ortodocși. Dar trebuie neapărat să 
înțelegem pe cine numeşte Scriptura, cât şi Sfânta Tradiţie, ca fiind creştin — și 
mai ales ce înseamnă un drept-credincios. 

Începem cu Sfânta Scriptură. Citim la cartea Fapte 11:26 că în Antiohia 
„ucenicii s-au numit creștini.” Dacă noi numim creştin pe orice român numai 
pentru că este născut în România ortodoxă, atunci să aflăm că în Sfânta Scriptură 
creștin înseamnă ucenic al Domnului lisus şi al Apostolilor. lar calitatea de 
ucenic al Domnului lisus nu se obține prin nașterea trupească din părinți 
ortodocşi. Naşterea trupească nu are nimic comun cu starea spirituală de creştin. 
Sfânta Scriptură spune la Romani 9:8 că „Nu copiii trupului sunt copii ai lui 
Dumnezeu. ” 

lar cât despre calitatea de ucenic al Domnului lisus, El Însuşi ne face 
cunoscut că „Dacă veţi rămâne în cuvântul Meu, sunteţi cu adevărat ucenici 
ai Mei” (loan 8:31). Asta înseamnă că cine nu-și aliniază trăirea după învățătura 
Mântuitorului, poate să se considere orice vrea în lumea asta, numai creştin NU! 

Unul ca acesta poate fi ortodox, poate fi catolic, poate fi protestant sau 
neoprotestant ş.a.m.d., dar creştin, adică ucenic al Domnului lisus Hristos şi al 
Apostolilor NU! 

lată ce are de spus ortodoxia în legătură cu a fi creştin. loan I. Ică jr. declară 
că „Creștinismul este învățătura [dogma] Mântuitorului nostru lisus IHristos 
care constă dintr-o parte practică, fizică [naturală] şi teologică. "5 Sau cum 
spune loan Carpathiul: ,, Creștinismul e învățătura Mântuitorului nostru Hristos, 
alcătuită din porunci îndumnezeitoare, care îl fac pe cel care le realizează după 
chipul şi asemănarea lui Dumnezeu. '*! 

Astfel stând lucrurile punem întrebarea: mai putem numi cu atâta uşurinţă 
pe orice om și femeie că sunt creştini numai pentru că sunt născuţi din părinți 
ortodocși, sau pentru că vin la biserică duminică după duminică (chiar dacă se 
întâmplă şi una ca asta), participă la sfânta liturghie şi aprind şi ei câteva 
lumânări? Dacă venitul la biserică, aprinsul lumânărilor și participarea la Sfânta 
Liturghie nu-l face aşa cum spune fericitul loan Carpathiul după chipul și 
asemănarea lui Dumnezeu, îl mai putem noi socoti creștin după Sfânta Tradiţie 
ortodoxă? Dacă mergând acasă omul sau femeia aceasta suduie, înjură, minte, 
dă celui rău, fură, se îmbată, curvește şi face o mie şi una de alte blestemății, poți 
numi pe un astfel de om sau femeie creștin ortodox, numai pentru că este născut 
din părinți ortodocși? Da, ştiu foarte bine, ortodoxia contemporană îl socotește 
în felul acesta, dar nu şi Sfânta Tradiţie, la care vrem să ne întoarcem tocmai 
pentru motivul acesta. 

Părintele Iustin Popovici ne învaţă cum trebuie să fie un adevărat creştin: 

„Creştinul este un om care viețuieşte prin Hristos şi întru IHristos... Ce sunt 
creștinii? Creștinii sunt purtători de Hristos şi datorită acestui fapt sunt 
purtători şi posesori ai vieţii celei veşnice... 

Chemarea noastră este aceea de a ne umple de Domnul nostru lisus 
Hristos... și de a ne face pe noi înșine hristoşi... A ne sfinţi cu totul, atât sufletește 
Cât şi trupește, iată chemarea noastră. Acest lucru nu este o misiune, ci mai 
degrabă o regulă a credinței. 

Creștinii sunt Evanghelia lui Hristos perpetuată de-a lungul veacurilor în 
cadrul neamului omenesc... În viaţa şi sufletul unui creștin ortodox nimic nu are 
loc după voia omului sau după dorința sa, ci totul se întâmplă după voia 
Dumnezeu-omului Hristos. 

Starețul Tadei face următoarea descriere: 

„Noi suntem Creştini pe hârtie; după faptă, ce suntem? Adeseori suntem 
mai răi decăt necredincioșii şi decât politeiştii, de aceea primim încă toiege pe 
spinare. "55 


3 Cf. Evagrie, Praktikos 1, apud loan IL. Ică jr., Despre Lumina taborică, Scrieri filocalice uitate, Editura Deisis, Sibiu 
2013, p. 46. 

3 Fericitul loan Carpathiul, Despre Lumina taborică, rugăciunea lui Iisus și curăția minţii, Editura Deisis, Sibiu, 2013, 
p. 46. 

“2 Părintele Iustin Popovici, Credinţa ortodoxă și Viaţa în Hristos, format electronic, pp. 18, 19, 20, 21, 40. 

“5 Starețul Tadei, Pace și bucurie în Duhul Sfânt, Editura Predania, Bucureşti 7518/2010, p. 80. 

Și am să amintesc aici că tot în felul acesta vorbeşte Sfânta Scriptură şi 
despre israeliți. Am arătat deja mai sus textul de la Romani 9:6-8. Citim aici că 
„nu toţi cei din Israel sunt şi israeliți, nici pentru că sunt urmașii lui Avraam 
sunt toţi fii... Nu copiii trupului sunt copii ai lui Dumnezeu...” 

De aceea, prea iubiții și mult stimaţii mei cititori, să luăm aminte la aceste 
atenționări. Căci aşa cum am văzut deja, acesta este punctul de vedere al Sfintei 
Scripturi şi, deopotrivă al Sfintei Tradiţii Ortodoxe. 

Apoi, am arătat că până chiar şi însăși ortodoxia contemporană recunoaște 
acest adevăr, deși, vai!, numai în scris. Dar faptul că-l recunoaște, chiar şi numai 
în scris, nu este destul de convingător pentru noi, în ce priveşte recunoașterea 
adevăratei ortodoxii? Ce importanţă are pentru noi faptul că ei nu trăiesc dacă, 
atunci când vine vorba despre învăţătură, ne-o dau pe cea dreaptă? 

Vă facem acum cunoscut că veţi găsi foarte multe alte explicații şi dovezi 
pe tema aceasta extrase din texte cuprinse în Sfânta Tradiţie, la capitolele 1 şi 2 
ale acestei cărți. 


e Sfânta Tradiţie și tradiția 


Tradiţia nu este un monopol al cuiva — nici atât al cultului ortodox, chiar 
dacă, în zilele noastre este socotită aşa. Detaliul acesta trebuie avut în vedere 
când ne raportăm la tradiție. 

Tot la fel stau lucrurile şi cu privire la termenul orfodox. La început, 
adevăratul ortodox nu era un membru al unei biserici de stat, adică unul care 
ținea anumite ritualuri sau o anumită tradiție orală de la oameni. Creştin ortodox 
era doar un ucenic al Apostolilor, unul care credea în Dumnezeu, după cea mai 
strictă învăţătură a cuvântului scris al lui Dumnezeu, Sfânta Scriptură; iar eretic 
era cel care se abătea de la Sfânta Scriptură.s* 

Deci în felul acesta s-a ajuns la nevoia de a se vorbi despre două genuri de 
tradiții: 1. tradiția orală sau populară, omenească, moștenită de la păgâni și 
2. Sfânta Tradiţie, aliniată desăvârşit cu Scriptura (vom dovedi definiţia aceasta 
a Sfintei Tradiţii cu documente istorice). Am să le deosebesc în parcursul lucrării 
scriindu-le ca „tradiţia orală, populară” şi „Sfânta Tradiţie”. Deosebirea între 
acestea două constă în felul cum se potriveşte fiecare cu textul Sfintei Scripturi. 

Acum este foarte important să înţelegem că potrivirea (sau nepotrivirea) lor 
cu Scriptura este elementul care le deosebeşte. De aceea, trebuie ca, mai întâi, să 
arătăm că Sfânta Tradiţie Ortodoxă declară Sfânta Scriptură ca având autoritate 
supremă — și face asta cu toată tăria. 

lată, așadar, ce spune Sfânta Tradiţie cu privire la autoritatea supremă a 
Sfintei Scripturi. 


3 O explicaţie pentru cei care susţin că la vremea începutului nu se putea vorbi despre Scriptură deoarece încheierea 
canonizării ei s-a încheiat mai târziu se află la capitolul Biblia. 

a) ÎL ascultăm, spre exemplu, pe părintele Efrem Athonitul. El ne face 
cunoscut că „fără învățăturile Evangheliei nu avem călăuză, nu avem busolă, 
nu avem nimic, nu ne putem mântui. "5 Este drept ca sfântul acesta să declare 
Evanghelia ca pe busola care ne arată drumul spre cer, deoarece Evanghelia a 
venit din cer. După cum busola de pe Pământ ne arată Polul Nord al Pământului 
pentru că este alcătuită din elemente luate din pământ, în acelaşi fel „busola” din 
cer (adică Evanghelia) ne arată direcţia cerului, deoarece ea vine din cer. 
Părintele acesta nu spune aici că dacă nu avem Scriptura putem să rămânem la 
Sfânta Tradiţie. Nu spune aşa ceva, ci arată limpede şi categoric că fără 
învățăturile Evangheliei... nu avem nimic. 

b) Sf. Vasile cel Mare vorbește foarte hotărât împotriva a tot ce nu este din 
Scriptură: „Ceea ce-i străin de Scriptură se înlătură.” 

c) Nici Clement Alexandrinul nu este mai puțin categoric, făcându-ne 
cunoscut că noi, credincioșii, „folosim Scriptura ca o normă de descoperire a 
lucrurilor.”S! 

d) lar Vincențiu de Lerin ne poruncește „să nu ascultăm pe nimeni care 
introduce învățături noi, oricât de însemnați ar fi.” Înţelegem noi ce vrea să 
spună prin oricât de însemnați ar fi? Aceasta nu mai lasă loc la nimeni şi nimic 
străin de conţinutul Sfintei Scripturi. 

€) Încă o mărturie pe care o aducem ca dovadă asupra locului pe care-l ocupă 
cu adevărat Sfânta Scriptură în ortodoxia cea adevărată, adică aceea de la 
origine, o găsim in scrierile contemporane: „Duhul Sfânt nu mai adaugă nimic 
la conţinutul divin al Evangheliei. O tradiție care este contrară Sfintelor 
Scripturi nu este o tradiţie ortodoxă. Tradiţia recunoaşte că Scriptura este forma 
definitivă, conţinutul infailibil al revelației.” 

Cuvântul definitiv, potrivit DEX-ului, înseamnă: „care nu mai e supus 
modificărilor, stabilit pentru totdeauna; irevocabil, absolut, categoric; care 
exclude posibilitatea de a fi revăzut; fără posibilitatea de revenire.” 

Cât despre infailibilitatea Scripturii, ortodoxia, din fericire, în cazul acesta 
chiar şi cea contemporană, are un merit deosebit. Ea nu recunoaşte infailibilitatea 
niciunei ființe umane, în afară de a Dumnezeu-omului, lisus Hristos 
(infailibilitate înseamnă care nu poate greși, care nu se poate înșela; perfect, 
desăvârşit, fără cusur). lar după Dumnezeul-Om ortodoxia recunoaşte că Sfânta 
Scriptură este conținutul infailibil al revelaţiei. 

Dar, atenţie: nu spune nicăieri același lucru și despre tradiţie, nici atât despre 
cea populară. Se vorbeşte foarte mult despre revelaţia care conține tradiția, dar 
nicăieri nu se arată că tradiţia este infailibilă. Caracterul de infailibilitate nu este 
niciodată atribuit tradiției orale, populare şi nici chiar Sfintei Tradiţii, ci doar 


55 Părintele Efrem Athonitul, http://www.cartiortodoxe.com/carte/278/despre-credinta-si-mantuire, accesat în martie 
2013. 

5* Sf. Vasile Cel Mare, Migne, Patrologia Greacă 31, col. 845. 

7 Clement Alexandrinul, Srromata, 7, 16. 

3 Vincențiu de Lerin (învăţător creştin din sec. 5), Comonitoriu, cap. X. 

* Preot prof. dr. Ion Bria, Studii teologice, nr. 5-6/1970, pp. 398-400. 

Sfintei Scripturi. lar aceasta chiar în ciuda faptului că, practic, tradiția populară 
ocupă, totuşi, locul cel mai de seamă în ortodoxia zilelor noastre. 

Aşadar, având în vedere că o tradiție care este contrară Sfintelor Scripturi 
nu este o tradiție ortodoxă, noi înţelegem prin termenul rradiția orală, populară 
următoarele: obiceiuri, tradiții omenești, moaște, ritualuri bisericeşti, toate 
sărbătorile (aşa-zis) creștine din calendarul ortodox şi orice alt gen de învățături 
din cadrul bisericilor ortodoxe (mai ales cele contemporane, pentru că aici sunt 
cele mai multe) care NU sunt conforme cu Scriptura. 

Dar când vorbim despre Sfânta Tradiţie, aici aducem doar idei întemeiate 
pe Sfintele Scripturi. Sfânta Tradiţie, la care ne vom referi pe paginile acestei 
cărți, va fi aceea care ne prezintă conținutul infailibil al revelaţiei. Tot ceea ce 
nu este conţinut în Scriptură, ceea ce este contrar Scripturii în întregime sau fie 
şi doar parțial, se înlătură — aşa cum ne-a poruncit Sf. Vasile cel Mare. 

Definiţia Sfintei Tradiţii ortodoxe, pe care noi o recunoaștem, este identică 
cu aceea exprimată de Iustin Popovici, prin aceste cuvinte: 

„Sfânta Tradiţie este Evanghelia Domnului Hristos și Domnul Hristos 
Însuși, pe Care Duhul Sfânt Îl face să ia chip în fiecare suflet credincios, ca şi 
în întreaga Biserică. "0 

O bogăţie de multe alte informaţii asemănătoare se află în capitolele Tradiția 
şi Biblia. 


e Părinții Bisericii 


Urmează să prezentăm acum o expunere mai clară a poziției ortodoxiei 
originare, cu privire la ceea ce trebuie înţeles prin Părinții Bisericii. Vorbind 
despre infailibilitate, vom începe prin a arăta că nici măcar în infailibilitatea 
Sfântului Apostol Pavel, ca om, nu avem voie să credem (infailibilitate 
înseamnă care nu poate greşi, care nu se poate înşela; perfect, desăvârșit, fără 
cusur). 

Marele Apostol Pavel, cel ales de Dumnezeu să i se descopere taina ţinută 
ascunsă de veacuri a Bisericii (Efeseni 3:3 şi Coloseni 1:25-26) ne poruncește ca 
nici chiar din partea lui să nu acceptăm vreo învăţătură pe care ne-ar aduce-o 
vreodată, dar fără să fie întemeiată pe Evanghelia descoperită lui (Galateni 1:8- 
9), 

Dacă, deci, nu putem crede nici în infailibilitatea dumnezeieştilor şi 
sfinților Apostoli ai Mântuitorului (vorbind ca oameni), ci numai în cuvântul 
scris PRIN ei, ca urmare a descoperirii Duhului Sfânt, cine ar putea avea 
îndrăzneala să se încreadă în infailibilitatea chiar şi a celui mai sfânt şi strălucit 
Părinte al Bisericii?! 


“0 Textul originar al lui Iustin Popovici sună astfel: “The holy Tradition is the Gospel of the Lord Christ, and the Lord 
Christ Himself, Whom the Holy Spirit instills in each and every believing soul, in the entire Church”, http://full-of-grace- 
and-truth.blogspot.com/2010/04/quotes-from-st-justin-popovich-on.html, accesat în octombrie 2013. 

lată, în continuare, ce recunoaște chiar şi ortodoxia contemporană referitor 
la Părinţii Bisericii. Ceea ce este interesant priveşte faptul că același autor, care 
afirmă că Biblia este revelația superlativă a lui Dumnezeu pentru oameni, spune 
că pe Părinţii Bisericii și sinoadele locale nu-i putem crede în totalitate: 

„Când este vorba despre verdictele sinoadelor locale și ale Părinților, 
Biserica este selectivă: anumiţi scriitori (bisericeşti, n.a.) au căzut, din când în 
când, în erori şi se contrazic unii pe alții. Este nevoie să se facă distincţie între 
grâul şi pleava din (învăţătura, n.a.) patristică. "1 

Dacă acordăm totuşi statutul de „Părinţi” pionerilor Bisericii lui Hristos, 
este cu totul de la sine înțeles că vom asculta pe Părinţii Bisericii, ale căror 
învățături îndeplinesc aceste condiţii: 

1. Toate învăţăturile pe care ni le dau, așezămintele pe care le stabilesc şi 
îndrumările prin care ne călăuzesc Părinţii Bisericii întru cele sfinte trebuie să 
se alinieze desăvârşit cu învățăturile, așezămintele și îndrumările Sfântului 
Apostol Pavel, acela care i-a născut şi pe ei, ca şi pe noi, prin Evanghelie (1 
Corinteni 4:15). 

2. Cât privește orice învățătură, aşezământ sau îndrumare, care nu sunt 
conforme desăvârșit cu Evanghelia, le vom trata aşa cum Părintele nostru Pavel 
le-a poruncit lor şi nouă să le tratăm chiar și pe ale lui: să fie înlăturate, cum, 
de altfel, poruncește și Sf. Vasile cel Mare. 

În ceea ce priveşte atitudinea Sfinţilor Părinţi față de Sfânta Scriptură, 
vrem să aducem câteva mărturii, ca dovadă a respectului lor suprem faţă de 
Scriptură. 

C. Voicu: „Sfinţii Părinţi, propovăduitori și conducători ai Bisericii, nu au 
trădat, falsificat sau înlăturat Sfânta Scriptură, ca să impună Bisericii 
«preceptele» lor omenești.”? 

Serghei Bulgakov ne spune: „Părinții Bisericii gândeau prin Biblie şi 
trăiau din ea.” 

Preotul profesor Coman ne face cunoscut următoarele: „Cuvântul scris în 
Biblie, care ținea locul cuvântului viu al Mântuitorului, se bucura, deci, cum 
era firesc, de un prestigiu şi o autoritate excepțională.” 

Aşadar, ori de câte ori ne referim la Părinţi, vom face aceasta conform 
învățăturii Sfintei Scripturi şi a Sfintei Tradiţii ortodoxe. 


+! Kalistos (Timothy) Ware, The Orthodox Church, Printed in England by Clays Ltd, 1997, p. 204. Textul originar: “But 
as with local councils, so with the Fathers, the judgement of the Church is selective: individual writers have at times 
fallen into error and at times contradict one another. Patristic wheat needs to be distinguished from Patristic chaff.” 

“* arhimandrit prof. dr. C. Voicu, Mitropolia Ardealului, nr. 7-8, 1985, p. 414. 

% Serghei Bulgakov, Ortodoxia, Sibiu, 1933, p. 28. 

+ pr. prof. L. G. Coman, Patrologie, vol. 1, 65-69, București, 1984. 

e Preot 


Înțelegerea pe care o avem noi, cu privire la chemarea de preot, este aceea 
pe care o avea dreapta credinţă ortodoxă, la origine. Este aliniată, însă, și cu 
ceea ce recunoaşte în scris parțial (dar, din nefericire, numai în scris), cu anumite 
ocazii şi ortodoxia contemporană: 

a) Spre exemplu, Sf. Grigorie de Nyssa face deosebire între preoția 
Vechiului Testament (care se moştenea prin naştere biologică din Levi) şi aceea 
a Noului Testament (care se moşteneşte prin naștere duhovnicească din 
Dumnezeu). lată ce spune el: „Harul preoţiei lui Hristos se oferă tuturor celor ce 
voiesc să-L primească, cerându-li-se să împlinească niște condiții morale. "5 

Patriarhul Teoctist a făcut o declaraţie într-o revistă a cultului mozaic, din 
1990, potrivit căreia noi moştenim din credinţa evreilor și ritul, și îmbrăcămintea 
și doctrina. Este însă limpede că, de fapt, nu se poate vorbi despre a împrumuta 
nimic de la evrei — nici atât preoția. La ei preoția se moștenea prin naştere 
trupească din Levi, în timp ce noi suntem români, nu evrei. lar în Biserica Noului 
Testament, aşa cum arăta mai sus Grigorie de Nyssa, preoția este un har oferit 
de Hristos tuturor celor ce voiesc să-L primească pe Hristos. Deosebirile acestea 
demonstrează, astfel, din plin că este imposibil să transferi preoția Vechiului 
Testament în aceea a Noului Testament. 

Este, totuşi, un anumit principiu al preoţiei Vechiului Testament, care se 
menţine şi în vremea Noului Testament: moştenirea preoţiei prin naștere, dar cu 
o deosebire. La evrei, preoția se moştenea prin naștere biologică, a trupului de 
carne, din familia marelui preot, Aaron. În Noul Testament, calitatea de preot se 
obţine tot prin naştere, doar că aici este vorba despre nașterea de sus (loan 3:3) 
din Dumnezeu, în familia Marelui nostru Preot, lisus Hristos, devenind frați cu 
EI (Evrei 2:11). lisus Hristos însuşi face preoți pe cei pe care, mai întâi, îi spală 
cu sângele Său (Apocalipsa 5:9-10). 

Dumitru Stăniloae ne face cunoscut şi el că „Toți cei ce se jertfesc sau se 
dăruiesc Persoanei supreme sunt preoţi și se sfințesc prin oferirea lor lui 
Dumnezeu.” Deci, în vremea noastră, ţinând cont de învăţătura preotului 
profesor Stăniloae, preoţia nu mai este o clasă privilegiată de oameni, ci toţi aceia 
care se Jertfesc sau se dăruiesc lui Dumnezeu, fiind născuţi din EI, sunt preoți. lar 
adevărul acesta este întărit şi de următoarele două mărturii (în cartea Preot și 
Preoţie vom avea mai multe): 

a) Sf. Macarie cel Mare: 

„...unși fiind cei duhovnicești cu ungere cerească, ei devin hristoşi după har, 
împărați şi preoți ai tainelor cerești. Ei devin fii, domni şi dumnezei, legaţi, captivi, 


“5 Sf. Grigorie al Nyssei, Despre Rugăciunea Domnească, Editura IBMBOR, Bucureşti, 2009, trad. pr. prof. Dumitru 
Stăniloae, tipărită cu binecuvântarea Preafericitului Părinte Daniel, Patriarhul Bisericii Ortodoxe Române, p. 45. 

“ Pr. prof. Dumitru Stăniloae, Teologia Dogmatică Ortodoxă, vol. L, Bucureşti 2003, p. 278, citat din Schmemann, For 
the Life of The World, New York, 1963, p. 69. 

afindaţi, răstigniţi şi afierosiți (Domnului). 


b) Ion Bria: 

„Fiecare creștin are o demnitate preoțească şi are acces direct la obiectul 
preoţiei..." (Aici să luăm aminte, creştin nu înseamnă orice român ci, cum 
spune Scriptura la Fapte 11:26, creştin înseamnă ucenic al Domnului lisus şi al 
Apostolilor.) 

Aşadar, după cum ne arată Sfânta Scriptură, cât şi Sfânta Tradiţie, în 
vremea Noului Testament, preoția nu este destinată unei clase privilegiate de 
creştini, nici atât ca având anumite slujiri deosebite. În economia Bisericii lui 
Hristos, toţi credincioșii spălați cu sângele Său sunt preoţi. Aceasta este preoția 
recunoscută şi de noi. 

Explicații cu mult mai detaliate asupra preoţiei vor fi prezentate în cartea 
Preot şi Preoție. 


+7 Sf. Macarie cel Mare, Omilii duhovnicești, Editura IBMBOR, Bucureşti, 2010, carte tipărită cu binecuvântarea 
Preafericitului Părinte Daniel, Patriarhul Bisericii Ortodoxe Române, Omilia a XVII-a, |, p. 141. 
“ pr. prof. dr. Ion Bria, Dicţionar de teologie ortodoxă, Bucureşti, 1994, p. 313. 

Capitolul 1 


Dreapta credinţă (ortodoxă), 
drept credincioşii (numiţi mai târziu ortodocși). 
Scurt istoric al ortodoxiei. 


Motto: „,...Sfânta Biserică, prin sinoadele 
ecumenice, la care au luat parte toți 
episcopii săi, a statornicit şi formulat pe 
baza Sfintei Scripturi și a Sfintei Tradiţii, 
Dreapta Credinţă ortodoxă... sub asistența 
Duhului Sfânt. "* 


Vorbind la modul general, suntem de părere că nu se poate considera o 
credinţă în Dumnezeu ca fiind cea dreaptă, dacă nu îndeplineşte cel puţin câteva 
condiții de bază: 

- să provină direct de la Dumnezeul care este Credincios (| Corinteni 1:9); 

- să fie descoperită în Cuvântul scris al lui Dumnezeu, care a trimis-o 
(Romani 10:17); 

-să fie lucrătoare (1 Tesaloniceni 1:3), adică să rodească mântuirea 
sufletului (1 Petru 1:9). 

Oricine ar avea ceva de spus despre credinţa în Dumnezeu, diferit de ceea 
ce ne descoperă Dumnezeul care ne-a dăruit-o şi ne-a descoperit-o EI Însuşi, în 
Cuvântul Său prin Duhul Său Cel Sfânt, nu poate fi luat în considerație — este 
fals, mincinos, rătăcitor şi conduce spre iadul din care, de fapt, vine. Căci 
vorbind logic, care făptură de pe Pământul blestemat, aflat sub stăpânirea lui 
Satan (loan 14:30), ar avea interesul, ar avea dorinţa şi ar avea putinţa să te înveţe 
credința în Dumnezeul Cel sfânt din cer? Sau chiar să te şi conducă până la EI? 

Mai este un motiv extraordinar de serios, care ne determină să ne ferim de 
orice izvor de informare de la oamenii de pe Pământ, când vine vorba despre 
credinţa în Dumnezeul din cer. La Evanghelia după Matei 16:21-24, după ce 
Mântuitorul le face cunoscut ucenicilor că va merge la Ierusalim şi acolo va fi 
răstignit, citim despre Petru că „/uându-L la o parte pe lisus, a început să-L 
dojenească zicându-l: «Fie-Ţi milă de Tine, să nu Ți se întâmple Ţie asta.» lar 
Iisus, întorcându-se, a zis lui Petru: «Mergi înapoia Mea, Satano! Sminteală 
Îmi eşti; că nu cugeți celor ale lui Dumnezeu, ci cele ale oamenilor!» ” 

Cu numai câteva versete mai înainte, Petru a fost lăudat de Învățătorul său, 
pentru o revelație primită de la Dumnezeu din cer. lar acum, același Petru aude 
tot din gura Învăţătorului său cuvintele înfiorătoare Mergi înapoia Mea, Satano. 


* Carte de învăţătură creștină ortodoxă, alcătuită cu încredințarea Sfântului Sinod de către P. S. Vasile, Episcopul 
Oradiei, pr. prof. Dumitru Călugăr, pr. prof. P. Deheleanu și pr. prof. Dumitru Radu, cu binecuvântarea Î.P.S. Iustinian, 
Editura IBMBOR, Bucureşti, 1978, p.10. 

Ce se întâmplase, de fapt? Cum a putut Petru să ajungă așa, dintr-o dată, atât 
de plin de gândurile Satanei, până la punctul în care Învățătorul nu-i mai zice 
Petre, ci-i zice Satano? 

Răspunsul este tot aici. Domnul lisus îi face cunoscut lui Petru că părăsirea 
lucrurilor lui Dumnezeu, pentru a cugeta la cele a/e oamenilor, ne transferă 
instantaneu sub sfera de influenţă a lui Satan. Şi dacă marele Apostol Petru a 
putut să cadă într-o asemenea capcană, cine poate fi sigur că nu va cădea? De 
aceea, trebuie să ne ferim de orice gând care ne-ar veni nouă înșine, oricât de 
nevinovat şi „sfânt” ni s-ar părea, cât și de gândurile oricui altcuiva, dacă nu sunt 
întemeiate pe Scriptură. 

lată cum comentează și ieromonahul Antonie Romeos incidentul acesta. 

„Sfântul Evanghelist Matei ne face părtași ai unei divergențe puternice, ai 
unei opoziții foarte grave pe care a avut-o Domnul IHristos cu Sfântul Apostol 
Petru: «Mergi înapoia Mea, satano! Sminteală Îmi ești; că nu cugeţi cele ale lui 
Dumnezeu, ci cele ale oamenilor.» Cel care ne învață cât de păcătos și cât de 
grav este să îl numim pe fratele nostru netrebnicule sau nebunule, Același îl 
numeşte, iată, pe ucenicul Lui: satană şi sminteală! 

Este vorba de un moment sfânt, care transmite în multe direcţii mesaje 
foarte mari, de importanţă veşnică... Se poate să existe un ucenic al Domnului, 
care să Îl cunoască pe lisus Hristos, după mintea lui sau prin inspiraţie 
dumnezeiască, să îi înveţe pe alţii în chip ortodox învățătura Lui, dar în acelaşi 
timp, să nu gândească cele ale lui Dumnezeu ci cele ale oamenilor? 

Sfântul Apostol Petru a mărturisit ortodox credinţa lui în Hristos... însă a 
opus acesteia propria lui dorință interioară care — așa cum se vede — nu fusese 
influențată de perspectiva cea nouă şi revelată a căii lui lisus... Ci această 
dorință interioară a lui Petru urma în mod continuu să fie formată pe baza 
aşteptărilor strămoşeşti ale lui Israel în legătură cu venirea lui Mesia- 
Izbăvitorul, Care urma să-l izbăvească din legăturile vremelnice şi pământești... 

Cam aşa și noi, cu toate că în mod rațional acceptăm fără rezerve 
Evanghelia mântuirii noastre în Hristos, în faptă preferăm să împlinim în mod 
selectiv anumite adevăruri — mai ales cele morale — ale Evangheliei, pe care de 
regulă considerăm că slujesc din belşug prestigiului şi puterii personalității 
noastre... 

Nu suntem de acord să ne schimbăm convingerile și dorințele și să le dăm 
o nouă formă, așa cum ne-o impune făgăduinţa pe care am făcut-o fiecare în 
parte Iui Dumnezeu, aceea de a ne transforma zi de zi prin înnoirea minţii 
noastre (Romani 12:2)... Dimpotrivă, noi urmărim să modificăm Evanghelia şi 
imaginea lui Hristos astfel încât ele să fie compatibile cu personalitatea noastră 
improvizată cu diverse oportunităţi, pe care ni le inspiră prietenia noastră cu 
succese și desfătări lumeşti sau pământeşti. 

Această îndrăzneală zadarnică și pervertitoare a ucenicului i-a adus din 
partea Învăţătorului lui definirea cumplită de satană şi sminteală... De 
asemenea, aceasta se întâmplă şi de fiecare dată când nu îl vedem de fapt pe 

satana în comportamentul anumitor persoane apropiate de noi, care însă nu 
gândesc cele ale hi Dumnezeu, ci cele ale oamenilor. "50 

De aceea, trebuie să ne păzim cu atât mai mult de orice este venit din partea 
oamenilor, când vine vorba despre credinţa și lucrurile lui Dumnezeu. Conștienți 
de acest pericol, Apostolii Domnului înșiși ne îndeamnă, sau mai exact spus 
Duhul Sfânt prin pana lor, să nu ascultăm nici chiar la ei, dacă s-ar întâmpla ca 
vreodată să ne aducă ceva ce nu este cuprins în Scriptura scrisă (Galateni 1:8-9) 
ŞI care, deci, vine de la ei — aşezându-se chiar şi pe ei sub anatemă (dacă ar veni 
cu ceva deosebit). 

Urmează să aducem în continuare un „buchet” asortat de dovezi, atât din 
Scriptură, cât şi din Sfânta Tradiție, care ne vor ajuta să înțelegem ce este 
Dreapta Credinţă. 


e O subliniere referitoare la motto-ul din titlu 


Este foarte important şi de folos să luăm bine aminte la felul în care ni se 
vorbeşte despre credinţa ortodoxă în Cartea de învățătură creștină ortodoxă, din 
care a fost preluat motto-ul de mai sus. Citim aici că: 

„Sfânta Biserică, prin sinoadele ecumenice, la care au luat parte toți 
episcopii săi, a statornicit şi formulat pe baza Sfintei Scripturi şi a Sfintei 
Tradiţii, Dreapta Credinţă ortodoxă... sub asistența Duhului Sfânt.” 

Mai întâi, să luăm aminte că aici nu ni se vorbeşte despre credinţa catolicilor 
sau a protestanților, ci despre Dreapta Credinţă Ortodoxă. Învățătura aceasta 
despre credința Ortodoxă comportă, deci, o greutate cu atât mai mare, luând 
aminte că ne este adusă de o carte de învăţătură Ortodoxă, care este tipărită cu 
aprobarea Sfântului Sinod al Bisericii Ortodoxe. Vorbim aici despre credinţa pe 
care o mărturisesc, cu multă mândrie în glas, mai mult de şaisprezece milioane 
de români, ceea ce reprezintă aproape 90% din populaţia României. 

Dacă citim, deci, cu atenţie definiția Dreptei Credinţe Ortodoxe remarcăm 
următorul fapt. Documentul de căpetenie pus cap de listă de către Sfânta Tradiţie 
Ortodoxă pentru definirea Dreptei Credinţe Ortodoxe este Sfânta Scriptură, 
Cuvântul seris al lui Dumnezeu. Sfânta Scriptură este baza, temelia de la care s- 
a plecat, pe care s-a construit şi după care s-a formulat Dreapta Credinţă 
Ortodoxă. ŞI încă ceva foarte important: aceasta s-a făcut și pe baza Sfintei 
Tradiţii şi cu asistența Duhului Sfânt. 

Aşadar, numindu-se ortodocși, cei peste şaisprezece milioane de români 
tocmai asta mărturisesc, prin însăşi faptul că se numesc ortodocși. Acum este tot 
atât de adevărat că, dacă li se adresează întrebarea ce este Dreapta Credinţă 
Ortodoxă, chiar nu ştim câţi ar putea răspunde că este credința statornicită şi 


* Teromonahul Antonie Romeos, Ucenicia în fața Crucii, Editura Egumeniţa, Galaţi, 2017, pp. 39-42. 

formulată pe baza Sfintei Scripturi şi a Sfintei Tradiţii... sub asistența Duhului 
Sfânt. 

Lucrurile stau în felul acesta pentru că, din nefericire, Sfânta Scriptură nu 
se mai bucură de popularitate în rândul ortodoxiei de azi. Un preot dintr-o 
localitate a României relata, cu o notă de tristeţe în glas o „reclamație” primită 
împotriva unui sătean. Şi care era „păcatul” săteanului? Omul, care de altfel era 
nelipsit de la serviciile liturgice duminicale citea... Biblia!?... Să mai zici că 
părintele Noica n-a avut dreptate să se vaite exclamând „Vai de ortodoxia 
noastră! 25. 

Dar lăsând la o parte faptul că, în practică, Biblia nu mai are loc în ortodoxia 
de azi, ne bucurăm să constatăm că măcar învățătura dată în scris, cu privire la 
originea credinței ortodoxe, a rămas neschimbată. Adică, în seris Dreapta 
Credinţă este recunoscută şi în zilele noastre ca fiind întemeiată pe baza Sfintei 
Scripturi, chiar dacă, din nefericire, în practică ne-am „emancipat” şi am lăsat 
Biblia pe planul doi, ultim, sau cu totul afară. 


I. Credinţă şi religie 


Credinţa şi religia — acestea sunt două cuvinte care în vorbirea obişnuită le 
întâlnim folosite ca şi cum ar însemna acelaşi lucru. Dicţionarul secular, de 
asemenea, defineşte religia ca şi când ar fi amândouă — adică și lucruri moarte şi 
credinţă vie, în acelaşi timp. În învățământul public, religia şi credinţa sunt, 
iarăşi, privite ca fiind același lucru. Elevilor de la şcoala publică li se predau 
lecţii despre Dreapta Credinţă, în cadrul disciplinei numită Religie. 

Adevărul este însă că deosebirea dintre ele este ca de la cer la Pământ — o să 
demonstrăm aceasta cu prisosință, pe tot întinsul cărții pe care o ţineţi în mână. 
lar aceasta va fi cu atât mai bine observată când vom vorbi despre tradiția 
populară, practicată în Ortodoxia contemporană, în cadrul capitolului următor, 
capitolul 2. Socotim, deci, că aici este locul şi momentul potrivit unde să atragem 
cea mai mare luare aminte posibilă asupra deosebirii capitale dintre credință şi 
religie. Ne pregătim astfel să zăbovim o bună bucată de vreme în Jurul acestor 
două noţiuni. O să observăm deja, de la prima vedere, că deosebirile dintre ele 
apar atât de clar, în chiar definițiile lor, încât se pare că nici n-ar mai fi nevoie să 
vorbim despre ele. 

Încă un element foarte important asupra căruia trebuie să atrag atenţia din 
start este sursa din care am cules definițiile pe care o să le enunțăm mai Jos. 
Definiţia credinței am cules-o din cel mai clasic manual ortodox. Este vorba 
despre Dicționarul de Teologie al Ortodoxiei, alcătuit de un preot, profesor, 
doctor în teologia ortodoxă, şi tipărit cu binecuvântarea Patriarhului Bisericii 
Ortodoxe Române. Ce alt document mai autorizat decât acesta ar putea să ne 


*! Părintele Noica, „Ortodoxia este răspunsul lui Dumnezeu”, https://www.youtube.com/watch?v=_YXg-HisZ7E, 
accesat în aprilie 2014. 

ofere o definiție mai autorizată a credinţei ortodoxe? Va fi o definiție elaborată, 
pe care se cade s-o citim împreună cu multă luare aminte. 

Credinţa este „facultatea de a primi revelația divină, de a cunoaşte lumea 
supranaturală, de a trece într-o altă ordine de existență. Credinţa este o putere 
de legătură între divin şi uman, de unde afinitatea ei cu religia. Pentru Apostolul 
Pavel, credinţa este lucrarea harului lui Dumnezeu, care produce în omul căzut 
starea de mântuire... 

Credinţa vine din propovăduire, din mărturia directă a celor ce au văzut 
Cuvântul vieții (] loan 1:1-3); ea nu se inventează (Romani 8:14-17). 

Două aspecte majore ale credinţei pot fi menționate aici: credința ca mod 
de viață, adică «credința lucrătoare prin iubire» (Galateni 5:6), care are un 
caracter soteriologic: «Credinţa ta te-a mântuit» (Mat. 9:12); și al doilea, 
credința ca mod de cunoaştere... 

Credinţa presupune dialogul iubirii, relația personală cu Dumnezeu. Nu 
este vorba de adeziunea intelectuală la existenţa lui Dumnezeu; şi demonii cred 
în acest sens (lac. 2:19). Este vorba de acceptarea, prin străpungerea inimii 
(Fapte 2:37), a făgăduințelor lui Dumnezeu, Care Se manifestă în prezenţa lui 
Hristos, acceptare care determină nu numai un nou stil de viaţă, o schimbare a 
spiritului prin pocăință (Fapte 2:36), ci şi destinul pentru eternitate (2 Corinteni 
E 70 A Rua 

Ceea ce trebuie remarcat în definiția aceasta, mai înainte de orice, priveşte 
faptul că credinţa, este declarată şi recunoscută drept mijlocul prin care ne putem 
însuşi revelaţia făcută cunoscută de Dumnezeu prin Sfânta Scriptură. Credinţa 
ne este accesibilă numai prin Cuvântul lui Dumnezeu, care este revelația lui 
Dumnezeu. Este așa deoarece credinţa este tot de la Dumnezeu. Și numai ce vine 
de la Dumnezeu din cer ne poate pune în posesia revelației lui Dumnezeu din 
cer. Nimic nu se poate sui la cer din cele care nu s-au coborât din cer. Vorbim 
astfel deoarece definiția aceasta din dicționar este făcută pe temeiul textului 
Sfintei Scripturi de la Romani 10:17. Citim acolo despre credință că o căpătăm 
„prin cuvântul lui Hristos” (adică Sfânta Scriptură, aşa cum învaţă Sfântul 
Antim Ivireanul“? și mulţi alţii), care este scrisă de „oamenii cei sfinţi ai lui 
Dumnezeu care au grăit purtați fiind de Duhul Sfânt” Q Petru 1:21). 

Ceea ce vrea Sfânta Tradiţie Ortodoxă să ne înveţe prin mărturiile date de 
autorii de mai sus, şi în special prin Dicționarul de Teologie Ortodoxă, este că 
credinţa autentică în Dumnezeul Sfintei Scripturi nu se poate învăţa decât direct 
şi nemijlocit din revelația Lui divină, Sfânta Scriptură — aşa cum citim la Romani 
10:17. 

Având în vedere că este formulată de către Dicţionarul de Teologie 
Ortodoxă, definiția aceasta ne mai comunică un detaliu extrem de interesant, 


* Ion Bria, Dicţionarul de teologie ortodoxă, Editura IBM al BOR, Bucureşti, 1994, pp. 105-106. 
*3 Cuvânt de învăţătură la Bogoiavlenie, apud Sfântul Antim Ivireanul, Didahii, Editura Basilica, București, 2010, pp. 
6, 12 şi 152. 

chiar ciudat, la care trebuie să luăm aminte, şi anume: cuvântul ortodox lipseşte 
cu desăvârşire din contextul definiției Credinței (ortodoxe). Ciudat, nu-i așa? 
Observaţia aceasta ne conduce la o serie de alte concluzii. 

Prima dată, asta trebuie să însemne că, deşi definiția este formulată aici de 
către un manual ortodox, Credinţa pe care o practică ortodocșii cei adevăraţi nu 
este credinţa lor, a ortodocșilor. Credinţa ortodocșilor sau a oricărui alt cult din 
lumea de jos nu duce decât până la mormânt. Numai credința care ne vine prin 
Cuvântul lui Dumnezeu din cer poate să ne ducă la Dumnezeul din cer. lar o 
astfel de credinţă nu are nici un amestec cu vreun cult religios. 

Manualul din care am luat noi definiţia credinţei este ortodox. Însă pentru 
că nu există o credință specială a ortodocșilor, el vorbește despre credinţa lui 
Dumnezeu — căci pe aceasta o practică ortodoxia autentică, cea originară, 
alături de toți ceilalți oameni chemați de Dumnezeu la mântuire, indiferent de 
apartenenţa cultică. Așa cum citim la 1 Timotei 2:4, ceea ce dorește Dumnezeu 
este ca „roți oamenii să se mântuiască și la cunoştinţa adevărului să vină”, nu 
ca toți oamenii să se facă ortodocşi. Sau cum citim la loan 12:32, lisus vrea să 
atragă pe toţi oamenii la EI, nu la un cult, nici chiar la cultul ortodox. 

Din nefericire, în zilele noastre se pune carul înaintea boilor. 

Tot atât de adevărat este și faptul că, deoarece definiția credinţei în 
Dumnezeu este formulată de un manual Ortodox, aceasta defineşte, totuşi, în 
mod obligatoriu, automat și Credinţa Ortodoxă, în particular. 

Învăţăm astfel de aici că, adevărata Ortodoxie nu limitează perimetrul 
Credinței la nivel cultic, ci o identifică după obiectul şi caracteristicile ei 
dumnezeiești. 

Faptul că ortodoxia declară asta numai în scris dar practică o altă credinţă, 
este un alt subiect. Dicţionarul Ortodox nu vorbeşte despre o credinţă ortodoxă 
aparte și nici măcar nu pomeneşte cuvântul ortodox, deoarece nu există credință 
ortodoxă şi alte credinţe. Este o singură credință — așa citim la Efeseni 4:5, pentru 
că este un singur Domn. Credinţa autentică (cine vrea poate să zică şi credinţa 
ortodoxă, pentru că este enunțată de Dicționarul Ortodox) este credinţa venită 
de la Dumnezeu, şi care a fost „dată sfinților odată pentru totdeauna ” (luda 1:3) 
— de luat aminte, nu zice că a fost dată ortodocșilor, ci sfinților. ŞI vorbind despre 
sfinți, preotul Constantin Sturzu, supranumit de unii „Apostolul Vremii”, ne face 
cunoscut că „în scrierile NT. se numesc sfinți cei care sunt părtași la trupul lui 
Hristos care este sfânt '**. 

Scriptura ne arată mai departe că „în Antiohia, întâia oară, ucenicii s-au 
numit creştini”, nu ortodocşi — Fapte 11:26. lar mai târziu, în istorie, oamenii 
din popor (este vorba despre greci, o să vedem imediat mai jos) nu le-au mai zis 
creştini, ci le-au zis ortodocși. Deci, pentru că nu există o credinţă ortodoxă, nici 
în Scriptură şi nici în Sfânta Tradiţie Ortodoxă, ci este numai credința lui 
Dumnezeu, practicată de ucenicii apostolilor, de aceea adjectivul ortodox 


* https://www.youtube.com/watch?v=097Kb-eiLJk, minutul 2. 

lipseşte cu desăvârşire din definiția Credinței, formulată în Dicţionarul de 
Teologie Ortodoxă. 

Și mai este așa şi pentru că dicționarul prezintă aici Credinţa, de la 
începuturile ei. Potrivit unui dicționar de patristică, scris de preotul Anthony 
McGuckin, ortodoxia are o vechime de o mie cinci sute de ani. Dar Credinţa este 
mai veche decât ortodoxia cu două mii cinci sute de ani, căci ea a început cu 
Avraam care, ne pare rău, nu era ortodox, ci evreu. Citim în cartea Facerea 15:6 
că „a crezut Avraam pe Domnul. ” 

Meditând mai departe la această definiție, amintim sintagma Credinţa ta te- 
a mântuit (Mat. 9:12). Ceea ce vrea Dicţionarul de Teologie Ortodoxă să ne 
înveţe prin cuvintele acestea este efectul produs de Credinţă, adică ea, Credinţa, 
mântuieşte - nu că te face ortodox. Scriptura nu ne spune că Avraam, după ce a 
crezut în Dumnezeu, a fost făcut ortodox, ci el a rămas tot evreu. 

Și cât priveşte procesul în sine al mântuirii găsim că acesta are loc prin 
acceptarea... Jăgăduințelor lui Dumnezeu (Fapte 2:37). lar aceasta se manifestă 
în prezenţa lui Hristos (nu a nașului, n.a.), acceptare care determină nu numai 
un nou stil de viaţă, o schimbare a spiritului prin pocăință (Fapte 2:35), ci şi 
destinul pentru eternitate (2 Corinteni 3:1). 

Observaţi? Dicţionarul de Teologie Ortodoxă nu face nici măcar vreo aluzie 
la ortodoxie sau la orice fel de ritualuri, în afară. Nu zice aici despre credință că 
dacă vrei să o ai poate fi găsită doar în Biserica Ortodoxă şi că aparţine cultului 
ortodox la care trebuie să aderi prin lepădarea de apartenenţa, eventuală, altui 
cult. Nu zice nici că o capeți prin scufundarea pruncuşorului plăpând în apă — 
nimic din toate acestea. 

Şi, ultima observaţie: din nou, chiar dacă definiţia aceasta este formulată de 
o autoritate ortodoxă, prin faptul că aici nici măcar nu se aminteşte cuvântul 
ortodox putem să înțelegem şi aceea că, indiferent de cultul creştin al cuiva, cel 
care practică credința recunoscută de Dicţionarul de Teologie Ortodoxă, este 
credincios (iar dacă-ţi place tare mult, poţi să zici că este și ortodox) pentru acest 
motivs”. Creștinii autentici, care sunt născuţi de la Duhul Sfânt din Acelaşi Tată, 
Dumnezeu, prin credință au toți un „nume de familie” comun, acela de 
credincioşi. Dar ca „nume de botez”, adică nume cultice, pot să aibă nume 
diferite. 

Un alt element care ne reține atenţia, privitor la Credinţă, este importanța 
care i se acordă Duhului Sfânt. Citim, spre exemplu, la Romani 1:5, că Pavel 
aducea neamurile ,„/a ascultarea Credinței ” în Dumnezeu, nu la ascultarea de 
canoane, hotărâri sinodale, și o puzderie de obiceiuri, tradiții, rituri și ritualuri 
ale oamenilor. lar cât despre locul care-l ocupă Credinţa pe paginile Scripturii, 
se află menţionată de aproximativ 160 de ori — un detaliu deloc lipsit de 
importanță. 


55 Ideea aceasta o vom întâlni şi la Sf. Ignatie pe care-l vom aminti mai jos. 

Tot în dicționarul ortodox şi tot la subiectul Credinţă este apoi amintit un 
citat al Sf. Vasile cel Mare. EI ne învaţă că mântuirea se dă prin credință, nu prin 
fapte.5 EI pune aici o întrebare la care-şi răspunde singur: „Cum mă voi mântui 
atunci? Prin credinţă, căci credinţa e suficientă pentru a ne convinge că există 
Dumnezeu... 57 

După aceea, în timp ce preotul prof. lon Bria ne învaţă ce este credinţa, Sf. 
Serafim de Sarov ne învaţă în cine anume trebuie pusă credința. El ne arată 
despre credinţă că trebuie să fie pusă într-o persoană, nu în învățături, obiceiuri 
şi tradiții omenești. Și nu numai atât ci el ne spune şi în care anume persoană 
trebuie să ne punem credinţa. Persoana aceasta nu este vreunul dintre sfinți, nu 
este un înger și nici chiar Maica Domnului, ci în Dumnezeu, așa cum ne 
porunceşte el aici: 

„Înainte de toate trebuie să credem în Dumnezeu: «Fără credinţă, dar, nu 
este cu putinţă să fim plăcuţi lui Dumnezeu, căci cine se apropie de Dumnezeu 
trebuie să creadă că EI este şi că Se face răsplătitor celor ce-L caută.» (Evrei 
A (+7 gali 

Este, de asemenea, foarte interesantă observaţia făcută cu privire la lucrarea 
pe care o produce credinţa în viața omului — îl frece într-o altă ordine de 
existență. Starea aceasta, definită de către preotul Bria prin expresia zrecur într- 
o ordine nouă de existență, poate fi foarte bine înțeleasă făcând apel la procesul 
de metamorfoză. Metamorfoza este un proces de transformare într-o altă formă 
de existenţă, de obicei, superioară. Metamorfoza este un proces care trece omida 
nesuferită la o nouă ordine de existenţă, de fluture multicolor şi nespus de 
încântător la vedere, care, în loc să se târască pe pământ, zboară din floare în 
floare, în bătaia razelor luminoase de soare. Ceea ce face metamorfoza dintr-o 
omidă lipicioasă şi tare nesuferită, face credinţa din cel mai monstruos şi posedat 
demonic păcătos posibil. Din cel mai cumplit şi înfiorător păcătos, 
metamorfozarea prin credinţă face o creatură nouă, divină, care se avântă zilnic 
spre cer pe aripile virtuţilor divine. 

Avem un exemplu grăitor în demonizatul arătat la Marcu 5. Omul acesta era 
teribil de schimonosit de păcat. E cutremurător să-ţi imaginezi cum poate arăta 
un om în care au intrat şase mii de demoni (sau draci, cum le zicem noi, de-a 
dreptul). Zicem șase mii pentru că o legiune de romani număra șase mii de 
militari. Un om care să poată rupe obezi şi lanţuri de fier până la punctul de a le 
şi sfărâma trebuie să aibă, cu adevărat, puteri supranaturale. Așa ceva nu s-a 
auzit decât în basme. lată cum ne este descris la versetele 3-5: „, Își avea locuinţa 
în morminte, şi nimeni nu putea să-l lege nici măcar în lanţuri, pentru că de 
multe ori, fiind legat în obezi şi în lanţuri, el rupea lanţurile şi obezile le sfărâma, 
și nimeni nu putea să-l potolească. Și neîncetat noaptea şi ziua era prin 


* De fapt, pentru cine vrea, poate să fie mântuit şi prin fapte, dar să fie aceasta din Scriptură, de la loan 6:29: „Lucrarea 
pe care o cere Dumnezeu este să credeți în Acela pe Care L-a trimis El”. 

*7 Sf. Vasile cel Mare, Epistola 234, trad. Rom., p. 421, apud Dicționarul de Teologie Ortodoxă, p. 105 

* Arhim. Paulin Lecca (traducător), Viața, învățăturile şi profețiile Sfântului Serafim de Sarov, Editura Schimbarea la 
Faţă, p. 129. 

morminte şi prin munți, strigând şi tăindu-se cu pietre. ” lar la Matei 8:28 scrie 
că era „foarte cumplit, încât nimeni nu putea trece pe calea aceea. ” 

Dar acum, după întâlnirea lui cu lisus, omul acesta care rupea lanţurile şi 
obezile de fier şi le sfărâma, nimeni nu putea să-l potolească, a tost 
metamorfozat de lisus, şi-l găsim la Marcu 5:15 că „ședea jos (lângă lisus), 
îmbrăcat și întreg la minte. ” Da, cu adevărat, omul acesta fusese trecut la o cu 
totul a/ză ordine de existenţă. Aceasta face Dreapta Credinţă dintr-un om care o 
primește în suflet, prin parcurgerea celor 3 paşi (doi arătaţi la Marcu 1:15 şi al 
treilea la Marcu 16:16). Aceasta este ceea ce adevărata ortodoxie de la origine, 
împreună cu cea de astăzi, recunosc, amândouă, ca fiind Dreapta Credință 
Ortodoxă — cu deosebirea că ortodoxia de azi recunoaşte doar în scris. 

Simt că nu pot să trec mai departe înainte de a-l aminti aici şi pe preotul 
profesor Alexander Schmemann, care, în cartea lui Cred, vorbeşte astfel despre 
credinţă: 

„În experienţa creștină, credința este modul și manifestarea nu doar a 
cunoaşterii; nu este o concluzie bazată pe raționament și analiză. Credinţa nu 
reprezintă un calcul intelectual şi nici o simplă emoție religioasă, care este aici 
pentru un moment și apoi poate că se evaporă și nu mai €e. 

Credinţa este întâlnirea, întâlnirea reală între ceea ce este mai adânc într- 
0 persoană — acea sete care este într-un mod atât de lămurit o parte a sa — și 
Izvorul spre care este îndreptată setea sa, chiar dacă nu ştie ceea ce este. 

Cât de profundă este această definiție a credinţei! Dar cât de superficială şi 
lipsită aproape de tot de conţinut este înţelegerea cu privire la credinţă în rândul 
maselor largi de ortodocşi! S-ar părea că pentru cea mai mare majoritate de 
creştini ortodocşi, credința se rezumă la semnul crucii, făcut în grabă cu mâna, 
trecând prin faţa unei biserici. 

lată ce este Dreapta Credinţă după Sfântul loan Casian: 

„Întemeiată de Hristos și încredințată Apostolilor, Dreapta Credinţă ar 
trebui să nu fie socotită altceva decât glasul autorității lui Dumnezeu, care are 
în sine glasul și gândul lui Dumnezeu "% 


e O mărturie vie a prezenței și lucrării Credinței în viața 
cuiva 


Pentru că am vorbit atât de mult despre credință, socotim foarte nimerit să 
aducem aici încă o probă a autenticităţii Credinței evidențiată puternic pe 
paginile Scripturii. 

Sunt şi astăzi, ca şi pe vremea Domnului lisus, oameni care, într-un fel spus, 
merg după EI. Ei au pe buze numele Lui şi practică o mie și unul de obiceiuri 
sau datini specifice cultului creştin căruia îi aparţin. lar numele lor figurează pe 


* Alexander Schmemann (traducere Florin Caragiu), C red, Editura Basilica, Bucureşti 2014, coperta IV. 
* Sfântul loan Casian, Convorbiri duhovnicești, Despre Întruparea Domnului, cartea a VI-a, cap. V, 1, în col. PSB. Vol. 
57, p. 837, apud O exegeză a Crezului ortodox, Florilegiu patristic, Editura Basilica, Buc. 2010, p. 25. 

registrele bisericilor cărora le aparțin, astfel încât juri că aceștia sunt ai lui lisus, 
cu trup şi suflet. Dar un scurt comentariu asupra episodului de mai jos s-ar putea 
să arunce în aer toate bazele şubrede pe care, poate, chiar unii dintre noi şi-au 
clădit siguranţa falsă a deţinerii credinței celei adevărate în lisus. 

lată aici o mărturie vie a lucrării pe care o face credința. Ne oprim la tabloul 
din textul de la Luca 8:43-48: 

„Și o femeie, care de doisprezece ani avea scurgere de sânge și cheltuise cu 
doctorii toată averea ei şi de nici unul nu putuse să fie vindecată, apropiindu-se 
pe la spate, s-a atins de poala hainei Lui şi îndată s-a oprit scurgerea sângelui 
ei. 

Și a zis lisus: «Cine este cel ce s-a atins de Mine?» Dar toți tăgăduind, Petru 
și ceilalți care erau cu El au zis: «Învăţătorule, mulțimile Te îmbulzesc şi Te 
strâmtorează, şi Tu zici Cine este cel s-a atins de Mine?» 

Iar lisus a zis: «S-a atins de Mine cineva. Căci am simţit o putere care a 
ieşit din Mine.» 

Și femeia, văzându-se vădită, a venit tremurând şi, căzând înaintea Lui, a 
spus de față cu tot poporul din ce cauză s-a atins de EI şi cum s-a tămăduit 
îndată. lar El i-a zis: «Îndrăznește, fiică, credinţa ta te-a mântuit. Mergi în 
pacel»” 

lisus apare aici ca fiind sufocat de mulțimile care dau năvală peste El. Dar, 
foarte ciudat, la un moment dat lisus spune că cineva s-a atins de EI! Ucenicii 
Lui, care căutau disperaţi să-L protejeze pe cât puteau de îmbulzeala mulțimilor, 
au rămas nedumeriţi. Cum adică, ziceau ei, oamenii se freacă de Tine de toate 
părțile de aproape să-Ţi rupă și hainele de pe Tine, iar Tu întrebi că cine s-a atins 
de Tine?! lisus insistă şi le destăinuie taina aceasta: Am simțit o putere care a 
ieșit din Mine. lar femeia, când a auzit asta, „știind ce i se făcuse, a venit şi a 
căzut înaintea Lui...” (Marcu 5:33). 

Întrebarea se pune: de ce, din miile de oameni bolnavi care-L îmbulzeau din 
toate părțile, lisus vorbește despre o singură persoană, numai una singură, care 
s-a atins de El — femeia aceasta? Apoi, de ce numai despre ea citim că s-a 
vindecat? Ce este deosebit în atingerea ei de lisus, față de atingerea celorlalte 
mii de bolnavi? Cum de în femeia aceasta se făcuse ceva, dar în toate celelalte 
mii de oameni nu se arată că s-ar fi făcut ceva? 

Evanghelistul Marcu 5:28 ne face cunoscut că taina aceasta stă în atingerea 
cu credinţă: „Că ea își zicea: De mă voi atinge măcar de haina Lui, mă voi 
vindeca!” Femeia s-a atins de Iisus cu credinţa despre care vorbeşte Dicționarul 
de Teologie Ortodoxă, credinţa care trece pe cel ce o practică într-o altă ordine 
de existență. Adică dintr-un om bolnav, face un om sănătos. Dintr-un om robit 
de păcate şi fărădelegi face un copil al lui Dumnezeu, rob al sfințeniei şi 
neprihănirii lui Dumnezeu. Şi pentru că femeia a crezut, aşa s-a întâmplat. Citim 
la versetul 29 că „ îndată izvorul sângelui ei a încetat și ea a simțit în trup că S- 
a vindecat de boală”. Dintr-o femeie bolnavă pe moarte, a ajuns vindecată, a 
redobândit darul vieţii trecătoare, plus viața veşnică. 

Credinţa despre care ne vorbeşte Sfânta Scriptura şi despre care am citit în 
Dicţionarul de Teologie Ortodoxă nu este o idee vagă sau o teorie abstractă, ci 
este o putere vie, activă, dumnezeiască, vindecătoare, lucrătoare, eliberatoare, 
înălțătoare. Și ea este nu numai putere, ci este un izvor de putere care dă viaţă. 
Dă şi viaţă efemeră, căci scurgerea sângelui înseamnă moarte, iar atingerea 
femeii de lisus a oprit procesul morții şi 1-a dat viață. Dar mai presus, cu mult 
mai presus decât atât, infinit mult mai preţios decât atât este că dă viaţa veşnică, 
dă mântuirea sufletului — iar femeia aceasta le-a căpătat pe amândouă. 

Sunt astăzi în România noastră peste șaisprezece milioane de oameni din 
cale-afară de mândri că sunt credincioşi ortodocși. Domnul Dumnezeu să-i 
binecuvânteze, să le ajute să înţeleagă ce înseamnă a fi creştin ortodox şi să le 
ajute să şi fie, nu doar să se numească! Câţi dintre aceştia, însă, pot să depună 
mărturia că s-au vindecat de boala păcatului? Miilor acelea de bolnavi la care ne 
referim în textul biblic, chiar dacă au avut parte să se atingă de trupul sfânt de 
carne al lui lisus, Dumnezeu din Dumnezeu adevărat, nu le-a folosit la nimic. 
Cum adică, să te atingi de Dumnezeul întrupat, de Dumnezeul-Om, şi să nu 
însemne nimic pentru tine? Da, chiar dacă este atingere de Dumnezeul întrupat, 
dacă este fără credință înseamnă NIMIC. Pe când atingerea femeii aceleia cu 
credință numai de poala hainelor lui lisus 1-a adus mântuirea îndată. lisus îi 
spune: „Îndrăznește, fiică, credința ta te-a mântuit. Mergi în pace!” 

Putem şi noi să numim un păcat, două sau mai multe de care am fost 
vindecaţi prin atingerea de lisus, cu credinţa despre care vorbeşte Dicționarul de 
Teologie Ortodoxă? Am simţit şi noi puterea vindecătoare de păcat din viața 
noastră, ca femeia aceea? Ne-a făcut şi nouă cunoscut lisus prin Cuvântul Său 
mărturia aceasta „credința ta te-a mântuit "? 

Citim la loan 1:11, 13 că „celor câți L-au primit pe lisus, care cred în 
numele Lui, le-a dat putere ca să se facă fii ai lui Dumnezeu... care de la 
Dumnezeu s-au născut.” lar la 1 loan 3:1 citim că Tatăl ne-a arătat o dragoste 
atât de mare ca „să ne numim fii ai lui Dumnezeu, şi suntem. ” Noi, aceştia care 
ne numim credincioși ortodocşi, avem noi această siguranță că suntem copiii lui 
Dumnezeu, prin credința în EI? Citim despre femeia care s-a atins cu credință de 
lisus că știa ce i se făcuse. Dar noi știm şi noi ce ni s-a făcut (dacă chiar ni s-a 
făcut) că adică am fost făcuți fii ai lui Dumnezeu? Suntem noi plini de 
simțământul de paternitate față de Dumnezeu, la fel cum îl simţeam când eram 
copii față de tatăl nostru pământesc? Dacă nu putem răspunde afirmativ la aceste 
întrebări, oricât de drag ne-ar fi numele de ortodox, înseamnă că-l purtăm 
degeaba şi trebuie să ne schimbăm ori numele, ori credinţa. 

Religia. Am vorbit până aici despre Credinţă. Acum să vorbim despre 
religie. Dicţionarul de Teologie Ortodoxă nu ne oferă o definiţie a religiei. În 
cazul acesta am ales o definiție din dicționarul secular. Se menționează că religia 
este un set de „sentimente şi acțiuni împărtășite de un grup şi care oferă 
membrilor săi un obiect de venerare, un cod de comportament...” 

Religia, deci, sunt lucruri, lucruri moarte, lucruri de-ale omului, lucruri fără 
viață, un sistem de practici, rituri şi ritualuri. În timp ce credinţa îţi aduce 
revelaţia divină a Creatorului Dumnezeu din cer, şi este o putere care uneşte 
omenescul (curățit prin Jertfa lui Hristos) cu divinul, religia este un produs al 
omului. Religia nu te ridică mai sus de neamul omului păcătos care a născocit-o 
ŞI nu are nimic comun cu Dumnezeu. Poate omul muritor să genereze nemurirea? 

Vorbind în mod specific despre religia din România, Petre P. Panaitescu ne 
face cunoscut că „Religia păgână populară românească se trage din preistorie, 
de exemplu... venerarea idolilor de pământ preistorici”S!. Ce pot să aibă comun 
idolii de pământ preistorici cu Dumnezeul Cel viu din cer? 

Însă nu trebuie să creadă nimeni că autorul acesta citat aici este un caz izolat, 
ci mai sunt şi alții (o să aflăm mult mai multe în direcția aceasta din capitolul 2 
al cărții). Spre exemplu, cartea Mitologie Română a lui Vulcănescu“? întărește 
concluzia lui Petre Panaitescu, de mai sus, cu privire la religia românească 
preistorică păgână, prin documentare amănunțită. Ea demonstrează că, în timp 
ce ne lăudăm cu ortodoxia noastră de două mii de ani, „credinţa” românilor este 
plină de păgânism din cele mai vechi timpuri cunoscute până în zilele 
modernismului și marilor cuceriri ale tehnologiei din zilele de azi. În timp ce azi 
se vorbeşte despre cumpărarea de case pe Lună, „creştinii” noştri practică din 
plin obiceiuri păgâne de pe vremea epocii de piatră.* Ritualul de înmormântare 
practicat azi în cadrul ortodoxiei contemporane este plin de obiceiuri păgâne 
preistorice, descrise cu lux de amănunte în cartea citată. 

Ceea ce trebuie să mai cunoaştem, când vine vorba despre venerarea de 
lucruri din materie moartă, este că practica aceasta ortodoxă este condamnată nu 
numai de ortodoxia de azi (chiar dacă face asta doar în scris), ci şi de Părinţi, 
cum este Clement Alexandrinul. El ne învaţă că „A venera Fiinţa spirituală prin 
materie înseamnă a o necinsti, pentru că o pricepem prin Simțuri — nu prin 
credință.” Şi, vai, nu tocmai asta se practică azi prin închinarea la icoane? Da, 
ştiu, se spune că te închini celui din spatele icoanei. Dar tocmai asta condamnă 
părintele Clement, vorbind despre perceperea Fiinţei spirituale din spatele 
icoanei materiale, prin simţuri (cel al vederii, când te uiţi la icoană şi gândeşti la 
Dumnezeu). Deci tocmai prin aceasta rămâne sub culpă, pentru că este o 
venerare a Fiinţei spirituale prin intermediul materiei, adică a icoanei la care 
priveşti. lar asta în timp ce lisus ne învață că Tatăl își doreşte închinători în duh 
şi adevăr (loan 4:24). Şi preotul lon Buga ne învaţă la fel, să ne închinăm „în 
duh şi în adevăr "S iar Evagrie Monahul: să nu luăm nimic de la trup în timpul 


rugăciunii.5 


*! Petre P. Panaitescu, Introducerea la istoria Culturii Româneşti, pp. 102-103, Bucureşti, 1969. 

“2 Romulus Vulcănescu, Mitologie Română, Editura Academiei Republicii Socialiste România, 1987. 
% Capitolul 3 al cărții prezintă un istoric interesant al obiceiurilor păgâne din ortodoxia contemporană. 
* Clement Alexandrinul, Srromata VIII, 5, 28, 1-4. 

*% pr. Schmeman, Din apă și din duh, din Prologul traducătorului, p. 5. 

** Bvagrie Monahul, Filocalia, vol. 1, p. 91. 

e Cum lucrează una și cum lucrează cealaltă 


Am luat cunoştinţă de definițiile Credinței și religiei. Credinţa este viață; și 
nu numai viaţă ci izvor de viaţă; şi nu doar al unei vieţi efemere, ci al vieții 
veşnice. Ea îți aduce revelația divină, prin care cunoşti lumea supranaturală, 
facilitându-ţi o relație personală cu Dumnezeu. Ce-şi poate dori mai mult omul 
muritor decât o relație personală cu Dumnezeu, Creatorul lui? 

Religia, însă, nu te ridică mai sus de originea lui Adam cel păcătos, izgonit 
din Edenul lui Dumnezeu. Ea îţi prescrie rituri, ritualuri şi obiceiuri inventate de 
omul muritor şi neputincios, care te duc până la groapă sau, cel mult poţi spune 
că se pogoară cu tine în groapă. Apoi piere, se descompune şi ea odată cu trupul 
tău fizic. 

Vorbind acum tot despre Credinţă, facem observația că dovada pe care o 
recunoaşte Sfânta Tradiţie Ortodoxă din partea cuiva care pretinde că o practică 
este trecerea acelei persoane într-o altă ordine de existență. Deci a fi ortodox 
autentic înseamnă a trăi o viaţă de zrecur într-o altă ordine de existenţă, o viață 
totalmente diferită de cea trăită mai înainte de a deveni creștin ortodox. 

Apoi, prin cuvintele Credinţa produce în omul căzut starea de mântuire, 
preotul lon Bria ne arăta și el, la fel ca Sf. Vasile cel Mare, ce este această nouă 
ordine de existență, identificând-o ca fiind starea de om mântuit. Și într-adevăr, 
starea de mântuit, adică fiu al lui Dumnezeu, faţă de aceea de mort în păcate şi 
pierzare (Efeseni 2:1) este, cu adevărat, o altă ordine de existență. Este o stare 
atât de nouă încât nici chiar în creația lui Dumnezeu nu a existat mai înainte de 
Hristos. 

Această nouă ordine de existenţă a fost inaugurată de către Dumnezeul-Om, 
lisus Hristos. EI este Calea, nu o simplă cale dintre mai multe căi, ci singura 
Cale, aşa cum citim la loan 14:6, şi nimeni nu vine la Tatăl decât prin El. Căci 
doar EI, fund om ca noi, S-a putut identifica cu noi; şi fiind Dumnezeu din 
Dumnezeu adevărat, ne poate identifica pe noi cu Dumnezeu până la punctul de 
a ne face fiii Lui autentici, prin naşterea din EI (loan 1:11-13). Natura Lui pe 
deplin divină şi în acelaşi timp pe deplin umană, Îl deosebește de toţi născocitorii 
de religii din întreaga istorie a omului pe Pământ, dintre toţi câți au fost, toţi care 
sunt şi care vor mai fi până la sfârşitul veacurilor. În afară de lisus nu a mai fost 
nimeni care să fie chipul lui Dumnezeu celui nevăzut (Coloseni 1:15), şi să fie şi 
om, care să Se dea singur la moarte pentru enoriașii Lui, ca să le ofere lor o nouă 
identitate - aceea de fii ai lui Dumnezeu, și să-i facă să trăiască veşnic cu EI. 

Astfel stând lucrurile, vrei să te convingi dacă cineva este cu adevărat 
ortodox, aşa cum învață Dicționarul de Teologie Ortodoxă? la aminte la felul lui 
de vieţuire, adică, dacă este ca al unui om trecut într-o altă ordine de existență - 
aceea de mântuit al lui lisus Hristos. Nu e vorba doar să aibă numele lui lisus pe 
buze sau prezent, cumva, în cărțile lui. Este frumos să vorbești și să scrii despre 
Iisus. Dar dacă rămâi doar la atât, asta nu înseamnă nimic. Nu e vorba nici despre 
a avea icoanele lui lisus în casă, chiar dacă ar fi făcute din cel mai scump aur şi 

dacă ai umple toți pereţii casei cu ele. Nu este vorba nici despre gesturi formale, 
lipsite de semnificația lor spirituală, așa cum ne învaţă și filozoful Andrei Pleșu 
că „semnul crucii fără experienţa crucii nu face doi bani." 

Ci este aşa cum vorbeşte şi Sfântul Grigorie al Nyssei că trebuie „să 
adeverim prin viață înrudirea noastră cu Tatăl'”S5, nu cuvinte goale. Este aşa 
cum citim la 1 loan 2:6 că, adică, cine zice că este în lisus trebuie să umble, să 
trăiască așa cum și El a umblat. lar caracteristica cea mai clar văzută a felului de 
umblare al lui lisus este menționată la loan 6:38, unde se arată că EI face nu voia 
Sa, ci pe a Tatălui. 


e lisus, singura şansă 


„Sunt multe chipuri de a intra în Impărăția lui Dumnezeu, dar numai o 
singură uşă. "9 


lisus este singura noastră șansă de a fi trecuți în noua ordine de existenţă, 
adică aceea de mântuiţi, aşa cum ne învaţă preotul profesor lon Bria. 

Dar nu trebuie să credem că numai preotul Ion Bria îl descire în felul acesta 
pe Domnul lisus Hristos. Adevărul acesta ni-l prezintă şi părintele Arsenie Boca 
în motto-ul de la începutul subcapitolului. Și același adevăr ni-l prezintă și 
Sfântul Iustin Popovici: 

„Omul nu poate reprezenta criteriul suprem, întrucât valoarea sa este mult 
inferioară celei a Dumnezeu-omului Hristos Însuși... Istoria nu cunoaşte un 
Dumnezeu mai mare decât Hristos și niciun om mai mare decât El. Dumnezeu- 
omul Hristos a revelat în Sine, atât simultan, cât și complet, pe Dumnezeu și 
omul. De aceea nu există Dumnezeu fără Dumnezeu-omul Hristos, și nu există 
nici om fără EL.” 

De ce, aşadar, numai prin El? Pentru că El, numai EI a putut să fie și una și 
alta, în acelaşi timp și în aceeaşi măsură. Fiind Dumnezeu din Dumnezeu 
adevărat, a putut să se îmbrace cu un trup omenesc ca al nostru şi să se facă una 
cu noi (dar fără păcat). Şi în felul acesta, în timp ce a rămas Dumnezeu din 
Dumnezeu adevărat, în alcătuirea Lui de om a devenit parte constituentă din 
ordinea noastră actuală de existenţă. 

Cine ar fi putut concepe vreodată o astfel de combinaţie desăvârşită, o astfel 
de alcătuire care să fie capabilă să îndumnezeiască ființa omenească păcătoasă, 
alungată pe veci de la faţa lui Dumnezeu? Şi să facă această lucrare fără să 
violeze cu nimic nici dreptatea şi nici sfinţenia lui Dumnezeu? 


*7 Andrei Pleşu, Neliniști vechi și noi, Editura Humanitas, București, 2016, p. 258. 

* Sfântul Grigorie al Nyssei, Despre Rugăciunea Domnească, Editura IBMBOR, Bucureşti, 2009, pp. 35-38. 

* Arsenie Boca, Învățături ale părintelui Arsenie Boca, Editura Episcopiei Devei şi Hunedoarei, Deva, 2013, p. 8. 
7 Părintele Iustin Popovici, Credinţa ortodoxă și Viaţa în Hristos, format electronic, pp. 17, 36 şi 90. 

Mai mult decât de a fi devenit om ca noi, El S-a identificat şi cu starea 
noastră de păcătoşi, până la punctul de a fi fost făcut păcat, pentru noi, când era 
pe cruce (2 Corinteni 5:21). Și prin jertfa Sa EI a şters păcatul (Evrei 9:26). lar 
în timp ce toți ceilalți inventatori de religii nu promiteau mai mult decât o 
îmbunătăţire a omului, El a adus mântuirea sufletului omului pentru veșnicie — 
Şi nu numai mântuire, ci mântuire desăvârşită (Evrei 7:25). 

Trebuie să mai menționăm aici un fapt deosebit de important cu privire la 
modul în care ne-a procurat El această mântuire desăvârşită. E a făcut aceasta 
fără niciun compromis la adresa sfințeniei lui Dumnezeu şi a dreptăţii Lui care 
cerea pedeapsirea păcătosului cu moartea. Felul în care a împlinit Domnul lisus 
mântuirea noastră poate fi comparat cu un obicei al locuitorilor din zona 
pădurilor tropicale. Din pricina temperaturilor înalte din timpul verii incendiile 
sunt un eveniment obișnuit în părțile acelea. lar locuitorii folosesc un mijloc 
interesant pentru a supraviețui. Când își dau seama că s-a stârnit un foc care se 
abate şi peste locul unde se află ei, aleg o oarecare porţiune de pădure, îi dau foc 
Şi după ce a ars se așază în porțiunea aceea de teren unde pădurea este deja arsă. 
Iar când vine focul, pentru că nu mai are ce să ardă, îi ocolește şi ei rămân, astfel, 
în viaţă. 

Domnul lisus Hristos este „porțiunea de teren” din întreaga omenire care a 
fost arsă de focul nestins și nestăvilit al judecății lui Dumnezeu împotriva 
păcatului. Nimeni și nimic n-a putut potoli acest foc al judecății neînduplecate a 
lui Dumnezeu. Nimeni, nici chiar Fiul Său care S-a aşezat de voie în calea acestui 
foc. Chiar şi EI, Dumnezeul-Om lisus Hristos, în momentul în care S-a 
identificat cu omul păcătos, chiar şi El a fost mistuit de acest foc. Dar pentru că 
EI era nevinovat şi murise numai ca înlocuitor, moartea a trebuit să plătească 
obrăznicia de a întinde mâna la ceea ce nu-i aparținea. Şi pedeapsa pe care şi-a 
primit-o este, am putea spune, moartea ei, moartea morţii. Căci începând din acel 
moment, oricine se aşază „pe porțiunea de teren” arsă de focul judecății lui 
Dumnezeu, adică îl primește pe lisus Hristos, nu mai este consumat de focul 
judecății lui Dumnezeu. 

Despre nici un alt reprezentant al umanităţii, în toată existenţa ei, nu s-au 
putut spune astfel de lucruri şi nici nu va putea să se mai spună. Niciunul dintre 
toţi întemeietorii celor peste patruzeci de mii de religii ale lumii nu s-a putut 
declara ca fiind Dumnezeu adevărat din Dumnezeu adevărat şi, în acelaşi timp, 
om adevărat din om adevărat, dar fără păcat. Niciunul din reprezentanții celor 
peste patruzeci de mii de religii n-a putut să sufere focul judecății lui Dumnezeu 
ŞI, prin aceasta, să-și poată izbăvi semenii de la judecata împotriva păcatului. De 
aceea, nici nu se poate vorbi despre vreo altă posibilitate, vreo altă soluție, vreo 
altă cale, pe care omul să poată fi transferat în ordinea de existență a lui 
Dumnezeu. lisus singur este Calea, nu o cale. lisus este întemeietorul acestei noi 
ordini de existență, cum ne arată Scriptura: „E! este mai întâi născut decăt toată 
făptura... El este Începutul, Întâiul născut dintre cei morți” (Coloseni 1:15, 18). 
lar după EI nu s-a mai ridicat nimeni altul — şi nici nu se mai poate ridica un altul 

ca El. De aceea EI este singura noastră şansă de a ajunge înapoi în Dumnezeu. 
EI, lisus Hristos este expresia, manifestarea şi însăşi chintesența acestei noi 
ordini de existenţă, despre care vorbeşte Dicţionarul de Teologie Ortodoxă. Este 
exact aşa cum ne confirmă şi Sfântul Serafim de Sarov, în citatul prin care ne 
face cunoscut că Hristos a venit în lume pentru ,„,Mântuirea sufletelor ”. ŞI apoi 
își argumentează afirmația printr-un text din Scriptură: «Căci Dumnezeu n-a 
trimis pe Fiul Său în lume ca s-o osândească, ci pentru ca lumea să se 
mânuiască prin EI (loan 3:17)» ”! 

Tot aşa învaţă şi părintele Arsenie Boca: „,Mânruirea sau întoarcerea 
noastră acasă nu e posibilă decăt prin lisus Cel cu Cruce... fără aceasta nu este 
posibilă mântuirea. ”? A se lua aminte aici la faptul că părintele Boca nu zice 
numai lisus, ci /isus Cel cu Cruce. Şi asta pentru că „prin sângele Crucii Sale” 
(Coloseni 1:20) a făcut lisus pace între noi şi Dumnezeu împotriva Căruia ne-am 
răzvrătit. De aceea, cum spune Scriptura la Fapte 4:12, vorbind despre Domnul 
lisus, „nu este sub cer nici un alt nume dat între oameni în care trebuie să ne 
mântuim noi”. Căci EL, prin moartea Sa, a coborât în mormânt pentru veci de 
veci ordinea noastră veche de existență, ca oameni descendenți din Adam cel 
păcătos şi răzvrătit. lar prin învierea Lui, deoarece El este și Dumnezeu în acelaşi 
timp şi tot atât de mult, a făcut posibilă trecerea noastră la noua ordine de 
existență — aceea de fii ai lui Dumnezeu născuţi din Dumnezeu (loan 1:11-13). 
Noi, oamenii păcătoşi avem acces la lisus, omul, făcându-ne una cu EI printr-o 
moarte asemănătoare cu a Lui.'* Iar El, Dumnezeul-Om, prin învierea Lui, ne 
ridică din mormânt şi ne face una cu EI printr-o înviere asemănătoare cu a Lui 
(Romani 6:5, versiunea americană) — bineînţeles, pe aceia care vor. 

lată, acum, încă o dovadă cu privire la faptul că numai în Hristos este 
mântuire, adusă prin confruntarea credinței în Dumnezeu cu vestitele credințe 
orientale. Sir Monier Williams, căci despre el este vorba, profesor de sanscrită 
la Universitatea din Oxford, este cunoscut fără îndoială ca una din cele mai mari 
autorități în materie de literatură și credinţe orientale. EI a ţinut un remarcabil 
discurs cu prilejul aniversării Societăţii Bisericilor Misionare din Londra, care a 
avut loc în jurul anului 1888, spunând că atunci când s-a apucat să studieze 
budismul şi hinduismul, a început să creadă în ceea ce se numeşte evoluţia şi 
dezvoltarea gândirii religioase. Dar el a mai adăugat ceva: 

„Mă bucur de prilejul de a mărturisi în mod public că sunt sigur 

că am fost indus în eroare de puterea de atracție a unei astfel de teorii 

și că ideea ei principală era greșită... lar acum vă cer permisiunea de 

a vă oferi două motive întemeiate pentru îndrăzneala de a contrazice 

filozofia favorită a zilei. Ascultaţi-mă, voi, tineri cercetători ai aşa- 


71 Arhim. Paulin Lecca (traducător), Viața, învățăturile şi profețiile Sfântului Serafim de Sarov, Editura Schimbarea la 
Faţă, p. 129. 

? Arsenie Boca, Lupta duhovnicească cu lumea, trupul și diavolul, Editura Agaton, Făgăraş 2009, p. 10. 

73 A ne face una cu EI printr-o moarte asemănătoare cu a Lui nu este doar o figură de stil, ci înseamnă a trăi faţă de voia 
mea personală cum a trăit El faţă de voia Sa. Adică, în tot timpul să caut să fac voia lui Dumnezeu, nu pe a mea, mai ales 
cu privire la mântuire. 

ziselor cărți sacre ale Orientului: cercetaţi-le cât mai profund şi 
spuneți-mi dacă afirmă ele despre Vyasa, Zoroaster, Confucius, Budha 
sau Mohamed ceea ce afirmă Biblia noastră despre fondatorul 
Creștinismului — că EI, un om fără păcat, a fost făcut păcat? Nu numai 
că EI este eradicarea păcatului, ci EI, Fiul cel fără păcat al omului, a 
fost făcut păcat. Vyasa şi ceilalți fondatori ai hinduismului au impus 
penitențe severe, nesfărşite ceremonii de spălare, permanente 
purificări, rugăciuni repetate la infinit, pelerinaje epuizante, ritualuri 
chinuitoare, practici respectate cu sacrificiu — şi toate cu scopul de a 
scăpa de păcat. Toate cărțile lor spun altfel. Dar afirmă ele că cei care 
au epuizat toate metodele pentru eradicarea păcatului au fost ei înşişi 
oameni fără păcat, care au fost făcuţi păcat? 

„„„Această propoziţie folosită în Biblia noastră iese puternic în 
evidență. Ea este absolut inegalabilă și nu poate fi comparată cu nicio 
altă declarație din oricare altă carte, care se pretinde a fi exponenta 
doctrinei oricărei alte religii din lume. 

Oare aceste cărți sacre ale Orientului afirmă despre Vyasa, 
Zoroaster, Confucius, Budha sau Mohamed ceea ce Biblia noastră 
afirmă despre fondatorul Creștinismului — că EI, un om mort şi 
îngropat, a fost făcut viață? Nu numai că EL este dătătorul vieții, ci EI, 
omul mort şi îngropat, este Viaţa... 

Deci, ceea ce afirm eu cu tărie este că o astfel de declaraţie este 
absolut unică și vă provoc să prezentați măcar umbra vreunei 
declarații similare din vreuna din cărțile sacre ale lumii. Și rețineți că 
aceste două declaraţii fără pereche, inegalabile, sunt legate strâns, 
intim, indisolubil, de adevărurile şi doctrinele mari şi centrale ale 
religiei noastre: întruparea, răstignirea, învierea și înălțarea lui 
Hristos. 

Cele două declaraţii inegalabile citate de mine din Sfânta 
Scriptură creează o prăpastie între Biblie și celelalte așa-numite cărți 
sacre ale Orientului. Ele sunt separate unele de altele în mod absolut, 
fără speranţă și pentru totdeauna, nu printr-o simplă crăpătură care 
ar putea fi uşor astupată, ci printr-o adevărată prăpastie peste care 
niciun tip de gândire religioasă nu va putea clădi vreo punte; da, o 
prăpastie de netrecut, pe care nicio teorie a evoluţiei nu o va putea 
acoperi. "4 


Concentrăm acum mărturiile din citatul acesta de mai sus în trei grupe care- 
L arată pe lisus ca singurul Mântuitor. 
Prima dată notăm naşterea miraculoasă din fecioară. Naşterea Lui din 


fecioară este inițiată şi lucrată direct de Dumnezeul cerului şi al pământului. EI, 


1 Din nefericire, nota bibliografică privitoare la acest citat s-a pierdut. Dar am ținut totuşi să redăm citatul care arată un 
mare adevăr pentru că Universitatea de la Oxford şi Societatea Bisericilor Misionare din Londra sunt instituţii puternice 


care au marcat istoria. 

Dumnezeu, a creat sperma care a fecundat ovulul Fecioarei Maria din care apoi 
a fost născut Fiul lui Dumnezeu după trup, lisus Hristos, Mântuitorul lumii, 
Dumnezeu din Dumnezeu adevărat și om din om adevărat, dar fără păcat. 

În al doilea rând, lisus Hristos Şi-a dat viaţa pentru păcatele enoriaşilor Săi, 
pentru păcatele lumii întregi. Nu mai este nimeni, niciunul dintre întemeietorii 
tuturor sistemelor religioase din toată istoria omenirii care să se fi dat pe el însuși 
la moarte de bună voie, pentru păcatele enoriașilor săi. 

lar în al treilea rând, El nu numai că S-a dat de bunăvoia Sa la moarte pentru 
păcatele întregii lumi, dar a şi înviat a treia zi și S-a înălţat la cer la dreapta 
Tatălui. Toţi întemeietorii de religii au murit. Mormintele lor fac dovada acestui 
fapt, fiind cunoscute în diferite locuri din lume. Dar lisus este Singurul care a 
înviat, s-a înălțat la cer la dreapta lui Dumnezeu şi trăieşte în veci, mijlocind 
pentru cei pe care 1-a răscumpărat. Singurul mormânt care a rămas gol în toată 
istoria omenirii este al Lui, al lui lisus. 


II. Istoricul Ortodoxiei 
Generalități 


Aproape 90% din populația României sunt oameni care se consideră 
ortodocși. Dar dacă opreşti câţiva dintre ei la poarta bisericii, ieșind de la 
liturghia de dimineaţă și-i întrebi ce înseamnă a fi ortodox, oare câţi ar putea 
răspunde? lar dacă-i mai întrebi şi despre mântuirea căpătată prin Dreapta 
Credinţă, aşa cum ne învaţă ierarhul Bisericii Ortodoxe, Sf. Vasile, câţi vor putea 
mărturisi că o cunosc? Sau câți ar putea măcar să-ţi spună cine este Sf. Vasile 
cel Mare, ce este acela 1erarh şi câți ierarhi are Biserica Ortodoxă? 

Pentru că astfel stau lucrurile, urmează acum să facem o incursiune în istoria 
Ortodoxiei, vorbind ceva despre originea, istoricul şi semnificaţiile credinței 
ortodoxe. Vom vorbi şi despre drept credincioşii care, mai târziu, în istorie, au 
ajuns să fie numiţi și ortodocși. Vom afla din documente istorice cum s-a născut 
ortodoxia, de unde şi-a luat numele și, neapărat, ce înseamnă adevărata 
ortodoxie. Vom afla, în acelaşi timp, în ce constă diferența izbitoare dintre 
Dreapta Credinţă, de la origine, care trece pe credincios într-o altă ordine de 
existență, şi religia moartă de mai târziu. Căci între practicile ritualurilor 
ortodoxiei zilelor noastre şi Dreapta Credinţă aşa cum s-a născut ea la origine, 
este o distanță ca de la cer la pământ. În legătură cu depărtarea la care a ajuns 
ortodoxia de azi faţă de cea de la origine, Dumnezeu ar putea repeta mustrarea 
adresată poporului Israel, în Ieremia 19:5: „ceea ce nici prin minte nu Mi-a 
trecut”. 

Încă un detaliu foarte important. Când ne referim la abaterea aceasta trebuie 
să precizăm că vorbim numai despre cele ce se practică azi. Și spunem așa, 
deoarece, din fericire, când vine vorba despre adevărurile recunoscute în scris, 

ortodoxia contemporană păstrează încă foarte multe dintre cele adevărate, de la 
origine, poate chiar pe toate, intacte (deși, din nefericire, alături de o sumedenie 
de tradiții păgâne). 


Ortodoxia înseamnă Scriptura — învățătura 
Scripturii 


Începem prin a face cunoscut că numele acesta de ortodox este o combinaţie 
alcătuită din rădăcina a două cuvinte grecești. EI a apărut ca un fel de poreclă 
dată creştinilor mai târziu, de oamenii simpli din popor, nu de Dumnezeu. 
Numele acesta nu face parte din vocabularul Mântuitorului, nici al apostolilor şi 
nici al Părinților Apostolic. 

Numele de ortodox a apărut cam în acelaşi fel în care a apărut şi numele 
unei meserii de, hai să zicem, bijutier. La început i se spunea „meseriașul care 
prelucrează bijuterii.” După o vreme oamenii au scurtat-o. Cu ce lucra 
meseriașul? Cu bijuterii. Atunci oamenii l-au numit pe lucrător după obiectul 
ocupaţiei lui. Şi în felul acesta, din pricina bijuteriilor cu care se ocupa 
meseriașul s-a născut numele de bijutier. 

Este deosebit de important să înțelegem că bijutierul se numea bijutier din 
pricina bijuteriilor de care se ocupa. Dacă s-ar fi hotărât să nu se mai ocupe de 
bijuterii, ci să facă potcoave de cai, nu s-ar mai fi putut numi bijutier, ci potcovar. 

Cam în acelaşi fel a luat ființă şi numele de ortodox. Cartea Sfintei Scripturi 
este obiectul preocupării ortodoxului ADEVĂRAT. Iar Cartea aceasta a dus la 
apariția numelui de ortodox exact în acelaşi fel în care bijuteriile au dus la 
apariția numelui de bijutier — și iată cum. 

Scriptura era considerată ca dreptar al credinţei (și nu numai atunci, ci şi 
astăzi, dar azi numai în scris), ceea ce în limba greacă se spunea prin cuvântul 
ortos. lar cuvântului românesc învățătură 1 se zicea în limba greacă doxa (şi azi, 
la fel). Dreapta Credinţă este, aşadar, preocuparea cu dreptarul ei — cu învățătura 
Apostolilor. Dacă cineva nu se mai îndeletnicea cu Scriptura, nu i se mai putea 
zice ortodox — adevăr care rămâne, adică ar trebui să rămână, tot atât de valabil 
ŞI azi. Și mai târziu, abia pe la anul 500, oamenii au combinat aceste două cuvinte 
grecești ortos şi doxa, formând un singur cuvânt: ortodox'5. 

Cineva care-şi zice ortodox, dar practică tradiții omenești, e ca unul care 
lasă la poartă firma tatălui său de bijutier, dar în atelier face potcoave de cai. 
Dacă un mire care caută bijuterii de pietre scumpe pentru mireasa lui se ia după 
firma de bijutier de la poartă, intră şi găsește... potcoave grosolane din fier pentru 
cai bătute pe nicovală. Acesta este tabloul acelora care practică datinile tradiţiei 


75 Pr. Anthony MeGuckin, Dicţionar de Teologie Patristică, Referent ştiinţific prof. univ. dr. Ştefan Munteanu, Editura 
Doxologia, lași, 2014, p. 354. 

oamenilor păcătoşi de Jos, de pe Pământ, în timp ce se numesc după numele lui 
lisus, care a urmat voia Tatălui din cer (loan 5:19). După aceeaşi logică, am 
putea spune și că o clădire în care se predică şi se poartă „bijuteriile” învățăturilor 
Scripturii, este o Biserică Ortodoxă. 

Dreapta Credinţă (care a ajuns mai târziu să se numească și ortodoxă) este 
singura credință adevărată, deoarece numai aceasta ni-L descoperă pe 
Dumnezeul-Om lisus Hristos prin Apostolii cărora Dumnezeu din cer le-a 
descoperit dumnezeirea Fiului Său, trimis pe Pământ (Matei 16:17). Însă, mare 
atenție: vorbim aici despre Credinţa ortodoxă, despre Dreapta Credinţă, nu 
despre religia sau cultul ortodox. (Am explicat mai devreme diferența dintre 
credință şi religie, în subcapitolul Credinţa şi Religia). Şi mai mult chiar decât 
faptul că vorbim despre credinţa ortodoxă, facem specificația expresă că vorbim 
despre credinţa ortodoxă de la origine, aşa cum ne-a fost lăsată de către pionerii 
ei, Sfinții Părinţi ai Bisericii, Părinții Apostolici. lar dacă trebuie să notăm 
deosebirea dintre cultul ortodox de azi și credința ortodoxă cea de la origine 
facem observaţia că deosebirea aceasta stă tocmai în ceea ce practicau cei de la 
origine şi ceea ce practică cei de astăzi. Spunem astfel deoarece azi ești 
considerat ortodox dacă practici niște ritualuri exterioare ale tradiției populare a 
oamenilor - pe care însă zadarnic le ţin aceia care le ţin, spune Mântuitorul 
(Marcu 7:7). Și tocmai din pricina asta, la început, era considerat ca erezie. 

Sunt totuşi şi teologi moderni (Domnul Dumnezeu să-i binecuvânteze cu 
viaţă lungă) care vorbesc corect despre Dreapta Credinţă. Spre exemplu, preotul 
profesor dr. loan 1 Ică jr. (citându-l pe teologul ortodox Ivan Rupnik) o definește 
ca o acțiune a inimii care-L primește pe Hristos. lată chiar cuvintele lui: „Hristos 
a venit printre ai Săi, dar ai Săi nu L-au primit (cf. loan 1:11). Dar păcătoşii, 
cei socotiți îndepărtați, s-au dovedit adevărații apropiaţi. Într-adevăr, pe ei îi 
găsim la picioarele lui Hristos. Și cine ştie, astăzi, când adesea se vorbește 
despre cei depărtaţi de Biserică, care sunt adevărații apropiaţi? ""S 

Zăbovim aici pentru puţin, ca să comentăm ideea lui Rupnik de depărrați şi 
adevărații apropiaţi, văzută şi din perspectiva Sfintei Scripturi. 

Citim în Matei 8:10 că ,,...Jisus S-a minunat şi a zis celor ce veneau după 
EI: «Adevărat grăiesc vouă: La nimeni în Israel n-am găsit atâta credință.» ” 
Israeliţii avuseseră contact direct cu Dumnezeu, când S-a coborât pe muntele 
Sinai. În care altă parte a lumii ar fi trebuit lisus să caute credință în Dumnezeu 
dacă nu la aceia cărora li S-a arătat Dumnezeu? Și totuşi, iată, nu găseşte în tot 
poporul lui Israel credinţă așa de mare, cum o află la un păgân care făcea parte 
din neamurile depărtate de Dumnezeu, din categoria celor socotiți că sunt 
depărtați. 

Încă un alt exemplu. Citim la loan 12 că grecii, care erau depărtați de 
Dumnezeu, ÎL caută pe Iisus; dar iudeii, cei apropiați, aceia la care venise lisus, 
L-au dat la moarte. Să mai zici că nu avea dreptate Rupnik să pună întrebarea 


75 Ediţie îngrijită de loan I. Ică jr., Cartea fiului risipitor (P. Marko Ivan Rupnik), Editura Deisis, Sibiu, 2012, pp. 70- 
LA 

„Și cine știe, astăzi, când adesea se vorbește despre cei depărtaţi de Biserică, 
care sunt adevărații apropiați? ”! 

Credinţa ortodoxă de la origine este, aşadar, credinţa care aduce pe cei ce o 
practică (fie că este un păgân din Matei 8, greci din loan 12 sau români din 
România) la picioarele lui Hristos, nu la o grămadă de ritualuri externe și 
obiceiuri împrumutate de la păgâni. 

Și pentru ca să nu se creadă că expresia Ja picioarele lui Hristos aparţine lui 
Rupnik, o să amintim că acestea sunt cuvintele Scripturii. Găsim la Luca 17:16 
că leprosul vindecat, căruia lisus îi spune credința ta te-a mântuit, a găsit 
mântuirea la picioarele lui lisus. 

În afară de lisus, nu este mântuire. Vorbind acum despre ceilalţi nouă leproși 
care s-au dus la preoți, nu citim nicăieri că ar fi fost mântuiţi. Preoţii nu pot da 
credinţa. Și nici măcar nu le pasă de oameni să le-o dea chiar dacă ar putea. 
Vedem asta bine vorbind despre Iuda, vânzătorul. Citim la Matei 27:3 că „Iuda, 
căindu-se, întoarse cei 30 de arginți popilor celor mari și bătrânilor, zicînd: 
«greșit-am vânzând sânge nevinovat». lară ei ziseră: Ce e noao? Tu vei 
vedea... ” (sic, Biblia de la 1688). 

Vorbind mai departe despre ortodocși, Sf. Ignatie (prieten apropiat al Sf. 
Policarp, ucenicul lui loan evanghelistul) merge pe aceeași linie. Pentru el, nici 
nu exista cuvântul ortodox sau ortodoxie. Așa cum am arătat mai sus, Credinţa 
este mult mai veche decât ortodoxia. Sf. Ignatie a murit la anul 107 în timpul 
persecuției din vremea împăratului Traian. Nu se ştie când s-a născut. Dar, din 
câte ne dăm seama, el a fost contemporan cu unii dintre Apostoli. Sf. Ignatie îi 
socotea creștini pe toţi aceia care erau ucenici al apostolilor, aşa cum citim aici: 

„Sf. Ionatie este primul scriitor creștin, care introduce în terminologia 
creştină cuvinte noi, ce vor fi acceptate în sensul dat de el de întreaga 
creștinătate: cuvântul «creştinism» (M, X, 1, 3; F, VI, I; R, III, 3), pentru a arăta 
noua situaţie creată în lume prin învățătura lui EHristos și termenul «Biserica 
catolică», adică sobornică, universală (S, VIII, 2), pentru a arăta atât unitatea 
de doctrină a Bisericii, în opoziție cu comunităţile eretice, atât de diversificate 
din punct de vedere doctrinal, cât şi universalitatea ei, întinderea ei în spaţiu, 
ecumenicitatea ei.” 

Sfântul Iustin Popovici ne descrie ortodoxia în felul următor: 

„Care este esența Ortodoxiei? Aceasta este Dumnezeu-omul IHristos. Tot 
ceea ce este ortodox are un caracter divino-uman: cunoașterea, simţurile, 
voința, mintea, moralitatea, dogmele, filosofia şi viața. Umanitatea divină este 
singura categorie în care toate manifestările Ortodoxiei sunt acceptate și 
funcționează pe deplin. În întreaga creaţie, Dumnezeu ocupă cel dintâi loc, omul 
pe cel de al doilea. Dumnezeu conduce, în vreme ce omul este condus, Dumnezeu 
acționează şi omul cooperează. Dumnezeu nu acționează în chip transcendental. 
EI nu este Dumnezeul abstract al deismului, ci, mai degrabă, Dumnezeul celei 


7! Sf Ignatie, Epistole, Scrierile Părinților apostolici, pp. 151-152. 

mai imediate realităţi istorice, Dumnezeul revelației, Dumnezeu Care S-a făcut 
om şi a vieţuit în cadrul categoriilor existenţei noastre omeneşti, apărând 
pretutindeni absoluta sfințenie, bunătatea, înțelepciunea dreptatea şi adevărul 
absolut... 

Adevăratul mădular al Bisericii experiază pe deplin înţelegerea faptului că 
el este de aceeași credință cu cea a apostolilor, mucenicilor și a tuturor sfinților 
de-a lungul secolelor... 

Ce înseamnă ca cineva să spună că este ortodox? Înseamnă acest lucru: să 
ia parte la lupta continuă care ne conduce de la starea de om la cea de 
Dumnezeu-om, adică să fie implicat în procesul nesfârșit de îmbunătăţire a 
propriei ființe cu ajutorul virtuților, luptelor şi tainelor teandrice... 

Atunci când se cercetează pe sine, creştinul ortodox cugetă astfel: duhul 
meu nu este nimic dacă nu este pătruns şi desăvârșit de către Duhul Sfânt. În 
viața și în sufletul unui creștin ortodox nimic nu are loc după voia omului sau 
după dorința sa, ci totul se întâmplă după voia Dumnezeu-omului Hristos. "8 


Ortodox, ortodoxie 


Ortodoxia nu este o marcă înregistrată. Înţelesul cuvântului ortodox, aşa cum 
circulă el în zilele noastre, este total abătut de la adevărata lui semnificaţie, la 
origine. Este, de fapt, atât de deviat încât vom zăbovi destul de multă vreme asupra 
acestor explicații. Am vorbit deja şi mai sus, dar continuăm folosindu-ne și de 
documente istorice. 

Este bine cunoscut (şi dacă nu este încă, ne va deveni acum) că, la început nu 
s-a gândit nimeni să folosească acest cuvânt ca definire a unui cult creştin. Cultele 
creştine, începând chiar cu cel ortodox, sunt TOATE invenţia oamenilor. Așa cum 
ne făcea deja cunoscut Sf. Ignatie, la început nici măcar nu era cunoscut acest nume. 
Abia mai târziu numele acesta a fost dat la întâmplare de oamenii de rând din popor 
(vorbitori de limba greacă veche), ca urmare a faptului că ucenicii Apostolilor se 
ocupau cu Sfânta Scriptură — ceea ce în limba lor greacă se zice prin cele două 
cuvinte orfos şi doxa. Și abia pe la anii 500 a început să circule prin popor. 

Credincioșii au fost numiţi la început creștini (hristianismos), nu ortodocși 
(Fapte 11:26). Nu se găseşte nicăieri pe tot parcursul Scripturii denumirea vreunui 
cult religios, nici atât numele de biserica ortodoxă sau cultul ortodox. Rugăciunea 
domnească a Mântuitorului, din loan 17 nu este ca creştinii să fie ortodocşi, ci ca 
toți creştinii să fie una în EI - nu un cult, nu două, nici mai multe. Iar creştinii sunt 
ucenici ai Domnului lisus și ai Apostolilor (Fapte 11:26), nu ortodocşi, nu catolici, 
nu protestanți etc. Nu există biserică ortodoxă, catolică, protestantă etc., deoarece 


7 Părintele Iustin Popovici, Credinţa ortodoxă și Viaţa în Hristos, format electronic, pp. 38-40. 

Hristos n-a zidit Biserica Ortodoxă, ci Biserica Lui, a lui Hristos (Matei 16:18). Pe 
vremea aceea, existau doar atât: creştini - care erau ucenicii Apostolilor, eretici şi 
păgâni. 


e Ortodoxia zilelor noastre, descrisă de personalități cu 
reputație 


Scopul urmărit în cartea aceasta este lămurirea a ceea ce este ortodoxia 
originară, cea adevărată. Și pentru aceasta se cer analizate trăsăturile ei, din 
perioada în care a luat ființă — iar lucrul acesta s-a făcut cu prisosinţă în cartea 
aceasta. S-a demonstrat, cu o bogăţie de documente istorice dintre cele mai 
convingătoare, scrise de fondatori ai Ortodoxiei din rândurile Părinților Bisericii 
şi cei Apostolici, cât şi alţi scriitori bisericeşti, că adevărata ortodoxie este nimic 
altceva decât continuarea învăţăturii Apostolilor. Căci chiar de-acolo şi-au și 
primit denumirea de ortodocşi (e vorba despre creştinii de mai târziu), de la 
faptul că nu se abăteau de la Dreptarul Credinței lor, Sfânta Scriptură a lui 
Dumnezeu.” 

Păstrăm în minte acum tabloul acesta al ortodoxiei originare. lar lângă el 
aducem, prin comparaţie, câteva citate ale unor teologi contemporani care ne 
vorbesc despre ce se înţelege azi prin ortodoxie, cum arată, practic, ortodoxia de 
azi. Începem cu părintele prof. Mircea Păcurariu: 

„Prin ortodoxie, noi românii înțelegem minunatele colinde care vestesc 
Nașterea Mântuitorului, datinile şi obiceiurile păstrate din moşi-strămoși la 
botezuri, cununii sau înmormântări, troițele de la răscrucea de drumuri, crucile 
de lemn din satele în care ne-am născut şi în care se odihnesc înaintaşii noştri, 
slujbele noastre bisericeşti, începând cu Sfânta Liturghie, care reactualizează 
jertfa de pe cruce a Mântuitorului, dar și sunetul duios al clopotelor care ne 
cheamă la biserică, unde împreună să aducem rugăciunile de mulțumire 
Părintelui Ceresc pentru tot ce a dăruit neamului nostru în curgerea vremii. 
Deci, pentru noi românii, Ortodoxia nu este altceva decât credința moşilor şi a 
strămoşilor noștri, este trecutul de lupte şi de jertfe al poporului "5 

lată, aşadar, cum este percepută ortodoxia secolului XXI: datini și obiceiuri 
păstrate din moși-strămoși; troițe de la răscrucea de drumuri; cruci de lemn din 
satele în care ne-am născut. lar în încheiere se declară cu multă emfază şi, aș 
zice eu, fără nicio urmă de jenă că, pentru noi românii, Ortodoxia NU ESTE 
ALTCEVA decât credinţa moşilor şi a strămoșilor noștri, este trecutul de lupte 
şi de jertfe al poporului. Deci, ortodoxia de azi care, la origine, înseamnă 


? De fapt, vorbind despre denumirea de ortodocși, potrivit Dicţionarului de Teologie Patristică al lui MeGuckin, asta a 
intervenit abia în jurul anilor 500. Şi facem această menţiune pentru că Biblia recunoaște numai pe creștini (nu ortodocşi), 
căci creştin este numele care s-a dat prima dată în Scriptură ucenicilor Apostolilor. Azi se numeşte ortodox oricine s-a 
născut în România. Dar după Scriptura ortodoxă, creştin este numai acela care, fie că s-a născut în România sau în 
Antarctica, este ucenic al Apostolilor. 

* Pr. prof. Mircea Păcurariu, ziarul Tribuna, Sibiu, 4 Martie 1990, p. 2, art. Duminica Ortodoxiei. 

slăvirea dreaptă a lui Dumnezeu, are în ea şi ce vrei şi ce nu vrei, pe cine vrei şi 
pe cine nu vrei; numai pe Dumnezeul pe care pretinde că-L slăveşte nu-L mai 
are, S-a „pierdut” pe drum.s! 

Mai mult chiar, am să dovedesc că originea acestor moşteniri este de natură 
mitologică. lar cu înţelegerea că mit înseamnă un Jucru fictiv despre ființe 
imaginare, iată ce aflăm din lucrarea academicianului Romulus Vulcănescu: 

„Unii istorici ai religiozității au considerat mitologia ca un preambul al 
religiei, ca o pre-religie, iar prescripțiile mitologice (rituale, ceremoniale, 
festive) ca o pre-dogmatică. Deci mitologia precedă și pregătește apariţia 
istorică a religiei, care e opera unor reformatori, cu principii teoretice și 
metodologice de credință formulate în dogme... 

Faptul că în corpul unei religii supraviețuiesc urme de mitologie uneori 
netransfigurate nu înseamnă că termenii se confundă sau că mitologia e o formă 
decăzută a religiei. Ci dimpotrivă, că RELIGIA NU S-A PUTUT DEBARASA 
CU TOTUL DE REZIDUURILE MITOLOGIEI, CU CARE CONVIEŢUIEȘTE 
SAU A MITOLOGIEI PE CARE O RECREEAZĂ, DEŞI O COMBATE 
FORMAL. "* 

lar pentru aceia care doresc să cunoască proveniența lor venim cu un alt citat 
al aceleiași lucrări: 

„Majoritatea acestor divinităţi anonime şi nediferenţiate provin din 
impacturi, contaminări și calchieri mitice (îndeosebi de ordin demonologic), în 
timpul migraţiei popoarelor asiatice în Europa şi implicit în țările române. "SS 

Dragi creştini! Pentru cultul ortodox al zilelor noastre ortodoxia nu este 
credinţa lui Dumnezeu, ci este credința moşilor şi a strămoşilor, provenită dintr- 
un amalgam de divinități anonime şi nediferenţiate, provenite și acestea din 
impacturi, contaminări și calchieri mitice (îndeosebi de ordin demonologic). 

Dar asta e numai credinţa „lor”, căci a noastră este cea autentică, a 
Divinităţii (nu a unei divinităţi). Este ortodoxia cea adevărată, cea de la început, 
care cuprinde în mod vădit ceea ce Bisericile au primit de la apostoli, apostolii 
de la Hristos, Hristos de la Dumnezeu... Suntem în comuniune cu Bisericile 
apostolice pentru că învățătura noastră nu se deosebește întru nimic de a lor: 
Aceasta este dovada adevărului... aşa cum învăţa pe studenţii săi profesorul de 
teologie ortodoxă N. Chiţescu.5* 

Vom cita acum un alt document care ne așază şi el în față o oglindă a 
ortodoxiei contemporane. Nici citatul acesta, pe care-l vom aduce acum, nu mai 
aminteşte de Sfânta Scriptură sau pe Apostolii Domnului: 


51 Am arătat şi mai devreme, arătăm şi acum că aici vorbim despre curentul general al ortodoxiei ca sistem. Căci altfel, 
mulţumim lui Dumnezeu, sunt încă multe excepţii de a această tristă „regulă” a zilei. 

* Romulus Vulcănescu, Mitologie Română, Editura Academiei Republicii Socialiste România, Bucureşti, 1987, pp. 44- 
45. 

5 Romulus Vulcănescu, Mitologie Română, Editura Academiei Republicii Socialiste România, Bucureşti, 1987, p. 47. 
** Prof. N. Chiţescu, Orrodoxia, dec. 1963, art. Scriptură, Tradiţie și traditii, pp. 382, 384, 394, 403, 404 şi 405. 

„Esenţa Ortodoxiei se experimentează și se trăieşte prin participarea la 
formele, tradiţiile, datinile şi instituţiile ei de cult (botezul copiilor, cununiile — 
taine ale căsătoriei — spovedania și împărtăşania, cultul morţilor, marile 
sărbători creştine: Pașştile, Crăciunul, Boboteaza, Rusaliile ș.a....). Ortodoxia se 
caracterizează înainte de toate și se definește prin cultul ei "55 

Ne oprim aici cu descrierea devierii ortodoxiei contemporane de la ceea ce 
a fost ea menită să fie. Vom întâlni încă multe altele, menţionate sporadic, pe 


parcursul acestui capitol. 


e Cuma pătruns termenul ortodox în cultura creştină? 


După plecarea Apostolilor la cele veșnice s-a împlinit proorocia lui Pavel 
(Fapte 20:29-30), prin care îi înştiințează pe creştini că „după plecarea mea vor 
intra, între voi, lupi îngrozitori, care nu vor cruța turma. Și dintre voi înșivă se vor 
ridica bărbaţi, grăind învățături răstălmăcite, ca să tragă pe ucenici după ei”. 

ȘI chiar așa s-au petrecut lucrurile! S-au ridicat bărbaţi care au strecurat în 
Biserica Domnului tot felul de învățături răstălmăcite, ca să tragă pe ucenici după 
ei. Fiind confruntaţi cu acest val de erezii, Părinții le-au cercetat în lumina Sfintelor 
Scripturi care, pe lângă Scripturile Vechiului Testament, circulau în format scris 
încă de pe la anii 60.5 

Deci, Părinţii Bisericii combăteau toate ereziile referindu-se la adevărul 
Scripturii scrise. lar referirea aceasta constantă şi neabătută la Scriptură a dus, în 
final, la cuvântul ortodox. Ori de câte ori doi sau mai mulți Părinţi comentau o erezie 
oarecare, căutau să afle ce spune Sfânta Scriptură (nu tradiţia orală). Și fiindcă ei 
vorbeau limba greacă foloseau des cuvintele greceşti orfhos şi doxa, care în 
româneşte s-ar putea traduce, parafrazat, prin „ceea ce spune învățătura dreptarului” 
(dreptarul fiind Scriptura). Mai târziu, oamenii au combinat cele două cuvinte şi s-a 
ajuns la termenul grecesc orfodox. Ei foloseau cuvântul ortodox în limba lor greacă 
exact aşa cum noi, românii, am putea foarte bine să spunem creștini după 
Evanghelie sau după Scriptură. Deci nu era nici pe departe vreun gând de a se separa 
de alți creştini, căci, în vremurile acelea nu aveau de cine să se separe. Atunci erau 
numai ei, creştinii, ucenicii Apostolilor, potrivit dreptarului, Sfânta Scriptură. 

Dar ceea ce vreau neapărat să fie deosebit de bine cunoscut priveşte faptul că 
învăţătura aceasta, cu privire la a rămâne strict la Sfânta Scriptură este respectată, în 
scris, chiar și în zilele noastre. Spunem aceasta deoarece chiar patriarhul actual al 


S5 Liturgica Generală, Bucureşti, 1985, p. 99. 

s* Faptul că la vremea aceea erau deja Scripturi scrise avem următoarele dovezi. Romani 1:1-4, adică: „Evanghelia despre Fiul 
Său” era deja făgăduită prin prooroci „în Sfintele Scripturi”; Pavel îndeamnă pe creştinii din Colose ca epistola lor, scrisă pe la 
anii 60, să fie citită şi în Biserica laodiceenilor, iar aceştia să citească și ei pe cea din Laodiceea. Citim apoi la Fapte 17:10 că 
iudeii din Bercea cercetau Scripturile ca să-l verifice pe Pavel. Citim apoi la Apocalipsa 1:11 că Ioan a avut poruncă să scrie tot 
ce i s-a dat acolo şi să trimită celor şapte biserici încă de atunci, în jurul anului 100. Ce să mai zicem despre Scripturile Vechiului 
Testament care erau deja în circulaţie? 

B.O.R., citându-l pe loan Gură de Aur, ne învaţă cu toată tăria să rămânem strict tot 
la Scriptură, căci aici este adevărata bogăţie, ne spune el.5” 

Dacă, deci, este vorba să-l luăm pe cuvânt și să ascultăm de patriarhul Bisericii 
Ortodoxe Române și de ierarhul Bisericii Ortodoxe, loan Gură de Aur atunci trebuie 
să spunem așa: un creștin care mai practică și alte învățături care nu sunt în Scriptură, 
nu este ortodox; numai acela este ortodox care rămâne strict la Scriptura 
scrisă. 

Este adevărat, nu ne place deloc să auzim aşa ceva. Dar nu este tot atât de 
adevărat şi că aceasta este logica învățăturilor care ni se dau, chiar dacă ni se dau 
doar în scris, pe hârtie? 

Continuându-ne subiectul, vom arăta mai departe că, deoarece creștinii de la 
început urmau învățătura Sf. loan Gură de Aur, cu privire la a rămâne numai la 
Scriptură, au ajuns să se numească ortodocși, „creştini după dreptar”, sau „creştini 
după Evanghelie”. Cu vremea, după secolul al IX-lea, Biserica, de fapt singura 
biserică existentă la vremea aceea, şi-a adoptat numele de Biserica ortodoxă şi 
catolică (deci, atenție, nu numai ortodoxă, ci şi catolică), adică dreaptă închinătoare 
şi universală. 

Dar să nu uităm, aceste denumiri nu au nimic comun cu Sfânta Scriptură, ci 
sunt adoptate de oameni, după trecerea a sute de ani de la moartea Apostolilor. Cei 
care erau creştini erau TOȚI ortodocşi, pentru că erau ucenicii Apostolilor (Fapte 
11:26). Dar ei nu purtau numele acesta, de ortodocși, așa cum îl poartă cei din zilele 
noastre, pentru că nu erau ortodocși, în sensul confesional al cuvântului. Ei erau 
numiţi ortodocşi de oamenii din popor doar pentru că practicau Dreapta Credinţă a 
Scripturii. Ceilalţi erau socotiți ca eretici pentru că nu împărtășeau punctul de vedere 
al Scripturii. 

De aceea, pentru ortodoxia de azi, din nefericire, lucrurile sunt interpretate 
exact pe dos, diametral opus. Ceea ce se consideră erezie în zilele noastre este 
abaterea de la tradiția orală, populară, moştenită de la păgâni, indiferent de ce spune 
Scriptura. Și asta e aşa pentru că ortodocşii de azi trăiesc după aceste tradiții (cei 
care trăiesc astfel). Încercaţi să menţionaţi punctul de vedere al Sfintei Scripturi 
ortodoxe cu privire la moaşte, pomeni, cele 27 de vămi, lumânări, botezul copiilor 
mici, închinarea la icoane etc. şi veți fi considerați, din start protestanți, eretici. lar 
aceasta, în ciuda faptului că toate aceste practici și ritualuri numite ortodoxe nu 
numai că nu sunt în Scriptura ortodoxă, ci ele sunt şi condamnate şi anatemizate de 
către Scriptura Ortodoxă. Şi sunt deopotrivă anatemizate și de Sfânta Tradiție şi de 
către Părinți — vom arăta asta pe parcursul acestei cărți. Sau cum vorbeam mai sus 
despre „reclamaţia” primită de către un preot ortodox cu privire la un sătean ortodox 
care s-ar fi „rătăcit” pentru că... citea... ce citea? Citea Dreptarul Credinței lui, Biblia, 
care se afla în altarul Bisericii pe care o frecventa! Ne vom trezi oare la adevăr? 
Când? 


57 Sfântul loan Gură de Aur, Țălcuiri la Epistola a doua către Corinteni. Omilia XIII, apud Biblia, 2008, sub coperta din 
față. 

e Mărturii ale Sfintei Tradiţii Ortodoxe despre orfodox şi 
ortodoxie 


lată acum o serie de mărturii ale unora dintre cele mai reprezentative autorități 
ortodoxe care întăresc adevărurile prezentate mai sus. 

Amintim prima dată Dicționarul de Teologie Patristică, care ne redă un istoric 
foarte interesant al cuvântului orfodoxie. Acestea sunt cunoştinţe pe care le-am 
prezentat deja mai sus, dar venite chiar de la un dicţionar patristic oficial au cu atât 
mai multă greutate. Să le ascultăm. 

„Cuvântul «ortodoxie» vine de la termenul grecesc pentru «învățătura 
dreaptă» (orthodoxia). EI îşi face apariția la scriitorii patristici din secolul al 
V-lea, cu scopul de a contrasta tradiția Părinților cu rătăcirile eretice (opinia 
falsă sau eterodoxia), tot mai mult identificate cu marile erezii istorice. Din acest 
motiv, în teologia patristică, ortodoxia este opusul ereziei şi e considerată 
proprietatea exclusivă a Bisericii (o idee care merge înapoi până la ultimele 
epistole sobornicești ale Noului Testament şi e dezvoltată intens de Irineu şi de 
Origen), în timp ce ereziile sunt privite ca invenție a sectanților. În gândirea 
filosofică greacă precreştină, ortodoxia se referea la o concepţie corectă, în 
vreme ce eterodoxia însemna pur şi simplu o opinie care se abate de la normă 
(nu neapărat corectă sau greşită)... După secolul al LX-lea, cuvântul ajunge să 
fie folosit pentru a desemna curent Biserica (împreună cu cele patru aspecte sau 
trăsături ale Bisericii, aşa cum sunt ele enumerate în Crez, anume: Una, Sfântă, 
Catholică [Sobornicească] și Apostolească). "S8 

Pe aceeași linie merge şi părintele Papacioc prin explicaţia de mai jos: 

„Etimologia cuvântului ortodox arată Dreapta Credinţă, dreapta slăvire 
pentru Adevărul pe care l-a propovăduit Hristos, cum ne-a învățat Hristos, de 
aceea a şi rămas, cu mila lui Dumnezeu, această titulatură: Ortodoxie — în 
greacă — este format din două cuvinte: orthos, înseamnă drept, adevărat, şi 
doxa, înseamnă credinţă, închinare. 59 

Părintele Rafail Noica face următoarele remarci, cu privire la ortodoxie: ,„,...am 
văzut-o tot pe pielea mea că nu numai că ceea ce numim noi ortodoxie, și vă spun 
că ar trebui să nici nu aibă nume în istorie, nici măcar biserică... Singură 
ortodoxia drept înţeleasă şi o înţelegere nu raţională, nu analitică, nu Științifică, 
observând ce este, istoric, ortodoxia... Noi suntem ortodocși! Vai de ortodoxia 
noastră! Părintele Sofronie spunea: «Un ortodox a fost în istorie, dar și pe Acela 
L-au răstignit!»... Ortodoxia, întru-un cuvânt, este răspunsul lui Dumnezeu prin 
întrupare și prin jertfă dumnezeiască, răspunsul tuturor căutărilor omului... A fi 
ortodox înseamnă a avea încredere în Dumnezeu. "% 


s Pr. Anthony McGuckin, Dicționar de Teologie Patristică, Referent ştiinţitic prof. univ. dr. Ştefan Munteanu, Editura 
Doxologia, laşi, 2014, p. 354. 

* Părintele Arsenie Papacioc, Singur Ortodoxia, Editura Sophia, 2008, ediţia a 2-a, p. 29. 

% Părintele Noica, „Ortodoxia este răspunsul lui Dumnezeu”, https://www.youtube.com/watch?v=_YXg-HisZTE, 

Mitropolitul Ardealului, Înalt Prea Sfinţitul Iustin, ne face cunoscute 
următoarele: 

„Ortodox este acela care are în sufletul său Dreapta Credinţă în Dumnezeu, 
care se închină după cuviință lui Dumnezeu și care trăieşte după poruncile lui 
Dumnezeu. 

Ortodoxia este dreapta învăţătură de credinţă, de închinare și de trăire, pe 
care Dumnezeu a descoperit-o lumii, la început, în chip mai general, prin aleşii 
Săi din poporul evreiesc, până la venirea Mântuitorului, şi apoi, în chip lămurit, 
prin Domnul nostru lisus Hristos. "9! 

Prea stimaţi şi iubiți cititori! Nu se poate să iei cunoştinţă despre aceste 
mărturii, atât de concludente şi de convingătoare, şi să nu înţelegi ce este 
ortodoxia. Dacă nu aș mai spune nimic mai departe, ci am rămâne doar cu aceste 
citate, avem aici, se pare, tot ce ne trebuie. Eu, personal, sunt uimit de 
copleşitoarea încărcătură de adevăr conținut în ele. Le-am parcurs în mai multe 
rânduri şi de fiecare dată pur şi simplu mă impresionează prin enunţul atât de 
clar şi de adânc al esenței Dreptei Credinţe care, mai târziu, în istorie, ajunge să 
fie numită ortodoxă şi catolică. 

Mă întorc acum puţin la mărturiile de mai sus ale Mitropolitului Iustin. Înalt 
Prea Sfinţitul nu socoteşte ca ortodox pe oricine care a fost botezat când era în 
scutece, ci pe acela care are în sufletul său Dreapta Credinţă în Dumnezeu, care 
se închină după cuviință lui Dumnezeu și care trăiește după poruncile lui 
Dumnezeu. Deci este vorba despre a avea o relaţie nemijlocită cu Dumnezeu, 
prin Cuvântul Său, nu cu tradiții populare. Din nefericire, marea majoritate a 
ortodocșilor nici nu are Dreptarul Credinței Ortodoxe, dreptar după care oricine 
mărturiseşte că este ortodox trebuie să își călăuzească viața. Câţi dintre cei care 
se numesc ortodocşi pot să spună că se închină după cuviință lui Dumnezeu, în 
timp ce nu au niciun habar de cerinţele Scripturii lui Dumnezeu — pentru că nici 
măcar nu o au în casele lor şi, ceea ce este chiar mai trist, nici nu vor să o aibă?! 

Este uimitor să constaţi că o foarte mare majoritate a creștinilor pretins 
ortodocși nici măcar nu concepe că Dumnezeu ar avea vreun cuvânt de spus cu 
privire la credinţa ortodoxă. Ei socotesc că preotul are ultimul cuvânt de spus, 
fără să mai consulte Scriptura lui Dumnezeu. Încearcă numai să aminteşti unui 
ortodox că Scriptura ar avea ceva de spus diferit de ceea ce-l învață preotul la 
biserică şi vei vedea cum te „binecuvântează” imediat cu glas tare. lar aceasta în 
ciuda faptului că până chiar și Sfântul Chiril al Ierusalimului a poruncit ca 
scrierile sale să fie confruntate cu dumnezeieştile Scripturi.”? Deci în timp ce 
Părintele Chiril, doctor al Bisericii recunoştea că ar putea greşi, ortodocşii de azi 
cred, mai mult sau mai puțin, în infailibilitatea preoților!? 


accesat în aprilie 2014. Ă 

*! Catehismul creștinului drepteredincios, tipărit cu binecuvântarea ÎPS Mitropolit Iustin, al Ardealului, Sibiu, 1956, p. 
5. 

” Sf. Chiril al Ierusalimului, Careheza a IV-a, 17, vol. 1, p. 118. 

Spune, apoi, în continuare Mitropolitul lustin că ortodoxia este credinţa pe 
care Dumnezeu a descoperit-o lumii în chip lămurit, prin Domnul nostru Iisus 
Hristos. Să ne fie cu iertare dar, mergând în oricare biserică ortodoxă a 
vremurilor noastre, câte din slujbele şi lucrurile care se fac acolo sunt parte din 
învățăturile Domnului şi Mântuitorului nostru lisus Hristos? Unde a vorbit 
Hristos vreodată despre moaște, cruci, icoane, parastase, pomeni, haine sfinte, 
clasa preoțească, 27 de vămi, lumânări și o mie și unul de alte şi alte lucruri 
practicate acolo? 

Mergem acum la o altă mărturie a ceea ce este, cu adevărat, Dreapta 
Credință Ortodoxă, de data asta a Sfântului ierarh Nectarie de Eghina: 

„Se înșală cei ce cugetă că sunt creștini, adică următori ai lui 
Hristos, doar fiindcă Îi poartă numele sau fiindcă Îi aud poruncile și le 
învață, dar sunt departe de a se conforma dumnezeieștii voințe, 
lepădând păcatul și supunându-se dumnezeieștii voințe, cât timp nu se 
îngrijesc să se împodobească pe ei înşişi cu virtuțile creștine, cât timp 
se robesc patimilor şi poftelor şi se supun legii păcatului, cât timp îşi 
întinează viaţa cu spurcăciunea păcatului, cât timp nu este nimic 
creştinesc în viaţa, în petrecerea, în faptele şi în ostenelile lor, pe buzele 
și în inima lor, în mintea și voința lor, ci toate sunt păgâne, toate 
străine, toate departe de duhul creştin. Pe creștin îl povățuiește 
dumnezeiescul loan Gură de Aur: «Nimic nu-i va folosi dogmele 
drepte, de nu se va îngriji de petrecerea spre viaţă.» Și Sfântul Apostol 
Pavel: «Căci nu cei ce aud ale legii sunt drepți înaintea Domnului, ci 
cei ce fa cele ale legii se vor îndrepta» (Romani 2:13)... 

Iar cu privire la cei care sunt creştini cu numele și care lucrează 
fapte rele şi drăcești, zice «nu le este acestora să fie numiţi creştini. 
Căci aşa cum o copilă fecioară este numită pe bună dreptate fecioară, 
atât timp cât păzeşte fecioria ei, dar de îndată ce este înşelată de cineva 
și este stricată şi îşi pierde fecioria, nu mai este încă fecioară, la fel şi 
cel numit creştin, dacă va călca legămintele și va călca poruncile şi va 
lepăda Cuvântul Evangheliei și va face cele ale păgânilor, nu este nici 
un folos ca unul ca acesta să fie numit creștin» (citat al lui Sf. loan 
Gură de Aur, din Cuvânt despre falşii profeți şi falii învățători, şi 
despre ereticii fără Dumnezeu și despre semnele sfârșitului veacului 
acestuia, PG, 59, 561-562). lar către cel ce voiește să fie creştin 
adevărat zice marele Vasile: «trebuie să aibă cunoștința Sfintelor 
Scripturi, Să fie statornic, neiubitor de arginți, liniștit, iubitor de 
Dumnezeu, iubitor de săraci, nemânios, care nu ţine minte răul, 
râvnitor spre zidirea celor apropiați lui, fără slavă deșartă, fără 
mândrie, nelinguşitor, simplu, nimic preferând lui Dumnezeu...» 

Într-un cuvânt, Creștinismul este o religie care cere nu numai 
cunoaşterea principiilor ei, ci şi potrivirea lor cu viața... Adevărații 
următori nu sunt cei care prin cuvânt primesc și cu fapta contrazic 

principiile Creştinismului, ci cei care atât prin cuvânt, cât și cu fapta 

le îmbrățișează, cei care îşi armonizează și viaţa, și moravurile şi 

obiceiurile cu dumnezeieştile porunci ale Creștinismului. Acest adevăr 

îl confirmă şi cuvintele Mântuitorului, Care zice: «Nu cel ce Îmi zice 

Mie, Doamne, Doamne, va intra în Împărăția lui Dumnezeu, ci cel ce 

face voia Tatălui Meu celui din ceruri» (Matei 7:21). ”%5 

Să nu ne îmbătăm cu apă rece. Vedem cât se poate de clar care este adevărata 
credință ortodoxă. Să nu ne mai luăm după poveştile unor oameni, oricât de 
impunătoare ar putea fi îmbrăcămintea, prezenţa, reputaţia și funcția lor. Să luăm 
aminte doar la aceia care ne vorbesc şi ne argumentează cu Scriptura lui 
Dumnezeu, căci așa cum ne învaţă Prea Fericitul părinte Daniel, Scriptura este 
baza cultului ortodox. 


e Cine are urechi de auzit, să audă! 


Continuând astfel şirul mărturiilor Sfintei Tradiţii, cu privire la ce este 
Dreapta Credinţă (ortodoxă) îl cităm, din nou, pe părintele Noica. De data 
aceasta, sfinția sa ne face cunoscut că „A fi creștin nu înseamnă a fi mai bun, ci 
a fi unit cu Dumnezeu. "4 

Dacă astfel stau lucrurile, se pune întrebarea: pentru că a fi creştin înseamnă 
ca eu, un păcătos pierdut care sunt „rob a! păcatului” (Romani 6:6) să fiu unit 
cu Dumnezeu, ştiu eu pe ce cale pot ajunge unit cu Dumnezeu? Și să luăm seama, 
aici nu ni se spune că, dacă nu ştim cum să ne unim cu Dumnezeu, suntem totuşi 
creştini pentru că alţii spun asta despre noi. Este datoria noastră să cercetăm 
Scriptura lui Dumnezeu, să luăm cunoştinţă de învăţăturile Fiului lui Dumnezeu, 
care a venit de la Dumnezeu tocmai în vederea unirii noastre cu El. Căci, n-am 
arătat noi chiar la începutul capitolului Cuvânt înainte că este datoria noastră să 
ne interesăm să cunoaștem? N-am văzut noi că tocmai împotrivirea față de a 
cunoaște este ceea ce a adus cutremurătoarele suferințe peste poporul Israel? 

Îl amintim acum pe preotul Andrew Louth, cu următoarea informaţie: 

„Ce implică înțelegerea teologică în tradiția creştină, şi mai ales în tradiția 
ortodoxă, se știe, în cea mai mare parte. Avem Scripturile. Există reflecții 
asupra Scripturilor alcătuite de către cei pe care îi numim deseori teologi, dar 
şi de către cei cărora le acordăm rareori acest titlu. "95 

Am auzit noi, cei care ne numim drept credincioşi ce spune preotul acesta? 
Avem Scripturile, nu tradițiile omeneşti! Așa ne învaţă Apostolii, Părinții 
Bisericii și o pleiadă de scriitori bisericeşti, ca și preotul Andrew Louth, 
contemporan nouă. 

Din nenorocire însă, vai, de îndată ce încerci să împărtăşeşti un adevăr biblic 
cu un ortodox, îl vezi cum se încruntă și ia poziţia de luptător înfocat, chipurile 


% Sfântul Ierarh Nectarie de Eghina, Despre îngrijirea sufletului, Editura Sophia, Bucureşti, 2009, pp. 38, 41-43. 
” Pr. Eugen Drăgoi şi pr. Ninel Țugui, în Celălalt Noica, Editura Partener, Galaţi, 2002, p. 156. 
% Pr. Andrew Louth, Introducere în Teologia Ortodoxă, Editura Doxologia, laşi, 2014, p. 33. 

„apărător” al adevărului. Nu contează pentru un ortodox ce-i spui din Scriptură, 
care este baza cultului ortodox. De îndată ce aduci argumentele Scripturii 
ortodoxe, care este temelia ortodoxiei, ești socotit protestant eretic!?! Cine poate 
să explice ce se întâmplă aici? 


e Ortodoxia contemporană în lumina parabolei fiului 
risipitor 


Preotul şi teologul Ivan Rupnik face următoarea constatare, care este menită 
să răstoarne standardele noastre tradiționale de-o viaţă: 

„Hristos a venit printre ai Săi, dar ai Săi nu L-au primit (cf. loan 1:11). 
Dar păcătoşii, cei socotiți îndepărtați, s-au dovedit adevărații apropiați. Într- 
adevăr, pe ei îi găsim la picioarele lui Hristos. Și cine știe, astăzi, când adesea 
se vorbește despre cei depărtați de Biserică, care sunt adevărații apropiaţi? 

Cât de adevărat vorbeşte aici Ivan Rupnik despre rătăcirea rătăcirilor! lar 
atitudinea aceasta este numită de Rupnik ca păcatul păcatului, prin citatul 
următor: „Câteodată fratele fiului risipitor îmi pare atât de infernal încât nici 
măcar nu are un păcat: are păcatul păcatului." 

Citim despre fratele mai mare al fiului risipitor la Luca 15:28 că s-a mâniat 
și nu voia să intre în casa tatălui. EI, deci, a rămas afară, în timp ce fratele său 
mai mic, cu toată vinovăția sa, a avut parte la bucuria din casa tatălui, pentru că 
el s-a întors la tatăl. Nu este acesta portretul fidel al acelora care se mânie la tot 
pasul pe aceia care se ţin de Scripturile la care ne cheamă Dumnezeu, ne cheamă 
Părinţii Bisericii, ne cheamă preotul Louth, citat mai sus şi ne cheamă preotul 
Ivan Rupnik? Şi dacă vrem neapărat şi o altă autoritate ortodoxă, o să citez aici 
pe Prea Fericitul părinte, Daniel, Patriarhul BOR, care ne cheamă tot la 
Scriptură, şi numai la Scriptură. Citându-l pe Sfântul loan Gură de Aur, 
Patriarhul Bisericii Ortodoxe Române poruncește: „Lăsând la o parte ce 
gândește cutare sau cutare, toate să le cercetaţi și să le căutați în Sfintele 
Scripturi, şi, găsind acolo adevărata bogăţie, pe aceasta să o vânăm, ca astfel 
să ne bucurăm și de veșnicele bunătăți. "8 

Găsim că mânia ortodocșilor împotriva acelora care ascultă de porunca 
patriarhului BOR de a rămâne la Scriptură este asemănătoare cu a fratelui mai 
mare al fiului risipitor. Fratele acesta mai mare al fiului risipitor era atât de 
mândru de isprăvile lui, încât nu voia nici măcar să-şi mai recunoască fratele. 
Când vorbește cu tatăl său despre fratele său întors acasă îi zice „acest fiu al tău”. 


% Ediţie îngrijită de loan 1. Ică jr., Cartea fiului risipitor (P. Marko Ivan Rupnik), Editura Deisis, Sibiu, 2012, pp. 70- 
TI. 

”7 Ediţie îngrijită de loan I. Ică jr., Cartea fiului risipitor (Constantin Noica), Editura Deisis, Sibiu, 2012, p. 198. 

“% Sfântul loan Gură de Aur, Tâlcuiri la Epistola a doua către Corinteni. Omilia XIII. 

Este oare aici o lecţie şi pentru ortodocșii care se grăbesc să-i facă eretici pe 
unii şi pe alții? Să luăm seama bine la credinţa pe care o avem şi pe care o 
practicăm noi înșine! Căci dacă nu avem credinţa arătată de Dicționarul de 
Teologie Ortodoxă, fiți siguri, nu vom avea parte cu Tatăl. Dacă noi suntem tot 
atât de mândri ca fratele mai mare şi respingem invitaţia lui Dumnezeu să venim 
la EI, vom rămâne şi noi afară cum a rămas fratele cel mare. 

Cu privire la soarta creştinilor depărtați de la Scriptură, dar care se 
consideră, totuși, ca adevărații apropiați, Rupnik îşi exprimă îngrijorarea că 
tocmai aceştia s-ar putea să fie, dimpotrivă, la fel ca și fiul cel mare din parabolă 
în ceata celor depărrați. 

Mânia este un păcat foarte grav. De păcatul acesta s-a făcut vinovat şi Cain 
care l-a omorât pe fratele său; şi pentru aceasta a fost blestemat să fie „zbuciumat 
și fugar pe pământ” Mânia este, de asemenea, pusă la un loc cu desfrânarea, 
destrăbălarea, uciderea etc. 

Să luăm aminte, iubiți cititori, adevăratul drept credincios este acela care 
ascultă de dreptarul lui Dumnezeu, se întoarce la Dumnezeu și ascultă și de mai 
marii lui, cum citim la Evrei 13:17: „„Ascultaţi de mai marii voştri şi vă supuneți 
lor...” Zicând că ascultă de mai marii lui am în vedere obligația noastră de a 
asculta de porunca Patriarhului, cu privire la rămânerea la Scriptură. 


e Alte mărturii ale Sfintei Tradiţii 


Continuăm acum cu mărturiile și cităm pe unul dintre prietenii foarte 
apropiați ai preotului profesor dr. Stăniloae, preotul francez, părintele Marc- 
Antoine Costa de Beauregard: 

„Ceea ce contează cel mai mult decât orice este starea interioară de iubitor 
de Hristos, de iubitor al Adevărului întrupat... Astfel, urmând stările sufleteşti, 
orice situație poate fi profitabilă cunoașterii adevărului desăvârșit. 

Orice ființă care răspunde, cu sufletul curat, la această chemare interioară 
va deveni un creştin adevărat, un ucenic adevărat al Domnului, ființă 
evanghelică şi apostolică prin strălucirea harului divin asupra persoanei sale... 
Căci dacă sufletul tău se dedică lui lisus, duhul lumii va fi învins și te va 
părăsi. "9 

Am mai amintit eu vorba asta mai sus - să nu ne îmbătăm cu apă rece. A 
urma nişte ritualuri seci, de-ale oamenilor, nu asta înseamnă a fi creştin. A fi 
creștin înseamnă a răspunde cu sufletul, nu cu vorbe goale; și înseamnă a 
răspunde la vocea interioară, vocea cugetului care strigă după Dumnezeu,!% nu 
vocii oamenilor din afară, care cheamă la tradiţii; înseamnă a avea sufletul 
dedicat lui lisus, nu unor oameni, nici atât unor rânduieli omenești. 


” Părintele Marc-Antoine Costa de Beauregard, Rugaţi-vă neîncetat, Editura IBMBOR, Bucureşti 1998, pp. 10-11. 
1% Vezi şi Ecclesiastul 3:11. 

Şi tot părintele Marc-Antoine ne face cunoscut care trebuie să fie idealul 
creștinului: 

„Acesta este idealul nostru: să facem voia Tatălui "1! ldealul adevăratului 
ortodox este să facă voia Tatălui din cer, nu a unui om sau a unei religii de pe 
Pământ. Şi de unde putem afla care este voia Tatălui, adică al lui Dumnezeu, 
decât din Sfânta Scriptură a lui Dumnezeu din cer? 

Mai este încă un detaliu foarte relevant prezentat de preotul Marc-Antoine. 
Alăturându-se punctului de vedere al Scripturii, prea cucernicul părinte 
identifică pe un creştin adevărat ca fiind un ucenic adevărat al Domnului. Sfinţia 
sa nu se mulţumeşte deci să-l numească, simplu, creștin ci îi zice ucenic al 
Domnului; şi nu orice fel de ucenic, ci ucenic adevărat al Domnului. 

Din nou părintele Papacioc: 

„Noi păstrăm integral ce ne-a învățat Hristos: singura cale de mântuire 
este aceasta... Nu se face discuţie pe Adevăr... Eu știu una şi bună: mă ţin de 
Hristos, aşa cum ne-a învăţat El, că a iubi pe Dumnezeu înseamnă a împlini 
ceea ce a spus EI să împlineşti. "1? 

Părintele acesta foarte respectat al ortodoxiei ne învaţă că noi, ca ortodocşi, 
suntem chemați să păstrăm integral ce ne-a învățat Hristos: singura cale de 
mântuire este aceasta. ŞI apoi, spune mai departe părintele Papacioc, că el ştie 
una şi bună: mă țin de Hristos, așa cum ne-a învăţat EI, că a iubi pe Dumnezeu 
înseamnă a împlini ceea ce a spus EI să împlineşti. 

Acum să vedem, eu, cel care scriu aceste rânduri şi care mă declar drept 
creștin ortodox, de cine mă ţin? De tradiția oamenilor sau de Hristos? Dar d-ta, 
cel care le citeşti și care, de asemenea, te declari creştin ortodox, de cine te ţii? 
Te ţii de tradiţia oamenilor? Sau de Hristos? Nu cumva ne ţinem de oameni, care, 
e drept, au pe buze numele lui Hristos, dar ne dau învățăturile lor omeneşti? Să 
avem grijă, adevăratul ortodox se ţine de Hristos. lar a te ţine de Hristos 
înseamnă a te ţine de Cuvântul Lui. Căci tot El ne spune că la judecata de apoi 
vom fi judecaţi după Cuvântul Lui (loan 12:48), nu al oamenilor. 

Tot pe tema ortodoxiei, părintele Marc-Antoine ne face cunoscut că: 

„Spiritualitatea ortodoxiei este o aprofundare continuă a lucrării Sfântului 
Duh — adică o punere în practică, o aplicaţie a Evangheliei "1% (nu a tradiţiei, 
n.a.). 

Desprindem de aici că există ortodocşi spirituali care sunt preocupaţi cu 
lucrarea Duhului Sfânt în duhurile lor. Aceştia nu au treabă cu obiceiuri şi tradiţii 
omenești din afară ci pe ei îi interesează cum să trăiască Evanghelia în viața de 
zi cu zi. Dar există şi ortodocși religioşi. Aceştia, dimpotrivă, nu au treabă cu 
Evanghelia, ci ei sunt interesaţi de tradiţia omenească — obiceiuri și ritualuri din 
afară. 


19! părintele Marc-Antoine Costa de Beauregard, Rugaţi-vă neîncetat, Editura IBMBOR, București 1998, p. 291. 
1% Părintele Arsenie Papacioc, Singur Ortodoxia, Editura Sophia, 2008, ediţia a 2-a, pp. 54-55. 
1% Părintele Marc-Antoine Costa de Beauregard, Rugaţi-vă neîncetat, Editura IBMBOR, București 1998, p. 23. 

„Cel duhovnicesc cercetează și el înălțimile, dar le caută urmându-L pe 
Domnul lisus, Dumnezeul desăvârşit, Omul desăvârşit. El, omul înduhovnicit, 
caută încă de pe acum, Împărăţia cerurilor, adică stăpânirea veșnică a iubirii 
desăvârşite, fiind indiferent la cei ce-l consideră nebun sau trădător. “* 

„În atitudinea Fiului lui Dumnezeu, noi găsim modelul comportamentului 
pe care Tatăl nostru din ceruri îl așteaptă de la noi. "14 

Și care era atitudinea Fiului lui Dumnezeu pe care o aşteaptă Dumnezeu şi 
de la noi? Este să trăim şi să umblăm ca lisus (1 loan 2:6). Şi cum trăia lisus? 
Citim la loan 6:38: „Pentru că M-am coborât din cer nu ca să fac voia Mea, ci 
voia Celui ce M-a trimis pe Mine. ” Noi a cui voie o facem, pe cea a oamenilor 
sau pe cea a Tatălui? 

„Credinţa este o dispoziție de supunere a celui ce crede faţă de cel în care 
crede... "195 Aceeaşi sfântă învățătură avem și aici, cu privire la supunerea faţă 
de Acela în care crezi, nu față de oameni. 

„Dacă ai în tine însuţi voia lui Dumnezeu, ești și tu în Dumnezeu. 1100 Noi 
a cul voie o avem în noi? Pe aceea din Sfânta Scriptură a lui Dumnezeu? Sau a 
unei tradiții omeneşti? Dacă nu ne lăsăm stăpâniți de voia lui Dumnezeu, nu 
avem parte cu El. 

„Sfinţii de-Dumnezeu-purtători Apostoli au dat o dată pentru totdeauna 
definiția eclezialității divino-umane: «Părutu-s-a Duhului Sfânt şi nouă» 
(Faptele Apostolilor 15,28). 

Mai întâi Duhului Sfânt şi apoi nouă, nouă, numai în măsura în care facem 
loc Duhului Sfânt să acţioneze pentru ei şi pentru noi... "10". 

Noi după care regulă ne cârmuim trăirea? După cum se pare nimerit Duhului 
Sfânt care a insuflat Sfânta Scriptură? Sau după tradiţia unei grupări de oameni 
care poartă numele de creştini? 

lată ce ne spune Sfânta Tradiţie Ortodoxă, mai departe, despre ce înseamnă 
cu adevărat a fi creștin (sau creștin ortodox, pentru cine doreşte) prin părintele 
Nicolae Steinhardt: 

„Creștinismul e mai ales acestea trei: duh, foc, dragoste, tustrele elemente 
vădit dinamice şi subtile. 

De aceea, fraţi creștini, nu-i destul creștinului să meargă duminica şi în 
zilele de sărbătoare la biserică, să aprindă una ori câteva lumânări, să se 
închine la icoane și, eventual, să bată una ori mai multe metanii. Bune sunt 
acestea toate și frumoase. Dar cred că nu-s destul. Creștinismul nu-i numai 
slujbă, cult și ritual. Creştinismul înseamnă trăire creștină liberă, zi de zi, ceas 
de ceas, clipă de clipă. Domnul nu a venit pe pământ spre a întemeia o nouă 
religie ci pentru a ne da un nou mod de viaţă, a ne chema la înduhovnicire şi 


104 părintele Marc-Antoine Costa de Beauregard, Rugaţi-vă neîncetat, Editura IBMBOR, București 1998, pp. 11-12, 54. 
1% Joan Carpathiul, apud Despre Lumina taborică, rugăciunea lui Iisus şi curăția inimii, Editura Deisis, Sibiu, 2013, 
1141, p. 26. 

1% Joan Carpathiul, apud Despre Lumina taborică, rugăciunea lui lisus şi curăţia inimii, Editura Deisis, Sibiu, 2013, p. 
37. 

107 Părintele Arsenie Papacioc, Singur Ortodoxia, Editura Sophia, 2008, ediţia a 2-a, pp. 19-20. 

îndumnezeire. Hristos S-a pogorât din cer și S-a făcut om ca noi să ne putem 
înălța deasupra condiţiei noastre animalice şi trupeşti, să ne putem îndumnezei. 
Hristos ne cheamă chiar deasupra deasuprelor Vechiului Legământ, întru 
împlinirea vocației noastre spirituale şi cosmice. Se cuvine să ne stea mereu 
alături Crucea şi Hristos. "1% Astfel stând lucrurile, se naşte întrebarea: noi, cei 
care ne numim creştini, cunoaştem noi acest mod nou de viaţă, care ne cheamă 
spre înduhovnicire și îndumnezeire? Cunoaştem noi ce sunt acelea şi care sunt 
vocațiile noastre spirituale şi cosmice pe care suntem chemaţi să le realizăm? 
Dacă da, bine de noi. Dacă nu, atunci să urmăm porunca lui Napoleon. Când a 
aflat că în armata lui era un soldat cu numele de Napoleon, dar care trăia imoral, 
1-a spus: „Ori îţi schimbi viața și trăiești demn de numele pe care-l port şi eu, ori 
schimbă-ţi numele.” Tot așa și noi. Ori începem să trăim ca adevăraţi ortodocși, 
ori ne schimbăm numele de ortodocși. 

Să luăm aminte la felul în care lămurește Dicrionarul de Teologie Ortodoxă 
cuvântul creștin: 

„Creștin desemnează pe cei ce se convertesc la religia lui Hristos (Fapte 
26:28) și pe cei ce suferă pentru Hristos (] Petru 4:16). Ignatie de Antiohia 
folosește numele de creştinism (hristianismos) pentru a desemna învățătura lui 
Hristos în comparaţie cu iudaismul... 

În primul rând, creștinismul nu este o speculație filosofică despre fiinţa şi 
existența lui Dumnezeu, ci credința în Dumnezeu, adică acea viziune şi regulă 
de viață revelată în ceea ce a zis şi a făcut lisus Hristos, Fiul lui Dumnezeu (1 
Ioan 5:5), pe pământ. Creștinismul se bazează pe evenimente revelatoare și 
învățături obiective, universale, pe care le-a învăţat și le-a trăit lisus Hristos, 
Cuvântul lui Dumnezeu care S-a întrupat. Apropierea personală a acestor 
elemente constitutive este condiţia esenţială de a fi discipol şi martor al lui lisus 
în sânul unei comunități disciplinate... 

A Ți creștin înseamnă a mărturisi că lisus este Hristos, mântuitorul lumii. 
Aceasta nu-i Suficient. A fi creştin înseamnă a participa la viața şi suferinţa lui 
Iisus, a avea forța de a-L urma pe drumul Său şi curajul de a-L proclama public. 
A fi creştin înseamnă a schimba viaţa într-o nouă existență după chipul lui lisus 
Hristos... "1% 

Continuând citirea mai departe, găsim o descriere a creștinilor făcută într-o 
epistolă către Diognet, prin următoarele cuvinte: 

„Învățătura pe care o au nu este o descoperire a minţii şi cugetării 
omenești, nici nu aderă, ca unii, la vreo învățătură omenească... Deși locuiesc 
acasă, în țările în care s-au născut ei se comportă ca niște străini... lubesc pe 
toți oamenii dar sunt persecutați de toți. "110 


1% Nicolae Steinhardt, Dăruind vei dobândi, Editura Mănăstirii Rohia, 2006, pp. 248-249. 

1% Preot Prof. Dr. lon Bria, Dicţionarul de Teologie Ortodoxă, Editura IBMO al BOR, Bucureşti, 1994, ediţia a II-a, pp. 
107-108. 

11% Preot Prof. Dr. lon Bria, Dicţionarul de Teologie Ortodoxă, Editura IBMO al BOR, Bucureşti, 1994, ediţia a II-a, p. 
MI. 

Din descrierea aceasta, făcută de un om neutru, aflăm că învățătura pe care 
o aveau creștinii primelor vremuri nu era o descoperire a minţii şi cugetării 
omenești. Ei nici nu primeau vreo învăţătură omenească. Ei erau (nu că se 
numeau) ortodocşi. Ei se călăuzeau după dreptarul lui Dumnezeu, Scriptura, nu 
după învățături ale oamenilor. Putem noi, creștinii ortodoxiei contemporane să 
spunem că învățătura după care trăim azi NU este o învățătură omenească? 

A fi creştin înseamnă a mărturisi că lisus este Hristos, mântuitorul lumii, 
nu al acelora care doar spun crezul ortodox. 

Şi, în sfârşit, A fi creştin înseamnă a schimba viața într-o nouă existenţă, 
după chipul lui lisus Hristos din cer, aşa cum ne arată EI în Sfânta Scriptură. 


e Ortodocșii care sunt cu adevărat ortodocşi și cei care doar 
se numesc ortodocși 


Cartea aceasta se adresează acelora care vor să fie adevărați ortodocși. Cum 
adică, va întreba cineva, sunt şi ortodocși neadevăraţi? 

Ca să putem prinde bine lămurirea aceasta o vom prezenta în lumina 
învățăturii Sfintei Scripturi, însoțită apoi, mai Jos, de o ilustrație interesantă. 

Prima dată să vedem învățătura Sfintei Scripturi. Citim la Romani 9:6-8 că 
„.„.hu toţi cei din Israel sunt și israeliți. Nici pentru că sunt urmaşii lui Avraam 
sunt toți fii, ci întru Isaac, a zis, se vor chema ţie urmași. Adică: Nu copiii 
trupului sunt copii ai lui Dumnezeu, ci fiii făgăduinţei se socotesc sămânță.” 

Vorbind din punct de vedere biologic, toți israeliţii sunt urmașii lui Avraam, 
pentru simplul motiv că s-au născut din coapsele lui Avraam. Dar când vine 
vorba despre calitatea de fii, aceştia sunt numai aceia „care se țin de credința lui 
Avraam, care este părinte al nostru al tuturor ” (Romani 4:16). Căci, aşa cum 
citim mai departe, Avraam „a crezut... de aceea credința lui i s-a socotit ca 
dreptate ” (Romani 4:18, 22). 

Astfel dar, nașterea biologică din părinți creștini nu face din nimeni fiu al 
lui Dumnezeu. Căci dacă vrem să gândim în felul acesta, pe linie de rudenie, 
atunci trebuie să admitem că după legile firii aceştia sunt nepoți ai lui Dumnezeu, 
deoarece sunt născuţi din copiii Lui. lar Dumnezeu le-ar deveni tata mare, 
bunicul sau bunelul - nu Tatăl. Şi unii ca aceştia ar trebui să spună rugăciunea 
Bunicul nostru, nu Tatăl nostru. Dar Dumnezeu nu este numit nicăieri în 
Scriptură ca Tata Mare sau Bunicul. EI este Tată și are copii născuți direct din 
EI (nu din alți copii ai Lui), copii născuţi nu din carne, ci prin Duhul Sfânt, așa 
cum citim la loan 1:11-13 şi în multe alte locuri. Căci aşa cum spune Mântuitorul 
la loan 3:6, ce este născut din carne, carne este. 

Din păcate, Ortodoxia contemporană consideră copiii trupului unor părinţi 
ortodocşi ca pe copii duhovniceşti ai lui Dumnezeu. Ei socotesc că naşterea cu 


1! Citat cules din versiunea americană. 

trupul de carne din părinţi care se consideră ortodocşi, face pe copiii lor creştini 
ortodocși spirituali - mai ales dacă la asta adaugă și botezul administrat, când 
sunt de câteva luni de zile. 

Textul acesta ne spune însă foarte lămurit că „Nu copiii trupului sunt copii 
ai lui Dumnezeu”, ci numai fui făgăduinței lui Avraam. A deveni fiu al 
făgăduinţei cere să ai capacitatea de a înţelege conceptul făgăduinței făcute lui 
Avraam, cu privire la lisus. Şi pentru că Hristos este făgăduinţa făcută lui 
Avraam, rezultă că cei născuţi din Hristos prin pocăință, credinţă în Evanghelie 
(Marcu 1:15) şi botez după credinţă (Marcu 16:16), aceia sunt fii duhovnicești 
ai lui Dumnezeu. Aşadar, dacă e vorba despre nașterea din părinți, nu este 
suficient pentru a deveni creştin, nici chiar dacă ai fi copilul biologic al părintelui 
tuturor celor ce cred (Romani 4:11-12), adică al lui Avraam, evreul. Atunci cum 
ai să te poţi socoti creștin doar pentru că te-ai născut cu trupul de carne dintr-o 
familie de români, chiar dacă ar fi ortodocşi autentici?! 


e Creștini făcuți şi creștini născuți 


Ortodocşii autentici sunt cei născuți, duhovnicește, din Fiul făgăduinţei lui 
Avraam, adică din lisus Hristos — Hristos Însuși fiind născut la rândul Lui de la 
Duhul Sfânt (Matei 1:20), din Dumnezeu (Evrei 2:11). Spunem aceasta deoarece 
există şi creştini făcuți. Aceştia au ajuns să fie numiţi creştini prin faptul că 
numele lor a fost trecut de cineva pe un registru al bisericii, ca urmare a faptului 
că s-au născut cu trupul fizic, de carne, din părinţi ortodocşi şi au fost „botezaţi” 
la vârsta când erau alăptaţi la sânul mamei. Dar am văzut deja, Biblia spune clar 
că „NU copiii trupului sunt copii ai lui Dumnezeu ”. Deoarece aceştia NU s-au 
născut din Dumnezeu, NU au nimic comun cu Dumnezeu şi, prin urmare, NU 
au NICIO autoritate asupra răului, NICIO putere împotriva păcatului, a lumii şi 
a lui Satan. Aceştia nu s-au lepădat de Satana ci au rămas aşa cum sunt născuți 
în păcate şi zămisliţi în fărădelege (Psalmul 50:6). O fi spus naşul ceva că se 
leapădă de Satana, zicând şi el o formulă mecanică, cu gura, la botez (dacă măcar 
el ar fi ştiut ce înseamnă asta), dar nu s-a lepădat cel care se boteza. De aceea, 
copilul a rămas pe mai departe robul lui Satana prin naștere cum arătam că spune 
Scriptura, rob al păcatului (Romani 6:6), exact la fel ca mai înainte de botez, 
zămislit în fărădelegi şi născut în păcate (Psalmul 50:6). Simplă scrierea numelui 
copilului cu cerneală chimică în registrele bisericii, pe o bucată de hârtie, nu are 
nici o autoritate asupra Satanei în sensul de a elibera copilul de sub stăpânirea 
lui. Este nevoie ca, pe lângă naşterea aceasta trupească, în păcate și în fărădelegi, 
să aibă loc o altă naştere, urmată de o înnoire cu Duhul Sfânt (Tit 3:5), numită 
„baia nașterii celei de a doua şi înnoirea Duhului Sfânt ”. 

Nașterea trupească este numai prima naștere. Satana a fost învins prin 
moartea lui Hristos pe cruce, iar păcatele se spală prin sângele lui Hristos 
(Efeseni 1:7), nu prin scrierea cu cerneală chimică pe o bucată de hârtie, aici, jos 
pe Pământ. 

Ideea aceasta, de transferare a autorităţii prin naștere, este demonstrată în 
Scriptură în mai multe împrejurări. Spre exemplu, citim în cartea Facerea 14:14 
că Avraam a bătut oastea celor patru împărați, care luaseră prizonier pe nepotul 
lui, Lot, cu o armată de numai 318 oameni, dar atenţie, aceştia erau născuți în 
casa sa (vezi Biblia lui Anania, Septuaginta lui Bădiliță, Biblia americană, The 
Orthodox Study Bible şi altele). Avraam avea foarte multe averi şi, neapărat, o 
mare mulțime de robi și roabe. Dar atunci când a plecat la luptă a luat numai pe 
cei născuți în casa lui. Foarte semnificativ, nu-i aşa? lată, deci, cum se explică 
ŞI minunea pe care a lucrat-o Dumnezeu, dându-i biruinţă împotriva a patru 
armate mari. 

Am promis mai sus să explic conceptul acesta de investire a autorităţii prin 
naştere, folosindu-ne şi de o ilustrație. 

În Statele Unite există două categorii de cetăţeni americani: cei născuţi în 
America şi cei făcuţi americani, prin procesul de naturalizare, semnând o 
declaraţie scrisă. Eu sunt american făcut. Mie mi s-a scris numele pe o bucată de 
hârtie, după ce am trecut examenul pentru obținerea cetăţeniei și așa am fost 
făcut cetăţean american. 

Dar, chiar dacă am trăit jumătate de viață în Statele Unite, în venele mele 
curge tot sânge de român şi mă comport după ceea ce moştenesc din cultura în 
care m-am născut şi am trăit în România, nu după ceea ce s-a scris despre mine 
pe o bucată de hârtie, în America. Vorba noastră românească: lupul păru-şi 
schimbă, dar năravul, ba! Ceea ce s-a scris despre mine pe o hârtie, undeva, într- 
un birou american, nu are nici o relaţie cu ființa mea, cu sângele românesc, care- 
mi curge în vene. Așa e, în dosarele americanilor sunt cetățean american și am 
toate drepturile unui american. Dar în bucătăria casei mele se gătește tot 
românește. De ce? Pentru că am sânge de român - american sunt doar cu numele, 
în hârtiile lor. 

Și cum ziceam, în bucătăria mea se ridică abur plăcut mirositor de la 
mămăliga pe care scumpa şi frumoasa mea soţie o mestecă cu făcălețul de lemn 
în tuciul de aluminiu (adus din România, în care mestec şi eu, câteodată), se fierb 
delicioasele sarmale cu o bucată de slană afumată şi împănată, aşezată pe fundul 
foarte gros al oalei (ca să nu se prindă și să se afume), se fierbe tradiționala ciorbă 
de văcuţă, la care se pune puţină smântână, pe care o cumpărăm foarte naturală 
de la menoniţi, savurăm delicioasa supă cu găluşte, tocăniţă de pui; se mănâncă 
peşte fript cu mujdei de usturoi (de-ţi umple toată casa şi curtea de miros până 
la al treilea vecin), cuptorul coace vestitul nostru cozonac românesc ş.a.m.d. — 
articole despre care americanul născut nici măcar n-a auzit vreodată și, celor mai 
mulți, nici nu le place. 

Dar există o lege interesantă, o lege cu tâlc, care reglementează un anumit 
drept al cetățeniei americane. Pentru asta trebuie să luăm un exemplu. Hai să 
presupunem că ai fi fost adoptat de părinți americani și adus în America la vârsta 
de numai câteva săptămâni de zile. În cazul acesta, pentru că ești crescut de 
părinți americani în cadrul culturii americane, desigur, nu ai nici un fel de accent 

străin în vorbire, nu ai nici măcar habar de limba română. Nimeni nu poate nici 
măcar să bănuiască faptul că n-ai fi american nativ, deoarece n-ai vorbit 
niciodată altă limbă, nici atât româneşte. Cu toate acestea, fără să se țină seamă 
că singura limbă pe care o cunoşti pe lume este engleza și că trăieşti ca un 
american get-beget, că poate nici nu ştii că există o ţară numită România (pentru 
că părinții adoptivi n-au vrut să cunoşti asta), este un drept pe care nu-l poţi avea 
în America, datorită certificatului de naștere românesc: nu ai dreptul să devii 
preşedinte al Statelor Unite. Poţi să deţii funcția de vicepreşedinte, dar nu de 
președinte. Aici ești dat de gol asupra adevăratei origini a naşterii tale, chiar dacă 
părinţii au ţinut asta ascuns de tine și chiar dacă nici măcar tu însuți n-ai auzit 
vreodată de România. 

Spuneam mai sus, deci, că eu, Ernest Herman, sunt american, dar sunt 
american făcut, adică prin naturalizare. Însă băiatul meu, William Herman, este 
american născut în America (primul meu copil născut în State). Amândoi suntem 
cetățeni americani, dar numai el poate să candideze pentru preşedinţie. Chiar 
dacă eu sunt cel care l-am adus în America, unde s-a născut (el fiind în coapsele 
mele când am imigrat în State, ca să zicem aşa), fiul meu are dreptul la a deține 
autoritate de conducător suprem, ca preşedinte peste întreaga țară a Statelor 
Unite — o ţară cu trei sute de milioane de oameni, cât și asupra mea, tatăl lui 
biologic; dar eu nu pot căpăta această supremație politico-economică, nici măcar 
asupra lui, în ciuda faptului că, vorba noastră a românului, eu l-am făcut pe el, 
nu el pe mine. De ce? Aici este tot secretul: el este american născut, eu sunt 
american făcut. Naşterea fiului meu pe pământul Statelor Unite îi dă stăpânire şi 
autoritate peste mine, dacă vrem să vorbim aşa, în ciuda faptului că este copilul 
meu, pentru că el este născut pe pământul Americii. El a mâncat hamburger la 
McDonalds, eu am mâncat mămăligă mestecată cu făcăleţul în tuciul de aluminiu 
şi sarmale fierte în oală de pământ. 

În același fel, există două categorii de ortodocşi: cei autentici născuți din 
Dumnezeu (loan 1:11-13) prin „baia nașterii celei de a doua şi prin înnoirea 
Duhului Sfânt” (Tit 3:5). Ei sunt din cer, nu de pe pământ (loan 17:14). Numele 
lor este scris cu sângele lui Hristos în Cartea Vieţii Mielului (Apocalipsa 21:27) 
sus, în cerul lui Dumnezeu, nu în registre de hârtie, aici, jos, pe Pământ. 

Există apoi ortodocși făcuți de oameni. ŞI numele lor este scris tot într-o 
carte dar, vai, cartea aceasta este un simplu registru de hârtie pe care se scrie cu 
cerneală — hârtia şi cerneala fiind lucruri moarte, fără viață, de pe Pământul 
blestemat. Pe aceștia făcuți îi deosebeşti repede după „sângele care le curge în 
vene”, sau, putem să zicem, după ceea ce au în bucătăria vieţii lor de zi cu zi. În 
timp ce, da, se numesc și ei creştini, prin faptul că ţin anumite ritualuri 
bisericești, în viață se comportă după ceea ce sunt în natura lor, nu după ceea ce 
s-a scris în registrul bisericii despre ei. Ei mint, blestemă, înjură, fură, curvesc, 
se dau celui rău toată ziua pe ei, lucrurile lor şi pe alții din jurul lor — cu alte 
cuvinte au rămas mai departe cu obiceiurile și gusturile pe care le moştenesc prin 
naşterea lor biologică, în păcate, și zămislirea în fărădelegi, din Adam cel păcătos 

(Psalm 50:6), robi ai păcatului (Romani 6:6). Aceștia chiar dacă ar vrea şi ar 
încerca din tot sufletul lor, nu vor putea niciodată să trăiască altfel, pentru că ce 
naşte din pisică, tot şoareci mănâncă; ce naşte dintr-un păcătos, tot păcate face. 
Doar ortodocşii care sunt născuți din Dumnezeu (loan 1:11-13), ca şi Hristos 
(Evrei 2:11), au gusturile, trăsăturile, toate capacităţile şi înclinațiile naturii 
dumnezeieşti, din care sunt născuţi duhovniceşte. Și aceasta pentru că, folosind 
analogia de mai sus, spunem că în „venele” sufletului acestora născuți din 
Dumnezeu curge sânge divin, dumnezeiesc — ei au Duhul Sfânt (Efeseni 1:13), 
au ADN-ul lui Dumnezeu. Aceştia, da, cunosc şi văd în lucrurile lui Dumnezeu 
adevărata lor valoare dumnezeiască, pentru că, fiind născuți din Dumnezeu ei au 
Lumina, pe lisus. Aceştia au stăpânire asupra puterii păcatului şi a lui Satan 
pentru că sunt născuți din Hristos, care l-a biruit pe Satana. Chiar dacă mai scapă 
şi ei sudalme, un pahar de băutură în plus sau altele, ei se pocăiesc de aceste 
scăpări şi, după aceea, nu mai continuă să trăiască în păcatele în care au trăit mai 
înainte. Ei au fost eliberaţi din starea de robi ai păcatului şi au devenit acum robi 
ai dreptăţii lui Dumnezeu (Romani 6:18). Pot să mai cadă captivi vreunei stări 
de păcat, dar numai pentru o vreme, nu pentru totdeauna. 

Aceasta nu este neapărat doar părerea mea. lată, în continuare, și opiniile 
unor teologi ortodocși, care vorbesc despre deosebirile contrastante dintre 
ortodocşii născuți şi cei făcuți (cei făcuţi sunt identificaţi aici de autor ca fiind 
falși): 

„Nu există închidere mai rea în om decât cea a unei false religiozităţi, când 
urmăm voii proprii cu convingerea de a o urma pe cea a lui Dumnezeu, când 
respectăm o lege făcută de noi înșine cu convingerea că a fost dată de 
Dumnezeu, Ssusţinându-ne propria ipocrizie cu demonstrații de oportunitate, 
justificări raționale, prietenii influente, ba chiar cu gânduri pioase. Acest tip de 
persoane sunt cele pe care le găsim la începutul capitolului şi care, de departe, 
murmură acuzându-L pe Hristos că-i primeşte pe păcătoşi şi mănâncă împreună 
cu ei, "112 

Sublinierile din cadrul citatului, care îmi aparțin, aduc foarte multă lumină 
asupra acelei false religiozități despre care vorbeşte Ivan Rupnik aici. Noi am 
înlocuit expresia religie falsă prin aceea de creştin făcut, iar în tabelul de mai jos 
am arătat deosebirile dintre ele, prin contrast. În partea stângă am arătat însușirile 
creștinului autentic (câteva), născut din Dumnezeu; iar în partea dreaptă am 
arătat, prin contrast, însuşirile creştinului făcut, care practică acea religie falsă. 


12 Rdiţie îngrijită de loan I. Ică jr., Cartea fiului risipitor (P. Marko Ivan Rupnik), Editura Deisis, Sibiu, 2012, pp. 51, 
70-71. 

Creştinul născut din Dumnezeu este: Creştinul făcut de oameni este: 


- născut din nou din Dumnezeu (loan | - născut doar din Adam cel păcătos; 
1:11-13) prin baia naşterii celei de a | mort în păcate; fiu al mâniei (Efes. 
doua (Tit 3:5); fiu al dragostei lui | 2:3-4) şi al neascultării (Col. 3:6); 


D Col 1 1:13); SR 
ineze (Colosgea ) - ține tradiţia (Mc. 7:7), e vândut rob 


- cunoaşte, poate să împlinească, şi | păcatului (Rom. 7:14); nu vrea şi nici 
chiar face voia lui Dumnezeu (1 Petru | nu poate să facă voia lui Dumnezeu 
4:2); (Rom. 8:7); 


- respectă şi iubeşte legea lui | -respectă legi făcute de oameni 
Dumnezeu, adică Scriptura (Psalm | („respectăm o lege făcută de noi 
118:97); înşine”); 


- păstrează cugetul curat înaintea lui | -îşși susține „propria ipocrizie” 
Dumnezeu și a oamenilor (Fapte | (făţărnicie, falsitate prefăcătorie); 


24:16); 
6); - rob al păcatului (Romani 6:6). 


-rob al dreptății lui Dumnezeu 
(Romani 6:18). 


lată o altă categorie de creştini, identificată de renumitul C. S. Lewis: 

„Aceia care fac un dumnezeu din religia lor nu vor avea pe Dumnezeul 
religiei lor. "115 

Şi aici este vorba despre două feluri de ortodocşi: unii care iubesc pe 
Dumnezeul ortodoxiei şi alţii, care iubesc ortodoxia în sine, ca religie - un lucru 
fără viaţă. 

Deosebirea între aceste două categorii de ortodocşi este atât de mare ca 
aceea dintre cer şi pământ, ca aceea dintre Biserica lui Hristos şi lume, ca aceea 
dintre Dumnezeu şi Satana, dintre iad și rai. Ortodocşii care sunt fii născuţi din 
Dumnezeu iubesc pe Tatăl lor, pe Dumnezeu, şi ascultă de EI şi de Cuvântul Lui, 
nu de oameni şi tradițiile lor. Ortodocşii care sunt făcuți iubesc religia moartă, 
obiceiuri și tradiții omeneşti, pentru că ei înşişi sunt morți prin greșelile și prin 
păcatele lor (Efeseni 2:1). Simpla cufundare a trupului lor de carne în apă la 
vârsta inocenţei nu poate elibera pe nimeni din robia Satanei. Numai Dumnezeu 
poate scăpa pe om din robia Satanei, pentru că doar EI, Dumnezeu, este mai tare 
decât Satana. Dar pentru că ne respectă voinţa, El face lucrul acesta la cererea 
noastră şi prin parcurgerea celor 3 paşi rânduiți de EI (Marcu 1:15 şi 16:16), prin 
care are loc procesul naşterii celei de a doua şi înnoirea prin Duhul Sfânt (Tit 
3:5). 

Învățătura că Dumnezeu nu face nimic în noi fără ca noi să ne învoim, este 
în desăvârșit acord cu Sfânta Tradiţie Ortodoxă. Spre exemplu, manualul 


"13 Thomas Erskine of Linlathen, apud C.S.Lewis, Miracles, Editura HarperOne, 2001, p. 129. 

Îndrumări Misionare, care se predă în şcolile de teologie ortodoxă din ţara 
noastră, învață că „,...libertatea este element component al chipului lui 
Dumnezeu în om. ”1!* Şi aşa cum spune iar: 

„Dumnezeu putea trimite în lume pe Fiul Său, iar Fiul Său putea să Se 
întrupeze şi să mântuiască pe om îndată după cădere. Dar aceasta ar fi însemnat 
ca omul să fie mântuit în afară de voinţa lui, ceea ce nu voiește Dumnezeu. Omul 
a căzut în păcat prin propria sa voinţă şi libertate, de aceea el nu putea fi mântuit 
decât tot în libertate şi voind el însuşi mântuirea. "115 

De aceea și pentru că astfel stau lucrurile privind libertatea noastră de 
voinţă, cartea Îndrumări misionare vorbeşte mai departe despre cele două laturi 
ale mântuirii - obiectivă şi subiectivă, astfel: 

„Eliberarea omului căzut din robia păcatului și a morții, restaurarea și 
înnoirea ființei umane în general și restabilirea comuniunii omului cu 
Dumnezeu prin lisus Hristos se numeşte răscumpărare, împăcare, iconomie 
sau mântuire; iar însuşirea de către fiecare om a acesteia, prin lucrarea 
Duhului Sfânt cu care omul colaborează, se numeşte îndreptare sau mântuire 
subiectivă... 116 

Dacă aşa învaţă Sfânta Scriptură, care este baza cultului ortodox; dacă așa 
învaţă Sfânta Tradiţie Ortodoxă, prin George Remete, Christos Yannaras și alții, 
împreună cu manualul acesta, care se predă în facultățile teologice din ţara 
noastră, întrebăm: de unde s-a luat învățătura cu botezul pruncului, care nu poate 
nici să vrea şi nici să nu vrea? Cum poate avea loc /ucrarea Duhului Sfânt cu 
care omul colaborează, în cazul pruncuşorului de la sânul mamei, pentru ca să- 
şi poată însuși mântuirea subiectivă? lar pronumele nehotărât fiecare din 
sintagma însușirea de către fiecare om, nici atât nu poate fi interpretată printr- 
un înlocuitor, adică prin naș. 

Am o veste cutremurătoare pentru aceia care se mulțumesc cu păzirea 
datinilor şi ritualurilor moarte, pentru cei care iubesc ortodoxia mai mult decât 
pe lisus. Citim în Sfânta Scriptură că „pe aceia care nu încearcă să-L aibă pe 
Dumnezeu în cunoştinţă (deci, atenţie, pe Dumnezeu, nu religia lui Dumnezeu), 
așa şi Dumnezeu i-a lăsat la mintea lor fără judecată, să facă cele ce nu se 
cuvine” (Romani 1:28). Și începând apoi cu versetul 29 mai departe până la 31 
sunt arătate o sumedenie întreagă de păcate pe care ajung aceștia să le 
săvârşească. Aşa ajung toţi aceia care iubesc mai mult ortodoxia decât pe 
Dumnezeul Ortodoxiei! 

Cartea pe care o ţineţi în mâini este scrisă doar pentru aceia care-L iubesc 


"4 Îndrumări Misionare, lucrare elaborată de un colectiv de autori de la Institutul Teologic Universitar din Bucureşti, 
coordonator Pr. prof. dr. Dumitru Radu, Editura IBM al B.O.R., 1986, p. 9%. 

"15 Îndrumări Misionare, lucrare elaborată de un colectiv de autori de la Institutul Teologic Universitar din Bucureşti, 
coordonator Pr. prof. dr. Dumitru Radu, Editura IBM al B.O.R., 1986, pp. 300-301. 

"16 Îndrumări Misionare, lucrare elaborată de un colectiv de autori de la Institutul Teologic Universitar din Bucureşti, 
coordonator Pr. prof. dr. Dumitru Radu, Editura IBM al B.O.R., 1986, pp. 293-294. 

pe Dumnezeul viu al religiei, mai exact al credinţei, nu religia şi datinile ei 
moarte, ca obiect. 

lată acum o altă categorie de creștini făcuți, pe care preotul Schmemann îi 
identifică după interesul pe care-l urmărește fiecare din religie: 

„LUnii folosesc religia] ca ajutor și consolare; religia ca un fel de plăcere 
recreativă în lucruri sfinte şi solemne; religia ca utilitate. În toate aceste cazuri 
există o măsură a adevărului, însă atunci când este redusă numai la acestea, 
religia nu mai este credința descrisă de Apostolul Pavel la începuturile 
creştinismului: «lar credința este realizarea celor nădăjduite, certitudinea 
lucrurilor celor nevăzute» (Evrei 11:1).”1!! 

Sunt, așadar, creştini care au ales să fie religioşi pentru că speră a primi un 
ajutor moral, o consolare, la vreme de nevoie; pentru alții este o plăcere 
recreativă, în lucruri sfinte şi solemne; sunt apoi şi aceia pentru care religia este 
un element de utilitate în viaţă; abia pentru cea de a patra categorie religia, de 
fapt Credinţa despre care vorbeşte Dicționarul de Teologie Ortodoxă, are de-a 
face cu elementul ei extraterestru — certitudinea celor nevăzute. 

Ținem astfel să facem cunoscut că această carte conţine informaţii care 
interesează pe cei ce sunt preocupaţi cu realizarea celor nădăjduite, certitudinea 
lucrurilor celor nevăzute. Este totuşi deopotrivă de folositoare şi ortodocșilor 
din oricare altă categorie, cu condiţia ca şi ei să dorească sincer să devină creştini 
autentici, adică născuți din Dumnezeu. 


e Alte criterii de clasificare şi, respectiv, categorii de creştini 


Vom cita, în continuare, şi alte păreri ale unora dintre cei mai respectaţi 
teologi şi scriitori bisericești. Ceea ce facem acum este prezentarea unor lămuriri 
privind învăţăturile și practicile prin care ortodoxia de azi s-a abătut de la ceea 
ce a fost ea, la origine. 

Începem cu o mărturie a preotului Noica: „Cu toate acestea nu sunt orb ca 
să nu văd anumite deformări, care sunt devieri de la Tradiţia adevărată şi de 
aceea, noi, ortodocșii, trebuie să măturăm propria noastră casă. "1 Părintele 
Noica recunoaște aici că sunt devieri de la Tradiția adevărată și ne sfătuiește să 
ne măturăm propria noastră casă. Exact asta încercăm şi noi să facem. Vrem să 
ne măturăm propria noastră casă de toate elementele străine de Dumnezeu, 
adăugate la credinţa cea dreaptă în decursul vremurilor. 

Un sfânt foarte respectat în lumea ortodoxiei, Sfântul Antim Ivireanul, scrie: 

„Și cu creștinătatea ce avem poate că vom fi socotind că numai căci ne 
numim creştini ne vom spăsi! Ba! Ci mai mare osândă vom să luom, de nu ne 
vom pocăi și de nu ne vom lăsa de răutățile noastre. Că zice Hristos: «Nu cei 
ce-M zic Doamne, Doamne, vor întra întru împărăţia ceriului, ci cei ce fac voia 


17 Alexander Schmemann, Cred, Editura Basilica, Bucureşti, 2014, p. 22. 
1 Pr. Eugen Drăgoi şi pr. Ninel Țugui, în Celălalt Noica, Editura Partener, Galaţi, 2002, p. 184. 

Mea.» Spuneţi-mi, rogu-vă, că eu poate că-m voiu fi eşit din fire, care voe a lui 
Hristos facem, sau care poruncă ținem?... 

Ci iată, că vă zic, iubiţilor miei și vă învăţ cu frica lui Dumnezeu, ca un 
părinte sufletesc și păstoriu ce vă sânt, să vă veniţi în fire şi să vă căiţi de 
lucrurile cele necuvioase, că Dumnezeu iaste milostiv și deaca va vedea 
întoarcerea noastră și pocăința cea bună, ne va erta. Că zice prin rostul Isaiei: 
«Întoarceți-vă cătră Mine şi Mă voiu întoarce şi Eu cătră voi»(sic). "1 

Să ne îndurăm de sufletele şi de veşnicia noastră şi să luăm aminte la 
avertismentele acestea, deosebit de solemne, ale unui sfânt care a trăit pe la anii 
1700! Dacă deja la vremea aceea lucrurile au luat un curs atât de abătut, unde ne 
putem afla noi azi după alţi 300 de ani de rătăcire? Se înţelege astfel de la sine 
că această carte vine tocmai în ajutorul acelora care, luând aminte la îndemnul 
Sfântului Antim Ivireanul şi a Sfintei Scripturi, doresc să afle şi să facă voia lui 
Dumnezeu. 

Preotul Schmemann ne întâmpină de data asta cu o constatare. 

„Marea majoritate a creştinilor continuă din obişnuinţă să spună cuvinte 
precum Mântuitor, mântuire, mântuieşte-ne, însă, acum, înăuntrul lor, ei trăiesc 
aceste cuvinte fără să-și dea seama, într-un mod diferit faţă de cum o făceau 
creştinii din primele veacuri. Înăuntrul creștinismului însuşi a avut loc o 
curioasă substituire de cuvinte sau, mai degrabă, nu de cuvinte, deoarece 
terminologia rămâne aceeaşi, ci de sens — o înlocuire a modului în care cuvintele 
sunt receptate. "120 

EI ne prezintă în citatul de mai sus o altă înșelare în care trăiesc mulți dintre 
aceia care, altfel, se socotesc a fi fiind creştini ortodocşi. Ei spun în rugăciunile 
lor mecanice o seamă de cuvinte al căror înţeles le lipsește, de multe ori, chiar 
total. Este exact observaţia pe care o făcea şi preotul Noica, amintit la începutul 
cărții prin cuvintele „Noi ortodocșii de astăzi trăim eretic, la nivel faptic. De 
cele mai multe ori trăim eretic fiindcă și înțelegem eretic. Cuvintele sunt corecte, 
formulele sunt corecte, dar înţelegerea e pe total aiurea. 121 

Și încă ceva. Citim aici despre creştinii de azi că folosesc aceste cuvinte 
într-un mod diferit jață de cum o făceau creştinii din primele veacuri. Remarca 
aceasta scoate la iveală o deosebire fundamentală dintre creştinii primelor 
veacuri şi cei de azi, pe care am s-o prezint aici. 

Creștinii primelor veacuri erau creștini autentici (am vorbit mai sus despre 
deosebirea dintre creştinii autentici și cei falşi). Aceştia, creştinii autentici de la 
începuturile creștinismului, erau născuţi de la Duhul Sfânt din Dumnezeu, prin 
parcurgerea practică, întocmai, a celor trei paşi care duceau la mântuire, așa cum 
i-a rânduit Hristos. La Marcu 1:15 Hristos arată primii doi paşi, adică pocăinţa 
şi credința în Evanghelie; iar la Marcu 16:16 Hristos arată cel de al treilea pas, 


19 Sfântul Antim Ivireanul, Didahii, Editura Basilica, București, 2010, p. 112. 

120 Alexander Schmemann, Cred, Editura Basilica, Bucureşti, 2014, pp. 74-75. 

'2! Părintele Noica, Despre pocăință și nevoinţa greșită, http:/hvww.youtube.com/watch?v=7FX1TQOrsyU, accesat în 
martie 2014. 

Botezul, care urmează DUPĂ primirea credinţei. Hristos n-a zis să faceţi primul 
pas care este pocăinţa și, gata, cu asta veți fi mântuiţi; n-a zis nici să faceți al 
doilea pas, să credeți în Evanghelie şi, gata, cu asta veți mântuiţi; ci abia după 
cel de al treilea pas, Botezul, care, era săvârşit ca urmare a parcurgerii primilor 
doi paşi, pocăință şi credință, abia după aceea a spus EI ,,... se va mântui.” 
Aceasta vrea să ne arate că mântuirea nu este împlinită decât după ce s-au parcurs 
toți cei trei paşi și, mai ales, în ordinea dată. lar primii creştini, deoarece 
respectau porunca aceasta a lui Hristos erau entități vii, frați cu Hristos Cel mort, 
înviat şi înălțat, erau metamorfozați şi nu făceau nimic de formă, ci urmau în 
mod natural călăuzirea Duhului Sfânt al lui Dumnezeu, care era în ei. Creștinii 
din primele veacuri practicau Dreapta Credinţă al cărei rezultat era trecerea lor 
într-o altă ordine de existență, așa cum spune preotul lon Bria. Ei nu aveau 
nevoie să facă nimic mecanic, pentru că aveau viața veşnică în ei, aveau pe 
Duhul Sfânt al lui Dumnezeu, care lucra în ei. 

Unul dintre cele mai grăitoare dovezi în sensul acesta este Sf. loan Gură de 
Aur — vorbim aici nu doar despre un simplu ortodox, ci despre ierarhul Bisericii. 
EI s-a născut din două generații de creştini - şi părinţii şi bunicii. S-a născut la 
354 fără ca părinţii lui să-l fi botezat ca prunc. S-a botezat el singur DUPĂ ce s- 
a pocăit și a crezut, la anul 376, în vârstă de 22 de ani. 

Trebuie să mă opresc aici şi să fac o observaţie care arată cât de adevărată 
este învăţătura ortodoxă scrisă a zilelor noastre, cu privire la mântuire. Faptul că 
azi este respectată numai în scris nu are nicio importanţă, ci, dimpotrivă, face 
adevărul cu atât mai strălucitor. 

Studenţii facultăţilor de teologie ortodoxă din România zilelor noastre 
învaţă în școală din manualul de Îndrumări misionare (despre care am vorbit 
puțin mai sus), că „eliberarea omului căzut din robia păcatului și a morii... 
prin lisus Hristos se numeşte mântuire...” Dar după ce arată că mântuirea ne 
este adusă prin lisus Hristos, manualul respectiv nu rămâne aici, lăsând să se 
creadă că moartea lui Hristos ar fi îndeajuns să ducă pe toţi oamenii în mod 
automat la locul luminat. Ceea ce învață preoții de mâine, adică studenţii de 
azi, este că abia însușirea de către fiecare om a acesteia, prin lucrarea 
Duhului Sfânt cu care omul colaborează, se numeşte mântuire personală. 
Mântuirea aceasta, adusă de Dumnezeu prin lisus Hristos pentru toţi oamenii, 
trebuie să şi-o însuşească fiecare om, personal. Căci, vorba românului, 
Dumnezeu îți dă, dar nu-ţi bagă și-n traistă. Sau, cum este scris în Psalmul 80:9 
„Deschide gura şi o voi umple pe ea.” 

Dar, despre ce fel de colaborare dintre Duhul Sfânt şi pruncul botezat de 
la sânul mamei se poate vorbi aici? 

Acum putem să înţelegem de ce un creştin ca Sfântul loan Gură de Aur a 
ajuns plin de atâta lumină şi înțelegere a lucrurilor lui Dumnezeu. Pe el nu l-a 
„botezat” cineva de mic după ritualurile omeneşti. EI s-a botezat singur, după ce 
s-a pocăit și a crezut în Evanghelie, în conformitate cu porunca dreptei învățături 

a ortodoxiei de la origine. Prin pocăință el a primit să fie îngropat împreună cu 
Hristos, prin credinţă a înviat împreună cu Hristos, a crezut în Evanghelie și s-a 
încredinţat lui Dumnezeu, iar prin Botez a făcut o declaraţie publică în faţa 
martorilor văzuţi şi nevăzuţi că el este un copil al lui Dumnezeu. În felul acesta 
el a primit Duhul Sfânt (Efeseni 1:13). Sfântul loan Gură de Aur, pentru că era 
matur, a colaborat cu Duhul Sfânt și așa a primit mântuirea reală. 

În felul acesta, loan Gură de Aur a avut parte, într-adevăr, de mântuire, a 
devenit o ființă nouă, cerească, în care locuia Duhul Sfânt al lui Dumnezeu, Care 
lucra în el cu putere. 

Dar aceia care nu respectă porunca lui Hristos, cum pot să aibă parte de 
mântuirea lui Hristos? Ei nu au nașterea din Hristos, ei sunt creştini făcuți, nu 
născuţi. Da, spun şi ei aceleași cuvinte, ca și creştinii adevărați, dar numai 
mecanic pentru că ei nu au viaţa lui Hristos în ei, ei sunt de pe Pământ, morţi în 
greşelile şi păcatele lor (Efeseni 2:1). Aceştia nu au colaborat cu Duhul Sfânt în 
vederea mântuirii, așa cum învaţă ortodoxia de azi în scris. Ei nici măcar nu ştiu 
ce este Duhul Sfânt, ce este mântuirea şi nici atât despre necesitatea colaborării 
lor cu Duhul Sfânt. Acesta este motivul pentru care, exact aşa cum spune preotul 
Schmemann, ei zic cuvinte mecanice, fără să-și dea seama. lată, deci, motivul 
pentru care trebuie să ne întoarcem la origini, la credinţa adevărată care 
metamorfozează a primelor veacuri. 

Îl ascultăm acum pe Nicolae Steinhardt: 

„Doar că însuşirea de fii ai lui Avraam şi ai femeii libere, de primitori ai 
mesajului divin, de împuterniciți ai răspândirii cuvântului dumnezeiesc nu este 
suficientă spre a scuza abaterile grave și a chezășui impunitatea după 
săvârşirea fărădelegilor strigătoare la cer. Zadarnice ajung atunci invocarea 
ascendenților iluștri și titlurilor mărețe. Însemnătatea nu are obârşie (oricât de 
nobilă), însemnătate şi realitate au numai faptele, roadele, trăirea. În limbaj pur 
pragmatic Domnul grăieşte: «După roadele lor îi veţi cunoaşte. Au doară culeg 
oamenii struguri din spini sau smochine din mărăcini? Aşa că orice pom bun 
face roade bune iar pomul rău Jace roade rele... lar orice pom care nu face 
roade bune se taie şi se aruncă în foc.» "1? 

Dacă avertizările de mai sus au fost serioase, aceasta prezentată de Nicolae 
Steinhardt nu este mai puţin serioasă. Cuvinte ca acestea: Zadarnice ajung... 
invocarea ascendenților iluştri şi titlurilor măreţe. Însemnătatea nu are obârşie 
(oricât de nobilă), însemnătate şi realitate au numai faptele, roadele, trăirea, ar 
trebui să ne zguduie ca un cutremur de 9 grade. 

Vreau să ne oprim puţin acum și asupra învățăturilor unui teolog al vremii, 
părintele Constantin Necula, recunoscut ca unul dintre părinţii noștri de astăzi 
de anvergură pastoral- misionară, profesor la Facultatea de Teologie Ortodoxă 
„Andrei Şaguna” din Sibiu. Sfinţia Sa este doctor în teologie al acestei 
prestigioase facultăţi. Iată ce ne comunică Sfinţia Sa într-unul dintre mesajele de 


12 Nicolae Steinhardt, Dăruind vei dobândi, Editura Mănăstirii Rohia, 2006, p. 145. 

pe YouTube: „Ortodoxia este credința unui da, pe bază de pocăință, pe baza 
conlucrării cu Hristos pentru scoaterea noastră din înțepenire... N-avem un 
Dumnezeu care locuiește după colțuri, care șoptește numai unor urechi, şi 
celorlalte nu. N-avem un Dumnezeu Care Se ascunde de noi, ci un Dumnezeu 
care Se descoperă tot timpul şi ne dăruiește această plinătate a trăirii împreună 
cu El. 

Ortodoxia înseamnă a trăi cu Dumnezeu... Preoţia trebuie respectată, dar 
nu idolatrizată... Harul lui Hristos nu este negociabil şi nici Evanghelia lui 
Hristos nu este negociabilă. 

Nu pot să folosesc doar coperta din spate a Evangheliei și să spun că trăiesc 
Evanghelia. Căci ceea ce ni s-a cerut şi ce este de fapt ortodoxia este trăirea 
Evangheliei în deplinătatea ei. "12 

lată deci că ortodoxia este credinţă, este trăire, este trăirea Evangheliei lui 
Hristos din cer, nu rituri, ritualuri și obiceiuri din tradiția oamenilor de pe 
Pământ. Şi nu este orice fel de credinţă, ci este credința unui da, pe bază de 
pocăință, pe baza conlucrării cu Hristos. 

Ce este pentru mine ortodoxia? Ce este ortodoxia pentru dumneata, cel care 
citeşti acum aceste rânduri şi care te socotești ortodox? Știu că ai fost, aşa cum 
se zice, „creștinat” de mic, pe când nu ştiai nimic despre tine, despre alţii şi nici 
atât despre Dumnezeu. Dar ia aminte, aceea nu este credinţă şi nici atât credinţa 
ortodoxă cea adevărată. Credinţa ortodoxă adevărată este credinţa pe care ţi-o 
însuşeşti în mod conştient de tine însuţi, conştient de păcătoşenia ta, conştient de 
faptul că trebuie să-ţi dai adeziunea la mântuire printr-un „da” spus de tine 
personal, nu de naș. Credinţa ortodoxă despre care vorbeşte părintele Constantin 
Necula, este credința unui „da” pe care-l spui tu, cel care te pocăiești, şi-l spui 
prin credinţa care se obține prin conlucrarea cu Hristos. 

Dacă părintele profesor vorbește aici despre un „da” spus de tine personal 
şi despre pocăința săvârşită de tine, întreb: ai putut tu să conlucrezi împreună cu 
Hristos atunci când erai un prunc la sânul mamei?! Aici este vorba despre 
conlucrarea personală cu Hristos. 

Ceea ce ni s-a cerut și ce este de fapt ortodoxia este trăirea Evangheliei în 
deplinătatea ei. Aceasta este deci ortodoxia - trăirea Evangheliei, nu o grămadă 
de rituri, ritualuri şi obiceiuri de-ale oamenilor. 

Citim apoi mai departe că „orfodoxia nu este împotriva libertăţii personale. 
Ceea ce spune de fapt lisus Hristos este asumaţi-vă cu libertate nu-ul, pentru a 
descoperi în pocăință da-ul. ” 

În acelaşi spirit, părintele Arsenie Boca defineşte astfel creștinismul: 

„Creștinismul este o concepție de viaţă, este stilul de viaţă al lui lisus... 
Creștinismul nu e o afacere de duminică, ci e o strădanie de toate zilele, de toată 
viața, de a ajunge stilul de viaţă şi concepție pe care ni le-a dat lisus. "1% 


1 Constantin Necula, Ortodoxia în lumea contemporană, 14 Oct. 2018, https://www.youtube.com/watch? 
v>fLZEAGhBFF4&t>=504s. 
124 Arsenie Boca, Învățături ale părintelui Arsenie Boca, Editura Episcopiei Devei şi Hunedoarei, Deva, 2013, p.p. 5-6. 

lată acum o altă situație din lumea ortodoxiei, care a concurat la încurajarea 
mea de a pune mâna pe condei și a scrie această carte. 

loan I. Ică, jr. vorbindu-ne despre Sfântul Siluan, arată că „teologi 
ortodocși, ca, de exemplu, părintele Florowsky, adoptă poziția Sfântului 
Augustin, nu pe cea a Sfântului Ciprian, adică socotesc că în afara limitelor 
canonice ale Ortodoxiei există o viaţă eclezială reală, o prezenţă și o lucrare a 
Duhului Sfânt. Părerea Sfântului Siluan e că trebuie să ne abținem de la 
condamnarea celor ce sunt în afara Bisericii Ortodoxe. Judecata trebuie lăsată 
pe seama lui Dumnezeu Care-i va judeca şi pe ortodocşii înșiși. Pentru că se 
socotesc că sunt în Biserica canonică, dar în Împărăţie vor fi, poate, afară. "1% 

Stimaţi şi prea 1ubiţi cititori, am luat noi aminte la acest avertisment foarte 
serios? Aici ne vorbesc autorități mari din teologia ortodoxă şi sfinți dintre cei 
foarte respectaţi. Ei sunt de părere că unii dintre cei care se socotesc ortodocşi 
pot fi afară din Împărăţie, în timp ce alţii pe care-i socotim că nu sunt ortodocşi, 
tocmai aceştia să fie înăuntru. Unde mă aflu eu? Unde te afli tu? Eşti sigur că vei 
fi în împărăție sau afară din ea? 

Și tot loan I. Ică jr, din nou, de la Sfântul Siluan Athonitul: 

„Moise s-a pus între Dumnezeu și popor şi așa l-a salvat. Cred că acest 
lucru îl putem învăța din atitudinea lui Siluan şi cred că e o învățătură chiar şi 
pentru un teolog de meserie: să renunțăm la afirmaţii gratuite, neconfirmate de 
nimic, pentru că susținându-le ne punem în locul lui Dumnezeu... Dumnezeu va 
judeca la sfârşit... Să nu facem afirmații gratuite. "1% 

Ce îndemn plin de înţelepciune ni se dă aici, apropiindu-ne de încheierea 
acestui capitol în care am vorbit despre adevărata credință ortodoxă, cea 
autentică, cea originară, cea pe care ne-o transmit pionerii ei, Sfinții Părinţi ai 
Bisericii! Și cât de mult trebuie să însemne pentru noi faptul că cele mai luminate 
minți ale teologilor ortodocși contemporani, oameni învăţaţi și cu teamă de 
Dumnezeu ai zilelor noastre, ei înșiși întăresc cu atâta cuminţenie aceste 
adevăruri fundamentale ale Ortodoxiei! Fie ca acestea să ne facă să nu ne mai 
grăbim să facem clasificările noastre. Lăsând la o parte împărțirile făcute de 
oameni, să recunoaştem pe toți aceia care sunt, aşa cum îi prezenta Ivan Rupnik, 
Şi aşa cum îi prezintă Sfânta Scriptură, la picioarele lui Hristos. 

Aici se încheie capitolul 1 în care ne-am ocupat cu istoricul ortodoxiei. Se 
părea potrivit să prezentăm şi istoricul puzderiei de tradiții, obiceiuri, rituri și 
ritualuri care nu numai că sunt omenești, dar sunt și de origine păgână. Însă am 
socotit că este bine să le prezentăm în capitolul 2 al cărţii deoarece este un volum 
mare de informaţii şi acolo le este locul. Veţi găsi acolo şi un comentariu elaborat 
al textului de la 1 Tesaloniceni 2:15 pe care îşi sprijină ortodoxia contemporană 
practicarea tradițiilor păgâne. Dar aşa cum vom vedea atunci, suportul acesta pe 
care şi l-au ales este tocmai împotriva acestei practici. Sunt convins că nu veţi 
lăsa cartea din mâini înainte de a citi şi acel capitol. Vă doresc lectură folositoare! 


125 loan |. Ică jr (traducere), Spiritualitatea Sfântului Siluan Athonitul, Editura Deisis, Sibiu, 2000, pp. 243-244. 
12 Joan |. Ică jr (traducere), Spiritualitatea Sfântului Siluan Athonitul, Editura Deisis, Sibiu, 2000, p. 248. 

Capitolul 2 


Tradiţia orală (populară) 
şi Sfânta Tradiţie Ortodoxă 


Motto: „Biserica creștină este Biserica 
Scripturii (nu a tradiţiei!, n.a.): Ortodoxia crede 
aceasta tot atât de puternic, dacă nu chiar cu 
mai multă tărie decât protestanții. Biblia este 
expresia Supremă, forma  Superlativă a 
revelaţiei lui Dumnezeu făcută rasei umane, iar 
creştinii trebuie să fie întotdeauna «oameni ai 
cărții» (ai Scripturii, n.a.). "12 


Considerând utilă familiarizarea cititorilor cu conţinutul general al acestui 
capitol, am alcătuit următoarea schemă a subcapitolelor conţinute: 

1. Introducere 

2. Tradiţia 

3. Cum a luat naştere tradiția orală (populară), impropriu numită „ortodoxă” 

4. Fundamentul aşa-zis „scriptura! ” al tradiției orale 

5. Opinia Părinților faţă de tradiţia orală (populară). Rădăcinile păgâne ale 
tradiției populare 

6. Cum s-a născut Sfânta Tradiție Ortodoxă 

7. Tot despre Sfânta Tradiţie Ortodoxă: Patristica; despre intrarea 
ritualurilor omenești în Biserică 


1. Introducere 


e Oprivire generală asupra conținutului 


Conflictul scandalos pe care-l va declanşa lectura cărții pe care o ţineţi în 
mână, mai ales a acestui capitol pe tema tradiției, provine din faptul că această 
carte pune în cuvinte o realitate de viaţă în care, de fapt, trăim şi ne mișcăm toți, 
ca peștele în apă. Realitatea aceasta este atât de vizibilă încât putem spune, fără 
nici cea mai mică exagerare, că strălucește exact ca soarele la amiază. Dar ne- 
am obișnuit atât de mult cu ea, până la punctul în care am ajuns să o considerăm 
ca fiind o stare normală. Și, poate, din pricina asta, vai!, extrem de puţini sunt 
aceia care o sesizează; iar cei care au interesul să o sesizeze sunt chiar mai puțini; 


127 Kalistos (Timothy) Ware, The Orthodox Church, printed in England by Clays Ltd, 1997, p. 199. Textul originar: “The 
Christian Church is a Scriptural Church: Orthodoxy believes this just as firmy, if not more firmly, than Protestantism. 

The Bible is the supreme expression of God's revelation to the human race, and Christians must always be “People of 
the Book”. 

şi mult mai puţini sunt aceia care, după ce au sesizat-o, vor să o recunoască şi 
să-şi îndrepte viaţa potrivit cu adevărul, nu cu aparențele înșelătoare. 

Ceea ce facem noi aici nu este nimic altceva decât să îi spunem pe nume. 
Este ceva asemănător cu povestea aceea din cartea lui Hans Christian Andersen 
în care un croitor şarlatan, care se recomanda că este cel mai iscusit croitor din 
lume, a reuşit să facă pe un împărat să umble în pielea goală pe stradă. Fiind 
foarte iscusit la vorbă, l-a făcut pe împărat și pe oameni să creadă că cine nu 
poate să vadă îmbrăcămintea făcută de el, înseamnă că este o persoană incultă. 
Şi pentru că regele nu voia să fie considerat incult de către mulțime, a ieşit pe 
stradă în „îmbrăcămintea” cea nouă a croitorului - de fapt, fără nimic pe el. lar 
oamenii la rândul lor, pentru că nici ei nu voiau să fie considerați inculți în ochii 
împăratului, plăteau şi ei „prețul”, asistând la acel tablou umilitor. lar în spatele 
„cortine!” era croitorul șarlatan, care-şi bătea joc de toți. Știind cum să umble la 
„coarda sensibilă” a inimii împăratului, i-a luat o mare sumă de bani şi apoi şi-a 
bătut joc de el — la fel ca şi de mulţimea de oameni care, pentru ca nu cumva să 
fie considerați inculți, îi admirau „hainele lui cele no'”. 

lar dacă mergem un pas mai departe cu povestea, cartea aceasta încearcă a 
juca rolul copilului acela din mulțime care, în inocenţa lui a început să strige cât 
îl ţinea gura că împăratul umblă în pielea goală. 

Cartea aceasta proclamă un adevăr care privește deosebirea uluitor de mare 
dintre adevărurile fundamentale recunoscute în seris de ortodoxie, şi cele pe care 
le practică în fapt ortodoxia contemporană. Discrepanţa sau diferenţa dintre 
ceea ce se propagă în scris cu privire la ortodoxie, şi ceea ce se face practic în 
ortodoxie în zilele noastre, este atât de evidentă încât nici nu poate fi mai vizibilă 
decât atât. Dar culmea ironiei este că în ciuda acestei realități, pe care o vedem 
mult prea bine cu toții, punerea ei în cuvinte prin cartea de față, va provoca un 
tulburător scandal — bineînţeles, numai în inimile „cărturarilor şi fariseilor” 
secolului XXI. Şi vorbim despre cărturari şi farisei deoarece, după cum fariseii 
din vremea lui lisus nu erau interesaţi cu privire la adevăr, nici „fariseii” zilelor 
noastre nu sunt interesaţi în constatarea şi admiterea realității. Dimpotrivă, 
singurul lor interes este cum să ascundă adevărul abaterii de la Scriptură — ca şi 
fariseii din Faptele Apostolilor 4:16, care încercau să nege minunea făcută în 
numele Domnului lisus. 

În ceea ce priveşte primirea cărții de către public, conflictul izvorăște din 
dezinteresul aproape total al mulțimii, privitor la cunoașterea adevărului. Sunt 
puţini, extrem de puţini, îngrijorător de puţini aceia care citesc Sfânta Scriptură. 
Și pentru că Scriptura nu mai este citită deoarece este înlocuită cu tradiții 
omenești, rezultatul este foarte bine arătat de Dumnezeu în cartea Isaia 29:13-14 
prin cuvintele: „,...poporul acesta se apropie de Mine cu gura şi cu buzele Mă 
cinsteşte, dar cu inima este departe, căci închinarea înaintea Mea nu este decât 
o rânduială omenească învățată de la oameni. De aceea ... înțelepciunea celor 
înţelepţi se va pierde și istețimea celor isteţi va pieri. ” 

Aici este descrisă cum nu se poate mai bine starea ortodoxiei zilelor noastre. 
Când Dumnezeu reproșează lui Israel că închinarea înaintea Mea nu este decât 
o rânduială omenească învățată de la oameni ne prezintă o paralelă cu modul 
de închinare al ortodoxiei de azi, care nu este nicăieri cerut de Dumnezeu 
Bisericii Sale în Scriptură. Nici Sfânta Tradiţie nu încuviințează acest tip de 
închinare. Evagrie Monahul ne învaţă să nu luăm nimic de la trup în timpul 
rugăciunii.!?% Şi pentru că ortodoxia a introdus practici de cult învățate de la 
oameni, Dumnezeu pedepseşte asta prin aceea că înțelepciunea celor înţelepţi se 
va pierde și istețimea celor isteți va pieri. 

lar pentru cine doreşte să înţeleagă şi mai bine ce înseamnă starea asta de 
lucruri pentru noi, cei de azi, am să-l citez pe ieromonahul grec Antonie. EI arată 
că „Treptat creştinii au început să desconsidere Noul Testament... "1%. Apoi 
descrie această înlocuire a Scripturii cu datinile omenești ca pe o cădere „for mai 
gravă și succesivă în timp a creştinilor, de la hristocentrism la 
antropocentrism.” Ceea ce vrea să spună ieromonahul prin căderea de la 
hristocentrism este înlocuirea Cuvântului, Hristos, adică Scriptura, cu tradiția 
omenească. 

Aici este marea deosebire între Biserica zilelor noastre şi Biserica primară. 
Cristian Bădiliţă, conducătorul colectivului de traducători ai Septuagintei, 
vorbind despre Modul de viață al primei comunități din Ierusalim, comentează 
verbul sfăruiau (stăruiau în învățătura apostolilor şi în împărtăşire, în frângerea 
pâinii și în rugăciuni) de la Fapte 2:42 în felul următor: ,, Verbul care scandează 
acest fragment este proskarterein, «a fi ataşat de ceva», «a fi legat», «a nu se 
depărta», «a stărui», «a persevera». Toate aceste nuanțe alcătuiesc sfera lui 
semantică şi trebuie luate în consideraţie pentru a înţelege determinarea, zelul 
primei comunităţi creştine din Ierusalim în urmarea modelului hristic. "1% 

Ceea ce vreau să înţelegem de aici este modelul hristic — aceeaşi idee cu care 
ne-a întâmpinat şi ieromonahul Antonie. Biserica de azi nu mai este atașată şi 
legată de Hristos din Cuvântul Lui ci, vai, s-a depărtat, nu mai stăruie şi nu mai 
perseverează în duhul hristic, ca prima Biserică. 

În zilele noastre, Dumnezeul ortodoxului de rând nu mai este Acela din cer, 
ci este preotul de la biserică. Ortodoxul de azi (cu excepția celor sinceri) nu mai 
are nevoie de Sfânta Scriptură și nici atât de Sfânta Tradiţie. Pentru el, nici nu 
există Dumnezeu decât imaginar. Da, mai pronunţă şi el numele lui Dumnezeu, 
şi face asta cel mai des când ÎI înjură — căci la înjurătură, noi, românii, suntem 
specializaţi. Pronunţă şi numele lui lisus Hristos şi, cine ştie, dacă a auzit 
vreodată de Duhul Sfânt, îl pronunţă chiar şi pe al Duhului Sfânt. Dar, mai mult 
nimic, pentru că nici nu are nevoie. Nu-l are el pe preot? De ce-l plăteşte? Preotul 
îl asigură că la moarte îi va face slujba de înmormântare poruncindu-l lui 
Dumnezeu să-l primească la locul cu verdeață (fie că s-a ferit de rău în viaţă sau 


1 Bvagrie Monahul, Filocalia, vol. 1, p. 91. 
1% Jeromonahul Antonie Romeos, Ucenicia în fața Crucii, Editura Egumeniţa, Galaţi, 2017, p. 146. 
13 Cristian Bădiliţă, Faptele Apostolilor, ediţie bilingvă, Editura Vremea, București, 2017, pp. 204-205. 

a trăit în cele mai mari păcate) şi că se va ruga pentru el. Şi când te gândești, că 
îi mai judecăm pe catolici pentru vânzarea de indulgenţe! Astfel încât omul, dacă 
e un păcătos notoriu sau unul care s-a temut de Dumnezeu, nu mai contează, 
poate să-şi vadă liniştit de viaţa lui mai departe. Căci dacă preotul va porunci lui 
Dumnezeu să-l primească, de ce şi-ar mai bate şi el capul cu Dumnezeu, cu lisus 
Hristos şi cu Duhul Sfânt? 

Tocmai auzeam o povestire cu un umor amărui. Bărbatul unei femei pe care 
o bătuse abitir toată viaţa lui a murit. Când a auzit femeia pe preot la cimitir 
cerând lui Dumnezeu să-l ducă pe omul ei la locul cu verdeață, s-a apropiat de 
preot şi i-a zis: „d-apoi, părinte, dacă e vorba ca şi acolo să stau tot cu el şi să- 
mi tăbăcească iarăși pielea, atunci, măicuţă, pe mine să mă duci în partea cealaltă 
că destulă bătaie am luat de la el aici pe Pământ.” 

Trebuie să mai menționez aici şi cealaltă faţă a problemei. Da, într-adevăr, 
preoţii poartă răspunderea pentru toţi aceia care ajung în iad din pricina lor, 
pentru că, în loc să-i înveţe din Scripturi, le dau cu tradiţia și-i asigură pe oameni 
că vor porunci ei lui Dumnezeu să-i primească la locul cu verdeață. Așa cum 
spune Domnul lisus la Luca 6:39, preoţii aceștia vor cădea şi ei în groapă 
(vorbim aici numai despre cei care se poartă aşa) împreună cu oamenii conduşi 
de ei. Şi asta pentru că ei, ca unii care se dau drept preoți ai lui Dumnezeu, au 
ales să vorbească ce le place oamenilor, nu Scriptura lui Dumnezeu. 

Dar vinovăția oamenilor care cad împreună cu preoţii în groapă rămâne tot 
atât de mare în dreptul lor sau, poate, chiar şi mai mare decât a preoţilor. Ei sunt 
vinovaţi că nu vor să-și citească Scriptura ci îşi aleg învățători după poftele lor, 
aşa cum citim la 2 Timotei 4:3-4: „Căci va veni o vreme când nu vor mai suferi 
învățătura sănătoasă (adică Scriptura), ci — dornici să-și desfăteze auzul — îşi 
vor grămădi învăţători după poftele lor. Și își vor întoarce auzul de la adevăr şi 
se vor abate către basme (tradiţia oamenilor, n.a.) ”. 

Nu sunt chiar vremurile acestea pe care le trăim no1? Aceasta este experienţa 
mea, personală, pe care o am cu cea mai mare mulțime de creștini, fie ei mireni, 
preoţi sau înalți prelați pe care-i întâlnesc, fie pe internet, fie personal. De îndată 
ce pomenesc ceva despre baza cultului ortodox, adică Scriptura, aceştia iau 
imediat o poziție dârză de „apărare” a așa-zisei credinţe ortodoxe, mă fac eretic, 
trădător şi gata, s-a terminat orice comunicare. E1 vor oameni care să le spună ce 
le place lor, nu ce-i place lui Dumnezeu. Nu avea dreptate ieromonahul Romeos 
când zicea că „nouă ne este mai ușor să acuzăm pe cineva ca fiind eretic decăt 
să punem la îndoială corectitudinea sau lacunele gândului nostru, dând 
impresia justă că trăim cu concepția că sinele nostru este dreptar al 
credinţei... "1519 

Ceea ce ne arată Scriptura aici este că, de fapt, creștinii (adică aceia care-și 
ZIC şi ei creştini), ei sunt aceia care cer preoţilor să le desfăteze auzul — iar preoţii 
doar le împlinesc dorinţa (cei care fac aşa). Adică, pentru că nu suferă învățătura 


'5! Jeromonahul Antonie Romeos, Ucenicia în fața Crucii, Editura Egumeniţa, Galaţi, 2017, p. 73. 

sănătoasă a Scripturii, oamenii şi-au ales învățători (preoţi) după poftele lor, 
care să le spună ce vor ei să audă din tradiția oamenilor. Și în felul acesta creștinii 
ajung, cum spune ieromonahul din Grecia, menționat mai sus, purtători de 
păgânism, de habotnicie și de superstiții. Mai e de mirare că în cazul acesta 
Biserica ajunge să fie prezentată ca un cadavru al Bisericii lui Hristos — cum 
zice tot ieromonahul Antonie? 

Revenind acum la subiectul nostru, vom arăta că ortodoxia originară, în 
viziunea lui Vladimir Lossky era aceasta: „,7reimea, pentru Biserica ortodoxă, 
este temelia de nezdruncinat a întregii gândiri religioase, a întregii pietăţi, a 
oricărei vieți spirituale, a oricărei experienţe. Pe Ea o căutăm, atunci când Îl 
căutăm pe Dumnezeu, când căutăm plenitudinea fiinţei, sensul şi scopul 
existenţei noastre ” (sic).!%? 

Asta e ortodoxia originară. Ea era interesată în ceea ce spunea Dumnezeu, 
Treimea, nu preotul de la biserică. Dar cei mai mulţi dintre ortodocşii noștri de 
azi caută tradiția oamenilor de pe Pământ. Ei se închină la oameni morţi din poze 
şi le pupă oasele. Și de frica paralizantă creată de superstiţiile pe care le practică, 
apelează la tot felul de alte practici păgâne, prin care să „sperie” duhurile rele. 
Și poate că întreabă cineva: dar de ce aleargă ei la superstiții? Nu este lisus mai 
mare decât duhurile rele? Ba da, lisus este Dumnezeu şi, deci, mai tare decât 
Satana și toată hoarda lui. Dar aceştia nu-L au pe Iisus, Cel din Scriptură, care 
prin simpla Lui prezenţă a pus pe fugă şase mii de demoni (vezi Marcu 5:9). 
Creştinii aceștia L-au părăsit pe lisus și Cartea Lui şi şi-au ales oameni care să 
le spună poveşti, adică să le spună practici cum să mulțumească duhurile rele. 


e 2 Paralipomene 18 


Felul în care va fi primită cartea aceasta de către susținătorii tradiției 
poporului, este bine ilustrat într-un episod al istoriei lui Israel, în cartea II 
Paralipomene, capitolul 18. 

Păcatul poporului evreu despre care se vorbeşte aici este înlocuirea 
închinării la Dumnezeu cu închinarea la zeii popoarelor păgâne din jur, Baal și 
Astarteea. lar păcatul din sânul ortodoxiei de azi este înlocuirea Sfintei Scripturi 
a lui Dumnezeu cu moştenirile tradiției oamenilor, cele mai multe, tot de la 
păgâni. 

Găsim, astfel, aici pe Ahab, regele lui Israel, şi Iosafat, regele lui Iuda, doi 
regi, pregătindu-se să meargă împreună la război, împotriva Sirienilor. Ahab şi- 
a convocat proorocii ca să-i întrebe dacă e bine să meargă la războiul acesta sau 
nu. Dar el nu mai avea prooroci ai Domnului pentru că, împins de nevasta lui, 
Izabela, fiica regelui păgân al Sidonului, a înlocuit pe proorocii Domnului cu 
proorocii lui Baal, zeul Sidonienilor. Însă, losafat, regele lui Iuda care rămăsese 
credincios Dumnezeului lui Israel, a cerut să fie consultat şi un prooroc al 


15 Vladimir Lossky, apud Cronica Ortodoxă, de Dan Ciachir, Editura Timpul, Iaşi, 1994, p. 14. 

Domnului. Ahab a trimis atunci să-l aducă pe Miheia, un prooroc al Domnului 
pe care-l băgase în temniţă. Şi avem astfel aici patru sute de prooroci ai zeului 
păgân, Baal, confruntaţi cu un singur prooroc, numai unul, dar care era prooroc 
al Dumnezeului Celui Viu, adus din temniță pentru evenimentul acesta. lată cum 
ne este descrisă confruntarea dintre ei în cartea II Paralipomena 18:9-12: 

„Atunci regele lui Israel și Iosafat, regele lui Iuda, şedeau fiecare pe tronul 
său îmbrăcaţi în haine regeşti, în locul din fața porții Samariei, şi toți proorocii 
prooroceau înaintea lor. 

Sedechia, fiul lui Chenaana, își făcuse și coarne de fier şi zicea: «Aşa zice 
Domnul: cu acestea îi vei împunge pe Sirieni până îi vei nimici.» Și toți proorocii 
prooroceau același lucru, zicând: «Du-te împotriva Ramotului din Galaad, și 
vei izbuti, că Domnul îi va da în mâinile regelui.» 

Trimisul care se dusese să cheme pe Miheia i-a grăit zicând: «lată, 
proorocii proorocesc toți într-un glas de bine regelui, să fie şi cuvântul tău 
asemenea cu al fiecăruia din ei: prooroceşte și tu de bine.» 

Să ne gândim acum: cine ar fi putut să pună vreo valoare pe proorocia 
acestui întemnițat (în poporul de rând i se zice pușcăriaș) pe care-l bătea vântul 
de slab, palid la faţă şi fără nici măcar cea mai mică trecere în faţa cuiva? lar pe 
de cealaltă parte, cine ar fi îndrăznit chiar şi numai să gândească a spune ceva 
împotriva celor doi regi din două ţări, şezând pe tronurile lor, cu cununile lor de 
aur pe cap, şi care aveau puteri absolute de viață și de moarte? Şi împotriva acelei 
armate de patru sute de prooroci bine hrăniţi şi impozanți? Tocmai aceasta avea 
în cap și trimisul care se dusese să cheme pe Miheia din închisoare, când i-a zis: 
„Iată, proorocii proorocesc toţi într-un glas de bine regelui; să fie şi cuvântul 
tău asemenea cu al fiecăruia din ei: prooroceşte și tu de bine. ” Voia să-i spună, 
cu alte cuvinte, să aibă grijă să nu îndrăznească să contrazică el, unul singur, pe 
cei doi regi plus 400 de prooroci cu reputaţie şi cu mare trecere înaintea celor 
doi regi. 

Dar să nu uităm. Cât priveşte greutatea proorociilor făcute de aceşti patru 
sute de prooroci ai lui Baal, pe deoparte, şi de cel unul singur, slab şi pricăjit 
prooroc al Domnului pe de altă parte, s-a împlinit proorocia aceluia unul singur, 
prooroc al Dumnezeului Celui Viu, chiar dacă acesta nu era decât un biet 
întemnițat. 

Episodul acesta din Scriptură reproduce cum nu se poate mai bine tabloul în 
care își face apariția cartea aceasta, în contextul ortodoxiei de azi. Biserica 
Ortodoxă contemporană, care se recomandă în scris ca fiind sub tutela absolută 
şi nemijlocită a Sfintei Scripturi şi care declară în scris Sfânta Scriptură ca bază 
a cultului ortodox, tocmai ea, aceasta, a înlăturat, în practică, Scriptura lui 
Dumnezeu şi a înlocuit-o cu tradiția populară, importată de la păgâni. Singură 
şi-a subminat, și-a dinamitat temelia pe care o declară şi azi cu mândrie, în scris, 
ca fiind baza ei. Ea apare acum ca împăratul Ahab al lui Israel, care conducea 
poporul lui Dumnezeu, dar folosea proorocii zeului păgân Baal. Dacă iei la rând 
toate practicile de cult ale ortodoxiei contemporane şi le verifici ca să vezi câte 

din ele corespund cu ceea ce scrie în baza cultului ortodox, adică Scriptura, câte 
ai să le găseşti în Scriptură? Și după aceea încearcă să mă contrazici, când spun 
că ortodoxia de azi, în ce priveşte practicile de cult, este exact ceea ce arătam 
mai sus. Clădirile lor, slujbele lor, marele palat aşa zis al lui lisus şi ai Lui care 
costă milioane de euro — deci ce poţi să zici despre cum arată ei, pe dinafară? 
Aceştia sunt bine identificaţi de Mântuitorul la Evanghelia lui Matei, capitolul 
23, prin aceia care stau pe scaunul lui Moise. Ei spun bine ce spun în scris, cu 
privire la Sfânta Scriptură — şi din pricina asta Mântuitorul ne învaţă aici să luăm 
aminte la învățăturile lor, dar după faptele lor să nu ne luăm căci, spune 
literalmente Mântuitorul, „ei zic, dar nu fac. ” 


e Câteva lămuriri adiţionale asupra conţinutului acestui 
capitol 


Dacă vrei doar să-ţi faci o datorie de conştiinţă, care strigă după Dumnezeu, 
o poţi amăgi foarte uşor cu surogate de adevăr!, la care aleargă aceia care nu 
mai suferă învățătura sănătoasă. 

Însă, dacă vrei să-L mulțumeşti pe Dumnezeu, şi să ajungi la EL, trebuie să 
asculți de Cuvântul Lui. Căci Cuvântul lui Dumnezeu nu este ca oasele acelei 
femei moarte, Parascheva. Chiar dacă e să vorbim despre femeia aceea, oricât de 
sfântă ar fi putut să fie ea când trăia, de mult au mâncat-o deja viermii şi s-a făcut 
pământ, peste care calci nepăsător cu bocancii grosolani fără nici măcar să te 
gândești că o calci în picioare pe sfânta Parascheva. Şi chiar dacă oasele acelea 
pe care le pupă milioane de oameni ar fi cu adevărat ale ei, tot oase moarte sunt 
şi tot pământ ajung. Dar când vorbim despre Dumnezeul-Om, lisus Hristos, El 
este viu acum şi-n vecii vecilor, Amin! 

Te miri de oamenii care pupă aceste oase şi, pur și simplu, nu poți să pricepi: 
cum sunt ei în stare să creadă că oasele unui mort să-ţi ajute mai mult decât Fiul 
Dumnezeului Celui veşnic Viu? 

Dar, în sfârşit, când vorbim despre Cuvântul lui Dumnezeu să luăm aminte 
că acesta ne este arătat în Sfânta Scriptură ca fiind „VIU şi LUCRĂTOR și mai 
ascuţit decăt orice sabie cu două tăișuri, și pătrunde până la despărțitura 
sufletului și duhului, dintre încheieturi şi măduvă, şi destoinic este să judece 
simțirile şi cugetele inimii” (Evrei 4:12). 


153 Tată la ce mă gândesc când zic „surogate de adevăr”. Dumnezeu i-a întipărit omului adânc în inimă gândul că trăieşte 
veşnic (Ecclesiastul 3:11), şi i-a rânduit posibilitatea să petreacă veșnicia împreună cu EI, dacă alege să meargă pe „Calea 
cea nouă și vie ” (Evrei 10:20), adică lisus Hristos (loan 14:6). Dar aceia care iubesc păcatul nu vor să-L aleagă pe lisus, 
căci lisus judecă păcatul din ei. Şi atunci, cei care iubesc păcatul aleargă la „surogate” ale lui Iisus, care sunt oameni 
păcătoşi de pe Pământ, ca şi ei. Şi ca să-și mintă conştiinţa care caută sfinţenie, după ce i-au ales îi canonizează și le dă 
numele de sfinți. Şi nici măcar nu aleargă la oameni vii ci, de cele mai multe ori la oasele unora, care au rămas după ce 
le-a mâncat viermii carnea. Ei preferă basme şi oase de morţi, pentru că acestea nu le arată păcatul din vieţile lor. 

Observaţi cât de puternic este Cuvântul lui Dumnezeu, cum scoate la lumină 
păcatul şi răul din om? Acesta este motivul pentru care oamenii care iubesc 
păcatul nu vor să alerge la Scriptură. Ei preferă oseminte de morți, „sfințite” tot 
de ei, pentru că acestea nu-i mustră pentru păcatele în care trăiesc zi de zi. 

Cu care vrei să rămâi? Pe care îl alegi? Oasele unei femei moarte de circa 
1000 de ani (chiar presupunând că ar fi oasele ei) sau Cuvântul lui Dumnezeu 
cel viu? 

Am să arăt şi de data aceasta că nu sunt numai eu care gândesc astfel. Sf. 
Clement Romanul, spre exemplu, ne face cunoscut și el că ,,...este drepr să nu 
ne abatem de la voința Lui (a lui Dumnezeu, n.a.). Mai bine să supărăm pe 
oamenii nesocotiţi şi nepricepuţi, pe cei mândri şi îngâmfaţi cu lăudăroşenia 
cuvântului lor decât pe Dumnezeu. Să ne temem de Domnul lisus, al Cărui sânge 
S-a dat pentru noi; să respectăm pe conducătorii noștri... "15% 

Ceea ce ne-am propus noi în capitolul acesta este tocmai să deosebim 
„surogatele”, adică formele moarte (ca puparea de oase de morți), de Calea cea 
nouă şi vie a lui Dumnezeu, lisus Cel Viu. Şi facem aşa, chiar dacă, din pricina 
asta, așa cum spune și Clement Romanul, îi supărăm pe (unii) oameni. 

lar în ceea ce privește cealaltă poruncă a Sfântului Clement Romanul de a 
respecta pe conducătorii noștri, vom avea grijă ca în căutarea aceasta să păzim 
porunca patriarhului României și a ierarhului Bisericii, Sf. loan Gură de Aur, de 
a lăsa la o parte tot ce este în afara Sfintei Scripturi. 

Urmează, acum, o lămurire. Deoarece noi vorbim aici despre tradiție, 
mottoul acestui capitol părea mai potrivit să preceadă capitolul unde se vorbește 
despre Biserică. Dar pentru că tradiţia este aceea care a compromis starea 
Bisericii, vrem să arătăm felul cum monstrul acesta devorează adevărul, care a 
adus Biserica aici, unde este azi. Și vrem să mai arătăm, în același timp, cât de 
periculos este să lași la o parte Sfânta Scriptură a lui Dumnezeu și să te călăuzești 
după tradiția oamenilor. 

Faptul că abaterea de la Scriptură este rădăcina tuturor relelor îl confirmă și 
Thomas Spidlik în următorul citat: „,...zor ce e lipsit de rânduială și rău în lume 
„vine din aceea că nu sunt primite după cum s-ar cuveni Scripturile 
dumnezeiești. *155 

Ceea ce a dus la abaterea radicală a ortodoxiei contemporane de la ceea ce 
a fost ea la originea ei este abandonarea fundamentului Sfintei Tradiţii Ortodoxe, 
adică Biblia. În ciuda faptului că patriarhul BOR declară Scriptura ca bază a 
cultului ortodox, cele peste optsprezece mii de biserici ale României au nimic 
sau mai nimic în ele din Sfânta Scriptură. 


154 Sf. Clement Romanul, Către Corinteni (1), apud Scrierile Părinților Apostolici 1, Editura IBM al BOR, Bucureşti 
1979, p. 58. 

15 pP. Tomas Spidlik S.J, Spiritualitatea Răsăritului creştin, ediţia a II-a, trad. loan 1. Ică jr, Editura Deisis, Sibiu, 2005, 
p. 334. 

Și pentru că n-aş vrea deloc să se creadă că acestea sunt constatările mele 
personale, am să-l citez din nou pe ieromonahul Romeos din Grecia. El ne 
prezintă următoarea oglindă a ortodoxiei: 

„Este acceptat de către noi toți faptul că Ortodoxia a devenit astăzi pentru 
unii un bun comercializat și bun de consum sau rămâne pentru alții o ideologie 
stearpă. Pentru mulți ea ar putea fi comparată cu un pistol fără gloanțe sau fals. 
Cineva trebuie să se obosească mult astăzi ca să înțeleagă ortodox 
Ortodoxia. "15 Într-adevăr, trebuie să faci un efort extraordinar al minţii ca să 
poți înţelege cum este posibil ca, în timp ce practici ritualurile luate de la păgâni, 
să ai pretenţia că te închini lui Dumnezeu! 


e Să facem cunoştinţă 


Am amintit, deseori, pe parcursul acestei cărți, ce este tradiţia, ce este Sfânta 
Tradiţie şi chiar ceva deosebiri între ele, dar am făcut aceasta numai în anumite 
contexte. În capitolul acesta, însă, le vom considera din mai multe aspecte, 
inclusiv cel istoric. Vom întâlni cu prilejul acesta un mare şi variat volum de 
materiale de o valoare istorică foarte mare, care n-au fost prezentate în niciuna 
din cele două ediţii ale cărții /zvoarele uitate ale Dreptei Credinţe. 

Începem acum cu doar câteva lămuriri foarte scurte pe marginea tradiţiei şi 
a Sfintei Tradiţii. 


a) Tradiția 

Ceea ce conduce şi stăpânește azi în ortodoxie este tradiția orală sau 
populară. Cuvântul tradiția este pe buzele, în inima şi în practica de toate zilele 
al celei mai mari majorităţi a creștinilor ortodocşi. Fie că mai cunosc şi altceva 
sau nu, în materie de credință, cuvântul acesta, tradiţia, este cunoscut oricărui 
ortodox te-ai adresa. Este adevărat, sunt şi din aceia care se îndeletnicesc cu 
Scriptura şi Sfânta Tradiţie şi care fac cinste adevăratei credinţe ortodoxe, cât şi, 
mai ales, Domnului Dumnezeu, prin aceasta!“ - dar, vai!, cât de puţini sunt 
aceştia! 

Cugetând cu mâna pe creion la copleșitoarea majoritate de ortodocși care nu 
au nimic în comun cu Scriptura, ieromonahul Antonie Romeos întreabă: 

„Așadar, cum este posibil să căutăm şi să dorim să il întâlnim sau să Îl 
cunoaștem pe Dumnezeu fără să Îl acceptăm pe Hristos... fără să fi cercetat sau 
măcar să fi citit măcar o dată în viaţa noastră Noul Testament?... Şi ridică el 


15 Jeromonahul Antonie Romeos, Ucenicia în fața Crucii, Editura Egumeniţa, Galaţi, 2017, p. 69. 

157 lată cum îi identifică pe aceştia ieromonahul Antonie Romeos, în cartea Ucenicia în faţa Crucii, p. 189: „Însă există 
şi mica turmă (Luca 12:32). Aceasta este alcătuită din cei care studiază Noul Testament, îl primesc pe Dumnezeu-Omul 
lisus Hristos ca Mântuitor al lor şi al întregii lumii şi aparţin în mod conştient Bisericii Lui. Ei însetează după adevărul 
Evangheliei Lui.” 

apoi următoarea întrebare (la pagina 189): Există la creștinii de astăzi duhul de 
ucenicie şi desigur acela de învăţare al Sfintei Evanghelii? "158 

Vrei să te convingi de aceste adevăruri? Oprește câțiva trecători pe stradă și 
întreabă-i ce înseamnă a fi creştin ortodox. Cei mai mulți or să dea din umeri și 
au să-ți răspundă, cumva încurcaţi, că aşa s-au născut, că fac și ei ce fac ceilalți 
oameni şi că merg şi ei la biserică de Paşte, de Crăciun şi la Bobotează. Dacă-i 
mai întrebi unde se vor duce după ce mor, vor spune că merg şi ei unde merge 
toată lumea — şi, vorba românului, gura păcătosului adevăr grăiește. Căci zicând 
aşa arată că între ei, care se cheamă creștini ortodocși, și lumea, care este în 
păcat, nu e nicio deosebire, astfel încât ei, care se pretind creștini, vor merge și 
ei în acelaşi loc cu necreştinii, adică în iad. După aceea te salută politicos (se mai 
„întâmplă” şi asta) şi, fără să aştepte să le răspunzi la salut, îşi văd de drum — 
asta fiind tot ce-i învață tradiția. 

Este interesant să cunoaştem că DEX-ul defineşte tradiția în felul următor: 
„Moștenire de obiceiuri, credinţe, datini etc., care se transmit prin viu grai, mai 
rar prin Scris, din generaţie în generaţie... Ansamblu de concepții, obiceiuri, 
datini sau credinţe, care se statornicesc istoriceşte în cadrul unor grupuri 
sociale sau naţionale şi care se transmit (prin viu grai) din generaţie în 
generaţie... Obicei, regulă, rânduială... statornicită (din vechime); datină. ” 

Deci, curentul general care stăpânește în ortodoxia zilelor noastre este acest 
mănunchi de obiceiuri, credințe, datini, regulă, rânduială statornicită (din 
vechime)... de toate şi pentru toţi, cum zicem noi, dar numai Scriptura lui 
Dumnezeu NU! 

Să mai fie, oare, de vreo mirare că ortodocşii de azi, în cea mai copleşitoare 
majoritate a lor, nu au cunoștință despre mântuirea în Domnul lisus Hristos? 
Hristos, ne spune lămurit la loan 5:24 că „cine crede în E] are (are acum, nu că 
va avea, poate, vreodată, ci are chiar acum n.a.) viața veșnică și la judecată nu 
va veni, ci s-a mutat (s-a mutat deja încă din momentul în care a crezut în EI, 
n.a.) din moarte la viață.” Mai spune, de asemenea, şi că „Duhul însuși 
mărturiseşte împreună cu duhul nostru că suntem fii (suntem acum, nu că, 
poate, dac-o vrea Dumnezeu... vom fi cândva, n.a.) ai lui Dumnezeu ” (Romani 
8:16). Dar, pentru că nu citesc Scriptura, nu au cum să-L cunoască pe Domnul 
lisus, şi ei cred numai ce le spune preotul că, adică, nu contează cum trăiesc şi 
ce fac, pentru că, la urmă, vor fi vârâți cu sila în cer de către preot. Şi așa se face 
că, în final, în timp ce se socotesc ortodocşi, merg şi ei unde merge toată lumea, 
adică în iad, nu în raiul lui Dumnezeu. 


b) Sfânta Tradiţie Ortodoxă 
Se va vorbi foarte mult mai Jos despre Sfânta Tradiţie Ortodoxă. Aici ne 


mulțumim doar să o identificăm prin definiția dată de Justin Popovici (întâlnită 
şi în alte contexte): „Sfânta Tradiţie este Evanghelia Domnului Hristos și 


15 Jeromonahul Antonie Romeos, Ucenicia în fața Crucii, Editura Egumeniţa, Galaţi, 2017, pp. 126, 189. 

Domnul Hristos Însuși, pe Care Duhul Sfânt II face să ia chip în fiecare suflet 
credincios, ca și în întreaga Biserică. "159 


e Despre lucruri pe care nu le-a poruncit Domnul 


Prezentând acum un episod de pe paginile Scripturii, vrem să ne uimim cu 
privire la cât de aspru şi neînduplecat pedepseşte Dumnezeu abaterea de la 
Cuvântul Lui. lar aceasta este cu atât mai grav când astăzi este înlocuit cu tradiția 
oamenilor. Vom învăţa de aici că pe Dumnezeu nu-L interesează dacă lucrurile 
pe care alegem să le facem sunt bune sau rele, nici chiar dacă izvorăsc din cea 
mai altruistă dragoste omenească față de Dumnezeu. Orice acţiune care este 
rodul gândului omenesc, Dumnezeu o respinge categoric, nu-L interesează, iar 
în unele situaţii, cum este cea pe care o vom prezenta aici, chiar o pedepseşte cu 
moartea. lată ce găsim aici la Leviticul 10:1-2: 

„În vremea aceea cei doi fii ai lui Aaron, Nadab și Abiud, luându-și fiecare 
cădelnița sa, au pus în ea foc, au turnat deasupra tămâie şi au adus înaintea 
Domnului foc străin, ce nu le poruncise Domnul. Atunci a ieșit foc de la Domnul 
și i-a mistuit şi au murit amândoi înaintea Domnului. ” 

Ceea ce trebuie să notăm aici prima dată este faptul că preoţii aceștia nici 
măcar nu au adus ceva din afara templului, ca să se poată spune că l-ar fi pângărit. 
Căci iată ce ne arată contextul: 

- ei erau făcuţi preoți după porunca lui Dumnezeu, erau îmbrăcaţi în 
veșmintele sfinte poruncite tot de Dumnezeu, şi aveau şi ungerea — toate 
poruncite de Dumnezeu prin Moise; 

- cădelniţele pe care le-au folosit erau sfințite tot după porunca lui 
Dumnezeu; 

- focul pe care l-au pus în ele era luat de pe altarul din interiorul templului 
lui Dumnezeu; 

- tămâia pe care au turnat-o deasupra era făcută tot după porunca lui 
Dumnezeu. 

Care a fost atunci păcatul lor? Pentru ce i-a pedepsit Dumnezeu atât de 
prompt şi atât de cumplit încât i-a mistuit de vii pe amândoi, pe loc, în mijlocul 
templului? 

Păcatul lor a fost că au acționat după gândurile lor omenești, nu după 
porunca lui Dumnezeu. Ei au făcut, ca și Petru, care, deşi era mișcat de cele mai 
altruiste simțăminte omenești, Mântuitorul l-a chemat direct „Satano” (Marcu 
8:33). Bietul Petru! EI credea că-L va bucura pe Învățătorul lui, îndemnându- 


15 Textul original al lui Iustin Popovici sună astfel: “The holy Tradition is the Gospel of the Lord Christ, and the Lord 
Christ Himself, Whom the Holy Spirit instills in each and every believing soul, in the entire Church”, http://full-of-grace- 
and-truth.blogspot.com/2010/04/quotes-from-st-justin-popovich-on.html, accesat în octombrie 2013. 

L să Se ferească de cruce. Dar Mântuitorul, nu numai că nu S-a bucurat, ci, 
dimpotrivă, S-a mâniat atât de tare pe Petru încât i-a zis: Satano! 

La fel şi cu preoţii aceştia doi, din textul nostru. Ei voiau să-şi arate 
devotamentul lor faţă de Dumnezeu, aducând foc pe altar din dragoste pentru 
Dumnezeu - dar făceau aceasta din propria lor iniţiativă, din râvna lor 
omenească pentru Dumnezeul lui Israel. Dumnezeu, însă, nu numai că nu a fost 
impresionat de devotamentul lor, ci S-a mâniat atât de tare pe ei încât i-a ars 
de vii pe amândoi. Nu-i de joacă cu Dumnezeu, nu-i aşa? 

Ceea ce ne învață acest episod este că nu putem aduce nimic în lucrarea lui 
Dumnezeu, cu desăvârşire nimic care izvorăște din gândurile și simțămintele 
noastre omenești, nici bune, nici rele — nici atât tradiția populară. Dacă ar fi ca 
Dumnezeu să Se poarte şi cu noi aşa cum S-a purtat cu cei doi fii ai lui Aaron, 
oare câți dintre noi am mai rămâne azi în picioare? Oare ce va fi zicând 
Dumnezeu despre cele ce se fac azi, când Biblia Lui nu mai are nicio trecere în 
practicile de cult, ci toate se fac după tradiţia sau gândurile oamenilor?! 

Tocmai despre acest detaliu urmează să vorbim în capitolul de față. Vom 
căuta să punctăm cât se poate de limpede deosebirea dintre tradiția orală, care 
este alcătuită din gândurile oamenilor şi Sfânta Tradiţie Ortodoxă, care este, 
dimpotrivă, aliniată desăvârşit cu Scriptura lui Dumnezeu, cu Scriptura pe care 
patriarhul Daniel o numește şi el, dar numai scris, ca baza cultului ortodox. 


e 2 Tesaloniceni 2:10-12 


Mai am încă o lămurire de adus și după aceea vom trece la tratarea 
subiectului Tradiţia pe larg. Lămurirea pe care vreau să o aduc acum este, 
practic, un cuvânt de avertizare. Şi cuvântul acesta prea serios de avertizare pe 
care urmează să-l prezint are în vedere atitudinea ta, dragă cititor, pe care o vei 
lua față de adevărul lui Dumnezeu din Scriptura lui Dumnezeu, la care te va 
conduce lectura acestui capitol, cât şi a întregii cărți. 

Tare mi-ar place să cred că fiecare cititor al acestei cărți se va pune întru 
totul de acord cu adevărul Sfintei Scripturi. Dar chiar și dacă ești unul dintre 
aceia legați trup şi suflet de tradiţie, uite ce ţi se cere să faci în numele tradiției 
pe care o iubeşti — dacă chiar o iubești: ia aminte la tot ceea ce îți demonstrează 
cartea asta, cu documente autorizate ale Sfintei Tradiţii, despre tradiţie şi despre 
Scriptură. Şi după aceea, dacă chiar ţii la Sfânta Tradiţie și vrei să o respecţi, 
pune-te de acord cu adevărul pe care ţi-l arată Sfânta Tradiţie în scris despre 
Scriptură. 

Dar dacă nu vrei să iei în serios ce vorbeşte Sfânta Tradiţie despre Scriptura 
lui Dumnezeu, și dacă nu vrei să iei în serios nici porunca patriarhului României, 
care ne poruncește să rămânem la cuvântul scris al Scripturii, am pentru d-ta 
următorul cuvânt de avertizare. 

Întâlnim în Scriptura Noului Testament la 2 Tesaloniceni 2:10-12 o 
categorie de oameni despre care stă scris că „n-au primit iubirea adevărului”. 
Nu e vorba aici că nu l-au putut vedea, nici că nu l-au înţeles, nici măcar că li s- 
ar fi părut greu de trăit, ci pur şi simplu nu l-au vrut. Şi pentru că nu l-au vrut, 
nu l-au primit. Îţi dai seama ce înseamnă îndrăzneala de a întoarce spatele lui 
Dumnezeu, Creatorul tău și de a refuza Cuvântul Lui? 

Acum, desigur, au avut ei un motiv pentru care nu l-au primit, iar acesta este 
arătat tot aici prin cuvintele: /e-a plăcut nedreptatea. Este lesne de înţeles, deci, 
că, dacă-ți place spurcăciunea şi nedreptatea minciunii, nu poți să îmbrăţişezi 
dreptatea şi curăția adevărului. Sau, aşa cum citim la loan 3:19-20, că „oamenii 
iubesc întunerecul mai mult decât Lumina pentru că faptele lor sunt rele și nu 
vor să vină la Lumină ca să nu li se vădească faptele. ” 

Dar, vai!, ce se întâmplă cu astfel de oameni? Tot aici citim că „Dumnezeu 
le trimite o lucrare de amăgire, ca ei să creadă minciunii, ca să fie osândiţi toți 
cei ce n-au crezut adevărul, ci le-a plăcut nedreptatea. ” 

Vreau să notăm acum ceva foarte serios aici. Când Satana vrea să te 
rătăcească, dacă te rogi la Dumnezeu EI te scapă. Dar când Însuşi Dumnezeu te 
face să crezi minciuna în locul adevărului (asta pentru că nu vrei să crezi 
adevărul Lui), cine te mai poate scăpa?! lar aceasta se întâmplă tuturor acelora 
care, pentru că le place nedreptatea se iau după gândurile oamenilor. 

Placă-ţi, deci, adevărul Scripturii şi al Sfintei Tradiţii, pe care-l vei întâlni 
pe paginile acestei cărți, primeşte-l şi trăieşte conform lui. Nu-L sili pe 
Dumnezeu să-ți trimită duh de rătăcire. Căci cine te-ar mai putea scăpa? 

lată ce ne sfătuieşte sfântul Nicolae Velimirovici, supra numit noul loan 
Gură de Aur: 

„Călători, aveți grijă de arcă!... Nu vă lăsaţi înşelaţi de mulțimea diferitelor 
nave, decorate şi împodobite pe dinafară, ci întrebaţi de puterea motorului şi de 
îndemânarea căpitanului. Cel mai puternic motor și cel mai îndemânatec 
cârmaci se pot găsi pe arca lui Hristos. acest cârmaci este însuși atotvăzătorul 
Duh Sfânt. 

Nu vă lăsaţi înșelați de către cei ce vă invită în bărcile lor noi și fragile sau 
de cei ce vă oferă bărci doar pentru voi... Nu vă lăsaţi înșelaţi ci mai bine 
întrebaţi de arca Sa. Cu toate că pare mai puţin îmbietoare pentru ochi decât 
celelalte, totuși ea este mai tare şi mai sigură. Chiar de nu are multe și felurite 
stegulețe ci doar semnul crucii, să știți că viaţa voastră e în siguranță la bordul 


său, 140 


1% Episcop Nicolae Velimirovici, Credinţa poporului lui Dumnezeu, forma electronic, p. 52. 

2. Tradiția 


e Biserica Creştină este Biserica-Scripturii 


Titlul acestui subcapitol este Tradiţia. Dar subtitlul de sub el este Biserica- 
Scripturii! Am ales aşa pentru că, vorbind despre tradiţie, avem nevoie să 
arătăm, mai întâi şi mai înainte de toate, care este poziția Sfintei Tradiţii 
Ortodoxe, cea adevărată, în legătură strânsă cu Scriptura. lar nevoia aceasta 
intervine ca urmare a faptului că ortodoxia contemporană a înlocuit Sfânta 
Tradiţie Ortodoxă cu tradiția populară a omului, împrumutată de la păgâni. Și 
manevra aceasta i-a reușit atât de bine încât tradiția de la păgâni a ajuns să fie 
socotită nu numai egală, ci chiar superioară Sfintei Scripturi, pe motivul că omul 
a fost folosit de Dumnezeu la canonizarea ei. 

Dar tocmai aici intervine nevoia care m-a silit să-mi încep subiectul 
Tradiţia, arătând că însăși ea, Tradiţia contemporană, declară în scris despre 
Biserică ca fiind o Biserică a Scripturii — nu a Tradiţiei. Am să dovedesc însă cu 
documente ortodoxe dintre cele mai autorizate şi incontestabile că tradiția 
contemporană este un cod de obiceiuri și ritualuri păgâne. Biserica a dat Biblia 
la o parte pentru ca în locul ei să practice învățăturile oamenilor. În același timp 
însă, nouă ne porunceşte, în scris, să rămânem, totuşi, la Biblia de la care s-a 
abătut ea. 

Nu putem decât să ne bucurăm pentru porunca aceasta care este exact ceea 
ce ne învață și Dumnezeu. Şi ne rugăm ca Domnul Dumnezeu să ne ajute să 
putem asculta de mai marii noştri cu privire la a rămâne întemeiaţi cu totul numai 
în poruncile Sfintei Scripturi. Dar, ceea ce mă străduiesc să scot la lumină este 
tocmai deosebirea pe care trebuie să o facem între practicile Bisericii şi 
învăţăturile Bisericii. De aceea, vă atrag atenţia că învăţătura aceasta cu privire 
la a rămâne la Scriptură, vine direcz de la Biserica ortodoxă contemporană, chiar 
dacă ea, în practică, procedează altfel. 

În ziua judecății nu vei putea să te scuzi înaintea lui Dumnezeu pe seama a 
ceea ce ai văzut că se practică în cultul ortodox. În ziua judecății Dumnezeu te 
va judeca după învățăturile şi poruncile scrise ale Bisericii Ortodoxe cu privire 
la a nu te depărta cu nimic de Sfânta Scriptură. Dumnezeu a îngrijit ca, începând 
cu marele ierarh al Bisericii, Sfântul loan Gură de Aur şi până la Patriarhul BOR, 
să fim învăţaţi cu cea mai mare stricteţe să nu ne abatem de la Cuvântul lui 
Dumnezeu. Dumnezeu Și-a făcut partea Lui şi a avut grijă să ni se lase în scris 
ce trebuie să facem, ca, astfel, să nu ne putem scuza. 


e Motto-ul 


In sfârşit, ne vom apropia acum de subcapitolul 7radizie, făcând mai întâi 
un scurt comentariu asupra motto-ului din titlu capitolului, citat mai sus. 

Autorul acestui motto este respectatul preot, profesor, teolog și scriitor 
cunoscut ca The Most Reverend Metropolitan of England, Kallistos Ware. Înalt 
Prea Sfinţia sa este unul dintre prietenii apropiați a1 renumitului teolog ortodox 
român (trecut la cele veşnice), Dumitru Stăniloae. 

Kallistos Ware ne face cunoscut că o biserică nu poate fi considerată creştină 
decât dacă este o Biserică a Scripturii. Deşi ortodox până la sânge, profesor cu 
cele mai înalte titluri la vestita universitate din Oxford, Înalt Prea Sfinţia sa nu 
spune că o biserică pe care vrei să o numeşti creştină, trebuie să fie Ortodoxă, 
sau că Biserica Ortodoxă este biserică creştină. Nu, nu aşa. Ci făcând abstracție 
de cuvântul ortodox, prea sfinția sa zice că o biserică, pentru a putea fi numită 
creştină, trebuie să fie Biserica Scripturii. Asta vrea să arate că într-o biserică 
pe care vrei să o numești creștină nu se poate să găseşti decât lucruri şi slujbe 
făcute ca în Sfânta Scriptură. 

Însă atunci când vorbeşte despre ortodoxie, în loc să zică ceea ce ne-am fi 
aşteptat cu toții, Kallistos Ware ne asigură în mod specific că orrodoxia crede 
aceasta tot atât de puternic, dacă nu chiar cu mai multă tărie decât protestanții. 
Ce anume crede ortodoxia mai mult chiar decât protestanții? Ortodoxia crede 
chiar cu mai multă tărie decât protestanții că Biserică Creştină e numai aceea 
care este Biserica Scripturii, nu a tradiției. Nu umple afirmația asta de toată 
mirarea pe ortodocşii care au lăsat Biblia pe locul doi, ultim sau de tot afară? Și 
ne prezintă apoi în continuare baza pe care-și întemeiază aceste afirmaţii şi care 
sună astfel: Biblia este expresia supremă, forma superlativă a 


revelaţiei lui Dumnezeu făcută rasei umane. Înalt Prea Sfinţia sa 
foloseşte aici cele două adjective — suprem și superlativ, care, potrivit DEX-ului 
înseamnă ceea ce există în cel mai înalt grad, care este cel mai bun, cel mai mare; 
mai presus de toate; extrem, ultim. Şi vorbind astfel despre relația dintre Biserică 
şi Scriptură, autorul vrea să arate că orice biserică care lasă la o parte Scriptura, 
NU este Biserică Creştină. 


În urma unor declaraţii atât de emfatice din partea unei autorităţi respectată 
în ortodoxia de azi, ne întrebăm: nu este atunci de mirare, de cea mai mare 
mirare, să auzi mal la tot pasul pe ortodocşi acuzându-i pe protestanți de „culpa” 
Sola Scriptura?! Deci, întâi se declară că o biserică este creştină dacă merge 
conform Scripturii, apoi că ortodoxia crede că trebuie să fie ea însăşi biserica 
Sfintei Scripturi, chiar mai mult decât protestanții. 

De ce atunci, după ce ne lăudăm că noi credem în Scriptură mai mult chiar 
decât protestanții, pe de cealaltă parte îi acuzăm pe protestanți de „culpa” Sola 
Scriptura? 

Din nefericire, tabloul pe care ni-l oferă biserica ortodoxă de azi, care se 
declară în scris că ea este Biserica Scripturii, constă tocmai respingerea 

Scripturii. Și ceea ce mărește gravitatea faptului este că se respinge Scriptura lui 
Dumnezeu în favoarea unor tradiții păgâne! 

Acum înţelegeți motivul pentru care mi-am început subcapitolul Tradiția 
vorbind despre Scriptură. Dacă Biserica Ortodoxă ar practica ce declară în scris, 
fața ortodoxiei de azi ar fi alta. 


e Dece Biserica Scripturii, şi nu, Biserica Ortodoxă? 


Trebuie să fi fost un motiv foarte serios care să-l fi determinat pe Kalistos 
Ware să vorbească despre Biserica Scripturii, în loc de Biserica Ortodoxă sau, 
măcar, Biserica Tradiţiei. Nu este el un ortodox prin excelenţă? Nu este el preot, 
profesor, scriitor şi doctor în teologia ortodoxă? De ce nu zice el că Biserica 
Ortodoxă este Biserică Creştină? Sau de ce nu zice măcar că Biserica Tradiţiei 
este Biserica Creștină? De ce afirmă el că o Biserică cu adevărat Creştină este 
Biserica Sfintei Scripturi? 

Înalt Prea Sfinţia sa cunoştea marele adevăr pe care îl avem și noi stipulat 
într-una dintre cele mai importante cărți ale ortodoxiei române moderne — 
Dicţionarul de Teologie Ortodoxă, întocmit de preot prof. dr. lon Bria. lată, deci, 
cum vorbeşte ortodoxia română contemporană în scris (aici nu arătăm ce face în 
practică, ci ceea ce afirmă în scris) despre Scriptura lui Dumnezeu. lată, în 
acelaşi timp, şi motivele pentru care chiar şi ea, ortodoxia, recunoaște în scris ca 
drept Biserică Creştină numai Biserica Scripturii — nu pe cea Ortodoxă: 

„Biblia (de la cuvântul de origine greacă biblion, care înseamnă carte; la 
plural biblia) constituie o colecţie de cărți pe care Biserica le acceptă și le 
venerează ca Sfânta Scriptură (Biblia hagia), pe motivul că în ele s-a scris, sub 
inspirația Duhului Sfânt, cuvântul lui Dumnezeu, prin și pentru cei care 
formează poporul Său... 

Biserica nu dă o nouă revelaţie... Ea [Biblia] este criteriul adevărului 
Tradiţiei. Referinţa la Sfânta Scriptură este fundamentală pentru credința în 
Hristos: «Cercetaţi Scripturile, căci voi socotiți că în ele aveţi viață veşnică. Și 
acestea sunt cele ce mărturisesc despre Mine» (loan 3:39). 

Iustin Martirul arată că învățătura (didahia) Bibliei este obligatorie pentru 
credinţă. Tertulian (cca 155-220) numeşte cărţile biblice «instrumenta 
doctrinae», în sensul că doctrina creștină provine din însăşi învățătura Bibliei, 
cu care este identică (De praescriptione haereticorum XXĂVIII, 1, trad. cit., p. 
140); Chiril al lerusalimului o recomandă catehumenilor... După Sf. Vasile cel 
Mare, pentru Ortodoxie «arbitru e Scriptura cea insuflată de Duhul Sfânt, de 
aceea dogmele sunt de acord cu cuvintele Scripturii» (Epistola 189, II], trad. 
rom. p. 385)... Citirea şi meditarea Bibliei sunt necesare și obligatorii pentru 
fiecare credincios (Fapte 17:11; Evrei 4:12). "1! 


4! Ion Bria, Dicţionar de Teologie Ortodoxă, Editura IBM al BOR, București, 1994, pp. 50-53. 

Cât de frumos, drept şi adevărat vorbeşte în scris ortodoxia română 
contemporană despre Sfânta Scriptură prin acest document publicat în 1994! 
Acum putem să înţelegem de ce chiar învăţătura ortodoxă, cea scrisă (indiferent 
de ceea ce face biserica în practică), învaţă că o biserică se poate califica pentru 
adjectivul de creștină numai dacă este Biserica-Scripturii, - adică bazată pe 
Scriptură. lar asta înseamnă că, indiferent de ce nume cultic poartă o grupare de 
creştini, dacă rămâne strict la Sfânta Scriptură, potrivit Dicționarului de Teologie 
Ortodoxă, aceasta, abia aceasta, este o Biserică Creştină. 

Am înţeles, deci, că, după învăţăturile scrise ale Bisericii Ortodoxe, o 
biserică în care Biblia este cartea de căpătâi poate fi considerată Biserică 
Creştină. lar eu am adăugat că acest lucru este valabil pentru orice biserică, 
indiferent de ce nume poartă. lată un exemplu în direcția aceasta. Eu am 12 copii 
(să-mi trăiască, mulți înainte, mulțumesc frumos, la fel şi dvs.!). Ei poartă cu 
toţii acelaşi nume de familie, Herman, pentru simplul motiv că toţi sunt copiii 
biologici ai lui Herman. Dar, când vine vorba despre numele lor de botez, fiecare 
are un alt nume. Însă, deosebirea numelor lor de botez nu influențează absolut 
cu nimic, nici în cel mai mic grad posibil, originea lor din același tată, Herman. 
Ei n-au făcut nimic ca să fie ai lui Herman. Ei sunt ai lui Herman pentru simplul 
motiv că Dumnezeu 1-a adus în lume născându-se din Herman. Aşa şi în lucrurile 
lui Dumnezeu. Atâta vreme cât o biserică sau cealaltă este cu adevărat o Biserică 
a Scripturii, născută din coasta lui Hristos, aceea este biserică creştină, aşa cum 
o numeşte Kalistos Ware, pentru acest singur motiv. Când vine vorba despre 
nume cultice, s-ar prea putea să poarte nume diferite, ca şi copiii mei, care au 
nume de botez diferite. Dar, pentru asta, orice Biserică care este Biserica 
Scripturii este Biserică Creştină. Căci, potrivit învăţăturii scrise a Ortodoxiei, 
practicarea Scripturii defineşte şi califică o biserică fiind creștină. 


e Generalităţi legate de istoria ortodoxiei 


Ce este tradiția, prin cine şi-a făcut ea intrarea în creștinism, cum s-a ajuns 
la nevoia tradiției și ce anume rol i-a fost atribuit atunci când şi-a găsit locul în 
creştinism? Cu voia şi ajutorul lui Dumnezeu vom răspunde la aceste întrebări 
folosindu-ne de informaţiile din Dicționarul de Teologie Patristică, scris de 
preotul MeGuckin.!*? 

Ce este tradiția? Termenul latin pentru tradiţie este rraditio. Și atât termenul 
latin (traditio), cât şi corespondentul său grecesc (paradosis) au dobândit, odată 
cu Noul Testament, o semnificaţie tehnică, care se referă la tradiţie ca miez al 
experienţei evanghelice comunicate de lisus apostolilor și, prin intermediul 
acestora, lumii creştine. Termenul paradosis este întâlnit în Sfânta Scriptură. 
Tradiţia, la apariția ei, şi-a căpătat numele potrivit cu sensul cuvântului 


12 Pr. Anthony MeGuckin, Dicționar de Teologie Patristică, referent ştiinţific prof. univ. Ştefan Munteanu, Editura 


Doxologia, lași, 2014. Citatele folosite în cartea noastră sunt toate conţinute în paginile 502-507. 

paradosis de la Întâia Epistolă a lui Pavel către Corinteni, 11:23. Pavel ne spune 
acolo că de la Domnul a primit ceea ce ne-a spus nouă. Deci avem, dintr-o dată, 
înțelegerea că Tradiţia nu este altceva decît suma învățăturilor primite de la 
Domnul, tot atât de valide ca şi Sfânta Scriptură. 

Vorbind mai departe despre tradiție, Dicţionarul de Teologie Patristică 
arată că în secolul al II-lea, tradiția a fost ridicată de Irineu la rang de 
proteguitor Suprem împotriva inovaţiilor gnostice. Şi asta a avut loc într-o 
perioadă când definiţia creştinismului era pusă public în discuţie de nenumărate 
curente. Sfântul Irineu s-a născut în anul 130 — deci foarte curând după trecerea 
Apostolilor la cele veşnice. Cred că n-am exagera considerându-l ca părintele 
Tradiţiei. Și aflăm din documentele istorice că el ridicat Tradiţia /a rang de 
proteguitor suprem împotriva inovaţiilor onostice. Bântuiau tot felul de erezii 
în creștinism la vremea aceea, iar Sf. Irineu a folosit Tradiţia ca un instrument 
de apărare a adevărului împotriva gnosticilor. Gnosticismul este un curent 
filozofic-religios care caută să îmbine teologia creştină cu filozofia greacă şi cu 
unele religii orientale, susținând posibilitatea unei cunoașteri mistice. 

Într-una din lucrările sale, Adversus haereis, lrineu a popularizat modelul 
Tradiţiei ca forță păstrătoare (nu neapărat conservatoare), cu scopul de a păzi 
transmiterea mesajului izbăvirii. Când s-a gândit la măsura aceasta de a apăra 
adevărul lui Dumnezeu împotriva rătăcirilor omului, n-a făcut lucrul acesta la 
întâmplare. El şi-a dat seama că, dacă e vorba despre adevărul lui Dumnezeu, 
acesta nu poate fi tratat oricum şi nici atât nu poate fi protejat prin mijloace 
omenești. Și, astfel, când a luat măsura aceasta de a apăra adevărul lui Dumnezeu 
prin Tradiţie, a făcut lucrul acesta potrivit unei ordini (taxis) ce coboară de la 
Iisus, prin apostoli, la vechii învățători episcopali din rândul cărora făcea parte 
și el. Deci, Tradiţia, ca miez al experienței evanghelice, este un lucru sfânt, este 
însuşi miezul experienței evanghelice. Apărarea Evangheliei se face porrivit unei 
ordini (taxis) ce coboară de la lisus, prin apostoli. 

Cele ce am arătat până aici sunt menite să împrăștie toată ceața în care este 
învăluită tradiția în opinia publică. lar următorul paragraf este o încununare 
minunată a tot ce s-a spus până aici: Tradiția, după Irineu, este în primul rând 
forța vitală a EVANGHELISMULUI AUTENTIC şi abia în al doilea rând un 
mecanism conservator prin care Biserica filtrează, din generaţie în generație, 
ceea ce este resimțit ca dăunător identităţii sale sau neautentic. 

Tradiţia, așadar, este în primul rând o forță. Dar nu numai o forță, ci o forță 
vitală a EVANGHELISMULUI. Deci Tradiţia are de-a face direct şi nemijlocit 
cu Evanghelia Bisericii adusă la viață de Domnul lisus Hristos prin însăşi coasta 
Lui străpunsă. În acelaşi sens s-a exprimat şi marele ierarh al Bisericii, Sfântul 
loan Gură de Aur, atunci când a scris Omilia a XIII-a: „Lăsând la o parte ce 
gândește cutare sau cutare, toate să le cercetaţi și să le căutați în Sfintele 

Scripturi, şi, găsind acolo adevărata bogăţie, pe aceasta să o vânăm, ca astfel 
să ne bucurăm și de veșnicele bunătăți. "1% 

În Dicţionarul de Teologie Ortodoxă preotul profesor dr. Ion Bria a făcut 
cele mai sănătoase remarci la adresa adevărului lui Dumnezeu. La pagina 401, 
Sfinția Sa spune că tradiţia este modul de a transmite Revelația dumnezeiască, 
în istoria Bisericii. Tradiţia, dar nu aceasta de acum, ci aceea de la început, este 
un mod de a transmite Bisericii, prin Apostoli, Adevărul lui Hristos. Din 
nefericire, nu se poate atribui această calitate tradiţiei de azi pentru că ceea ce se 
practică şi se propagă în zilele noastre nu este adevărul lui Hristos. 


e Câteva idei generale despre tradiție 


Termenul românesc tradiție provine de la latinescul Traditio, sau grecescul 
paradosis, ceea ce înseamnă predanie, transmitere.!** Iar DEX-ul redă acest 
termen prin înţelesul de predarea verbală sau scrisă a învățăturilor doctrinelor 
și tradiției bisericii creştine de-a lungul veacurilor. 

Ținând cont de definiția aceasta, vom spune că una dintre deosebirile 
capitale dintre Tradiție şi Scriptură provine din faptul că Tradiţia este doar un 
instrument ajutător, pentru că tot ceea ce face ea este să transmită mai departe. 
Ea transmite învăţăturile şi doctrinele Bisericii care este pe Pământ. Numai 
Scriptura este Revelația Dumnezeului din cer, a Aceluia Care a născut Biserica. 
Și cine poate fi mai mare? Dumnezeu, care a dat Revelația, sau omul, care a 
primit-o şi doar o transmite mai departe? Diferenţa dintre Biserica născută din 
Dumnezeu și Dumnezeul care a născut-o este ca aceea dintre oul făcut de găină, 
şi găina care l-a făcut; sau ca diferenţa dintre pruncuşorul de o zi de la pieptul 
mamei, şi mama care-l alăptează. 

Trebuie să venim aici cu o explicaţie suplimentară. Dacă tradiția populară 
care se practică azi în ortodoxie ar fi chiar cu adevărat ceea ce pretinde că este, 
adică produsul Bisericii lui Dumnezeu, atunci nu ar ieşi din prevederile Scripturii 
lui Dumnezeu. A fost aşa la început. Dar unde este azi? Enciclica Patriarhilor 
Ortodocși de la 1848 condamnă orice alterare a textului Scripturii, calificând-o 
ca pe o însuflețire a diavolului. 

Cât priveşte pretenția ridicată de ortodoxie cu privire la infailibilitatea 
Bisericii, nu trebuie decât să citim mesajul lui Dumnezeu adresat celor şapte 
biserici din Apocalipsa, capitolele 2 şi 3. Toate bisericile despre care vorbește 
textul acesta sunt falimentare, cu excepția — se pare, a celei din Filadelfia, căreia 
îngerul nu-i adresează nicio mustrare. Ce să mai zicem de starea acesteia din 
urmă, Laodiceea, care a ajuns atât de departe încât pur și simplu L-a dat afară pe 
Iisus din mijlocul ei? Adică pe Acela care 1-a dat şi-i menţine viața. Putem să 
mai vorbim despre infailibilitatea unei astfel de biserici şi, mai ales, să o socotim 


1% Sfântul loan Gură de Aur, Tâlcuiri la Epistola a doua către Corinteni. Omilia XIII. 
1 Jon Bria, Dicţionar de Teologie Ortodoxă, Editura IBM al BOR, București, 1994, p. 401. 

mai vrednică de a ne da lecţii decât Cuvântul infailibil al lui Dumnezeu — Sfânta 
Scriptură? 

Acum putem să înţelegem de ce Dicţionarul de Teologie Ortodoxă ne învaţă 
foarte drept că, în ortodoxia cea adevărată „Sfânta Scriptură are autoritatea 
obligatorie, normativă pentru Biserică şi Tradiţie.”!% Învățătura de aici 
subordonează Biserica și tradiția față de Scriptură, pentru că Scriptura este 
suflul, este Cuvântul Aceluia care 1-a dat viață şi ei (Bisericii). Scriptura, 
Cuvântul lui Dumnezeu, da, este infailibil şi este ,, viu și lucrător și mai ascuțit 
decăt orice sabie cu două tăișuri, şi pătrunde până la despărțitura sufletului şi 
duhului, dintre încheieturi şi măduvă, și destoinic este să judece simţirile şi 
cugetele inimii ” (Evrei 4:12). 

N-am arătat noi mereu și mereu pe parcursul acestei cărți că ortodoxia 
contemporană vorbește și ea tot atât de corect, în seris, despre Sfânta Scriptură? 
Căci, chiar dacă, cu toată părerea de rău, vedem bine că, în practică, ortodoxia 
contemporană socotește Biblia mai prejos decât tradiția, Sfânta Scriptură este 
recunoscută, totuşi, în scris, ca fiind autoritatea obligatorie, normativă pentru 
Biserică şi, atenţie!, chiar și pentru Tradiţie. Teoretic vorbind deci, potrivit 
Dicţionarului de Teologie Ortodoxă, atât Biserica, cât şi tradiţia, trebuie să se 
supună în mod obligatoriu autorităţii absolute a Sfintei Scripturi. Înţelegem, în 
felul acesta, că afirmaţia făcută de noi mai sus, privind comparaţia cu oul şi găina 
este în perfect acord şi cu învăţătura ortodoxiei de azi, chiar dacă ortodoxia de 
azi recunoaşte aceasta numai în scris. Și este neapărat în desăvârșit acord şi cu 
definiția lui Kalistos Ware, care nu vorbeşte despre Biserica Tradiţiei, ci despre 
Biserica-Scripturii. 

lată ce ne învaţă şi o altă autoritate ortodoxă, părintele Marc-Antoine: 
„Duhul Sfânt ne propune gânduri dumnezeieşti care sunt fie citate textuale din 
Sfânta Scriptură, fie gânduri pe care le putem confrunta cu Sfânta Scriptură, dar 
care nu o contrazic. "1% Ce vedem aici decât, din nou, supremaţia Sfintei 
Scripturi față de tradiţia omenească? 

Pr. Andrew Louth ne învaţă cum trebuie să ne raportăm la toate celelalte 
surse de învăţătură ale ortodoxiei: 

„Aș dori să spun ceva asemănător despre celelalte «autorităţi» pe care le 
consultăm în teologia ortodoxă: Părinţii, sinoadele şi rugăciunile Bisericii. Nu 
se pune problema să facem din Părinţi, sau din vreo antologie selectivă, 
autorități infailibile. Ei se contrazic unii pe alții cu privire la tot felul de subiecte 


Tot astfel și cu deciziile sinoadelor, în special al canoanelor. Deşi 
canoanele au fost grupate la un loc, nu vom găsi în ele un ghid detaliat pentru 
toate problemele cu care ne confruntăm astăzi. Unii teologi ortodocși au 
subliniat acest fapt, afirmând că haina deschisă a canoanelor lasă loc pentru 


1% Ion Bria, Dicţionar de Teologie Ortodoxă, Editura IBM al BOR, București, 1994, p. 403. 
1% Părintele Marc-Antoine Costa de Beauregard, Rugaţi-vă neîncetat, Editura IBMBOR, București 1998, p. 146. 

libertatea creativă în încercarea noastră de a trăi Evanghelia — iar eu sunt întru 
totul de acord cu ei. "14 

Vorbind mai departe despre sinoade, iată ce ne comunică şi marele Ioannis 
Romanides: 

„Știm că Profeţii erau inspirați de către Dumnezeu. La fel şi Apostolii au 
fost inspirați de Dumnezeu. În afara acestora, care alții au mai fost sau sunt 
inspirați de către Dumnezeu?... Hristos, atunci când a spus că ne va da Duhul 
Sfânt Care ne va povăţui la tot adevărul, nu a vorbit despre Sinoadele 
Ecumenice. Adică nu a spus că aceasta va avea loc în Sinoadele Ecumenice ale 
Bisericii. Adică acest lucru nou referitor la infailibilitatea Sinoadelor 
Ecumenice nu este cuprins în Sfânta Scriptură. Hristos a spus doar că Duhul 
Sfânt va fi Cel Care ne va povăţui la adevărul deplin. "1 

Ortodoxia contemporană socoteşte, din nefericire, hotărârile sinodale ca 
fiind autorități mai mari decât Scriptura. După ce mai întâi declară în scris (în 
Dicționarul de Teologie) că Sfânta Scriptură are autoritatea obligatorie, 
normativă pentru Biserică şi Tradiţie, vine acum și vorbeşte despre autoritatea 
Sinoadelor, adică a oamenilor, asupra Cuvântului lui Dumnezeu din cer. Cum 
rămâne? 

Adevărul este foarte bine arătat de Dicţionarul de Teologie Patristică al 
preotului McGuckin prin formularea următoare: 

„Secolul al IV-lea asistă la compromiterea iremediabilă a nădejdii în 
principiul ecumenic al guvernării sinodale, deoarece fiecare sinod anula și 
anatemiza pe un altul. De-a lungul acestei perioade împărații creștini își asumă 
tot mai mult sarcina de a păzi ortodoxia creștină, fie de partea binelui, fie a 
răului... În această perioadă, împărații creştini au fost într-o mare măsură 
moștenitorii istorici sau cel puţin părtași la moştenirea principiului sinodal de 
definire a tradiţiei creştine. "1 

AIci, deci, este vorba despre o compromitere iremediabilă sau, cu alte 
cuvinte, o greşeală în principiul guvernării sinodale, care pur şi simplu nu se 
mai poate îndrepta (și asta în timp ce ortodoxia contemporană are pretenția să 
subordoneze Scriptura lui Dumnezeu din cer unei astfel de guvernări 
compromisă iremediabil). 

Continuând să analizăm care dintre cele două are mai multă greutate — 
Sfânta Scriptură sau tradiția, vom asculta acum o altă autoritate a lumii ortodoxe 
contemporane. 

„De ce, în lucrarea mântuirii, are o autoritate mai mare Descoperirea 
dumnezeiască decât mintea omenească? Pentru că Descoperirea dumnezeiască 
nu greșește şi nu înșală niciodată, fiind garantată de Dumnezeu Însuşi, Care e 
Adevărul (lan 14:6), de nesfârşita Lui înțelepciune și de împlinirea, până astăzi, 


147 Pr. Andrew Louth, Introducere în Teologia Ortodoxă, Editura Doxologia, lași, 2014, p. 43. 

1% Protopresbyter prof. univ. dr. Ioannis Romanides, Teologia Patristică, Editura Metafraze, Bucureşti, 2011, pp. 132- 
133, 136. 

1 Pr. Anthony MeGuckin, Dicţionar de Teologie Patristică, Referent ştiinţific prof. univ. Ştefan Munteanu, Editura 
Doxologia, lași, 2014, p. 505. 

a atâtora dintre cele mai vestite de această Descoperire. Mintea omenească 
poate înțelege unele dintre cele cuprinse în Descoperirea dumnezeiască, dar ea 
nu poate pătrunde toată această Descoperire. Pentru ca mintea noastră să fie 
întru totul de aceeaşi părere cu Descoperirea de sus, ar trebui să cunoaştem pe 
Dumnezeu în ființa Sa. Dar, cum ființa lui Dumnezeu nu poate fi cunoscută, 
pentru că mijloacele fireşti pe care mintea noastră ni le pune la îndemână nu 
ajută la acest lucru, noi avem toată încrederea în adevărurile Descoperirii, care 
ne fac cunoscut pe Dumnezeu prin predicarea sau vestirea cuvântului despre EI 
(cf. Tertulian, Contra lui Marcian, 1, 18, Migne, P. L., II, col. 226). 

Descoperirea dumnezeiască este vrednică de a fi primită de mintea noastră. 
Dacă mintea îşi pune încrederea în făgăduiala unui om serios şi vrednic de 
laudă, despre care știm sigur că nu ne înșală, de ce să nu dăm aceeaşi crezare 
cuvintelor lui Dumnezeu Însuși? (cf. Sf. Ciprian, Despre moarte 6, Migne, P. L, 
IV, col. 586). De asemenea, Sfântul loan Gură de Aur ne îndeamnă să ne 
încredem totdeauna în Dumnezeu, chiar și atunci când cuvântul Lui pare a fi 
împotriva felului nostru de a judeca şi de a vedea. Judecata şi vederea noastră 
se pot înșela; cuvântul Lui, niciodată. "15 

Dacă nici citatul acesta din partea celor mai mari autorităţi ale ortodoxiei, 
atât din vechime cât şi cel contemporan, dacă, zic, nici acesta nu lămureşte pe 
cineva cu privire la superioritatea absolută a Sfintei Scripturi asupra resurselor 
omenești atunci, îmi pare rău, nu cred să mai fie vreo nădejde pentru acel cineva. 
Numai o minte pervertită de Satana ar putea crede altfel. 


3. Cum a luat naştere tradiția orală (populară), 
impropriu numită ortodoxă 


Să urmărim, cu atenţie, felul în care prin tradiţia orală (populară) au pătruns 
în ortodoxie tot felul de obiceiuri şi practici; iar acestea nu numai că provin de 
la oameni, dar cele mai multe sunt pur păgâneşti, chiar demonologice (adică 
provin de la demoni), cum se arăta mai sus. Bogăția de documente istorice 
prezentate în această carte o confirmă din plin. 

Spre exemplu, în lucrarea menționată la bibliografie ni se vorbeşte despre 
„procesul de păgânizare a creștinismului primitiv”'!5!. Cartea aceasta ne face 
cunoscut că sărbătorile, cultul sfinților şi cultul morților au intrat în creștinism 
de la păgâni şi de a eretici. În sec. IV, a avut loc o elenizare a cultului creştin!*?, 
dată la care au intrat în creștinism unele sărbători. Acestea au fost aşezate peste 
sărbătorile păgâne, care se ţineau cam la aceeaşi dată, dându-le o înfăţişare 
creştină. 


15 ÎPS Teofan, Mitropolitul Moldovei şi Bucovinei, Învățătura de Credinţă Ortodoxă, Editura Doxologia, 2009, p. 10. 
151 Mircea Eliade, De /a Zalmoxis la Gengis Han, Bucureşti, 1980, în prefața autorului. 
15 P. Vintilescu, Cultul și ereziile, pp. 90-91. 

Am fost noi atenţi la citire? Proces de păgânizare a creștinismului? La asta 
este chemat creștinismul, să fie păgânizat? Sau asta: elenizare a cultului creștin? 
A eleniza înseamnă a da un caracter elenic. Dacă e vorba să imprimi un caracter 
uman, al omului păcătos la ceva creaturi muritoare sau unui cult de pe pământ, 
fie el şi cult creştin, cine ştie, poate că s-ar reuşi. Dar ca să dai Bisericii lui 
Dumnezeu din cer (trupul spiritual, mistic al lui lisus pe Pământ), caracterul 
omului păcătos de pe Pământ, oameni buni!, cum se poate vorbi despre una ca 
asta?! Cum ai putea să imprimi un caracter uman, pământesc, unei existenţe, 
unei entităţi spirituale care este de la Dumnezeu, aşa cum atestă Însuși Domnul 
Iisus Hristos la Ioan 17:16? Și totuşi, vai!, tradiţia ortodoxă se preocupă de a da 
creștinilor caracterul omului păcătos muritor din Grecia?!? 

Tradiţia dă aici pe față adevărul cu privire la rădăcina tuturor abaterilor din 
ortodoxia de azi. Acestea sunt urmările substituirii Bisericii lui Dumnezeu din 
cer (care este organismul dumnezeiesc viu și nemuritor, trupul mistic al lui 
lisus), cu un sistem omenesc pământesc, muritor, trecut prin procesele de 
păgânizare şi elenizare. lar rezultatul acestei „ingenioase” substituiri este 
imaginea prezentată de ieromonahul Antonie din Grecia, mai sus, prin sintagma 
un cadavru al Bisericii lui Hristos. 

Apoi încă ceva. Ni se arată că sărbătorile creştine au fost așezate peste 
sărbătorile păgâne dându-le o înfăţişare creștină. 

Ce altă înțelegere ne poate lăsa această informație decât aceea că sărbătorile 
creștine din calendarul ortodox sunt în realitate sărbători păgâne, cărora doar că 
li s-a dat o înfățișare creştină — deci doar înfățișare, dar esenţa lor a rămas 
păgână? N-ar trebui, în cazul acesta, să se vorbească despre calendarul păgân în 
loc de calendarul ortodox? 

lată cum își mai justifică Biserica ortodoxă introducerea sărbătorilor păgâne 
în creştinism: 

„A fost o măsură pedagogică de spiritualizare a sărbătorilor păgâne, spre 
a nu se leza sentimentele păgânilor și prozeliților care îmbrăţișau creştinismul... 
Astfel că aceștia au găsit și aici «Rusaliile» lor, dar într-un duh cu totul nou... 
În Biserica noastră, Sâmbăta moşilor, adică ziua de pomenire a moşilor şi 
strămoşilor noştri... Se aduc atunci la biserică și se împart la morminte 
mâncăruri, fructe, haine şi vase, oale şi străchini... sub influenţa sărbătorii 
Rosalia de la romani, când se vizitau şi se încoronau mormintele cu flori. "155 

Cugetând la această măsură pedagogică de spiritualizare a sărbătorilor 
păgâne, vreau să punem alături o cugetare a Sfântului loan Gură de Aur, care 
zice că, 

„Dacă noi am fi cu adevărat creștini, idolatrii ar fi venit la Hristos. De 
aceea, noi zădărnicim lucrarea Bisericii prin aceea că nu mergem pe calea lui 
Hristos şi ducem război împotriva ei. "154 


'5 pr. Nicolae Petrescu, Explicarea Apostolelor Duminicale, pp. 69-70. 
15 Sf. loan Gură de Aur, apud Sfântul Nectarie din Eghina, Despre pocăință și spovedanie, Editura Cartea Ortodoxă 
(Editura Egumeniţa), p. 69. 

Bine a spus Tertulian: „Tor ce s-a spus împotriva adevărului, a fost scos din 
însuşi adevărul, contribuind la această dușmănie niște spirite supuse 
rătăcirii. "55 lar Sf. loan Gură de Aur ne îndreaptă unde trebuie: „Apostolii au 
fost prototip adevărat, căci ei ne-au păstrat intactă icoana de la început, 
creștinismul în toată puritatea lui... "156 

lată ce ne face cunoscut şi Istoria Bisericească Universală a lui Popovici, 
asupra felului cum au pătruns în creștinism obiceiurile luate de la păgâni 
convertiți: 

„Biserica în imperiul roman încetă de a fi persecutată şi ajunse biserică 
dominantă, căreea statul îi da sprijin moral şi material; în această situaţie ea se 
desvoltă mai fecund pe toate terenurile vieţii sale interioare. Natural deci că şi 
cultul ei primi forme mai desvoltate cu atât mai mult că trebui a se da marelui 
număr de păgâni convertiți la religia creștină o compensație pentru cultul păgân 
atât de pompos și simbolic. Abia acum apar unele uzuri simbolice ale cultului 
creștin, sau cel puţin abia acum ele devin generale, aşa uzul simbolic al 
tămăierii şi luminaţiei la cultul divin adică uzul simbolic al tămâiei, candelelor 
și luminilor la serviciul divin, ce se derivă din Testamentul Vechiu (sic). "157 

lar aceasta în timp ce Sf. Clement Romanul ne învaţă „să fugim de 
păgânătate ca să nu ne cuprindă toate relele. "158 

Kalistos Ware este de părere că; 

„nici scrierile unui Atanasius sau Simeon Noul Teolog nu ocupă aceeași 
poziţie cu Sfânta Evanghelie după loan. Nu toate cele ce au ajuns până la noi 
din trecut au aceeași valoare, și nu toate cele pe care le-am primit de la 
înaintaşii noştri sunt necesarmente adevărate. Așa după cum a remarcat unul 
dintre episcopii participanți la Consiliul de la Cartagina din 1257: Domnul a 
spus «Eu sunt Adevărul.» El nu a spus, Eu sunt un obicei (0 tradiţie, n.a.). Este 
o diferenţă între Tradiţie şi tradiţii: multe din tradițiile care au ajuns la noi din 
trecut sunt omeneşti şi accidentale — opinii pioase sau chiar mai rău, dar care 
nu fac parte din Tradiţia, mesajul fundamental creştin. "15 

Vorbind mai departe despre ritualurile păgâne care au luat locul Sfintei 
Scripturi, marele scriitor apologet Tertulian afirmă că, citez, „au origine umană, 
dacă nu demonică. "1% 


'55 Tertulian, Apologeticum, cap. 47. 

15 Sf. loan Gură de Aur, Omilia 13 la Filipeni. 

157 Eusebiu Popovici, Istoria Bisericească Universală, Vol. Il, Tipografia Cărţilor Bisericești, filiala Mânăstirea Cernica, 
1926, p. 207. 

1% Sfântul Clement Romanul, Scrierile Părinților Apostolici, Editura IBM al B.O.R., București, 1979, p. 98. 

'5 Kalistos (Timothy) Ware, The Orthodox Church, Printed in England by Clays Ltd, 1997, p. 197. Textul originar: 
“...nor do the writings of an Athanasius, or a Symeon the New Theologian, occupy the same position as the Gospel of 
St. John. Not everything received from the past is of equal value, nor is everything received from the past necessarily 
true. As one of the bishops remarked at the Council of Carthage in 1257: The Lord said, «] am truth». He did not say, | 
am custom. There is a difference between «Tradition» and «traditions»: many traditions which the past has handed 
down are human and accidental — pious opinions (or worse), but not a true part of the one Tradition, the fundamental 
Christian message.” 

1% Tertulian, Despre Botez, colecţia Credinţa Ortodoxă, editura IBM ortodoxă, Bucureşti 2012, p. 39. 

lată aici nişte informaţii istorice foarte întemeiate, prezentate de Romulus 
Vulcănescu, care atestă originea păgână a tradiţiei populare: 

„Începând din sec. al 7-lea, sub influenţa culturii şi civilizației bizantine, 
exercitate constant, se cristalizează paralel cu structura religiei creştine şi o 
mitologie creştină, care reduplică mitologia daco-romană pe plan popular (a se 
lua aminte la sintagma reduplică mitologia, n.a.).” 

„Creștinismul primitiv (pe teritoriul României de azi) s-a grefat peste 
credinţe şi tradiţii mistice dace și daco-romane, care nu contraveneau în esența 
şi forma lor rituală doctrinei creştine... În sec. al 2-lea e.n., în mai toate 
provinciile romane (dintre care unele inaccesibile pentru romani ca Galia, 
Britania) și cele ale sarmaților, dacilor, sciților, germanilor, stăpâneşte numele 
lui «Christos a venit». 

În Istoria României începuturile creştinismului primitiv sunt consemnate în 
Dacia Pontică la începutul secolului al 4-lea, la daco-romani era de factură 
populară, propagat nu de misionari oficiali, ci din om în om, prin contact direct 
cu populația creştină din imperiu. Nu aveau o organizaţie eclesiastică 
superioară. Se reducea la însușirea elementelor de bază ale noii credințe și la 
practica simplă a cultului... 

În Dacia, ca peste tot, creștinismul s-a altoit la daco-romani pe credințe 
mai vechi, păstrate mai departe... 

În această situație s-au menținut în Dacia, din recuzita vechii mitologii a 
daco-romanilor, credințe, datini şi tradiții: bradul funerar, stâlpii sacri, riturile 
de înmormântare, pomenile, sărbătorile romanizate ca Rosaliile, Floraliile, 
atei "6 


4. Fundamentul aşa-zis „scriptura! ” al tradiţiei orale 


Motto: „Aceasta ştiind mai dinainte că nici o proorocie a 
Scripturii nu se tâlcuiește după socotința fiecăruia” (2 Petru 
1520) 


e O lămurire 


În motto-ul de mai sus este, negreşit, un text din Sfânta Scriptură. Dar, aşa 
cum am arătat în nota bibliografică, acesta este un fragment dintr-o carte a lui 
Vincențiu de Lerin. Și am vrut doar să demonstrez prin aceasta că Sfânta Tradiţie 
nu se depărtează cu nimic de preceptele Sfintei Scripturi scrise. 


'! Romulus Vulcănescu, Mirologia română, București, 1985, pp. 134 și 136. 
12 Vincențiu de Lerin, Commonitorium 2,2. 

e Despre presupusul temei găsit în Scriptură 


Vom vorbi în continuare despre felul în care susținătorii tradiției orale 
(populare), căutând un temei în Scriptura scrisă, au manipulat un text biblic prin 
scoaterea lui din context. Și în felul acesta au formulat învăţătura neadevărată şi 
păcătoasă, că Sfânta Scriptură a lui Dumnezeu din cer, autorizează învățăturile 
omului de pe pământ în materie de mântuire; şi că le autorizează chiar până la 
punctul în care nici nu mai trebuie să ţinem cont de Sfânta Scriptură!?! Vom 
analiza astfel împreună (pretinsa) bază a Scripturii de la 2 Tesaloniceni 2:15, pe 
care ortodoxia contemporană își întemeiază aceste învățături. 

Ortodoxia zilelor noastre se cam joacă cu noi de-a șoarecele şi pisica. Căci, 
iată ce învaţă studenţii din facultățile teologice din România, cu privire la 
dumnezeirea Sfintelor Scripturi, atunci când studiază încă pe băncile facultății: 

„Dacă Sfânta Scriptură şi Sfânta Tradiţie au aceeași autoritate 
dumnezeiască, totuşi Sfânta Scriptură se deosebeşte în mod special de toate 
celelalte însemnări scrise sau nescrise, privitoare la adevărurile revelate de 
Dumnezeu şi transmise de Biserică, deoarece numai ea este scrisă sub inspirația 
Duhului Sfânt, adică numai autorii cărților Sfintei Scripturi au fost iluminați şi 
inspirați de Duhul Sfânt în ceea ce au comunicat de la Dumnezeu și au fost feriți 
apoi de greşeală tot de Duhul Sfânt în consemnarea în scris a acestor adevăruri 
dumnezeieşti.”165 

Dar, după ce învățau astfel pe băncile facultății, când ajungeau să îmbrace 
haina preoțească trebuiau să uite adevărurile revelate de Dumnezeu şi să se 
conformeze celor mai năstrușnice tradiții şi 1dei, pline de orice vrei pe lumea 
asta, cât şi pe cealaltă, numai de adevărul lui Dumnezeu, NU! 

În discuţiile pe care le întreţin cu mireni, preoți şi teologi ortodocşi, fie prin 
viu grai, fie pe calea internetului, trebuie să depun eforturi susținute să-mi aduc 
interlocutorul la textul Sfintei Scripturi. 

Aceeaşi situație domină deopotrivă și în rândul ortodoxiei americane. Spre 
exemplu, în timpul unei conversații amicale cu un preot ortodox american din 
orașul Riverside, California (unde chiar am locuit pentru o vreme), am făcut apel 
la Sfânta Scriptură. Dar el mi-a spus că Scriptura nu contează, deoarece textul 2 
Tesaloniceni 2:15 îl autorizează să folosească tradiția orală, a oamenilor! Dacă 
e adevărat că Scriptura nu contează, atunci de ce mai cauţi un sprijin în textul 
ei? Dar chiar şi așa, cum o să vedem imediat, textul acesta este forțat de ei să 
spună ce vor ei, nu ce spune Dumnezeu cu adevărat prin el. 

Dacă recunoști Scriptura drept autoritate care să-ţi dea dezlegări, înseamnă 
că-l recunoşti autoritatea dumnezeiască. Asta este lăudabil. Dar dacă o recunoști 
astfel, de ce n-o accepţi ca autoritate în întregime? Ori e autoritate, iar în cazul 
acesta este autoritate în întregime, ori nu e autoritate — iar în cazul acesta, de ce 


'% Îndrumări Misionare, lucrare elaborată de un colectiv de autori de la Institutul Teologic Universitar din Bucureşti, 
coordonator Pr. prof. dr. Dumitru Radu, Editura IBM al B.O.R., 1986, pp. 35-36. 

te-ar mai interesa ce zice Biblia?! 

Se pare că, pentru astfel de oameni, Sfânta Scriptură nu conţine decât acest 
singur verset. Zic astfel deoarece, dacă am cutezat să pun preotului acela o 
întrebare cu referire la celelalte 31.239 de versete (după unele calcule Scriptura 
în engleză ar conține un total de 31.240 de versete), răspunsul a fost acesta: tu 
nu gândeşti ca Biserica ortodoxă. Nu are dreptate românul nostru să zică: unde 
dai şi unde crapă? Noi vorbeam despre Scriptură, dar el răspunde cu Biserica 
Ortodoxă. De ce a procedat el astfel? 

Treaba cu oul şi găina, nu-i așa? Şi este aşa deoarece pentru astfel de oameni 
care se erijează în înalta chemare de preoți ai lui Dumnezeu, nu mai contează ce 
spune Cartea lui Dumnezeu. Tot ceea ce contează pentru ei este ce spune biserica 
de azi care a înlocuit Scriptura lui Dumnezeu cu tradiția oamenilor. 


e Analiza propriu-zisă a „temeiului” tradiției orale 


În baza celor de mai sus, socotim foarte folositoare o analiză amănunţită a 
acestui verset biblic de la 2 Tesaloniceni 2:15, pe care, cu voia și ajutorul lui 
Dumnezeu, o vom face acum împreună. 

Subliniem un detaliu foarte important: prin faptul că au ales un text al Bibliei 
scrise ca punct de sprijin pentru promovarea tradiţiei orale populare nescrise, 
susținătorii tradiției ne obligă din start să înţelegem că ei socotesc, totuşi, Sfânta 
Scriptură ca autoritate supremă. Dar, atenţie!, în cazul acesta, dacă, şi pentru că, 
au ales Scriptura ca bază pe temeiul căreia să-și poată stabili o doctrină a lor, 
trebuie atunci să ţină cont de toată Scriptura. Scriptura din care şi-au ales textul 
de la 2 Tesaloniceni 2:15 conţine un total de 66 de cărți pe un cuprins de cca 
1.300 de pagini. lar în tot acest conţinut se află şi declaraţia de la 2 Timotei 3:16, 
unde citim că „TOATĂ Scriptura este insuflată de Dumnezeu...” Aceasta 
înseamnă că nu numai textul ales de ei este insuflarea lui Dumnezeu ci „ Toară 
Scriptura ”. Şi tot Scriptura pe care o iau ei ca suport acum, ne face cunoscut la 
2 Petru 1:21-22 că Scriptura nu se tâlcuieşte după socotinţa fiecăruia, deoarece 
nicio proorocie n-a fost adusă prin voia omului. Înţelegem, aşadar, că orice 
învăţătură care se va da cu privire la un text din Scriptură trebuie neapărat să fie 
dată în contextul întregii Scripturi și să fie întemeiată pe alte adevăruri conținute 
tot în Scriptură, nu pe vorbele spuse de fiecare, cum îi place, despre Scriptură. 
Sau, aşa cum spune și George Remete, În cazul Sfintei Scripturi, valoarea şi 
autoritatea unei afirmaţii este absolută, indiferent de câte ori este susținută în 
Biblie, chiar şi dacă e semnalată într-un singur loc. 1% 

Cu acestea fiind spuse, dăm acum citire textului de la 2 Tesaloniceni 2:15 
ŞI-l vom analiza în lumina altor texte din Scriptură: 


1% Pr. conf. dr. George Remete, Dogmatica Ortodoxă, tipărită cu binecuvântarea Î.P.S. Părintele Andrei, arhiepiscopul 
Alba Iuliei, Editura Reîntregirea, Alba Iulia, 2000, p. 101. 

„Deci, dar, fraților, staţi neclintiți şi ţineţi predaniile pe care 
le-aţi învăţat, fie prin cuvânt, fie prin epistola noastră”. 


Vom lua acum ideile conţinute în versetul acesta, rând pe rând şi, cu voia şi 
ajutorul lui Dumnezeu, le vom analiza contextual. 

Pentru că vorbim aici despre predanie trebuie, pentru început, să lămurim 
printr-un document al Sfintei Tradiţii Ortodoxe, semnat de Sf. Irineu, ce 
înțelegea adevărata Biserică ortodoxă de la origine prin cuvântul predanie. După 
aceea trebuie să vedem în care predanie crede adevărata Biserică ortodoxă de la 
origine, adică Biserica Scripturii. Şi iată ce spune Sf. Irineu: 

„Izvorul și norma de credinţă sunt redate de Predania învățăturii continuă 
în Biserici venind de la sfinţii Apostoli... "195 

lar dacă Sfântul Irineu ne poruncește să primim şi să urmăm Predania care 
vine de la sfinții Apostoli, face aceasta în temeiul poruncii Sfintei Scripturi de la 
Coloseni 2:8: ,„, Luaţi aminte să nu vă fure mințile cineva cu filozofia și cu deșarta 
înșelăciune din predania omenească, după înțelesurile cele slabe ale lumii și nu 
după Hristos. ” 

Dacă, deci, trebuie să ţinem Predania care vine de la sfinţii Apostoli, trebuie 
atunci să analizăm 2 Tesaloniceni 2:15 tot în lumina învăţăturii care vine de la 
sfinții Apostoli, adică din Sfânta Scriptură, așa cum, cu voia şi ajutorul lui 
Dumnezeu, vom proceda în continuare. 


“% Scurt cadru istoric 


Apostolul Pavel a scris Epistola către Galateni, în jurul anilor 48 sau 49 d.H., 
şi după aceea epistolele 1 şi 2 Tesaloniceni, în jurul anului 51 d.H.1% Prin 
urmare, înainte de a scrie epistolele către Tesaloniceni, Pavel, adică Duhul Sfânt 
prin Pavel, enunțase deja porunca de la Galateni 1:8-9, care sună astfel: „Dar 
chiar dacă noi sau un înger din cer v-ar vesti altă Evanghelie decât aceea pe 
care v-am vestit-o - să fie anatema! Precum v-am spus mai înainte, şi acum vă 
spun iarăşi: Dacă vă propovăduiește cineva altceva decât ați primit - să fie 
anatema!” 

Luăm seama că în textul acesta Pavel poruncește Galatenilor să nu accepte 
nimic decât cele ce au primit deja, până la vremea aceea. Apoi le face cunoscut 
că dacă s-ar întâmpla vreodată să vină chiar el însuşi cu o altă evanghelie în afară 
de aceea vestită de el prin revelație divină, să fie anatema (adică blestemat). lar 
în versetul 9, Duhul Sfânt al lui Dumnezeu anatemizează (prin pana lui Pavel) 
chiar şi un înger din cer care ar îndrăzni să spună ceva diferit de ceea ce 
propovăduise el deja şi care era aşternut în scris. Și, repet, Duhul Sfânt, prin 


1*5 Sf. Irineu, Contra ereziilor (Adversus haereses), |, 10, 2. 

1 Părerile cu privire la datele acestea istorice sunt împărţite — depinde de sursele de unde sunt luate. Spre exemplu, 
Cristian Bădiliţă ne informează că primele scrieri ale N.T. ar fi fiind 1 Tesaloniceni şi 1 Corinteni (vezi Cristian Bădiliţă, 
Noul Testament, Evanghelistul Luca, Faptele apostolilor, Editura Vremea, București 2017, p. 9). 

Pavel, a stabilit această regulă dumnezeiască cu cel puțin doi ani înainte de a 
scrie textul nostru cu pricina de la 2 Tesaloniceni 2:15. 

Acum urmează o întrebare. Am văzut, deci, că Pavel îi învățase deja pe 
creştini să nu accepte nimic altceva decât ați primit. Adică, le spunea el, să rămână 
la ceea ce aveau deja acum în mâini, ca să zicem așa, şi poruncise aceasta sub 
cuvânt de anatemă. Întrebarea care se pune este următoarea: putea el acum să-i 
trimită la niște învățături orale, populare, venite de la diferiți oameni ai lumii? Ba 
încă niște învățături anonime, împrumutate de la păgâni, din surse de prin toată 
lumea şi de pe la tot felul de oameni? Sau, după ce le poruncește să nu asculte nici 
de el dacă ar aduce vreodată vreo învățătură deosebită de ceea ce primiseră deja, 
ar putea el acum să-i trimită la învățături care, chiar ale lui fiind, să nu fie parte 
din Evanghelia primită?! 

Este momentul aici să facem cunoscut, din nou că, dacă Pavel vorbește despre 
predanii pe care le-au primit ei deja în trecut, înseamnă că le aveau cu ei și erau 
aşternute în scris. lar aceasta ne este arătat limpede la Epistola sa către Coloseni, 
la capitolul 4:16, prin cuvintele ,, După ce va fi citită această epistolă la voi, faceți 
așa ca să fie citită şi în Biserica Laodicenilor, și voi, la rândul vostru, să citiți 
epistola care vă va veni din Laodicea. ” lar la 1 Tesaloniceni 5:27, spune tot el, 
„epistola aceasta să fie citită tuturor fraţilor. ” 

Nu poate fi citit decât ceea ce este scris, nu-1 așa? Căci dacă ar fi fost vorba 
despre cele vorbite le-ar fi spus să ia aminte la cuvintele pe care le-au auzit. Dar 
el aici vorbeşte de trei ori în cadrul aceluiaşi verset despre a fi citită, nu auzită. 


*% Analiza trebuie făcută în lumina învățăturii Apostolilor 


Tocmai l-am citat mai sus pe Sfântul Irineu, cel care ne-a lăsat porunca de 
a primi predaniile care vin de la Apostoli. Și apoi este obligatoriu ca ori de câte 
ori ne întemeiem o învățătură pe un text din Scriptură să ţinem cont de context, 
altfel transformăm textul în pretext. Căci, așa cum citim la 2 Timotei 3:16, „„foază 
Scriptura este insuflată de Dumnezeu ” - nu numai un anumit text care, luat 
izolat, ar favoriza învățătura unei denominațiuni religioase. De altfel, însăşi 
Scriptura ne face cunoscut la 2 Petru 1:20 că „nici o proorocie a Scripturii nu se 
tâlcuieşte după socotinţa fiecăruia”. Apoi citim, mai departe, la versetul 21 că 
„niciodată proorocia nu s-a făcut din voia omului, ci oamenii cei sfinţi ai lui 
Dumnezeu au grăit, purtaţi fiind de Duhul Sfânt”. 

Astfel, vom purcede la analiza textului de la 2 Tesaloniceni 2:15, făcând 
apel şi la alte adevăruri ale Duhului Sfânt, din chiar capitolul acesta, cât şi din 
alte locuri din Noul Testament. 

e Deci, dar, fraților... 


Notăm, prima dată, conjuncţia deci, care ne obligă să luăm în seamă cele 
spuse mai înainte. Care este, așadar, tematica acestui capitol din Biblie? Ea 
priveşte ferirea credincioşilor de duhul de amăgire cu privire la ziua venirii 
Domnului. lar duhul acesta lucra prin zvonuri răspândite, bineînţeles, pe cale 
orală. Pavel vine în întâmpinarea acestor zvonuri, răspândite pe cale orală, cu 
Evanghelia scrisă (vezi versetul 14) şi pe care, atenţie, o primise el prin 
descoperire dumnezeiască (Efeseni 3:3)! lar la versetul 5 amintește fraților că 
despre lucrurile acestea le-a vorbit şi cu prilejul vizitei pe care le-o făcuse 
personal mai înainte. Înţelegem, astfel, că versetul 15 este în legătură cu 
perioada de trei săptămâni pe care apostolul o petrecuse în Tesalonic, timp în 
care a stat de vorbă cu ei prin viu grai şi când le și vorbise dar, mare atenţie!, le 
vorbise din Scripturi (Fapte 17:1-2). 


e staţi neclintiți... 


Dacă vreau să stau neclintit trebuie ca suportul pe care stau să fie prin 
definiție neclintit. Nu se poate sta neclintit pe o grămadă de nisip mişcător. Citim 
la Luca 21:33 că cerul şi pământul vor trece, dar ceea ce ne-a spus Domnul lisus 
nu va trece. Deci singurul suport pe care puteau Tesalonicenii de-atunci şi noi 
cel de azi să rămânem neclintiți nu puteau fi niște vorbe zburătoare, ci sunt 
cuvintele Domnului lisus aşternute, din nou, tot în scris — Evanghelia, cum spune 
Pavel la versetul 14. Cuvintele Domnului lisus, care „s-au scris”, nu vorbe goale 
- aceasta este tot ceea ce le trebuia Tesalonicenilor de atunci și nouă celor de azi 
pentru a crede în EI şi, crezând, să avem viaţă în numele Lui (loan 20:31). Așa 
cum vom vedea pe parcursul acestei cărţi, Însuși Domnul lisus Hristos a biruit 
pe Satana, în pustie, prin ceea ce este seris, nu prin vorbe. Pe ceea ce „este scris” 
le-a poruncit şi Pavel să stea neclintiți. 


e jineți 


Nu poți „fine ” niște păreri vagi ale unora, sau vorbe auzite la radio-şanţ.!% 
Să vorbim, spre exemplu, despre ținerea legii circulaţiei. Aceasta nu este o lege 
transmisă prin vorbe goale, din gură în gură, şi care poate fi înțeleasă după cum 
ne place sau nu ne place, ci este o lege clară, concretă, scrisă, structurată pe 
capitole, articole şi aliniate. Vinovatul unui accident rutier nu va fi întrebat 
asupra celor auzite de el prin vecini sau colegii de serviciu cu privire la legea 


17 Pentru cine-și mai amintește, cu ani în urmă era obiceiul la ţară ca oamenii, mai ales femeile, să iasă în zilele de 
sărbătoare în faţa casei, pe marginea șanțului, şi să stea de vorbă. Acolo se împărtăşeau știrile” şi se transmiteau din 
gură-n gură. De-acolo a rămas zicala „radio-şanţ”. 

circulaţiei, ci judecătorul va cita un articol de lege scris, căci pe acela trebuia 
vinovatul să-l țină. 

În cazul poruncii Apostolului, dată Tesalonicenilor, lucrurile stau la fel. Dar 
o să argumentaţi cu aceea că Apostolul poruncește Tesalonicenilor ținerea 
lucrurilor învățate prin viu grai. Da, este foarte adevărat că aici este o trimitere 
clară la vorbe rostite cu gura, auzite cu urechile lor şi ajunse la ei pe cale orală, 
nu la un articol de lege scris. Însă, atenție!, acestea erau lucruri pe care 
Tesalonicenii (1) le-au auzit mai întâi cu propriile lor urechi şi, (2) le-au auzit de 
la aceeaşi sursă, adică direct de la acela care le poruncea acum prin viu grai să le 
țină - din gura Apostolului Pavel. „Vu vă aduceți aminte că, pe când eram încă 
la voi, vă spuneam aceste lucruri”, le aminteşte Pavel cu zece versete mai sus, la 
versetul 5? Şi (3) lucrurile acelea pe care vi le-am spus atunci eu prin viu grai erau 
tot din Scripturi (Fapte 17:1-2). 


e /e-ați învățat 


Aici este vorba despre lucruri învăţate. Asta înseamnă că predaniile 
învățate prin cuvânt pe care le poruncea Pavel acum prin viu grai să le ţină erau 
lucruri auzite deja cândva, mai înainte, cunoscute şi învățate de către 
Tesaloniceni direct de la el şi pe care Pavel le spusese din Scripturi. 

Aceasta nu este acelaşi lucru cu a ţine nişte vorbe pe care nu le-ai auzit 
niciodată direct de la sursă cu urechile tale, şi care să nu fi venit de la un Apostol 
al Domnului. Însuşi Clement Alexandrinul ne porunceşte să „folosim Scriptura 
ca o normă de descoperire a lucrurilor "45, nu vorbele orale. lar Sf. Vasile cel 
Mare stabileşte că „ceea ce-i străin de Scriptură se înlătură. 

Adică, a te lua după învățături care nu folosesc Scriptura ca o normă de 
descoperire a lucrurilor înseamnă a păcătui nu numai împotriva Sfintei 
Scripturi, ci chiar şi împotriva Sfintei Tradiţii, din partea căreia ne vine porunca 
lui Clement Alexandrinul. La fel şi cu porunca marelui Sfântul Vasile cel Mare, 
care ne spune limpede și răspicat că ceea ce-i străin de Scriptură se înlătură. 
Asta demonstrează că ortodoxia contemporană se contrazice singură. În timp ce 
pretinde că ascultă de tradiție, cinstindu-l pe Sfântul Vasile cel Mare, tocmai 
porunca lui o încalcă. Ar trebui să se hotărască şi să ne spună: după care tradiție 
merg ei, până la urmă, şi pe care o resping? 

Mai este aici un detaliu important. Am amintit mai sus textul de la 2 Petru 
1:21, unde citim că oamenii sfinți ai lui Dumnezeu au grăit, purtaţi fiind de 
Duhul Sfânt. Aceasta înseamnă că o învăţătură care vine de la Duhul Sfânt 
trebuie să fie susținută de întreg conţinutul Sfintei Scripturi, pentru că toată 
Scriptura este insuflată de Duhul Sfânt. În cazul acesta, ce facem cu textul de la 
1 Corinteni 4:6, unde Duhul Sfânt ne poruncește, tot prin gura Apostolului Pavel, 


15 Clement Alexandrinul, Srromata, 7, 16. 
1 Sf. Vasile Cel Mare, Migne, Patrologia Greacă 31, col. 845. 

să nu trecem peste ce este scris? Ar putea Pavel să îndreptățească ascultarea 
noastră la vorbe orale care nu sunt conţinute şi în Scripturile scrise, în timp ce 
la 1 Corinteni 4:6 ne interzice să trecem peste ce este scris? 


e Predaniile 


Înainte de a face orice comentariu, amintim, din nou, definiția Sf. Irineu 
despre predanie: 

„Izvorul şi norma de credință sunt redate de Predania învăţăturii continuă 
în Biserici venind de la sfinţii Apostoli... "10 

Ceea ce este covârșitor de important a se nota aici priveşte faptul că atunci 
când Sfânta Tradiţie vorbeşte despre predanie are în vedere învățătura venind de 
Ia sfinţii Apostoli. Aceea şi nimic altceva nu poate fi socotit ca predanie. 

Vorbind acum despre cuvântul predaniile din textul acesta, trebuie neapărat 
să luăm seama la forma lui de cuvânt articulat. Limba greacă în care a fost scris 
Noul Testament îl redă articulat — de aceea am şi subliniat ultimele două litere, 
care dau forma lui de substantiv articulat în limba noastră română. Dacă neglijăm 
forma articulată a substantivului acestuia am pierdut toată însemnătatea lui. Aici 
nu se vorbeşte despre niște predanii nedefinite, ci despre predaniile, adică 
anumite predanii. Care sunt acelea? Sunt cele pe care li le-a predat el, așa cum 
citim la versetul 5: „Nu vă aduceți aminte că, pe când eram încă la voi, vă 
spuneam aceste lucruri"? Tot ceea ce făcea Pavel, de fapt, era să-i îndemne ca 
acele lucruri auzite de ei cu urechile lor din gura lui, nu de la altcineva, și care 
erau identice cu ce le spunea el acum prin viu grai, pe acelea să le țină mai 
departe. Şi el spune astfel deoarece atunci când le-a vorbit prin viu grai le vorbise 
tot din Scripturi, ca şi acum (vom vedea imediat şi pe aceasta). 

Detaliile privind vizita lui la Tesalonic ne sunt prezentate lămurit la Faptele 
17:1-2, unde citim că Pavel şi Sila „au trecut prin Amfipoli şi prin Apolonia, au 
venit la Tesalonic, unde era o sinagogă a iudeilor. Și după obiceiul său, Pavel a 
intrat la ei şi în trei sâmbete le-a grăit din Scripturi... ” 

Aşadar, iată ce avem aici: 

1. Predaniile primite pe cale orală pe care le poruncea Pavel Tesalonicenilor 
să le țină au fost, mai întâi, auzite de ei cu urechile lor direct şi personal, chiar 
din gura lui, a lui Pavel. Acestea erau aceleași învățături pe care el însuşi le 
propovăduise cu gura lui și auzite de ei cu urechile lor, în timp ce el se afla, fizic, 
în prezența lor, pe perioada celor trei săptămâni petrecute cu ei în Tesalonic — și 
pe care acum doar le repeta într-un alt context. 

2. A doua înţelegere pe care ne-o aduce textul acesta se referă la proveniența 
predaniilor. Citim aici că Pavel /e-a grăit din Scripturi. Deci, predaniuile pe care 


170 Sf. Irineu, Contra ereziilor (Adversus haereses), |, 10, 2. 

le poruncea Pavel acum prin viu grai să fie ținute nu erau ale lui, personale, ci 
erau din Scripturi. 

3. Şi în al treilea rând, învăţăm că singura tradiție care se califică drept 
tradiție ortodoxă este numai aceea care vine de la Sfinții Apostoli — abia aceasta 
este tradiția, predania. 


e fieprin epistola noastră 


Zicând fie prin epistola noastră, Pavel nu lasă loc pentru îndrăzneala 
nimănui de a autoriza predanii care nu se aliniază desăvârşit cu epistola noastră, 
adică a Apostolilor. Chiar logic vorbind, ar fi putut Pavel să le spună una în 
epistolele sale scrise, dar cu totul altceva pe cale orală? Nu s-ar fi discreditat el 
din start în faţa lor, și a noastră? 

Încheiem aceste comentarii asupra subiectului legat de tradiția orală cu o 
recomandare pentru susținătorii e1 şi ne asumăm toată responsabilitatea înaintea 
lui Dumnezeu pentru următoarea dezlegare pe care o dăm acum. Creştinul 
autentic ortodox are vote și este chiar sfătuit să asculte orice fel de predanie din 
partea oricui, chiar şi de la cineva care a trăit cu zeci de secole în urmă și dacă 
este completamente anonimă, însă cu o condiţie: să fie inspirată de Duhul Sfânt. 
lar mijlocul de verificare a autenticității predaniei se va face prin compararea ei 
cu epistola noastră, adică a Apostolilor. Prin aceasta şi numai prin aceasta 
creştinul dovedeşte că el calcă pe urmele Domnului și Mântuitorului nostru lisus 
Hristos, care a înfruntat pe Satana cu „scris este! ” (Matei 4) şi că, de asemenea, 
ține Sfânta Tradiţie ortodoxă, respectând instrucţiunile marelui ierarh Vasile cel 
Mare, Sfântul Irineu şi ale Părinților Bisericii. 


5. Poziția Părinților faţă de tradiția orală (populară), 
Rădăcinile păgâne ale tradiției populare 


Începem subcapitolul acesta, continuând să prezentăm documente istorice 
de netăgăduit, care vorbesc despre felul în care tradiția ortodoxă contemporană 
s-a umplut de ritualuri şi tradiții pur păgâneşti. 

A) Un istoric şi slavist român demască originea ritualurilor păgâne practicate 
azi în ortodoxie. Aici pare potrivit proverbul „Lupul păru-şi schimbă, dar năravul 
ba”: 

„Istoria noastră n-a văzut o dramatică dezrădăcinare a vechilor zei, ci 
păstrarea păgânismului popular, cu unele adaptări la creştinism, până în zilele 
noastre. Religia păgână populară românească se trage din preistorie, de 
exemplu, îngroparea păpuşii de lut, caloianul, venerarea idolilor de pământ 
preistorici. Și azi avem jertța cocoșilor albi care se dau preotului la 
înmormântări, întruchipând jertfe aduse pe altarele zeilor. Serbarea naturii 
îmbrăcați în frunze verzi, ca în cultele panteiste, jocul ritual în jurul focului şi 


109 


altele, sunt rămășițele acestui cult popular păgân, împărtăşit şi de alte popoare. 
Această religie şi numai pe ea a aflat-o creștinismul la ivirea sa în Dacia. N-au 
fost temple dărâmate, nici idoli sfărâmaţi, n-a fost nici o luptă, nici chiar în 
conștiința oamenilor, ci poporul de la sate, păstrându-şi vechile obiceiuri, nu 
vedea o contrazicere între vechea și noua credință. EI s-a plecat în faţa soliei 
noi care i se aducea și a păşit în biserică aducând cu dânsul în fața altarelor şi 
ritualurile preistorice.” | 

Doreşte cineva să cunoască mai departe proveniența acestor o mie şi una de 
datini păgâne? lată ce ne spune Romulus Vulcănescu: „J. J. Ehrler, revizor 
austriac imperial în Banat, scrie un referat-monografie, în care descrie unele 
aspecte particulare ale obiceiurilor şi datinilor mitice la români: o statistică 
demografică în care constată prezența în mare majoritate a românilor şi 
considerații «Despre religia, educația copiilor, datinile şi prejudecățile 
românilor și sârbilor.» Trebuie reținută ideea că «religia este practicată mai 
mult acasă, decăt la biserică»; că religia domestică e plină de prejudecăţi, 
superstiții şi credințe (de minuni şi vrăji, de alungarea diavolului și strigoi). Îl 
preocupă riturile de naștere, nuntă şi moarte "1? 

Un articol dintr-o revistă ortodoxă ne informează: 

B) „Din secolul al IV-lea înainte, situația se schimbă. Nu mai trăiau cei ce 
cunoscuseră pe sfinții Apostoli direct sau pe ucenicii lor. Un curent reprezentat 
de unii Părinţi de seamă face din Tradiţie un al doilea izvor, independent de 
Sfânta Scriptură. De la această dată, și interpretările biblice ale primelor trei 
veacuri au fost socotite Tradiţie, la care s-a tot adăugat până în ziua de azi. Pe 
măsură ce trecea timpul, Tradiţia, care voia să rămână tâlcuirea Scripturii, 
câștigă o consistență literară proprie... În această dezvoltare se poate amesteca 
şi omenescul...115 

C) Un alt număr al revistei ne arată cum s-a depărtat ortodoxia de la 
învăţătura Apostolilor: 

„Numeroase erezii s-au înmulțit pentru că conducătorii unor grupări 
creştine nu au voit să predice învățătura Apostolilor, ci au făcut ce au voit după 
plăcerea lor, nu ceea ce trebuie.”114 

D) Mitropolitul Antonie Plămădeală arată cum a ajuns Dogmatica să fie 
considerată constituția obligatorie a Ortodoxiei, singura cu certitudine 
mântuitoare (?!): 

„Din practicile rămase în viața comunităţilor moștenite din om în om și din 
comunitate în comunitate, din amintirile bine controlate, coordonate, suprapuse 
și armonizate cu documentele, să alcătuiască şi să statornicească Tradiţia, sora 
documentelor, din care au făcut izvor de credință de valoare și cu autoritate 
egală cu a documentelor scrise (a se acorda atenție asupra faptului că de-aici 


17! Petre P. Panaitescu, Introducerea la istoria Culturii Românești, pp. 102-103, București, 1969. 

12 Romulus Vulcănescu, Mitologie Română, Editura Academiei Republicii Socialiste România, București, 1987, p. 63. 
1% Revista Ortodoxia, 1963, pp. 385-386. 

14 Revista Ortodoxia, 1982, nr. 2, p. 301, citat al Sf. Ipolit Romanul (sec. 2). 

lipseşte totalmente Scriptura lui Dumnezeu — n.a.)... Și aşa au construit acel cod 
de învățături care se va numi Dogmatica și care va fi peste veacuri şi pentru 
eternitate constituția precisă, obligatorie şi aspră a Ortodoxiei... "15 

Să fi lăsat oare Domnul lisus Hristos din cer, în seama omului păcătos de pe 
Pământ să precizeze el învățătura şi calea mântuirii Sale, alcătuite în Sine Însuşi 
şi aduse de EI din cer? Dacă în vederea clădirii cortului adunării Dumnezeu n-a 
lăsat la discreția nimănui să-l proiecteze, ci S-a coborât EI Însuşi din ceruri, l-a 
chemat pe Moise pe munte şi i-a arătat chipul cortului aşa cum l-a avut EI în plan 
(leşirea 25:40; 26:30; 27:8); dacă atunci când a venit timpul să 1 se construiască 
măreţul templu de la Ierusalim Dumnezeu a scris cu mâna Lui toate 
instrucțiunile privitoare la templu și le-a înmânat împăratului David (vezi Cartea 
1] Paralipomena XXVIII:19, Biblia de la 1688), punem această întrebare: s-ar 
putea oare ca Biserica născută din Dumnezeu (Cântarea Cântărilor 6:9), trupul 
mistic al lui Hristos, să nu mai aibă nevoie nici de Dumnezeu, nici de Hristos, 
nici de Duhul Sfânt, nici de profeţii Vechiului Testament şi, nici atât de Apostolii 
Domnului până la punctul în care omul păcătos de pe Pământ să ajungă izvor de 
credință în Dumnezeul Sfânt din cer?! ŞI, în sfârşit, ce supremație îşi revendică 
ortodoxia asupra lui Dumnezeu încât omul să-l impună o constituție obligatorie 
a lui?! Şi prin asta să-L înlăture de tot pe Dumnezeu din ecuația mântuirii?! Și 
încă nici asta oricum, ci până la punctul de a şi-L subordona, ca să zicem aşa, 
obligându-L pe Dumnezeu să asculte de „constituţia” lui, a omului?! Şi, mă rog, 
la ce tribunal Îl va chema omul pe Dumnezeu în cazul în care Dumnezeu ar 
„îndrăzni” să-i încalce „constituția” lui? Poţi să mai zici că treaba cu oul care 
învaţă pe găină este numai o zicală? 

Acest cod de învățături al omului ne pune în faţa unei alegeri foarte serioase: 

- Dacă socotim niște practici de-ale oamenilor rămase în viața comunităților, 
moștenite din om în om şi din comunitate în comunitate, din amintiri ca fiind 
constituția precisă, obligatorie şi aspră a Ortodoxiei, atunci, care mai este rostul 
Sfintei Scripturi?! 

- Dacă însă socotim Sfânta Scriptură a lui Dumnezeu ca fiind ceea ce este, 
adică: Revelația dumnezeiască care cuprinde TOTALITATEA 
ADEVĂRURILOR de credință prin care Dumnezeu Și-a descoperit voia Sa 
oamenilor, ca aceştia să dobândească desăvârşirea și comuniunea cu 
Creatorul lor; Scriptura din care Părinţii Bisericii ne-au dat învăţăturile lor!'6; 
Scriptura în afară de care, așa cum ne învaţă vestitul ierarh al Bisericii, sf. Vasile 
cel Mare, totul, chiar şi constituţia aceasta omenească ortodoxă se înlătură!77; 
Scriptura care rămâne în veac chiar şi atunci când Pământul şi cerul vor pieri (1 
Petru 1:25), în cazul acesta renunțăm la tradiţia orală, populară. Fiecare urmează 
să facem alegerea în dreptul nostru. 


175 Antonie Plămădeală, Ortodoxie și ecumenism, în Telegraful Român nr. 11-12, Sibiu, 1984, pp. 1-2. 

!7€ Cita luat din Cuvântul de învățătură la Dumineca Vameșului, apud Sf. Antim Ivireanul, Didahii, Editura Basilica, 
Bucureşti, 2010, pp. 20-21. 

177 Sf. Vasile Cel Mare, Migne, Patrologia Greacă 31, col. 845. 

E) Crezul. lată acum încă una din dovezile conflictului dintre tradiţia orală, 
populară şi adevărata Sfântă Tradiţie ortodoxă. Cum începe Crezul? „Cred Într- 
Unul Dumnezeu, Tatăl Atotţiitorul...” 

Dragă cititorule, ori de câte ori spui crezul, te aşezi singur şi de bună voie în 
fața acestei mari alegeri: 

- Orl crezi în Atotţiitorul; 

- Orl crezi în aceia pe care-i ține Atotţiitorul. 

Şi uite ce vrea să însemne aceasta. Dacă crezi în Afofțiitorul, atunci crezi în 
ceea ce vine de la Aroriitorul, prin descoperirea lui Hristos, vestită de 
dumnezeieșştii şi sfinții Lui Apostoli, adică în Biblie. 

Dacă, însă, alegi să te iei după tradiția orală a oamenilor, care sunt ținuți de 
Atotțiitorul, aşa cum circulă ea acum prin popor, atunci automat te-ai lepădat de 
Crez. 

Și mai e o a treia alternativă. Dacă ai să continui să spui Crezul cu gura, dar 
cu viaţa practici riturile, ritualurile şi obiceiurile tradiției populare, atunci gura 
ta este aceea care te va osândi la ziua judecății, prin faptul că, cu gura ai 
mărturisit că crezi în Tată] Atotţiitorul, dar în fapt ai umblat după spusele acelora 
care sunt ţinuţi de Aroriitorul. 

F) „Înţelesul cel mai deplin al mântuirii nu-l are decât creștinismul... Ce 
bine ar fi dacă am urma lui Hristos... Asta este mânmirea "15 

G) Prezentăm mai jos o serie de afirmaţii ale lui George Remete ''* pe care 
le-am grupat aici, schematic, în două coloane separate. În felul acesta, putem 
vedea mai bine diferenţa dintre ele. În partea stângă autorul vorbește corect 
despre atributele Divine ale Scripturii lui Dumnezeu. lar în partea dreaptă, chiar 
dacă afirmă greşit la început despre tradiţie, zicând că este şi ea aceeași Revelaţie 
ca Scriptura, când o descrie vorbește, totuşi, drept despre ea, adică şovăielnic, 
arătând-o că este cu garanţie limitată, șubredă... 

Am să vă mărturisesc că, în ceea ce mă priveşte, nu înţeleg deloc cum se face 
că, deşi autorul acesta o arată mai întâi ca fiind aceeași cu Scriptura, totuși o 
descrie atât de diferit. Dar două lucruri înțeleg: 1. nu declară Tradiţia că este 
infailibilă (aşa cum este Scriptura) şi 2. chiar dacă a greșit în definiție, zicând că 
şi Tradiţia e revelată ca şi Scriptura, are grijă, totuşi, să-i descrie corect atributele 
omenești, aşa cum se vede în tabelul de mai jos. 

1% Dumitru Stăniloae, https://www.youtube.com/watch?v=1p1tpbaFBx4. _ 
19 Pr. conf. dr. George Remete, Dogmatica Ortodoxă, tipărită cu binecuvântarea Î.P.S. Părintele Andrei, arhiepiscopul 
Alba Iuliei, Editura Reîntregirea, Alba Iulia, 2000, p. 101. 

Ce crede tradiția despre Sfânta 
Scriptură 


Ce crede tradiția despre Tradiţie 


Este Revelația supranaturală fixată 
expres în Scris, în aceeași generaţie 
care a primit-o direct, oral (adică de 
la sursa ei originală, Dumnezeu, prin 
Duhul Sfânt); 


Este aceeaşi Revelație supranaturală 
(spune tradiţia), păstrată și 
transmisă însă prin memoria 
colectivă orală a Bisericii şi fixată 
mult mai târziu în scris peste mai 
multe generaţii, 


În cazul Sfintei Scripturi, valoarea şi 
autoritatea unei afirmaţii este 
absolută, indiferent de câte ori este 
susținută în Biblie, chiar şi dacă e 
semnalată într-un singur loc; 


În cazul Tradiţiei însă este foarte 
important faptul dacă un adevăr de 
credinţă e formulat şi susținut cât mai 
frecvent, ceea ce-i dă autoritate şi 
putere de convingere; 


Sfânta Scriptură este inspirată în 
totalitate sau, altfel spus, este valoare 
absolută în totalitate; 


Tradiţia însă este împropială şi 
susținută ca autoritate obligatorie 
numai parţial, 


Sfânta Scriptură oferă Cuvântul lui dă 


Dumnezeu direct; 


Tradiția însă îl comentat, 
interpretat prin experiența 
permanentă, mereu nouă a Bisericii. 


Trebuie neapărat să zăbovim puţin asupra descrierii în care ni se face 
cunoscut că Tradiția reprezintă aceeași Revelaţie supranaturală, păstrată şi 
transmisă însă prin memoria colectivă orală a Bisericii și fixată mult mai târziu 
în scris peste mai multe generaţii. Facem pe marginea acestei afirmaţii 
următoarele două comentarii: 

i) Deși autorul afirmă greșit aici despre tradiție că este revelaţia lui 
Dumnezeu la fel ca şi Scriptura, face totuși o dreaptă deosebire între descrierea 
revelaţiei Scripturii și (presupusa) revelaţie a tradiţiei. În partea stângă a schemei 
de mai sus se arată că Revelația Scripturii a fost fixază expres în scris, în aceeaşi 
generație care a primit-o direct, oral. Însă despre tradiţie se arată în partea 
dreaptă că a fost, mai întâi păstrată. 

După aceea, se pare că i-ar fi venit cuiva ideea de a o transmite mai departe. 
lar ca urmare a acestei hotărâri, fără nici o posibilitate de identificare a 
iniţiatorului, a fost transmisă mai departe. De cine a fost transmisă mai departe 
şi când? Şi în ce fel? Din memorie! Și încă o memorie colectivă. Cine garantează 
că transmiterea a fost făcută cu exactitate? Şi, în sfârșit, mult mai târziu a fost 
aşternută și în scris, peste mai multe generații. Este frumos din partea autorului 
să menţioneze aceste afirmaţii pentru că, deși le socotește pe amândouă de la 
Dumnezeu, a făcut cel puţin această distincție. 

Scriptura lui Dumnezeu ne vine de la Dumnezeu, a ajuns la noi prin Fiul 
Lui, lisus Hristos, care a dat-o celor doisprezece Apostoli ai Săi prin viu grai, iar 
aceştia au scris-o inspirați de Duhul Sfânt. Avem documente care o atestă ca 
atare. O sumedenie de manuscrise fac ca această dovadă să fie copleşitoare. 

ii) În al doilea rând, se cere o clarificare, pe care o supunem spre analiză 
cititorilor, şi anume: ni se prezintă aici două revelații, ca fiind făcute de Unul şi 
Acelaşi Dumnezeu, fiecare, dintre ele cu următoarele caracteristici: 

- Sfânta Scriptură. Este covârșitor de important să luăm aminte că despre 
revelația Sfintei Scripturi nu ni se spune doar, simplu, că, a fost scrisă. Ci, când 
se vorbeşte despre revelaţia Scripturii, George Remete face următoarele 
distincții, pe care trebuie să le analizăm separat, ca să putem desprinde 
adevăratul caracter al fiecăreia dintre ele. 

Aşadar, citim aici că revelația Scripturii a fost: 

Fixată. Adjectivul fix, după dicționar înseamnă imobilizat, înțepenit, prins, 
pecetluit. Putem, deci, spune că revelația lui Dumnezeu, în cazul Scripturii, a 
fost imobilizată, înțepenită, prinsă, pecetluită în scris — sau cum mai zice 
românul, bătută în cuie exact aşa cum a fost primită de la Dumnezeu. ŞI să nu 
trecem cu vederea că a fost fixată în scris exact în momentul în care a fost primită 
din cer, de către primitorii ei şi, extrem de important, prin asistența Duhului 
Sfânt. lar numele scriitorilor Sfintei Scripturi ne sunt cunoscute (cu o excepţie). 
Se cunosc, de asemenea şi anii, cu oarecare aproximaţie, la care au fost scrise. 
lar manuscrisele descoperite stau mărturie. 

Expres. Prin adjectivul expres, dicţionarul arată ceva care este exprimat 
clar, care nu lasă nici un fel de îndoială, lămurit, limpede. Deci, revelaţia dată 
de Dumnezeu, în cazul Scripturii, şi-a păstrat intacte toate atributele ei Divine, 
pentru că a fost consemnată în scris, exact în momentul când a fost revelată 
scriitorilor ei. 

În scris. Spre deosebire de tradiţie, care a fost transmisă din memorie 
colectivă orală sau cum zicem noi, spusă pe dinafară din om în om, peste mai 
multe generații de oameni, fără să se ştie când, de cine și cum, Scriptura a fost 
pusă în scris exact în momentul în care a fost primit mesajul, păstrându-se, astfel, 
integritatea ei. 

Și încă un element de cea mai copleşitoare importanţă, în ceea ce priveşte 
punerea Scripturii în scris este următorul. Limba greacă folosește aici termenul 
Oe6rnvevorog (theopneustos) care vorbeşte despre suflul, suflarea sau respirația 
lui Dumnezeu. Cuvântul acesta este atât de sacru încât apare o singură dată pe 
tot întinsul Sfintei Scripturi, tocmai pentru a ne atrage atenția asupra a ceea ce 
ținem noi în mâini când citim Sfânta Scriptură. Aceasta face ca Scriptura să fie 
descrisă astfel, la Evrei 4:12: ,„, Cuvântul lui Dumnezeu este viu și lucrător şi mai 
ascuţit decăt orice sabie cu două tăișuri, și pătrunde până la despărțitura 
sufletului și duhului, dintre încheieturi şi măduvă, şi destoinic este să judece 
simțirile şi cugetele inimii ”. 

Te miri cum pot unii oameni să considere Suflarea lui Dumnezeu din cer 
egală şi chiar inferioară tradiţiei omului de pe Pământ! Căci, iată ce citim despre 
om: „Nu mai nădăjduiți în omul cel muritor, în nările căruia nu este decât o 
suflare. Oare ce putere are el?” (Isaia 2:22)! 

În aceeași generaţie care a primit-o. Şi afirmația aceasta este de o 
importanță capitală. Tradiţia, cât este ea de tradiţie omenească, recunoaște totuşi 
fără echivoc că revelaţia Sfintei Scripturi a fost scrisă atunci când a fost primită 
de la Dumnezeu. Dar despre tradiție, tot tradiția ne spune că după ce a fost 
primită (presupus primită fără să ştie nimeni când, cine, de unde şi cum), a fost 
păstrată și fixată mult mai târziu în Scris peste mai multe generații — 
iar treaba asta au făcut-o zicând-o pe dinafară din om în om, căci altfel cum ar fi 
putut fi transmisă peste mai multe generaţii, până când a ajuns să fie pusă în 
scris? ŞI cine îmi garantează că omul acela sau oamenii aceia au avut o memorie 
atât de dezvoltată încât să fi ţinut minte pe dinafară cca 1300 de pagini fără nicio 
greşeală? 

Deci, Biblia a fost scrisă imediat de către oamenii care au primit-o direct de 
la Dumnezeu. Dar tradiția a fost păstrată (cine poate să ne spună cât a stat 
păstrată, în ce format a fost păstrată, de cine şi unde?); după aceea transmisă din 
gură-n gură, de la om la om, de la o generație la alta; și, în sfârșit, a fost fixată şi 
în scris dar mult mai târziu peste mai multe generaţii. 

Care dintre ele prezintă mai multă credibilitate: Scriptura care a fost scrisă 
în aceeaşi generaţie, sau tradiția care a fost scrisă mult mai târziu peste mai 
multe generaţii?!? 

Direct. Este foarte important şi adjectivul direcr. Direct înseamnă: fără 
cotituri sau ocoluri, care asigură o legătură nemijlocită, imediat, nemijlocit, 
lipsit de intermediar. Scriptura este, deci, suflul lui Dumnezeu, este revelaţia lui 
Dumnezeu, care duce la mântuire fără cotituri sau ocoluri, care asigură o legătură 
imediată, nemijlocită și lipsită de intermediar între ea și Autorul ei. 

- Tradiția. 

Deoarece George Remete afirmă că şi tradiția este tot revelația lui 
Dumnezeu (apreciem totuși că are măcar bunul simţ să nu spună că este şi 
infailibilă), se cere să cunoaştem mai îndeaproape ce este aceea revelație. Şi 
pentru asta ascultăm definiţia revelaţiei din manualul Îndrumări misionare care 
se predă la şcolile de teologie ortodoxă. 

„Prin «Revelaţie» sau «Descoperire dumnezeiască», se înțelege acțiunea 
prin care Dumnezeu împărtăşește omului tot ceea ce este necesar pentru 
mântuirea lui. 

Din punct de vedere al conținutului, Revelația dumnezeiască cuprinde 
totalitatea evenimentelor şi adevărurilor de credință prin care Dumnezeu Și-a 
descoperit voia Sa oamenilor, ca aceştia să-şi dezvolte capacitatea spirituală, 

să-L cunoască şi să-L preamărească pe EI şi, prin aceasta, să dobândească 
desăvârşirea lor şi comuniunea cu Creatorul lor. "18 

Trebuie să ne întoarcem acum puțin tot la Biblie. George Remete ne arată, 
mai întâi, că Dumnezeu a revelat Sfânta Scriptură. ŞI, potrivit definiției revelației 
dată de către ortodoxia contemporană, Biblia conţine următoarele elemente: 
TOT ceea ce este necesar pentru mântuirea lui; TOTALITATEA evenimentelor 
și adevărurilor de credință prin care Dumnezeu Și-a descoperit voia Sa 
oamenilor; ca prin aceasta, să dobândească DESĂVÂRȘIREA LOR ȘI 
COMUNIUNEA CU CREATORUL LOR. 

Dar, dacă prin revelația Scripturii, Dumnezeu ne-a procurat deja TOT, sau 
cum spune TOTALITATEA, până la gradul DESAVÂRȘIRII OAMENILOR ȘI 
COMUNIUNEA CU CREATORUL LOR, în cazul acesta vrem să punem două 
întrebări: 

1 — Din moment ce Scriptura ne duce deja, şi în mod garantat, la desăvârșirea 
cerută de Dumnezeu, de ce ar mai fi avut nevoie Dumnezeu să ne mai dea şi a 
doua revelaţie? Desăvârşirea este un adjectiv care nu suportă grade de 
comparaţie, deci ceva mai înalt ca aceasta nu este. Atunci ce nevoie ar mai fi 
avut omul de cea de a doua revelaţie (presupusă a fi) exact de la Același Autor 
— şi care să aibă, totuși, deosebirile semnalate de el mai sus? 

2 - Iar a doua întrebare: Dumnezeu Însuşi Se confirmă ca fiind Autorul 
revelației Scripturii, prin insuflarea ei folosind verbul sacru Oe6nvevoroc 
(theopneustos), care vorbeşte despre suflul, suflarea sau respirația lui Dumnezeu. 
Unde este confirmarea lui Dumnezeu ca fiind și Autorul „revelaţiei” tradiției? A 
lăsat El undeva aceeași dovadă că ne-ar fi făcut aceeași revelaţie, adică tradiția, 
Şi din partea aceluiași Autor? Dacă este aceeași revelaţie şi de la Același Autor, 
unde putem găsi termenul grecesc Oeonvevorog (theopneustos) pentru tradiţie, 
care a fost folosit în cazul Sfintei Scripturi? 

Mai este apoi cealaltă afirmaţie, potrivit căreia tradiția este susținută ca 
autoritate obligatorie numai parțial. Întrebăm: dacă este aceeași revelație şi de 
la Același autor, de ce deosebirea aceasta izbitoare — una fiind autoritate 
obligatorie iar cealaltă numai parțială? Și dacă este parțială, cine are dreptul să 
stabilească limitele acelui parzia! astfel încât să se cunoască ce anume este de la 
Dumnezeu și ce nu este? Care parte din ea este obligatorie şi care nu este? Care 
este criteriul de selecție? Şi cine are autoritatea să stabilească acest criteriu? 

Încheiem comentarea informaţiilor lui Remete, făcând cunoscut că pe chiar 
aceeași pagină a cărții lui, din care au fost extrase citatele de mai sus, s-au făcut 
şi alte comentarii. Cu privire la acelea, am să-l citez pe preot profesor lon Buga: 
„Abia în Hristos toată rătăcirea se sfârşeşte fiindcă EI este Răspunsul pentru 
orice foame omenească de Dumnezeu....”!5 Vom da, astfel, ascultare tuturor 
cugetărilor şi învățăturilor lui Remete care sunt în concordanță cu porunca 


'% Îndrumări Misionare, lucrare elaborată de un colectiv de autori de la Institutul Teologic Universitar din Bucureşti, 
coordonator Pr. prof. dr. Dumitru Radu, Editura IBM al B.O.R., 1986, p. 33. 
'*! pr. prof. Ion Buga, prefața la Schmemann, Din apă și din duh, p. 18. 

Sfântului Irineu de a rămâne la spusele Sfinților Apostoli ai lui Hristos. Cât 
despre celelalte, care nu au temei în Sfânta Scriptură, le vom lăsa oricui doreşte 
să le asculte. În ceea ce ne priveşte, noi ne unim cu Apostolii Petru şi loan, care 
au răspuns Sinedriului cu aceste cuvinte: „/udecați voi singuri dacă este drept 
înaintea lui Dumnezeu să ascultăm mai mult de voi decât de Dumnezeu” (Fapte 
4:19). 

H) Încă o dovadă a ucigătoarei otrăvi strecurată în Biserica Ortodoxă prin 
intermediul tradiției moştenită de la păgâni ne este dată de Mitropolitul Teofan 
şi de Sfântul lustin Popovici. 

Îl ascultăm, prima dată, pe ÎPS Teofan: „Introducerea unor elemente de jos, 
aparținând închipuirii omeneşti, plasează cugetarea teologică într-o zonă 
periculoasă cu consecințe nefaste pentru viața bisericii și a lumii. Curăţirea 
minţii de înțelepciunea acestui veac, şi umplerea ei cu cuvinte învăţate de la 
Duhul Sfânt, cum spune Sf. Apostol Pavel așază teologul în masca mărturisirii 
adevărate. Niciodată proorocia nu s-a făcut din voia omului, spune Sf. Apostol 
Petru, ci oamenii cinstiți ai lui Dumnezeu au grăit purtați fiind de Duhul 
Sfint, 182 

lată ce ne spune acum și părintele Iustin Popovici, ucenicul lui Nicolae 
Velimirovici: , Viaţa în unicul, adevăratul Dumnezeu şi Domn lisus Hristos este 
cu adevărat singura noastră viață adevărată, fiindcă ea este cu totul veşnică şi 
în mod absolut mai puternică decât moartea. Poate o viaţă care este infestată 
de microbul morţii şi care sfârşeşte în moarte să fie numită cu adevărat viață? 
Aşa precum mierea nu este miere atunci când este amestecată cu otravă, care 
treptat transformă mierea în otravă, la fel şi o viață care sfârşeşte în moarte nu 
este viață... 

Omul nu poate reprezenta criteriul suprem, întrucât valoarea sa este mult 
inferioară celei a Dumnezeu-Omului Hristos Însuși... Istoria nu cunoaşte un 
Dumnezeu mai mare decât Hristos și niciun om mai mare decât El. Dumnezeu- 
omul [Hristos a revelat în Sine, atât simultan, cât şi complet, pe Dumnezeu şi 
omul. De aceea nu există Dumnezeu fără Dumnezeu-omul Hristos, și nu există 
nici om fără EL... 

Doar Evanghelia lui Hristos cunoaște pe deplin taina şi problema păcatului 
şi tot ceea ce se ascunde în el. "15% 

Omul este foarte inventiv, mai ales când vine vorba despre a-L „ajuta” pe 
Dumnezeu să-Și ducă lucrarea de mântuire până la capăt. ŞI, părându-i-se lui că 
e nevoie, a adus o sumedenie de explicații asupra unor adevăruri din Biblie, dar 
pe care Dumnezeu a găsit cu cale că e bine să le ţină tăinuite. Însă un mare sfânt 
al secolului trecut care este socotit ca noul Hrisostom al Bisericii, episcopul 


"2 Mitropolitul Teofan, https://www.youtube.com/watch?v=_ee2QEXZMVA, accesat 8/2019. 
15 Părintele Iustin Popovici, Credinţa ortodoxă și Viaţa în Hristos, format electronic, pp. 17, 36 şi 90. 

Nicolae Velimirovici, întreabă retoric, „Ce rost are să cercetezi când Dumnezeu 
păstrează tăcerea şi nu dezvăluie? "15% 

Continuăm cu încă două informaţii de ordin istoric, prima dintre ele dintr-o 
lucrare a academicianului Romulus Vulcănescu: 

„Românii au fost precreştini, pentru că S-au născut ca popor cu 0 
mentalitate creştină înainte chiar de recunoașterea istorică a creștinismului în 
lumea mediteraniană... Implicit, s-a dedus că această mitologie creştină arhaică 
daco-romană, reflectă un creștinism primitiv, dublat mai apoi de un creştinism 
bogomilic.!%5 În spiritul acestei direcţii de cercetare şi concepții ideologice s-a 
cules folclorul mitic religios socotit precreștin, apoi ortodox, și s-au alcătuit 
antologii, mitografii şi chiar mitologii cu iz patriarhal creştin, aşa cum se va 
putea constata din capitolul consacrat istoriografiei mitologiei române. Acesta 
este cazul lucrărilor lui Simion Florea Marian, Tudor Pamfile, Ovidiu 
Papadima, Aurel Cosma, Th. Fecioru, Marcel Olinescu și altora. "1% 

Sărbătorile din biserica ortodoxă sunt rezultatul adaptării la tradițiile 
necreştine: „La obârșia fiecăreia din sărbătorile din creștinism, Stă o 
sărbătoare din legea veche, din Vechiul T., iar uneori coincide și cu una a 
antichităţii romane, creştinismul adaptând cu multă chibzuinţă unele vechi 
tradiții necreştine în propriile sale realităţi şi cerințe spirituale. "15 

Precizarea aceasta ne ajută să înțelegem foarte mult de unde provin, în 
tradiția ortodoxă, informațiile care nu se potrivesc cu Scriptura. Aflăm de aici că 
e vorba despre antichități romane — deci păgâne, şi unele vechi tradiții 
necreștine. M-aş mira cum ar putea să definească creștinismul ei, ortodoxia 
aceasta care a adaptat tradiții necreștine. Să-i spună... cumva... creştinism 
necreştin? Sau altfel cum? 

lată, aşadar, marile moştenirii pline de „reputaţie” ale tradiţiei ortodoxe 
contemporane! Şi să nu trecem cu vederea faptul că acestea nu sunt niscaiva 
născociri sau păreri ale unor oameni oarecare, ci aici avem de-a face cu cercetări 
istorice foarte minuţioase, făcute, printre alţii şi de către academicianul Romulus 
Vulcănescu. Așa s-a ajuns la acest creștinism primitiv, dublat mai apoi de un 
creștinism bogomilic, şi, în final, la folclorul mitic religios socotit precreştin, 
apoi ortodox. 


1 Episcop Nicolae Velimirovici, Credinţa poporului lui Dumnezeu, format electronic, p. 28. 

'*5 Bogomilismul este o doctrină a unei secte dualiste apărută în sec. X în Bulgaria şi răspândită în ţările balcanice și în 
Rusia, care contesta Sfânta Treime, existența umană a lui Hristos, respingea riturile ortodoxe, botezul şi nu accepta 
autoritatea bisericii. 

15 Romulus Vulcănescu, Mitologie Română, Editura Academiei Republicii Socialiste România, Bucureşti, 1987, p. 5. 
157 Anagnost, Sărbători domneşti, în România Liberă, Lumea Creștină, 14 nov. 1992. 

6. Cum s-a născut Sfânta Tradiție Ortodoxă 


Este prea puţin cunoscut istoricul tradiției. Cine cunoaşte motivele care au 
determinat naşterea ei, cât şi felul cum a luat ea ființă? 

În urma analizelor detaliate făcute mai sus, referitor la informaţiile lui 
George Remete în legătură cu tradiția, putem să tragem o concluzie foarte 
documentată şi liniștitoare pentru sufletele noastre. Dacă, deci, tradiţia despre 
care ne-a vorbit George Remete nu are, literalmente, nici cap, nici coadă şi nici 
atât un mijloc de unde s-o apuci, istoria ortodoxiei originare lămureșşte, în 
schimb, lucrurile cum nici nu s-ar putea mai bine. Acestea sunt documente 
istorice autentic ortodoxe şi care ne vin de la Părinții Bisericii dintre care, unii, 
au fost chiar contemporani cu Apostolii. Aici nu mai avem de-a face cu tot felul 
de incertitudini, cum a fost cazul cu tradiţia de mai sus. Aici ne vorbesc Părinţii 
Apostolici ai Bisericii, împreună cu ceilalți Părinţi ai Bisericii şi multe alte 
autorități. Dar cine le mai dă astăzi vreo atenție? 

Ei bine, tocmai necunoaşterea aceasta este una din cauzele principale care 
au condus la compromitea ortodoxiei. Și un alt element care a dus la abaterea 
ortodoxiei de la origini se datorează faptului că nu s-a ținut cont de textul de la 
Matei 28:20. Mântuitorul Însuși poruncește acolo să se vestească numai cele ce, 
spune EI, „v-am poruncit Eu”. Dacă s-ar fi respectat porunca Lui, n-ar mai fi 
pătruns în creştinism nici unul dintre obiceiurile şi riturile păgânilor. 

Luând acum cunoștință de adevărurile acestea care urmează şi punându-le 
alături cu felul cum este înţeleasă şi aplicată în zilele noastre, putem să facem 
diferenţa între ceea ce era ea menită să fie tradiția şi ceea ce a ajuns să fie în 
zilele noastre. Pot să declar cu toată emfaza că aceia care au adaptat unele tradiții 
necreștine habar nu au avut ei de ceea ce este cu adevărat tradiția. Și o să vă 
convingeți singuri, tot mai mult, de adevărul acestei declarații, pe măsură ce ne 
adâncim în citirea informaţiilor care urmează în continuare. 

Ne-am propus, astfel, să răsfoim filele istoriei tradiţiei, urmărind condiţiile 
care au dus la nevoia nașterii ei în creştinism, cât şi rolul care i-a fost atribuit, la 
început. După ce vom înţelege nevoile care au dus la nașterea ei, felul cum a luat 
fiinţă şi, mai ales, scopul pentru care a luat ea ființă, ne va fi mult mai uşor să 
observăm procesul degenerării ei în tradiție populară, cum se vede azi în 
ortodoxie. Deoarece Tradiţia autentic ortodoxă nu se depărta cu nimic de 
Scriptură ci, dimpotrivă, veghea şi ajuta tocmai la rămânerea în Scriptură, Satana 
s-a folosit de oameni cărora nu le plăceau Scriptura. Şi nu le plăceau Scriptura 
deoarece aceasta dă la iveală păcatul din viața omului. Acești misionari ai 
Satanei au început, încet, să lucreze la îndepărtarea de Scriptură, până când s-a 
ajuns la punctul în care suntem azi. 

Ne vom folosi de câteva surse autorizate, începând cu Dicţionarul de 
Teologie Patristică alcătuit de pr. Anthony MeGuckin, al cărui referent științific 
este prof. univ. dr. Ștefan Munteanu. lată, aşadar, cum stau lucrurile cu tradiția 
în secolul II, imediat după plecarea Apostolilor la cele veşnice: 

„Atât termenul latin (traditio), cât şi corespondentul său grecesc 
(paradosis) au dobândit, odată cu Noul Testament, o semnificaţie tehnică 
(conform semnificativei prezente a cuvântului paradosis la 1 Cor. 11:23), ce se 
referă la tradiţie ca miez al experienţei evanghelice comunicate de lisus 
apostolilor și, prin intermediul acestora, lumii creştine. 

În secolul al II-lea, tradiţia a fost ridicată de Irineu la rang de proteguitor 
suprem împotriva inovaţiilor gnostice, într-o perioadă când definiţia 
creştinismului era pusă public în discuţie de nenumărate curente. În Adversus 
haereis, Irineu a popularizat modelul tradiției ca forță păstrătoare (nu neapărat 
conservatoare) care păzeşte transmiterea mesajului izbăvirii potrivit unei ordini 
(faxis) ce coboară de la lisus, prin apostoli, la vechii învățători episcopali din 
rândul cărora făcea parte şi el, care mențineau succesiunea apostolică a 
keryemei. 

Tradiţia, după Irineu este în primul rând forța vitală a 
EVANGHELISMULUI AUTENTIC şi abia în al doilea rând un mecanism 
conservator prin care Biserica filtrează, din generaţie în generaţie, ceea ce este 
resimțit ca dăunător identității sale sau neautentic (adică ceea ce s-ar putea 
numi «tradiţia» ei integrală) ” — sublinierile îmi aparțin, n.a.158 

Mărturia aceasta istorică este de o foarte mare însemnătate, cu privire la 
definirea (poate) cea mai exactă a ceea ce este în esența ei tradiția ortodoxă 
originară - și care, pe drept cuvânt, este numită şi considerată Sfânta Tradiţie 
Ortodoxă. Însemnătatea aceasta mare a ei este dată atât de prestigiul autorului, 
Irineu, prin relația lui cu ucenicul Sfântului loan Evanghelistul (o să vorbim de 
el imediat), cât şi de faptul că vorbim chiar despre naşterea ei, a tradiției. Acestea 
sunt condițiile în care s-a născut, acesta este scopul ei intrinsec, acestea sunt 
limitele în care operează ea. lar baza cultului ortodox, Sfânta Scriptură, 
poruncește la Deuteronom 19:14 să nu muţi hotarul pe care l-au aşezat strămoșii 
moşiei tale. La fel şi la Proverbe 22:8, unde ni se poruncește exact acelaşi lucru, 
„să nu muţi hotarul cel vechi pe care l-au așezat părinţii tăi.” Tot acesta este 
motivul pentru care şi teologii ortodocși contemporani cu teamă de Dumnezeu 
ne roagă stăruitor să reconsiderăm originile, să înțelegem sensul originar al 
existenţei, cu deosebire cel religios!%?. 

Urmează acum să analizăm mai pe larg ideile conținute în acest paragraf. 
Dar, înainte de aceasta, trebuie să spunem câteva cuvinte despre Sf. Irineu, care 
ne vorbeşte aici despre naşterea tradiției ortodoxe cea adevărată, cât şi liniile ei 
directoare, așa cum le-a învăţat el de la Sf. Policarp. 


1% Pr. Anthony MeGuckin, Dicţionar de Teologie Patristică, Referent ştiinţific prof. univ. dr. Ştefan Munteanu, Editura 
Doxologia, lași, 2014, pp. 502-503. 

1% Preotul Alexander Schmemann, Din apă şi din duh, tradusă în limba română de preot profesor lon Buga, București, 
Symbol, 1992. În Prologul traducătorului, lon Buga îl prezintă pe autorul cărţii, Alexander Schmemann, prin aceste 
cuvinte: „Având o mare putere de sinteză istorico-patristică şi preocupat de liturgică în mod fundamental, el reuşeşte să 
consemneze în domeniul liturgicii, așa cum a reuşit Lossky în cel dogmatic, duhul cel mai autentic, mai pur şi mai viu 
al Ortodoxiei... Soluţia ortodoxă atât de minunat conturată de Schmemann în cele două lucrări de teologie liturgică, Din 
apă şi din duh, iar cealaltă Euharistia, va rămâne un fericit reper în drumul de azi şi de mâine al mărturisirii ortodoxe...” 

Din scrisoarea pe care o trimite vechiului său coleg Florinus (din aceasta un 
fragment important s-a păstrat la Eusebiu), reiese că Sf. Irineu şi-a petrecut o 
parte din copilărie la Smirna, pe lângă Sf. Policarp, din ale cărui învățături și 
fapte se împărtășea. Nu se cunoaște precis data nașterii lui - între 115-140. A 
fost ucenicul Sf. Policarp, care a fost ucenic al Sfântului loan Evanghelistul, şi 
episcopul Bisericii din Smirna. Asta face din Sf. Irineu unul din cei mai mari şi 
mai cu prestigiu Părinți apostolici. Sf. Irineu a învăţat de la Policarp dragostea 
pentru Cuvântul lui Dumnezeu, cât şi pentru Sfânta Tradiţie, dobândind, în 
acelaşi timp, o râvnă însuflețită împotriva ereziilor. lar aceasta ne duce până 
acolo încât să-l putem supranumi pe Sf. Irineu părintele Sfintei Tradiţii 
Ortodoxe. 

Ne vom opri acum asupra câtorva idei ale acestui citat, care ne vor servi la 
înţelegerea sensului originar al tradiţiei. lar aceste lămuriri ne vor ajuta apoi să 
vedem cât de departe s-a abătut ortodoxia zilelor de azi de la împlinirea nevoii 
care a dus la nașterea ei, a tradiției. 


e ...miez al experienței evanghelice comunicate de lisus 
apostolilor şi, prin intermediul acestora, lumii creştine. 


Aici este vorba, prima dată şi mai înainte de orice, despre lisus, ca sursă a 
tradiţiei!” — deci nici vorbă despre o sumedenie de oameni din toată lumea şi 
toate timpurile. Ni se arată apoi că EI a transmis-o apostolilor şi apostolii au 
transmis-o lumii creștine. Ar trebui, prin urmare, să ni se arate că riturile, 
ritualurile şi obiceiurile tradiției practicate azi la botez și la înmormântări, sunt 
învăţăturile lui lisus şi că ne vin de la Apostoli. Are cineva astfel de dovezi? 

Cât privește conţinutul, ei ni se arată la modul foarte concret că miezul 
tradiției este o experiență evanghelică. Aşadar, dacă, și pentru că, se vorbeşte 
despre o experiență evanghelică este obligatoriu să înțelegem că tradiţia are un 
conținut evanghelic. Chiar şi contemporani de-ai noștri ca lon Bria sunt de acord 
în scris că o tradiție care este contrară Sfintelor Scripturi nu este o tradiţie 
ortodoxă.” Sau, cum spune Sfântul Popovici, „Sfânta Tradiţie este 
Evanghelia Domnului Hristos și Domnul Hristos Însuși, pe Care Duhul Sfânt Îl 
face să ia chip în fiecare suflet credincios, ca și în întreaga Biserică. "1? 

Poate, deci, tradiția de azi să ne arate că riturile, ritualurile şi obiceiurile ei 
sunt din Evanghelia lui Hristos, propovăduită de Apostoli? 

În concluzie, Tradiţia autentic ortodoxă a apărut începând cu secolul II, când 
deja se încheiase scrierea Noului Testament. Deci aceasta nu are nimic de-a face 
cu tradiția despre care spunea profesorul Remete că ar fi fost revelată, dar nimeni 


1% Despre presupunerea tradiţiei populare, potrivit căreia tradiţia ar fi cuvintele nescrise ale lui Iisus, am vorbit pe larg 
în subcapitolul ,, Mărturia Scripturii lui Dumnezeu despre ea însăşi”, din capitolul următor, Biblia. 

11 Preot prof. dr. lon Bria, Studii teologice, nr. 5-6/1970, pp. 398-400. 

1% Textul originar al lui Iustin Popovici sună astfel: “The holy Tradition is the Gospel of the Lord Christ, and the Lord 
Christ Himself, Whom the Holy Spirit instills in each and every believing soul, in the entire Church”, http://full-of-grace- 
and-truth.blogspot.com/2010/04/quotes-from-st-justin-popovich-on.html, accesat în octombrie 2013. 

nu ştie când a fost revelată, cui a fost revelată, unde a fost revelată ş.a.m.d. Însă, 
despre Tradiţia cea cu adevărat ortodoxă avem toate datele istorice. Ni se arată 
că a apărut DUPĂ ce a fost scrisă Sfânta Scriptură!” și, astfel, Tradiţia cea cu 
adevărat ortodoxă nu este nimic altceva decât o referință la Evanghelie, este 


însuşi miezul experienţei evanghelice. 


e in secolul al II-lea, tradiţia a fost ridicată de Irineu la rang 
de proteguitor suprem împotriva inovaţiilor gnostice, într- 
o perioadă când definiția creştinismului era pusă public în 
discuție de nenumărate curente. 


Să stabilim, mai întâi, ce se înţelege prin proteguitor. Potrivit DEX-ului 
proteguitor are sensul de apărător, ocrotitor, protector, sprijin, sprijinitor, 
susținător. 

Observația aceasta este deosebit de importantă şi demnă de toată luarea 
aminte. Aici nu este vorba că tradiția ar fi cuvintele orale ale lui lisus, ca o 
întregire a adevărului Evangheliei scrise sau orice alt fel de adăugire. Irineu 
vorbeşte aici despre ea numai ca proteguitor, nu întregitor. lar dacă este să 
vorbim despre obiceiurile omenești din tradiţie, întrebăm: ar avea nevoie 
Cuvântul Creatorului de întregirea adusă de biata creatură a Sa? Nu ne-a spus 
EI, la 2 Timotei 3:16, că Scriptura Lui face pe om desăvârşit? Are nevoie 
desăvârşirea lucrată de Dumnezeu de „întregire” din partea omului?! 

Și încă un detaliu, tot atât de important, priveşte aceea că elementele prin 
care este proteguit Adevărul lui Dumnezeu sunt luate tot din Adevărul lui 
Dumnezeu. Da, sunt tradiție proteguitoare a Adevărului lui Dumnezeu, dar, 
atenţie: ele sunt miez al experienței EVANGHELICE - nu al gândirii omenești — 
nici atât de provenienţă păgână; şi sunt comunicate de Iisus,” nu de oameni 
anonimi din toată lumea, din toate națiunile şi din toate vremurile; şi sunt 
comunicate Apostolilor, deci trebuie să vină de la ei. lar pentru că vin de la ei, 
trebuie să fie aceleaşi adevăruri cu cele spuse tot de ei şi în Evanghelie. 

Notăm, mai departe, că pericolele de care era chemată tradiția să apere 
creştinismul veneau din partea inovaţiilor gnostice și alte curente publice ale 
vremii, care o asaltau din afară, cum ar fi: curentul filozofic-religios, care căuta 
să îmbine teologia creştină cu filosofia elenistică târzie și cu unele religii 
orientale, susținând posibilitatea unei cunoaşteri mistice; curentul filozofic- 
religios al vremii, care îmbina teologia creștină cu filozofia idealistă greacă și 
care susținea că toţi oamenii au apărut ca o emanaţie a divinității... Din câte se 


1% Unii critici vor obiecta că nu-i adevărat ce spun aici, deoarece Scriptura a fost canonizată mai târziu. E adevărat că 
încheierea canonizării a fost făcută mai târziu, dar să nu uităm că deja pe la anii 60 circulau epistole pe care Pavel încuraja 
bisericile să le citească — vezi Coloseni 4:16 şi 1 Tesaloniceni 5:27 — ce să mai zicem despre Vechiul Testament care era 
deja scris. 

1% Jar ca dovadă că sunt de la Iisus trebuie comparat cu acelea lăsate scris de lisus — vezi loan 20:31. 

poate constata, erau tot felul de învățături şi influenţe din partea lumii şi a lui 
Satan. 

lată, în concluzie, ce a dus la nevoia nașterii tradiției, alcătuite din elemente 
ale miezului Evangheliei (să nu uităm niciodată că tradiția este, în esenţa ei miez 
evanghelic), prin care să se poată duce lupta împotriva curentelor străine. Și 
aceasta era ținta urmărită prin tradiţie, aceasta a fost necesitatea care a determinat 
apelarea la tradiţie PENTRU PRIMA OARĂ în sânul creştinătăţii. 

Cu aceste informaţii proaspete în minte, ne întoarcem acum pentru puţin la 
rolul pe care-l joacă tradiţia în ortodoxia zilelor noastre. Unde s-a ajuns azi? 
Citim în documentul listat (la bibliografie) despre tradiţie ca fiind „....sora 
documentelor, din care au făcut izvor de credință de valoare și cu autoritate 
egală cu a documentelor scrise (a se acorda atenţie asupra faptului că de-aici 
lipseşte totalmente miezul evanghelic — n.a.)... Și aşa au construit acel cod de 
învățături care se va numi Dogmatica şi care va fi peste veacuri și pentru 
eternitate constituția precisă, obligatorie și aspră a Ortodoxiei... "195 

Tradiţia, care fusese concepută ca un fel de păstrător, un fel de apărătoare a 
Cuvântului revelat de Dumnezeu din cer, a dispărut. În loc să rămână ceea ce a 
fost de la început, adică învățăturile lui lisus comunicate apostolilor, tradiția 
zilelor noastre a ajuns un izvor de învățături, ritualuri şi obiceiuri păgâne. 
Acestea nu numai că nu mai au nici urmă de miez evanghelic, ci, pe deasupra, 
chiar sfidează Evanghelia. Tradiţia de azi nu mai are nimic din miezul evanghelic 
în ea pentru că, de fapt, nici de Evanghelie nu mai are nevoie. Ea şi-a ajuns ei 
însăși constituție obligatorie a Ortodoxiei. Cine ar mai putea caracteriza tradiția 
de azi cu măcar un singur atribut al celei originare? 

Continuând comentarea citatului de mai sus, un alt atribut al tradiției 
originare pe care-l evidenţiem acum, este descris aici astfel: 


e /rineu a popularizat modelul tradiţiei ca forță păstrătoare 
(nu neapărat conservatoare), care păzeşte transmiterea 
mesajului izbăvirii potrivit unei ordini (taxis) ce coboară 
de la lisus, prin apostoli... 


Rolul tradiţiei, indicat aici de Sfântul Irineu, este acela de forță păstrătoare 
care păzeşte transmiterea mesajului coborâtor de la Iisus, prin Apostoli. Avem 
aici următoarele elemente: 

1). Mai întâi facem observaţia că Irineu defineşte tradiția ca forță care 
păstrează și care păzeşte. Nu ea este mesajul. Tradiţia păgână îndrăzneşte să se 
socotească izvor de învățături care asigură eternitatea omului, în timp ce 
adevărata tradiţie pe care o avem prin Sfântul Irineu nu emite învățături, ci doar 
le apără pe cele ale lui Dumnezeu. Ea doar păstrează şi păzeşte mesajul 


1% Antonie Plămădeală, Ortodoxie și ecumenism, în Telegraful Român nr. 11-12, Sibiu, 1984, pp. 1-2. 

(izbăvirii) şi nu are nici un amestec în conţinutul mesajului, ci doar are grija lui. 
Şi este cât se poate de normal să fie așa, deoarece Evanghelia este revelația 
divină a lui Dumnezeu din cer, nu a lui, a omului. 

2). Ni se arată apoi, tot aici, că păzirea şi păstrarea mesajului acestuia al 
izbăvirii este ceva pe care tradiţia de la origine nu o face, după constituția 
precisă, obligatorie și aspră a Ortodoxiei de azi. Ci, aşa cum stabilește Sfântul 
Irineu, tradiția se supune unei ordini (taxis) care, atenţie, mare atenție, coboară. 
Da, tradiția trebuie să urmeze o ordine pe care o primeşte de undeva de sus (căci 
numai de sus se coboară), din cer. Și pentru ca nu cumva să se creadă că ar fi 
vorba despre îngeri, Sfântul Irineu specifică aici că este vorba despre lisus, că 
adică este o ordine inițiată și impusă de lisus — nu de constituția precisă, 
obligatorie şi aspră a Ortodoxiei. 


e Tradiția, după Irineu, este în primul rând forța vitală a 
evanghelismului autentic... 


Înţelegem noi ce este cu adevărat menită să fie tradiţia, în primul rând? Rolul 
tradiției este să fie forța vitală a evanghelismului autentic. 

Evanghelism înseamnă caracter evanghelic, doctrinele bisericii 
evanghelice. Să luăm aminte, nu este vorba aici despre doctrinele bisericii 
ortodoxe, catolice, protestante sau de oricare altă biserică autonumită. 
Observaţia aceasta este foarte importantă, deoarece, aşa cum am arătat și cum 
deja se cunoaște, sper, la vremea aceea, imediat după plecarea Apostolilor la cele 
veşnice, nu era decât Biserica înființată de lisus Hristos — Biserica-Scripturii. Nu 
erau culte și denominaţiuni — nici vorbă despre ortodocşi. Pe atunci, pe vremea 
lui Irineu erau numai creștinii care urmau credința Apostolilor, ereticii care 
urmăreau să o compromită, ateii şi păgânii. Atât. 

Deci, tradiția nu era numai forța evanghelismului, ci al evanghelismului 
autentic. lar autentic înseamnă adevărat, curat, nefalsificat, originar, veritabil. 
Este Tradiţie creştină pentru că vine de la Hristos. Dar tradiția de azi vine de la 
păgâni, de la oameni. Ce tangenţă poate avea aceasta cu creştinismul? 

Este aceasta ce se vede azi în tradiţia ortodoxă contemporană? Cum ar putea 
să mai fie aşa, din moment ce, așa cum ne arăta mai sus Romulus Vulcănescu, 
creștinismul a adaptat tradiții necreştine? Se poate spune despre practicile de 
cult, care se oficiază în Biserica ortodoxă contemporană, că sunt Evanghelia 
adevărată, Evanghelia curată, Evanghelia nefalsificată, Evanghelia originară, 
Evanghelia veritabilă -— cu alte cuvinte Evanghelia Bisericii primare, 
supranumită de Kalistos Ware Biserica-Scripturii? 

Prezentăm, în continuare, un alt document: 

„La sfârşitul epocii apostolice şi imediat după aceea, în care prețuirea Sfintei 
Scripturi era așa de ridicată, nu se crease încă un mediu intelectual, care să simtă 
și nevoia de opere scrise, altele decât Biblia. Creștinii sunt încă oameni simpli și 

nu simt nevoia stringentă de a crea opere literare profane. Literatura creștină 
imediat postnou-testamentară (...) este oarecum element de legătură între scrierile 
Noului Testament şi acela al apologeţilor care încep să teologhisească mai 
consisteni. 

Operele Părinților Apostolici (scriitori creștini de după Apostoli) sunt prima 
expresie scrisă a Sfintei Tradiţii. Duhul vieții Mântuitorului și al Sfinților Apostoli 
era cultivat cu sfințenie de Biserică. Sfânta Scriptură cuprindea fidel și pe larg 
acest duh, iar de aici el trecuse în viaţa noilor convertiți, care-l frământau în toate 
sensurile spre a și-l însuşi. Părinţii Apostolici țin cu străşnicie la puritatea duhului 
hristic și apostolic al vieţii creștine. S-ar putea spune că majoritatea operelor 
Părinților Apostolici sau o largă parte din cuprinsul fiecăreia din aceste opere, 
tratează această problemă sau dă alarma în această direcţie. Puritatea duhului 
hristic şi apostolic al Tradiţiei e tratată prin referirea continuă la faptele din 
Sfânta Scriptură, prin citarea copioasă de texte biblice și prin sublinierea 
importanței deosebite a anumitor cuvinte ori formule ale Domnului, ale 
Apostolilor sau ale altor personaje de nivel. E cazul cu opera lui Papias 
«Explicarea cuvintelor Domnului». "19 

Să-l ascultăm acum pe Sfântul Irineu, vorbind despre care este adevărata 
sursă a Sfintei Tradiţii ortodoxe, ce conține și ce relaţie are ea cu Sfânta 
Scriptură şi cu Apostolii: 

„Izvorul şi norma de credință sunt redate de Predania învățăturii continuă 
în Biserici venind de la sfinții Apostoli... Biserica a primit predica 
(propovăduirea) și credința Apostolilor, pe care le păzeşte cu grijă (sau, spunem 
noi, în contextul ortodoxiei contemporane, ar trebui să le păzească cu grijă - n.a.). 
Ea se întinde în toată lumea în care sălășluiește ca într-o singură casă. Ea se 
încrede în Apostoli, predică, învață şi transmite credința în deplin acord, ca și 
cum ar avea un singur suflet, aceeași inimă şi o singură gură... 

Fiind una şi aceeași credință, nici cel ce va putea spune mult despre ea n-o 
va mări, nici cel ce va vorbi puţin, n-o va micşora. "1 

Aici este problema tradiției populare. Dacă ea ar fi parte din ceea ce numește 
Sfântul Irineu ca aceeași credință, nu s-ar fi ajuns la ceea ce este azi în ortodoxie, 
la multe și nesfârșite adăugiri. 


7. Tot despre Sfânta Tradiție Ortodoxă 


Sensul vechi al cuvântului tradiție este foarte bine redat de Sf. Atanasie cel 
Mare, atunci când se referă la „predania (învățătura) şi credinţa, pe care, de la 
începuturile Bisericii, a dat-o Domnul, au vestit-o apostolii și au păstrat-o 
părinţii. "198 


1% pr. prof. L. G. Coman, Patrologie, vol. 1, 65-69, București, 1984. 
1% Sf. Irineu, Contra ereziilor (Adversus haereses), |, 10, 2. 
1% Epistola către Serapion, |, 28. 

Tradiţia autentic ortodoxă nu este produsul Bisericii, ci este răspunsul 
Bisericii la Cuvântul lui Dumnezeu, aşa cum spune C. Voicu: 

„Tradiţia Bisericii patristice s-a format în primul rând din interpretarea 
Sfintei Scripturi, fiind un răspuns al Bisericii la Cuvântul lui Dumnezeu... "9. 

Dacă tradiția este doar un răspuns al Bisericii la Cuvântul lui Dumnezeu, 
cum se poate această tradiție să fie considerată mai mare decât Scriptura, care 
este mama ei, cea care i-a dat ființă? Și dacă tradiția cea cu adevărat ortodoxă 
este doar un răspuns al Bisericii la Cuvântul lui Dumnezeu, unde se vede în 
Cuvântul lui Dumnezeu măcar un singur obicei păgân care se practică la toate 
ceremoniile de înmormântare? 

Sfântul lustin Velimirovici vorbeşte într-una din cărțile Sfinţiei Sale despre 
o credință a sufletelor meditative şi rugătoare, care au ajuns la concluziile 
următoare: 

„Oamenii care gândesc îşi dau seama de limitările rațiunii umane în faţa 
noilor şi tot mai înalților munţi de taine ce apar unul după altul... La ce se pot 
ei aștepta de la oameni? Și ce pot fiii oamenilor, care urmează aceeaşi cale cu 
ei, să le spună despre divinele taine imperceptibile, invizibile, intangibile din 
nenumăraţii munţi de taine ale naturii? "2% 

Următorul punct de vedere, referitor la ceea ce este cu adevărat tradiția 
ortodoxă, l-am cules din revista Orrodoxia: 

„Scriptura cuprinde tot adevărul mântuitor (Tit 1-1); sfinţii părinţi o 
tâlcuiesc, aplicând-o la viaţă. Tradiţia e relativă... 

Tradiția nu poate fi numită «Cuvântul lui Dumnezeu». Numai Sfintele 
Scripturi sunt denumite «Cuvântul lui Dumnezeu»... 

Sunt tradiţii şi tradiții. Noi avem în vedere pe cele de origine dumnezeiască 
și apostolică; acestea se bucură în Biserica Ortodoxă, în principiu, de același 
respect ca şi Cuvântul scris... 

Adevărata Tradiţie nu poate contrazice Sfânta Scriptură, dar nu există 
adevărată Tradiţie apostolică, care să nu-și aibă germenele în Sfânta 
Scriptură... 

Niciun document al Tradiţiei nu este egal cu Scriptura, primită prin 
Inspirație și pusă deasupra celorlalte părți ale Tradiţiei prin întocmirea 
canonului de către Biserică... 

Tertulian, în cartea Despre proscrierea ereticilor, scrie: «Este limpede că, 
orice învățătură care este în armonie cu aceea a Bisericilor mame și izvoare ale 
credinţei, trebuie socotită ca adevărată întrucât ea cuprinde în mod vădit ceea 
ce Bisericile au primit de la apostoli, apostolii de la IHristos, Hristos de la 
Dumnezeu... Suntem în comuniune cu Bisericile apostolice pentru că învățătura 
noastră nu se deosebește întru nimic de a lor: Aceasta este dovada adevărului...» 


1% Arhid. Prof. dr. C. Voicu, Mitropolia Ardealului, 1985, nr. 7-8, art. Concepţia patristică despre tradiţia biblică, p. 
409. 

2% Episcopul Nicolae Velimirovici, Credinţa poporului lui Dumnezeu, Crezul, Editura Sophia, Bucureşti 2001, format 
electronic, p. 25. 

Criteriul pentru judecarea Sfintei Tradiţii este acordul ei deplin cu Sfintele 
Scripturi. 20! 

Cu oricine ai sta de vorbă azi, cu preot sau mirean, nu auzi decât despre 
tradiție. Dar poate ortodoxia zilelor noastre să spună că ritualurile practicate în 
sânul ei sunt tradiţia de origine dumnezeiască și apostolică? Numai atunci le-am 
putea socoti de origine apostolică, dacă le-am găsi menţionate în scrierile 
apostolilor pe paginile Scripturii lui Dumnezeu. 

Notăm, apoi, că adevărata Tradiţie nu poate contrazice Sfânta Scriptură. 
Aceasta înseamnă, din start, că orice tradiţie care contrazice Sfânta Scriptură nu 
face parte din adevărata tradiţie ortodoxă. 

Avem aici o mărturie cât se poate de clară: niciun document al Tradiţiei nu 
este egal cu Scriptura. Ce are de spus aici ortodoxia contemporană, care nu 
numai că ridică tradiția omului (şi, din păcate, a omului păgân) la acelaşi nivel 
cu Scriptura, dar, vai!, o socotește şi superioară Scripturii? Este aceasta 
ortodoxie? 

Ortodoxia contemporană consideră că dacă Dumnezeu S-a folosit de om (de 
Sinoade) pentru canonizarea Sfintei Scripturi, omul se poate considera superior 
Scripturii lui Dumnezeu. Aceasta este ca şi cum ai încerca să spui că dacă 
acționezi întrerupătorul din perete şi faci astfel legătura între uzina de curent şi 
bec, tu eşti cel care produci lumina! ÎPS Irineu Pop Bistriţeanul este de perfect 
acord cu noi, în următoarea cugetare: 

„A-L urma pe Mântuitorul înseamnă a avea parte de mântuire, tot așa cum 
urmând lumina înseamnă a avea parte de lumină. Când în lumină se află 
oameni, nu ei sunt cei care răspândesc lumina şi o fac să strălucească, ci ei sunt 
iluminați și făcuţi strălucitori de către ea. Departe de a-i aduce luminii ceva, ei 
beneficiază de lumină și sunt luminaţi de ea. "2? 

Vorbind tot despre pretenţia ortodoxiei contemporane, potrivit căreia 
tradiția omului este superioară Sfintei Scripturi, iată ce ne spune profesorul de 
teologie Nicolae Chiţescu: 

„Sfânta Scriptură are superioritatea de a fi «autentificată» de Biserică 
ÎNAINTEA părților constitutive ale Sfintei Tradiţii. 2% 


e Declaraţii răscolitoare la adresa Ortodoxiei 


„Omul nu poate reprezenta criteriul suprem, întrucât valoarea sa este mult 
inferioară celei a Dumnezeu-omului Hristos Însuși. Dumnezeu-omul Hristos 
reprezintă criteriul cel mai înalt a tot ceea ce este divin sau uman, atât în această 
lume, cât şi în cealaltă, doar pentru faptul că El reprezintă ființa cea mai 
valoroasă și mai sfântă dintre toate. Istoria nu cunoaşte un Dumnezeu mai mare 
decât Hristos şi nici un om mai mare decât El. Dumnezeu-omul Hristos a revelat 


%! Prof. N. Chiţescu, Ortodoxia, dec. 1963, art. Scriptură, Tradiţie și tradiții, pp. 382, 384, 394, 403, 404 şi 405. 
2 p S. Irineu Pop Bistriţeanul, Sfântul Irineu de Lyon, Polemist și Teolog, Editura Cartimpex, Cluj, 1998, p. 85. 
2% Prof. N. Chiţescu, Ortodoxia, dec. 1963, p. 393. 

în Sine, atât simultan, cât și complet, pe Dumnezeu şi omul. De aceea nu există 
Dumnezeu fără Dumnezeu-omul Hristos și nu există nici om fără EL... 

Care este esența Ortodoxiei? Aceasta este Dumnezeu-omul IHristos. Tot 
ceea ce este ortodox are un caracter divino-uman: cunoașterea, simţurile, 
voința, mintea, moralitatea, dogmele, filosofia şi viața. Umanitatea divină este 
singura categorie în care toate manifestările Ortodoxiei sunt acceptate şi 
funcționează pe deplin. În întreaga creaţie, Dumnezeu ocupă cel dintâi loc, omul 
pe cel de al doilea. Dumnezeu conduce, în vreme ce omul este condus, Dumnezeu 
acționează şi omul cooperează... 

Fără Dumnezeu-omul Hristos, omul este de fapt fără cap, cu adevărat fără 
eu, fără eul cel veşnic, fără un eu nemuritor asemănător lui Dumnezeu. Fără 
Dumnezeu-omul Hristos, omul nu există; el este ceva mai puţin decât un om, pe 
jumătate om sau nu este om deloc. lar odată ajunşi în acest punct, trebuie să 
adăugăm următorul adevăr: fără Dumnezeu-omul Hristos omul este pururea 
rob al morții, al păcatului și al diavolului... 

Omul nu creează adevăr, actul înțelegerii este un act de însușire a unui 
adevăr care este deja oferit în mod obiectiv... 

Toate universurile, toate lumile existente şi toate fiinţele, opriți-vă doar o 
clipă! Jos cu toate inimile, cu toate mințile, cu toate viețile, cu toate neamurile, 
cu toate veşniciile, fiindcă toate acestea fără de Hristos sunt iad, pentru mine, 
un iad lângă celălalt iad; toate acestea sunt nenumărate și nesfârșite iaduri. 
Viaţa fără Hristos, moartea fără Hristos, adevărul fără Hristos, soarele fără 
Hristos, şi universurile fără de EI sunt toate nebunii, nimicnicii îngrozitoare, 
mucenicie insuportabilă, chinurile lui Sisif, iad! Nu vreau nici viață și nici 
moarte fără Tine, o, Prea Dulcele meu Domn! Nu vreau nici adevăr, dreptate, 
rai, nici veșnicie. Nu, nu! Te doresc numai pe Tine, numai Tu ești totul. Tu eşti 
în toate şi deasupra tuturor]... Adevărul, dacă nu este Hristos, nu-mi este de 
folos, este doar un iad. 

Dreptatea, dragostea, binele şi fericirea sunt toate laolaltă un iad fără 
Hristos; chiar Dumnezeu Însuşi este un iad dacă nu este Hristos. Nu vreau nici 
adevăr fără Hristos, nici dreptate fără Hristos, nici dragoste fără Hristos, nici 
Dumnezeu fără Hristos. Nu vreau nimic din toate fără Hristos, nici dragoste 
fără Hristos, nici Dumnezeu fără Hristos. Nu vreau nimic din toate acestea, în 
nici un chip anume! Sunt gata să primesc orice fel de moarte, puteți să mă ucideți 
în orice chip doriți, fiindcă fără de EHristos nu doresc nimic; nimic, nimic, nimic! 
(Filipeni 1:21; 3:58)... 

Umblaţi întru EI, este porunca poruncilor de a vieţui în EI şi cu EL, fără să- 
L adaptăm pe EI la felul nostru de a fi, ci adaptându-ne pe noi la El, nu 
schimbându-L și prefăcându-L pe EI după noi înşine, ci schimbându-ne pe noi 
după EL: nu modelându-L pe El după chipul nostru, ci modelându-ne pe noi după 
chipul Său. Numai bezmeticii trufaşi, proşti şi de suflet pierzători Îl falsifică şi- 
L deformează pe Dumnezeu-omul IHristos după dorințele și modul lor de a-L 

percepe, din care cauză sunt atât de mulţi falși hristoşi în lume şi atât de mulți 
falși creştini.” 

Continuându-ne lectura în aceeaşi lucrare, îl întâlnim pe Sfântul Iustin 
Popovici dându-ne următoarele învățături, de data asta chiar pe tema tradiției. 

„Ce sunt «tradițiile» noastre? Ele reprezintă tot ceea ce Dumnezeu-omul 
Hristos Însuși și prin Sfântul Duh ne-a poruncit să păzim, viețuind prin ele... 
«Tradițiile» noastre sunt întreaga noastră viaţă trăită în harul Domnului nostru 
isus Hristos şi întru Sfântul Duh, viața noastră, a creştinilor, care a început în 
Biserica lui Hristos prin sfinţii Apostoli, după Pogorârea Sfântului Duh. Toată 
această viață a noastră nu este de la noi, ci de la Domnul lisus, prin harul 
Sfântului Duh sau, mai exact, întreaga noastră viață este de la Tatăl, prin Fiul 
și în Sfântul Duh... Astfel, «tradiţiile» noastre sunt viaţa cea nouă a harului în 
Sfântul Duh, care este sufletul Bisericii, viața în Adevărul cel veşnic al lui 
Dumnezeu, în Dreptatea veșnică a lui Dumnezeu, în Dragostea veşnică a lui 
Dumnezeu, în viața veşnică a lui Dumnezeu. Aici, omul nu creează nimic, nici 
nu poate crea el... Omul este obligat să accepte aceste «tradiții» şi să viețuiască 
după ele. TOT CEEA CE A FOST DĂRUIT APOSTOLILOR DE CĂTRE 
MÂNTUITORUL HRISTOS ȘI SFÂNTUL DUH CONSTITUIE EXACT 
«TRADIŢIA», ADICĂ SFÂNTA TRADIȚIE, ADICĂ ÎNTREAGA ÎNVĂȚĂTURĂ 
ÎN VIAȚA OMULUI. TOATE ACESTEA NE-AU FOST DĂRUITE, FIE PRIN 
CUVÂNT, FIE PRIN EPISTOLE. TRADIŢIA LA UN LOC REPREZINTĂ 
DUMNEZEIASCA REVELAȚIE, ADICĂ EVANGHELIA LUI HRISTOS, 
EVANGHELIA MÂNTUIRII, DĂRUITĂ DE DUMNEZEU ÎN BISERICĂ SPRE 
MÂNTUIREA NEAMULUI OMENESC, DE ACUM ȘI PÂNĂ ÎN VECI DE 
VECI. ÎNTREAGA EVANGHELIE A FOST DĂRUITĂ BISERICII DE CĂTRE 
DOMNUL IISUS HRISTOS ȘI SFÂNTUL DUH, ȘI TOCMAI DE ACEEA 
EVANGHELIA ESTE «TRADIŢIA» LUI DUMNEZEU ÎN TOATĂ LĂRGIMEA 
EL »»204 

lată încă un criteriu de care trebuie să ţinem cont, dacă vrem să fim 
ortodocşi, care ţin tradiţia cu adevărat ortodoxă, nu numai să ne numim ca atare. 
Citatul preluat luat din revista Ortodoxia afirmă că criteriul pentru judecarea 
Sfintei Tradiţii este acordul ei deplin cu Sfintele Scripturi - şi nu invers. 

O altă definiţie corectă despre ceea ce este tradiţia cea adevărată o avem în 
citatul următor: 

„Tradiţia bisericească se referă direct sau indirect la adevărul apostolic, 
fiind întotdeauna de acord cu învăţătura Sfintei Scripturi... "295 

Dacă, deci, tradiţia ortodoxiei contemporane s-ar referi la adevărul apostolic 
ŞI, mai ales, ar fi întotdeauna de acord cu învățătura Sfintei Scripturi, vai, cine 
ar mai nega-o? 


24 Părintele Iustin Popovici, Credinţa Ortodoxă și Viaţa în Hristos, editată de Buna Vestire, Galaţi 2006. Notările s-au 
făcut din ediţia electronică, Apologeticum 2006, pp. 36-37, 45, 53, 97-98. 
%5 Studii Teologice, 1972, nr. 3-4, art. Descoperirea dumnezeiască, p. 179. 

Continuăm, acum, cu dovezi aduse din adevărata tradiţie ortodoxă, adică 
Sfânta Tradiţie Ortodoxă, care arată cum sunt văzute ritualurile şi învăţăturile 
omenești, păgânești, practicate de ortodoxia contemporană, în lumina ortodoxiei 
de la origine. 

„Sfânta Tradiţie este și ea izvor și mod de exprimare a Descoperirii 
dumnezeiești, ca și Sfânta Scriptură. Întrucât și în măsura în care elementele 
care formează Sfânta Tradiţie nu au pierdut nimic din caracteristicile 
apostolicităţii lor, ele sunt considerate şi sunt crezute în Biserică alcătuind 
celălalt Izvor, împreună cu Sfânta Scriptură. 

Tocmai această Tradiţie o are în vedere Sf. Atanasie cel Mare, când spune 
că există o Tradiţie şi învățătură de credință dintru început a Bisericii 
ecumenice, pe care Domnul a dat-o, apostolii au primit-o şi părinţii au păstrat- 
9. 206 

Aici putem observa foarte bine diferența despre care vorbeşte profesorul de 
teologie N. Chiţescu în revista Ortodoxia. El arată acolo că Sunt tradiții și 
tradiţii. După aceea, tot el continuă cu informaţia că Noi avem în vedere pe cele 
de origine dumnezeiască şi apostolică; acestea se bucură în Biserica Ortodoxă, 
în principiu, de același respect ca și Cuvântul scris. Din nefericire, însă, 
adevărul este că în ortodoxia contemporană lucrurile stau absolut invers, cum 
zice românul, drept cu josu'n sus. De îndată ce încerci să cercetezi dacă cutare 
sau cutare tradiție are acea origine dumnezeiască și apostolică, imediat eşti 
acuzat de învăţătura Sola Scriptura şi cu asta eşti socotit eretic. lar asta în ciuda 
faptului că, aşa cum spunea Kalistos Ware, ortodoxia crede chiar cu mai multă 
tărie decât protestanții că Biserică Creştină e aceea care este Biserica Scripturii, 
nu a tradiției. 

Ştiţi care este problema unor astfel de ortodocşi, care se grăbesc să te facă 
eretic — fie ei mireni, preoți sau chiar cei mai iluştri teologi? Cel mai bine este 
punctată de către ieromonahul Romeos, în felul următor: 

„Mulţi dintre noi alegem, cu egoism exagerat sau în mod egocentric — 
uneori şi în mod anticreştin — criterii, pe care dintre poruncile mântuitoare ale 
lui lisus să le respectăm şi pe care să le ignorăm, creând în felul acesta cadre 
individuale de religiozitate voluntară şi de autoprotejare economică sau socială 
și de adaptare eudemonistă... Frica, neștiința, pervertirea, absurdul, efortul 
zadarnic etc. arată nostalgia față de relația logică sau rațională a omului cu 
Dumnezeu. Această logică a omului căzut în păcat păstrează în cazul creștinilor 
neluminaţi, habotnicia și superstiția, hrăneşte înverșunarea şi întăreşte 
neștiința. Ea absolutizează, adică, cunoaşterea omului căzut... ”%" 

Cât despre uşurinţa cu care eşti acuzat de erezie de îndată ce amintești 
Scriptura, tot același autor face o constatare foarte adevărată: 


%% Scrisoare către Serapion, 28, P.G. XXXVI, 539. 
7 Jeromonahul Antonie Romeos, Ucenicia în fața Crucii, Editura Egumeniţa, Galaţi, 2017, pp. 51, 67-68. 

„Nouă ne este mai uşor să acuzăm pe cineva ca fiind eretic decăt să punem 
Ia îndoială corectitudinea sau lacunele gândului nostru, dând impresia justă că 
trăim cu concepția că sinele nostru este dreptar al credinţei... "8 

Revenind la subiectul nostru, pe lângă afirmaţia profesorului Chiţescu, 
citatul amintit aici din Patrologia Greacă ne face cunoscut că, da, Sfânta Tradiţie 
este şi ea izvor şi mod de exprimare a Descoperirii dumnezeieşti. Dar, atenţie la 
conjuncția și. Când ni se spune că este și ea, ni se arată că Sfânta Tradiţie, da, 
este ceva; dar este ceva pe lângă altceva — acel altceva fiind Sfânta Scriptură. 

Şi încă un aspect important. Dacă se vorbește aici despre Sfânta Tradiţie ca 
despre un izvor, nu avem voie să credem aceasta decât în măsura în care 
elementele care o formează NU AU PIERDUT NIMIC DIN 
CARACTERISTICILE APOSTOLICITĂȚII LOR. Deci, trebuie să fim foarte 
atenți. Nu putem vorbi despre Sfânta Tradiţie ca izvor de învățătură alături de 
Sfânta Scriptură, decât în măsura în care păstrează caracteristicile 
apostolicităţii. 

O altă definiție interesantă a Sfintei Tradiţii care arată relaţia ei cu Sfânta 
Scriptură este aceea formulată și de arhimandritul Sofronie: 

„Presupunând că dintr-un motiv sau altul Biserica ar putea fi lipsită de 
toate cărţile ei liturgice, de Vechiul şi Noul Testament şi de lucrările Părinților 
— ce se va întâmpla atunci? Sfânta Tradiţie va putea reface Scriptura, poate nu 
Chiar cuvânt cu cuvânt — forma verbală fiind astfel diferită. Dar noile Scripturi 
astfel recuperate vor fi, în esență, expresia acelei credințe dată sfinților «odată 
pentru totdeauna» (Iuda 1:3).'2% 

Sfântul Macarie cel Mare arată că fiii luminii nu învaţă NIMIC de la oameni: 

„Toţi aceia care sunt fii ai luminii și slujitori ai Testamentului celui nou în 
Duhul Sfânt nu învaţă nimic de la oameni pentru că sunt învăţaţi de Dumnezeu — 
1 Timotei 4:9”.210 

lar Sfântul Ignatie ne învaţă astfel: 

„Așadar, vă rog, nu eu, ci dragostea lisus Hristos: Folosiţi numai hrană 
creștină! Depărtaţi-vă de buruiana străină, care este erezie! Că ereticii, pentru 
a părea vrednici de crezare, amestecă pe lisus Hristos cu propriile lor gânduri, 
întocmai ca cei care dau băuturi otrăvitoare amestecate cu miere și vin, cel care 
nu știe, ia cu plăcere băutura otrăvitoare şi moare din pricina acelei rele dulceți. 

Feriţi-vă de unii ca aceştia! Și veţi reuși, dacă nu vă mândriţi şi nu vă 
despărțiți de lisus Hristos Dumnezeu, de episcop și de poruncile Apostolilor. 


2% Jeromonahul Antonie Romeos, Ucenicia în fața Crucii, Editura Egumeniţa, Galaţi, 2017, p. 73. 

9 Arhimandrit Sofronie, The Monk of Mount Athos: Startez Silouan 1866-1938, trans. Rosemary Edmonds (London 
and Oxford, 1973, p. 55 apud Archbishop Chrysostomos of Etna and Bishop Auxentios of Photiki, Scripture And 
Tradition, Center For Traditionalist Orthodox Studies, Etna, California 96027, 1999 p. 83: “Suppose that for some reason 
the Church were to be bereft of all her liturgical books, of the Old and New Testaments, the works of the holy Fathers — 
what would happen? Sacred Tradition would restore the Scriptures, not word for word, perhaps — the verbal form might 
be different — but in essence the new Scriptures would be the expression of that same «faith which was once delivered 
unto the saints» (Jude 1:3)”. 

210 Sf. Macarie cel Mare, Omilii duhovnicești, Omilia a XV-a, 20. 


131 


Fiți Surzi, dar, când cineva vă vorbeşte altceva decât de Hristos, Cel din 
neamul lui David, Cel din Maria, Care cu adevărat s-a născut, a mâncat şi a 
băut, Care cu adevărat a fost prigonit pe timpul lui Pilat din Pont, Care cu 
adevărat a fost răstignit și a înviat în văzul celor cereşti, al celor pământeşti şi 
al celor dedesubt. "21! 

Prezentăm, ca o încununare a celor arătate până aici, textul Sfintei Scripturi 
de la Sfânta Evanghelie după loan 3:31: „Cel ce vine de sus este deasupra 
tuturor, cel ce este de pe pământ pământesc este şi de pe pământ grăieşte. Cel 
ce vine din cer este deasupra tuturor.” 

Rămâne ca fiecare să reflectăm în dreptul nostru şi să alegem să mergem fie 
după Sfânta Scriptură şi Sfânta Tradiţie ortodoxă, care păstrează caracteristicile 
apostolicităţii şi care este aliniată desăvârşit cu Scriptura, aşa cum au lăsat-o 
Apostolii şi Sfinți Părinţi ai Bisericii; fie după tradiția orală, populară, în care 
omul păcătos şi muritor vine să ne înveţe să ne închinăm lui Dumnezeu din cer, 
prin practicile și ritualurile împrumutate de la păgâni. 


e Patristica, despre intrarea ritualurilor omeneşti în Biserică 


lată ce ne arată un dicționar de teologie patristică despre felul în care 
învăţătura Apostolilor a ajuns să fie înlocuită cu practici și ritualuri omenești, 
spre exemplu preoția. 

„„..expansiunea rapidă a Bisericilor din secolul al IV-lea şi adâncirea 
concepțiilor despre teologia liturgică vor da în general semnul unei schimbări 
permanente în concepțiile despre preoție de la baza ierarhiei bisericeşti; iar 
după acest secol, principalii slujitori ai Bisericii, anume episcopii, preoții şi 
diaconii, îşi vor revendica în exclusivitate dreptul la preoție (în cele trei grade 
ierarhice), lăsând reflecţiile asupra preoţiei împărăteşti a credincioşilor într-un 
soi de notă de subsol, adesea redusă la o scurtă menţiune cu referire la teologia 
botezului. "21? 

Nu e destul de clar? Episcopii, preoţii şi diaconii ocupă locuri de conducere 
în Biserică alese după gustul lor, iar adevărul Scripturii cu privire la rânduiala 
lui Dumnezeu, ajunge să fie menționat numai așa, în fugă, într-o mică notă de 
subsol!? 

O carte în limba engleză, intitulată Scriptura și Tradiţia, vorbind despre 
felul cum s-a ajuns la un întreg amalgam de ritualuri în ortodoxie, face următorul 
comentariu: 

„...din nefericire, mulți scriitori ortodocşi au adoptat un stil independent 
de scriere şi analiză. Fără să ia în calcul criteriul adevărului, deseori (și uneori 
chiar în mod arogant) îşi împodobesc propriile lor opinii cu un aer de presupusă 


211! Sf Ignatie, către Tralieni, apud Scrierile Părinților Apostolici 1, Editura IBM al BOR, București 1979, pp. 171-172. 
22 Pr. Anthony McGuckin, Dicţionar de Teologie Patristică, Referent ştiinţific prof. univ. dr. Ştefan Munteanu, Editura 
Doxologia, lași, 2014, pp. 403-404. 

auroră de «adevăr»... În felul acesta, destul de trist, mult prea mulți dintre 
creştinii ortodocși au ajuns la o înțelegere completamente greșită a cuprinsului 
Scripturii și la o devalorizare a bazei mărturiilor patristice. "215 

Istoria Bisericii a lui Eusebiu ne face cunoscut pe faţă că ritualurile de mai 
Jos din Biserica pretins ortodoxă sunt invenţia oamenilor, începând cu secolul al 
V-lea: 

„Liturghiile de pomenire a morţilor la 3, 9, 40 de zile și 6 luni, s-au 
dezvoltat după secolul al V-lea. "2! 

Dar, încă de pe vremea lui, Sfântul loan Gură de Aur se plângea şi el de răul 
acesta; 

„Vai, cum formele cele mai importante din biserică au devenit numai niște 
forme seci, căci numai adevăr nu sunt. Vai, cum simbolurile taberei ostașilor lui 
Hristos au ajuns a fi numai vorbe goale! "215 

Şi iată cum a avut loc această înlocuire a învățăturii Apostolilor cu ritualurile 
păgâne. lată felul în care s-a ajuns la ce se face astăzi, adică, în timp ce practici 
închinarea păgânilor, să pretinzi că te închini lui Dumnezeu: 

„Formele de cult... s-au dezvoltat cu trecerea timpului. Printre noii 
convertiți se aflau foarte mulți păgâni care aduceau cu ei îndelungata obişnuinţă 
a unui cult pompos şi simbolic. Cultul creştin trebuia să le ofere o compensație 
și aceasta o putea face uşor, contribuind la câștigarea grabnică a păgânilor 
pentru creștinism, deoarece formele de cult ample și solemne ajutau și ele la 
intensificarea sentimentului religios. "216 

Urmează acum o întrebare, cât se poate de firească. Creștinismul, deci, a 
adoptat formele de cult ample și solemne ale păgânilor, în scopul intensificării 
sentimentului religios. Care sunt rezultatele? Unde au dus acţiunile de 
păgânizare a creştinismului, cu scopul câștigării grabnice a păgânilor pentru 
creștinism? Până la urmă, cine pe cine a câştigat? Câte din templele păgâne 
politeiste de-atunci şi până în zilele noastre s-au transformat în biserici ortodoxe? 
Cine poate să numească măcar un singur caz din acestea? Căci dacă ar fi să 
vorbim despre bisericile ortodoxe acestea, vai, sunt pline până la refuz cu 
practicile lor, ale păgânilor. 

Vom prezenta, în continuare, un alt gen de abatere al ortodoxiei 
contemporane. Este drept, acesta nu este de la păgâni, ca multe din cele notate 
până aici. Ceea ce urmează să prezentăm acum este un transfer din religia 
iudaică, ceea ce nu putem socoti chiar atât de grav — comparând cu cele care 
provin de la păgâni. lar copierea ritualurilor acestea de la iudei în credința 


213 Chrisostomos and Auxentios, Scripture And Tradition, Center for Traditionalist Orthodox Studies, Etna, California, 
1999, pp. 10-11. “... (alas, many Orthodox writers) have come to an independent style of writing and research... Having 
no criterion of truth, they often (and sometimes rather arrogantly) endow their own opinions with a supposedly self- 
evident aura of «truth»... In this way, sadly enough, all too many Orthodox Christians have come to misunderstand 
completely the meaning of Scripture and to distort and debase the Patristic witness.” 

214 Eusebiu Popovici, Istoria Bisericii Universale, vol. 2, p. 220. 

215 Sf. loan Gură de Aur, Omilia a III-a , Coloseni, p. 41. 

21€ Eusebiu Popovici, Istoria Bisericii Universale, vol. 1, p. 294. 

ortodoxă este confirmată şi de Teoctist, Patriarhul B.O.R., în cadrul unei 
cuvântări: „Avem o șansă mare noi, bisericile din România..., de a combate tot 
ce se îndreaptă asupra acestui popor ales (poporul Israel)... din credința căruia 
noi, Biserica Ortodoxă, am moştenit o mare parte: şi ritul şi îmbrăcămintea şi 
doctrina. Pentru că doctrina cea veche a poporului mult încercat în istoria sa 
este un tezaur şi pentru noi, pentru teologia noastră, este rădăcina noastră... "2" 

Dar Sf. Ignatie face următoarea remarcă, în legătură cu această nouă 
invenție: „Este necuviincios lucru a propovădui pe lisus Hristos și a trăi ca 
iudeii, căci nu creştinismul a crezut în iudaism, ci iudaismul în creștinism. "218 

Vorbind despre istoricul denaturării adevăratei tradiții, acesta îşi are 
originea chiar în epoca apariţiei ei, aşa cum citim aici: 

„Afară de tradiția adevărată care se armonizează perfect cu Sfânta 
Scriptură, erau încă din primele veacuri creştine, multe alte tradiții abătute de 
Ia adevărul Scripturii împotriva cărora luptau sfinţii părinţi, ca Tertulian, Irineu 
și alții. "29 

Aşa cum ne informează Ipolit din Roma, pentru că întâistătătorii credinţei 
au făcut după poftele lor, ei sunt cei care s-au abătut de la adevăr şi au târât şi 
pe ceilalți după ei: 

„Căci multele erezii au crescut fiindcă întâi-stătătorii n-au mai vrut să-i 
învețe pe alții gândirea apostolilor, ci au făcut după poftele lor ce au vrut ei, nu 
ce se cuvenea." 

Fie ca toți cititorii acestui capitol să ne înscriem în categoria creştinilor 
numiţi mai buni la suflet la Fapte 17:11. Ei au fost numiţi mai buni la suflet de 
Duhul Sfânt pentru că, aşa cum arată versetul, nu numai că au primit cuvântul 
cu toată osârdia, ci pentru că cercetau Scripturile, ca să vadă dacă ceea ce li 
spunea era așa. 


27 Revista Cultului Mozaic, nr. 699, din 15 Sept. 1990, p. 7. 

215 Sf Ignatie, Epistola către Magnezieni, în Scrierile Părinților apostolici, p. 168. 

219 Prof. N. Chiţescu, Ortodoxia, dec. 1963, art. Scriptură, Tradiţie şi tradiții, p. 390. 

2 Ipolit din Roma, Tradiția Apostolică de la Roma, datată între anii 200-235, apud Canonul Ortodoxiei, Canonul 
Apostolic al primelor secole. La pagina 589 a cărţii amintite, paragraful 43 (Concluzie), ni se dă definiţia a ceea ce 
socotesc ortodocşii ca erezie. 


134 


Capitolul 3 
Biblia 


Motto: „Cuvântul lui Dumnezeu este 
deasupra tuturor celorlalte izvoare de credință, în 
special deasupra întregii tradiţii sub toate formele 
ei... Tradiția se adaptează la diferite epoci și la 
trebuințele lor. Sfânta Scriptură însă este glasul lui 
Dumnezeu adresat omului; ea are valoare 
absolută. Ea este revelaţia eternă a Divinităţii... 
Din acest punct de vedere, trebuie să se spună că 
Sfânta Scriptură şi tradiția sunt inegale, în ce 
priveşte valoarea lor; primul loc i se cuvinte 
Cuvântului lui Dumnezeu. Criteriul de verificare 
al Scripturii nu este Tradiţia, ci, dimpotrivă, 
tradiția se verifică cu Scriptura (sublinierile îmi 
aparțin, n.a.). "221 


Introducere 


Vorbind despre steaua care a condus pe magi la Betleem i-am putea 
invidia, ca şi cum numai ei ar fi avut parte de o călăuză aşa de bună şi de sigură. 
Dar nu e aşa. Indiferent de ce s-ar spune că ar fi putut fi steaua aceea (căci sunt 
mai multe păreri), nu putem fi invidioşi pe e1, deoarece şi noi avem „steaua” 
noastră, care este Sfânta Scriptură. Căci, într-adevăr, Sfânta Scriptură ni-L 
descoperă şi ne conduce la Domnul lisus Hristos. Și-apoi, steaua aceea care 1- 
a condus pe magi nu putea fi recunoscută decât de oameni cu o anumită cultură, 
cum erau magii. Pe când steaua care ne călăuzește pe noi, Sfânta Scriptură, este 
un instrument la îndemâna oricărui om care doreşte să-L afle pe lisus, chiar şi 
acelora care nu ştiu să citească — ne referim la versiunile audio. (Cât despre 
înțelegerea și tălmăcirea ei vom vorbi amănunțit mai jos, în subcapitolul 
Interpretarea Sfintei Scripturi.) 

Vrem să vorbim acum despre o învățătură de mare folos, pe care o putem 
lua din istorisirea călătoriei magilor. Cugetând la un episod din istoria 
călătoriei lor și luând seama la păţania lor, putem fi scutiți de astfel de gen de 
păţanii în căutările noastre. Căci, cum se zice, omul înţelept învaţă din păţaniile 
altora. Domnul Dumnezeu a îngăduit ca întâmplarea aceasta să fie amintită în 
Scriptură tocmai pentru învățătura noastră. Și iată ce putem învăţa de aici, cu 


2! Sergei Bulgakov, Ortodoxia, 1933, Sibiu, p. 23. 

privire la felul în care să-L căutăm pe lisus şi cum să-L şi găsim, atât pe 
paginile Sfintei Scripturi, cât şi în viaţă. 

NI se arată la Matei, capitolul 2, că magii ajunseseră la Ierusalim urmând 
călăuzirea oferită de steaua apărută în Răsărit, de unde şi-au început ei 
călătoria. Însă, ajunși la Ierusalim, li se părea atât de normal, după logica lor, 
ca împăratul să se nască în capitală, încât au socotit că nici nu mai au nevoie 
de stea. Au părăsit, astfel, traseul arătat de stea şi, luându-se după ce credeau 
ei s-au dus direct la palatul lui Irod. 

Dar, vai, de îndată ce au părăsit steaua, au rătăcit drumul. Și nu L-au mai 
putut găsi pe Acela pentru care făcuseră călătoria aceea extraordinar de 
obositoare şi costisitoare, prin nisipurile nesfârşite ale deșertului. Steaua, ce-i 
drept, îi călăuzise fără greş timp de aproape doi ani prin pustietatea aceea 
întinsă, şi au ajuns astfel cu bine până foarte aproape de locul nașterii Aceluia 
pe care-L căutau. Dar tocmai aici unde se aflau, cum zicem noi, la numai o 
aruncătură de piatră depărtare de destinaţia călătoriei, aici s-au rătăcit. Nu au 
avut probleme în pustia întinsă cât le vedeau ochii, dar s-au rătăcit aici, în 
mijlocul unei comunităţi locuite. Cum de s-au împotmolit ei la mal? Răspunsul 
e simplu: au părăsit călăuzirea oferită de stea și s-au luat după gândurile lor, 
gânduri de-ale oamenilor. 

Vorbind mai departe despre cum au decurs lucrurile, şi noi suntem de 
acord că Scriptura trebuia să se împlinească. Dar putem să spunem şi că 
abaterea lor de la drumul arătat de stea i-a făcut, într-un fel spus, complici ai 
omorârii tuturor copiilor de la 2 ani în jos. Căci dacă n-ar fi părăsit traseul 
indicat de stea ca să se 1a după gândul lor, Irod nu afla despre naşterea lui lisus 
şi n-ar mai fi dat ordinul omorârii copiilor de la 2 ani în Jos. 

Ne uimim când vedem cât de departe se întinde răul născut din căutarea 
lui lisus, după raționamentele noastre omenești. Aceasta este, într-un fel, şi 
experiența Apostolului Petru. Când el a ales să se ia după simțămintele lui (ce/e 
ale oamenilor, cum le numeşte Domnul, la Marcu 8:33), Domnul lisus i-a zis 
„Satano”. lar cu privire la experienţa aceasta a lui Petru ne este de folos să 
cunoaştem şi următorul comentariu: 

„Această îndrăzneală zadarnică şi pervertitoare a ucenicului i-a adus din 
partea Învățătorului lui definirea cumplită de satană şi sminteală. Este demn 
de admirat şi cutremurător de pedagogic faptul că Domnul Hristos îl 
caracterizează atât de grav... Și aceasta probabil pentru că urmărea să ne 
învețe că acesta este un fel de angelism pe care îl trăim de fiecare dată când 
credem că nu ne smintim și nu suntem influenţaţi, potrivit firii noastre căzute 
și înclinate spre păcat, de ceea ce auzim și vedem în mediul nostru apropiat 
sau la canalul favorit de televiziune. 

De asemenea, aceasta se întâmplă şi de fiecare dată când nu îl vedem de 
fapt pe satana în comportamentul anumitor persoane apropiate de noi, care 

însă nu gândesc cele ale lui Dumnezeu, ci cele ale oamenilor. "22 Câtă pagubă 
ŞI ce tragedie poate să aducă în viețile noastre a ne lua după gândurile noastre, 
sau ale altor oameni! 

Venind înapoi la relatarea istoriei magilor care-L căutau pe lisus, în ceea 
ce ne privește, învățătura de seamă pe care o extragem din pățania magilor ne 
obligă să avem mare grijă să rămânem neabătuţi, pe temeiul călăuzirii oferită 
de stea, care, în cazul nostru, este Scriptura, fără să ne luăm după cele ale 
oamenilor. 

Urmărindu-i mai departe pe magi, citim că, atunci când şi-au dat seama că 
au greşit drumul, „au plecat şi iată, steaua pe care o văzuseră în Răsărit 
mergea înaintea lor, până ce a venit şi a stat deasupra unde era Pruncul ” 
(Matei 2:9-10). 

Observăm, deci, că atunci când s-au luat după gândurile lor, steaua a 
dispărut. Dar de îndată ce au părăsit calea aleasă după judecata lor omenească, 
steaua lui Dumnezeu li s-a arătat din nou, mergând înaintea lor. De data 
aceasta, magii şi-au învăţat lecţia şi au urmat neabătuţi călăuzirea oferită de 
stea. 

Dar încă o mirare, parcă şi mai mare, îi mai aştepta pe magi. Ei socoteau 
(ce pacoste pe noi sunt socotelile astea ale noastre, a/e oamenilor!) că, oricum, 
chiar dacă împăratul acesta nu S-a născut într-un palat, ar trebui, totuşi, să se 
nască măcar într-o casă mai mare, de bogătani, sau vreun hotel mai luxos din 
Betleem. Dar, ce ciudat! Steaua nu arăta deloc să ducă la vreun hotel luxos sau 
vreo casă de bogătani, şi, chiar şi mai ciudat!, nici măcar la o casă de oameni, 
fie ea cât de sărăcăcioasă. Ci, spre marea lor surprindere, crescândă, îi duce 
prin cel mai sărăcăcios cartier al oraşului şi, culmea culmilor, nu se opreşte nici 
măcar la cel mai umilitor bordei acoperit cu paie, ci îi conduce la un... grajd!?! 

Un împărat aşa de mare, a cărui naştere a fost anunţată prin constelațiile 
din Univers, un împărat aşa de mare, încât o stea a lui Dumnezeu să-i conducă 
neabătut, timp de aproape doi ani până la locul naşterii Lui, un împărat atât de 
mare şi vestit să se nască într-un grajd la un loc cu animale?! Asta li se părea 
de-a dreptul imposibil. Şi totuşi... aşa era. 

Prin relatarea istoriei magilor, am vrut să ajungem exact la acest episod, 
care ne arată că steaua care-L anunţa pe lisus i-a condus pe magi la cel mai 
neașteptat şi umilitor loc posibil unde ar fi putut să se nască un om — într-o 
iesle, la un loc cu animalele. lar aceasta era împotriva la tot ce şi-ar fi putut ei 
închipui în mintea lor. Dacă nu s-ar fi luat după drumul arătat de stea, la un 
astfel de loc nu s-ar fi putut gândi niciodată. Şi cine dintre noi s-ar fi putut 
gândi la un grajd-„maternitate”, în care să se nască Împăratul împăraţilor și 
Domnul domnilor?! 

Aşa cum am arătat mai sus, steaua aceea a magilor, care i-a călăuzit pe ei 
acum două mii de ani spre locul nașterii pruncului lisus, este, pentru noi, Sfânta 


222 


“ leromonahul Antonie Romeos, Ucenicia în fața Crucii, Editura Egumeniţa, Galaţi, 2017, pp. 41-42. 

Scriptură a noastră de azi, care conduce la lisus Cel care a murit, a înviat şi S- 
a înălţat la ceruri, la dreapta Tatălui. 

Şi iată ce avem noi, cei de azi, de învăţat din pățania magilor, cei de acum 
două mii de ani. 


e Unde poate fi găsit lisus 


Învăţăm, prima dată, că cine-L caută pe Lisus al Sfintei Scripturi, după un 
raţionament omenesc, o să-L caute la o adresă greşită, exact ca şi magii care, 
de îndată ce au părăsit steaua și s-au luat după logica lor, L-au căutat în locuri 
în care nu era de găsit. Magii Îl căutau în palate, noi Îl vom căuta în biserici 
mari, cu mobilier luxos, cu slujitori ai altarului îmbrăcaţi în cele mai 
strălucitoare haine bisericeşti, şi care oficiază liturghii pline de tot felul de 
ceremonii, care de care mai impresionante. Îl vom căuta în clădiri celebre, cu 
pardoseli dintre cele mai alese, cu picturi şi portrete pe pereţi dintre cele mai 
scumpe, învăluite într-o adiere de fum plăcut mirositor, de toate aromele 
bisericeşti, luminate de candelabre mari, de cristaluri dintre cele mai 
costisitoare şi coruri a căror muzică te transpun în lumea de vis! 

Dar să nu ne îmbătăm cu apă rece. Episodul întâlnirii lui lisus cu femeia 
samarineană în arşiţa pustiului fierbinte (loan 4) ne învaţă că lisus nu era 
interesat în grandoarea Templului şi nici atât de splendoarea slujirilor care se 
făceau în el. Templul Îi oferea o atmosferă foarte primitoare, căci tot mobilierul 
vorbea despre EI, curăţenie impecabilă, slujbe mărețe, coruri minunate ale 
Leviţilor, şi chiar un climat răcoros cu ventilație adecvată. Dar EI a fost gata 
să le dea pe toate acestea în schimbul unei călătorii pe jos prin nisipul fierbinte, 
chiar la timpul cel mai călduros al zilei — la prânz, pentru a întâlni un suflet 
interesat în mântuirea Lui. 

Ceea ce-L preocupa pe lisus erau oamenii care-L căutau pe EI, nu lucruri 
moarte care doar aminteau despre El. El este interesat şi astăzi de oameni care, 
ca şi femeia aceasta, sunt gata să-şi recunoască starea de păcătoşenie în care 
trăiesc şi să-L recunoască pe EL, Mesia, Mântuitorul. Cine, deci, Îl caută pe 
lisus, urmând neabătut călăuzirea oferită de Sfânta Scriptură, cine vrea cu 
adevărat să-L găsească, va trebui să-L caute în locuri cu totul şi cu totul opuse 
logicii omenești. 

Deosebirea dintre locul în care-L căutăm noi, mânați de gândurile noastre 
omenești şi locul în care Se află EI cu adevărat, este atât de mare, ca diferenţa 
dintre palatul lui Irod şi grajdul de animale din Betleem. Patruzeci şi șase de 
ani s-a lucrat la măreţia acelui templu al lui Irod (loan 2:20). Cine-şi poate 
închipui splendoarea lui? Dar lisus nu S-a născut în templul acesta măreț, nu 
S-a născut nici într-o casă mai arătoasă, nu S-a născut nici măcar în cea mai 
umilă locuință posibilă, ci S-a născut într-un grajd cu animale! 

Și dacă vorbim despre umblarea Lui, în ce locuri şi în ce tovărăşii de 
oameni ne arată steaua, adică Scriptura, că umbla lisus, când era pe Pământ? Îl 

găsim în tovărăşia unor pescari simpli, oameni necărturari şi săraci. ÎL găsim 
mereu în mijlocul poporului, pe drumurile prăfuite ale cetăților, fără gardă 
personală, umblând pe jos, cercetând pe cei nevoiași și în suferință, îmbulzit 
de cei bolnavi, care căutau disperaţi să-L atingă pentru a fi vindecaţi iar El 
însuşi să poată atinge pe cei care aveau nevoie să fie vindecaţi și prin atingerea 
mâinii Lui. El nu purta veşminte luxoase și sfințite de oameni prin ceremonii 
moarte. Fiind EI Însuși sfânt, sfinţea prin Sine Însuși orice obiect care ar fi 
venit în contact cu EI şi orice îmbrăcăminte pe care o purta. Lui cu adevărat i 
se potrivea vorba noastră din popor, și la propriu și la figurat, că omul sfințește 
locul — iar în cazul Lui chiar și hainele de pe El. 

EI nu purta cruce la gât sau pe piept, şi nici n-o ţinea în mână, ci El a fost 
răstignit pe ea. Sf. Macarie cel Mare ne învaţă ca „pironiți pe Crucea lui 
Hristos, să ne facem vrednici de Împărăţia cea veșnică."223 Dar noi ne-am 
„emancipat” şi azi „răstignim” crucea la gât sau o ţinem în mână. El nu Se 
instala în clădiri luxoase şi cu aer condiţionat, tolănit pe fotolii moi de catifea, 
înconjurat de slujitori și secretare, care să-L servească la discreție cu cafeaua, 
gustările şi vinurile cele mai alese. Cine dorea să-L vadă nu avea nevoie să facă 
cereri şi programări speciale pentru că El nu avea ore de audienţă, ci era mereu 
printre ei. El era aşa cum îl descrie Isaia 53, „disprețuit și cel din urmă dintre 
oameni... nebăgat în seamă. ” 

Pe EI Îl găsim dând, nu cerând - şi nici atât luând. ÎL găsim prin munţi, 
petrecând nopțile în rugăciune către Tatăl, udat de roua cerului, nu în localuri 
de petrecere. Şi ÎL găsim fiind în permanenţă în locuri şi în stări în care Se 
bucura de prezenţa Tatălui. Îl găsim stând de vorbă cu femeia samarineană în 
zăduful zilei, odihnindu-Se la fântână, ostenit fiind de călătoria cu piciorul prin 
căldura înăbuşitoare a zilei. El nu S-a uitat că femeia aceea nu era de „religia” 
Lui, şi n-a lăsat-o să treacă neobservată pe lângă EI, deşi Se oprise ostenit de 
călătorie doar ca să-Și mai tragă puţin suflarea. 

Şi în ce locuri se aduna lisus cu modesta Lui ceată? Azi se construiește 
catedrala neamului care costă milioane de euro pentru, se zice, lisus şi Biserica 
Lui. Aproape cinci milioane de euro a donat numai primăria Bucureştiului — şi 
când te gândeşti câți nevoiaşi n-ar fi putut fi ajutaţi cu această sumă imensă! 
Câte centre de ajutor social ar fi putut beneficia sau ar fi putut fi construite cu 
banii aceştia! 

Dar unde Se aduna lisus Cel din Scriptură cu ceata lui de pescari? În clădiri 
ca marea catedrală Sf. Petru de la Roma? Sau cum ar fi catedrala neamului din 
România? Sau în cine ştie ce alte clădiri monumentale ale secolului? Scriptura 
ne arată că, de regulă, se adunau sub cerul liber într-o grădină cu măslini. Nu 
temple somptuoase, nu biserici ornamentate, nu preoţi cu veşminte cu aur și 
argint pe ele, nu mobilier „sacru”, nu slujbe impunătoare şi răsunătoare, nu 
gardieni care să-i păzească — şi ce anume ar fi trebuit să păzească? În afară de 


23 Sf. Macarie cel Mare, Omilia XVIII, LL. 

hainele de pe ei, sandalele din picioarele prăfuite de colbul drumului și punga 
de la brâul lui luda nu aveau nimic altceva. Cât despre mijloace de transport 
citim că lisus, când avea nevoie, călătorea pe un măgar — şi acela luat de 
împrumut, nu pe armăsari albi şi sprinteni ca zmeii, care să impună prestigiu şi 
respect. 

Dar acolo, într-o astfel de tovărăşie sărăcăcioasă, în mijlocul naturii sub 
cerul lhber, acolo Se afla Fiul lui Dumnezeu, Dumnezeul-Om, Acela care 
vorbea ca unul care avea putere (Matei 7:29), nu cum învățau fariseii; Acela 
Care îi vindeca pe oamenii bolnavi (în timp ce fariseii se sfătuiau cum să-L 
omoare, pentru că făcea vindecări în ziua Sabatului - Matei 12:12-14); Acela 
Care umbla pe ape şi a potolit marea înfuriată cu un singur cuvânt; Acela Care 
a vindecat leproşi şi tot felul de boli incurabile, Care a înviat morţi şi a scos 
demoni; Acela Care Se îngrijea de nevoile trupurilor oamenilor şi le hrănea cu 
pâine, iar sufletele cu pâinea vieţii, cu Cuvântul Lui; Acela în Care oamenii 
care cred, la fel ca şi astăzi, sunt trecuţi într-o altă ordine de existenţă. 2% EI 
dădea, oferea, nu cerea la nimeni nimic. A dat şi iar a dat până când Şi-a dat şi 
cămaşa după EI (nu ca cei de azi, care sunt în stare să-ţi ia nu numai cămașa, 
ci şi maieul de sub cămașă), iar la urmă de tot Și-a dat şi viaţa. 

Da, acesta este lisus Cel din Scriptură. În astfel de locuri neprimitoare şi 
nepopulare putea fi găsit atunci, şi tot în locuri nepopulare poate fi găsit şi azi. 
Ai să-L găsești în mijlocul unor cete mai mari sau mai mici de creștini simpli, 
care nu se ţin deoparte de alţii pentru că nu sunt ca ei, că adică nu au religia 
lor. El n-a părăsit nici chiar cea mai apostată biserică din Apocalipsa, pe cea 
din Laodiceea, care-L dăduse afară. Ai să-L găseşti între creştini care nu 
socotesc pe nimeni ca fiind nevrednici de biserica lor, şi care nu resping pe 
nimeni, aşa cum nici El nu respingea pe nimeni care venea la EI (loan 6:37). 

Ai să-L găsești în mijlocul adevăraţilor creştini, pe care iată cum îi descrie 
Sfântul Nectarie de Eghina: „Se înșală cei ce cugetă că sunt creştini, adică 
următori ai lui Hristos, doar fiindcă Îi poartă numele sau fiindcă Îi aud 
poruncile şi le învaţă, dar sunt departe de a se conforma dumnezeieştii voințe, 
lepădând păcatul şi supunându-se dumnezeieştii voințe, cât timp nu se îngrijesc 
să se împodobească pe ei înșiși cu virtuțile creștine, cât timp se robesc patimilor 
și pofielor şi se supun legii păcatului, cât timp își întinează viața cu 
spurcăciunea păcatului, cât timp nu este nimic creștinesc în viaţa, în petrecerea, 
în faptele şi în ostenelile lor, pe buzele şi în inima lor, în mintea şi voinţa lor, ci 
toate sunt păgâne, toate străine, toate departe de duhul creștin. Pe creştin îl 
povățuiește dumnezeiescul loan Gură de Aur: «Nimic nu-i va folosi dogmele 
drepte, de nu se va îngriji de petrecerea spre viață.» Și Sfântul Apostol Pavel: 
«Căci nu cei ce aud ale legii sunt drepți înaintea Domnului, ci cei ce fac cele ale 
legii se vor îndrepta» (Romani 2.13)... "25 


2 Ion Bria, Dicționarul de teologie ortodoxă, Editura IBM al BOR, Bucureşti, 1994, pp. 105-106. 
*5 Sfântul Ierarh Nectarie de Eghina, Despre îngrijirea sufletului, Editura Sophia, Bucureşti, 2009, pp. 38, 41-43. 

Despre „steaua” aceasta, care te ajută să-L găseşti pe Iisus, adică despre 
Sfânta Scriptură, despre aceasta vom vorbi, cu voia şi ajutorul lui Dumnezeu, 
în capitolul de faţă. Pregătește-te ca în cercetarea Sfintei Scripturi să nu te iei 
după logica ta, după raționamentele tale și, nici atât, după raționamentele 
altora; căci dacă vei face aşa, vei repeta experiența magilor, în sensul că ai să 
găseşti învățături ale lui lisus, dar nu pe lisus; ai să găseşti litere care ucid în 
Scriptură, nu Duhul care dă viaţă (2 Corinteni 3:6). 

Într-un cuvânt, dacă ai să-L cauţi în locuri nepotrivite, ai să pierzi timpul 
degeaba şi ai să pierzi călăuzirea lui Dumnezeu, care ţi-L va descoperi pe lisus 
al Sfintei Scripturi. Nu te lua nici după mulţime și nu te lăsa atras şi impresionat 
de lucrurile pe care le vezi, le pipăi, le auzi, le simţi sau le miroși, căci credinţa 
vine prin Cuvântul lui Hristos (Romani 10:17). Lasă pe Duhul Sfânt să te 
conducă la lisus al Sfintei Scripturi. Căci numai EI, Duhul Sfânt, El ni-L 
descoperă pe Iisus în Sfânta Lui Scriptură, aşa cum citim la loan 16:14-15. 


e Mărturii impresionante, care singularizează Sfânta 
Scriptură 


În cadrul acestui capitol, vom vorbi despre descoperirea lui Hristos, Sfânta 
Scriptură, în paralel cu Sfânta Tradiţie Ortodoxă. Despre Sfânta Tradiţie 
Ortodoxă şi tradiția populară am vorbit pe larg în capitolul 2. Dar o vom aminti 
ŞI în capitolul acesta foarte des din perspectiva evidențierii unicităţii Sfintei 
Scripturi. 

În ceea ce priveşte Biblia, vom căuta să ne întărim credinţa în ea, ca fiind 
ceea ce este: experatio (0eonvevorog în greacă) lui Dumnezeu?6, Cuvântul lui 
Dumnezeu scris, atotcuprinzător, în vederea mântuirii noastre (loan 20:31; 2 
Timotei 3:16). 

Dar, ni se pare oportun să începem capitolul acesta, prezentând mai întâi 
niște mărturii ale unor oameni mari ai omenirii, alături de minţi geniale, făcute 
de-a lungul istoriei la adresa Sfintei Scripturi. Şi începem cu un document ales 
dintr-un domeniu secular, care ne prezintă în cel mai complet format istoria 
creațiunii - cosmogonia. 

Cosmogonia este o ramură a astronomiei care studiază originea şi evoluția 
Universului. Anumite frânturi din ceea ce ne descrie Scriptura în cartea Facerea 
se amintesc şi în unele tradiţii religioase (sumeriană, egipteană, iraniană), dar nu 
ne prezintă nici pe departe descrierea tuturor etapelor Creaţiei lumii. Sfânta 
Scriptură rămâne, așadar, singura carte din lume, singura sursă care oferă tabloul 
complet al Creației, în primele 11 capitole ale cărții Facerea. 

Adevărul acesta este recunoscut fără nici o rezervă şi de unii savanți de 
renume. Spre exemplu, profesorul Hajime Nakamura (Universitatea Imperială 
din Tokio) face următoarea remarcă: 


2% inspiraţie divină (latină). 

„„Monoteismul, în sensul de credință într-un Dumnezeu personalizat și 
transcendent care creează lumea şi o face să dăinuie, pare să se fi dezvoltat 
numai în acele tradiţii religioase influențate de vechea credință a Israelului, 
adică în iudaism, creştinism şi islamism. "22" 

Profesorul Nakamura, un specialist de marcă al istoriei religiilor, face aici 
o afirmaţie de cea mai mare valoare la adresa Sfintei Scripturi. El nu vorbeşte 
despre Dumnezeu doar ca despre un dumnezeu oarecare, unul dintre mai mulți 
dumnezei. Dumnezeu nu este numai Creator, ci şi Susţinător al lumii, Acela 
care o face să dăinuie. 

Continuăm, acum, cu alte mărturii culese din diferite epoci ale istoriei, 
exprimate din partea unor minţi luminate. Printre aceştia sunt mari genii ale 
omenirii, ale căror descoperiri științifice au pus bazele tehnologiei moderne şi 
civilizației omenirii întregi. 

Începem cu marele romancier istoric, poet şi avocat al regatului Marii 
Britanii, Walter Scott. Aflându-se în ultimele clipe ale vieţii sale a cerut lui 
Lockhart, cel care-l îngrijea, să-i citească. Acesta, îndreptându-se spre bogata 
bibliotecă aflată în cameră şi cercetând cărțile, l-a întrebat ce carte doreşte să-i 
fie citită, la care Walter Scott a răspuns: „Ce întrebare este asta? Nu există decăt 
o singură carte. Adu-mi Biblia.” 

Și aşa este. Numai o carte este pentru cei muribunzi, dar şi pentru cei încă 
în plină viaţă. O mulțime de oameni nu arată nici un interes față de Biblie până 
nu ajung să dea ochii cu moartea sau în contextul unor situaţii foarte dificile. 
Adevărul este că, în timp ce este minunat să ai o astfel de carte la îndemână la 
vreme de nevoie, este cu atât mai minunat să o ai drept carte de căpătâi, în timpul 
vieţii de zi cu zi. Este Cartea care te poartă prin lumea de azi şi care-ţi indică 
traseul cel mai sigur (de altfel singurul existent) şi pentru cea viitoare. Este, în 
sfârşit, Cartea care te poartă în toată siguranța prin toate situaţiile de urgenţă ale 
vieții şi care amortizează cu succes toate şocurile întâlnite în viață. 

Biblia este deosebită de toate celelalte cărți din lume. Ea a influențat 
considerabil viaţa unora dintre cei mai mari oameni ai lumii, care, la rândul lor, 
au influenţat mersul lumii în mod evident. 

De exemplu, un prinţ african a vizitat marele regat al Angliei și a fost adus 
în fața reginei Victoria. Prima lui întrebare adresată reginei a fost aceasta: care 
este secretul măreției Angliei? Regina, luând în mână o Biblie foarte frumos 
îmbrăcată a înmânat-o prințului, împreună cu răspunsul: acesta este secretul 
măreției Angliei. 

Sir Gladstone, mare om de stat al Angliei, prim-ministru, unul dintre marii 
legislatori ai Marii Britanii, a făcut acest comentariu: „Să vorbim despre tema 
zilei. Nu este alta mai actuală ca Evanghelia. Numai aceasta poate și va corecta 
totul. Sunt încântat să fac cunoscut că aproape toți oamenii din conducerea 


21 Hajime Nakamura Orient si Occident: o istorie comparata a ideilor, trad. Dinu Luca, Humanitas, Bucureşti, 1997, p. 
58. 

Marii Britanii sunt creștini. ” Comentariul acesta era făcut pe la anii lui 1800. 
Sir Gladstone a continuat apoi: „Eu activez în poziția aceasta publică de 58 de 
ani, dintre care timp de 1] ani i-am petrecut în cabinetul guvernului britanic. 
Ceilalți 47 de ani am avut ca asociaţi cele mai luminate minţi ale secolului, 60 
de colaboratori dintre care numai 5 nu erau creștini. ” 

Michael Faraday, unul dintre cei mai mari oameni de ştiinţă, inventator, 
fizician şi chimist englez, a spus aceste cuvinte: „De ce vor fi rătăcind oamenii 
aiurea căutând în alte locuri când au la îndemâna lor această binecuvântată 
carte a lui Dumnezeu, Biblia?” 

Este foarte interesant de luat aminte la remarcile unora dintre președinții 
Statelor Unite de mai demult asupra Bibliei. Spre exemplu, John Adams, cel de 
al doilea președinte al Statelor Unite, a spus: „Am examinat şi eu întreaga 
Scriptură — atât cât mi-au îngăduit preocupările mele împreună cu mijloacele 
de care am dispus, și am ajuns la concluzia că Biblia este cea mai bună carte 
din lume. Ea conţine mai mult decât modesta mea filosofie despre viaţă și chiar 
mai mult decât toate bibliotecile pe care le-am văzut vreodată. Sunt lucruri şi 
cunoștințe care depăşesc cunoştinţele mele. Trebuie să supun aceste cercetări 
pentru investigații ulterioare mai profunde. ” 

Thomas Jefferson (al treilea președinte), a făcut şi el următorul comentariu 
despre Biblie: „Am spus, și voi spune întotdeauna același lucru: studierea 
perseverentă a Volumului Sacru va duce la cetățeni mai buni ai țării, soți mai 
buni și părinţi mai buni.” 

John Quincy Adams (cel de al şaselea preşedinte) a spus şi el: „Vorbesc ca 
un om din lume către lume și vă zic: cercetaţi Scripturile. Biblia este Cartea mai 
presus de toate cărțile din lume pentru a fi citită de toate vârstele de oameni şi 
în toate condiţiile de viaţă ale omului. Nu este suficient să fie citită odată sau 
chiar de două ori din scoarță-n scoarță și apoi pusă deoparte, ci ea se cere a fi 
citită puţin câte puţin în fiecare zi.” 

Daniel Webster, fost secretar de stat al Statelor Unite, a făcut şi el acest 
comentariu: „Dacă este ceva deosebit în stilul vieţii mele şi demn de apreciat în 
gândirea mea, se datorează bunilor mei părinți care mi-au sădit în mintea mea 
fragedă a copilăriei dragostea pentru Scripturi. Am citit Biblia de mai multe ori. 
Acum mi-am făcut ca un obicei regula de a o citi în întregime odată pe an. Biblia 
este Cartea cărților pentru avocați şi pentru toată lumea. Compătimesc pe acela 
care nu poate găsi în Biblie o bogăţie de gânduri și reguli pentru purtarea în 
viață. ” 

Și pentru că s-a adus vorba despre ce învaţă părinţii pe copii, cum stau 
lucrurile cu noi, părinții zilelor noastre? Avem şi noi această îndeletnicire de a 
sădi în mințile fragede ale copiilor noştri dragostea pentru Scripturi? Ştiu că se 
predă religia în şcoli. Dar Dumnezeu a încredinţat slujba creșterii copiilor la 
părinți (Efeseni 6:4), nu la școlile publice sau cele duminicale. Întreb, deci, 
învăţăm noi pe copiii noştri Biblia? Sau ar fi trebuit să încep cu întrebarea: avem 
noi Biblia în casele noastre? Și dacă o avem, i-am găsit noi un folos mai bun 

decât omul acela care o punea în pivniță sub putina de varză, ca să stea mai 
dreaptă? 

Ne întoarcem acum spre Părinţii Bisericii, teologi ortodocși şi scriitori 
bisericești de la care vom învăţa ce crede cu adevărat ortodoxia cea dreaptă 
despre Sfânta Scriptură. Şi vom începe acum, cu voia şi ajutorul lui Dumnezeu, 
cu niște comentarii făcute pe marginea motto-ului pe care l-am amintit la 
începutul acestui capitol. 


Cuvântul lui Dumnezeu, Sfânta Scriptură, este 
deasupra tuturor 
celorlalte izvoare de credință 


Cu această declarație îndrăzneață la adresa Sfintei Scripturi ne întâmpină 
marele teolog ortodox rus, Bulgakov, în mottoul din titlul capitolului de față. Și 
vom vorbi, prima dată, despre modul în care Sfânta Scriptură este socotită la 
locul care i se cuvine, adică, așa cum se pronunţă sfinția sa literalmente, 
deasupra tuturor celorlalte izvoare de credință, scrise şi nescrise. Şi care alt loc 
1 s-ar cuveni cărții Creatorului a tot ce se vede și ce nu se vede?! 

Prima observaţie cu care ne începem comentariile noastre are în vedere 
relaţia Scripturii cu tradiția. Teologul acesta eminent ne arată că Scriptura trebuie 
pusă deasupra tradiţiei, care face parte din izvoarele de credinţă nescrise. Din 
nefericire, însă, în ortodoxia de azi lucrurile stau tocmai invers - adică tradiția 
este pusă deasupra Scripturii. Şi vorbim așa pentru că, cine poate să numească 
măcar o singură biserică din cele aproape douăzeci şi opt de mii de biserici 
ortodoxe din România, unde slujbele de la botezuri, nunţi, înmormântări, cultul 
moaştelor, sărbătorirea Maicii Domnului şi a sfinților etc., sunt făcute conform 
Sfintei Scripturi? 

Dar oricare ar fi situația faptică pe teren azi, este de cea mai mare importanță 
să înțelegem că acesta este punctul de vedere al Ortodoxiei adevărate cu privire 
la Sfânta Scriptură. Așa au crezut dintotdeauna, și tot aşa cred şi astăzi adevărații 
ortodocși. Chiar şi ortodoxia contemporană mărturisește în scris același lucru — 
şi o face destul de categoric chiar dacă, ce trist!, ea rămâne numai la scris, nu şi 
în practică. 

În capitolul acesta al cărţii noastre vom întâlni o bogăţie impresionantă de 
citate ale Sfintei Tradiţii Ortodoxe, culese din diferitele epoci ale creştinismului 
începând cu era Părinților Bisericii. Toate acestea demonstrează cu tărie că nu 
numai Serghei Bulgakov gândește astfel, ci aceasta este poziţia adevăratei 
ortodoxii, încă de când a luat ființă, cu privire la Scriptură. Vom avea, în acelaşi 
timp, şi citate ale Sfintei Scripturi însăşi. 

Analizele acestea ne vor ajuta în chip minunat să înţelegem că opinia acestui 
teolog şi preot rus, Bulgakov, este numai un ecou al adevărului crezut 
dintotdeauna de adevărata ortodoxie. Şi, cu riscul că mă repet, insist să amintesc 

iar şi iar că, deși ortodoxia contemporană o face numai în scris, chiar şi ea 
recunoaşte cu desăvârşire acest adevăr. 


e Revelația 


Găsim, apoi, în citatul lui Serghei Bulgakov că Scriptura este Revelația 
eternă a Divinităţii. Ce este revelația? 

Termenul revelație este un cuvânt, cumva, cunoscut. Dar, pentru că 
această autoritate foarte respectată a Ortodoxiei răsăritene declară Scriptura ca 
fiind revelație eternă a Divinităţii, trebuie neapărat să cităm şi alte definiții, tot 
atât de autoritative, puţin mai jos. Vrem ca în felul acesta să evidenţiem 
gravitatea punerii Scripturii mai prejos decât tradiția, de către ortodoxia de azi. 

Vorbind despre ortodoxia contemporană, când vine vorba despre ceea ce 
scrie — deci atenţie, este vorba numai despre ceea ce scrie ea în legătură cu 
Biblia, ne bucurăm să arătăm că şi ea recunoaște desăvârșit autoritatea Sfintei 
Scripturi. Şi face asta menținând scrierile Părinților Bisericii la mare cinste şi 
astăzi, ca şi în vechime. Spre exemplu, învățăturile ierarhului Bisericii, Sfântul 
loan Gură de Aur, prin care ne învaţă să lăsăm la o parte ce învaţă cutare şi 
cutare (adică tradiția oamenilor) ca să căutăm TOATE, numai în Sfintele 
Scripturi??8, sunt ţinute la cea mai mare cinste și astăzi. Chiar Patriarhul 
Bisericii Ortodoxe Române le-a citat în introducerea sa la Biblia tipărită în anul 
2008. 

Dacă, deci, ar fi să luăm în serios învățătura aceasta a ierarhului, cât şi pe 
a Patriarhului, n-ar trebui să descoperim că practicile şi slujirile bisericilor 
ortodoxe ale zilelor noastre sunt făcute cu stricteţe, potrivit învățăturilor Sfintei 
Scripturi? Și dacă am face o astfel de cercetare, câte din practicile de cult ale 
Bisericii ortodoxe contemporane le-am putea descoperi conforme cu 
învățăturile Apostolilor? 

Acesta este motivul pentru care, întrebăm, cine se mai gândeşte azi la 
Scriptură, ca fiind revelația lui Dumnezeu lăsată nouă? Cea mai copleșitoare 
majoritate dintre creștinii ortodocși socotesc cuvântul preotului drept cuvânt al 
lui Dumnezeu, până la punctul de a-i socoti infailibili pe preoţi. Nu e vorba că 
ar fi declaraţi oficial în felul acesta. Dar dacă oamenii primesc tot ce zice 
preotul ca fiind de la Dumnezeu, însă fac aceasta fără să verifice cu Scriptura, 
ce alta înseamnă decât că preotul este socotit mai mare decât Scriptura şi, cel 
puţin egal, cu Dumnezeul care ne-a lăsat-o? La rândul lor, prin însăși faptul că 
lasă pe oameni să le urmeze învățătura fără să-i trimită la Sfânta Scriptură 
scrisă, preoţii se socotesc acreditați cu mai multă autoritate decât cei 12 
Apostoli ai Domnului, chiar și decât a Părintelui Bisericii, Chiril al 
Ierusalimului. 


2% Tâlcuiri la Epistola a doua către Corinteni. Omilia XIII. 

De ce spunem că preoţii de azi se socotesc mai mari chiar decât Apostolii? 
Pentru că preoţii de azi nu trimit pe creştini la Scriptură, astfel încât omul să se 
convingă că ceea ce învaţă ei este potrivit cu Biblia. N-ai să auzi niciodată 
vreun preot să te trimită la Scriptură, ca să vezi ce spune Scriptura despre 
botezul copiilor, despre nașterea din nou, despre pomeni, parastase, sfinți și 
Maica Domnului, despre sărbătorile din calendar, despre cele 27 de vămi şi alte 
ritualuri păgâne. 

Dar Apostolii Domnului nu procedau în felul acesta. Ei porunceau 
creştinilor să verifice învăţăturile lor cu Scripturile scrise şi numai după aceea 
să le primească. Petru, spre exemplu, îşi trimite cititorii la ce a scris Pavel în 
toate epistolele sale, nu la ce a spus el cu gura (2 Petru 3:15-16). Pavel, la 
rândul lui, își declină orice drept al spuselor sale, care n-ar fi conforme cu 
Evanghelia, până la punctul de a se aşeza sub blestem pe sine însuşi — dacă ar 
face aşa ceva. lată ce spune el la Galateni 1:8-9: „Dar chiar dacă noi sau un 
înger din cer v-ar vesti altă evanghelie decât aceea pe care v-am vestit-o, să 
fie anatema! Precum v-am spus mai înainte, şi acum vă spun iarăși: Dacă vă 
propovăduieşte cineva altceva decât aţi primit, să fie anatema! ” 

Vorbeam apoi şi despre Sf. Chiril al Ierusalimului, supranumit şi doctor al 
Bisericii. El nu dădea voie la nimeni să primească nicio învăţătură de-a lui dacă 
nu corespundea dumnezeieştilor Scripturi. 22 

Câţi din preoţii ortodocşi din zilele de azi au grijă ca enoriașii lor să aibă 
Scriptura şi să-i înveţe să verifice slujbele lor din biserică, de la nunţi, botezuri 
şi înmormântări, cu cele spuse de iubitul nostru frate Pavel, după înțelepciunea 
dată lui, cum vorbește despre acestea în toate epistolele sale? Sper că s-a 
înţeles de ce am afirmat că preoții zilelor noastre se socotesc mai mari decât 
Apostolii Domnului şi decât Părinţii Bisericii. 

Descoperim în istoria poporului Israel o stare foarte asemănătoare cu cea 
din zilele noastre, descrisă la cartea Ieremia 5:31, prin aceste cuvinte: 
„Proorocii profeţesc minciuni, preoții învaţă ca și ei, şi poporului Meu îi place 
aceasta. Dar la urmă ce veţi face? ” Vedeţi? Este acest la urmă. Dar cine se 
mai gândește azi la judecata lui Dumnezeu? 

Revenind la subiectul nostru, revelaţia, vrem să arătăm că şi ortodoxia de 
azi vorbește la fel despre revelație. 

lată, spre exemplu, ce învaţă un manual de şcoală care se preda mai înainte 
în facultățile teologice ortodoxe: 

„Prin «Revelaţiey sau «Descoperire dumnezeiască», se înțelege acțiunea 
prin care Dumnezeu împărtășește omului tot ceea ce este necesar pentru 
mântuirea lui. 

Din punct de vedere al conținutului, Revelația dumnezeiască cuprinde 
totalitatea evenimentelor şi adevărurilor de credinţă prin care Dumnezeu Și-a 
descoperit voia Sa oamenilor, ca aceştia să-şi dezvolte capacitatea spirituală, 


2 Sf. Chiril al Ierusalimului, Cateheza a IV-a, 17, vol. 1, p. 118. 

să-L cunoască şi să-L preamărească pe EI și, prin aceasta, să dobândească 
desăvârşirea lor și comuniunea cu Creatorul lor (sublinierile îmi aparţin, 
fl da je PU 

Înţelegem noi? Revelația lui Dumnezeu adică Scriptura, cuprinde 
TOTALITATEA evenimentelor şi adevărurilor de credință prin care 
Dumnezeu Și-a descoperit voia Sa oamenilor, ca aceștia să-și dezvolte 
capacitatea spirituală, să-L cunoască şi să-L preamărească pe EI şi, prin 
aceasta, să dobândească desăvârșirea lor şi comuniunea cu Creatorul lor. lar 
declarația aceasta vine din partea unui manual care se predă în facultăţile 
teologice ortodoxe, în timp ce în biserici predomină tradiţia omenească. Și dacă 
aşa învaţă preoții pe băncile facultăţilor, de ce, atunci când ajung să slujească 
în biserică practică ritualurile şi obiceiurile unei tradiții populare care nu are 
nimic în comun cu Scriptura? Dacă Scriptura cuprinde totalitatea, adică TOT 
ceea ce au nevoie oamenii pentru dobândirea și desăvârșirea comuniunii lor cu 
Creatorul, de ce se mai apelează la alte surse în afara Scripturii? 

Consultăm acum un alt document ortodox, tot un manual clasic ortodox - 
Dicţionarul de Teologie Ortodoxă, cu privire la cele ce are acesta de spus 
despre revelaţie: 

„Evanghelia lui Hristos (Gal. 1:7, Fapte 8:35 şi 12:36) constituie izvorul 
unic şi deplin al descoperirii dumnezeieşti... «Evanghelia mântuirii» (Efes. 
1:13) constituie sfârșitul și plinirea revelaţiei lui Dumnezeu. Ea este dată o 
dată pentru totdeauna: «Cuvântul lui Dumnezeu» rămâne în veac (1 Petru 
1:23), de aceea cuvântul lui Dumnezeu comunicat prin insuflarea Duhului 
Sfânt este «Cuvântul Adevărului» (Efes. 1:13), «Evanghelia veșnică» ” 
(Apocalipsa 14:6).%5! 

Trebuie neapărat să luăm seama la faptul că aceste definiții sunt elaborate 
de către cele mai autorizate foruri ortodoxe ale zilei. Trebuie să le acordăm 
toată luarea aminte pentru a înţelege cum se cuvine valoarea Sfintei Scripturi 
a lui Dumnezeu, prin comparație cu tradiția populară a bietei fiinţe - omul 
muritor. La aceste definiţii trebuie să cugete cei care spun că tradiția este mai 
mare decât Scriptura, doar pentru că Duhul Sfânt a folosit omul ca instrument 
al canonizării ei. Căci a vorbi în felul acesta despre tradiţie este asemănător cu 
a spune despre un biet muncitor constructor că este mai deştept decât arhitectul, 
numai pentru că a respectat desenul care arăta că groapa pe care o săpa el cu 
târnăcopul și lopata trebuie aibă 5 m adâncime. 

Citim prima dată în Dicţionarul de Teologie Ortodoxă că prin revelaţie se 
înțelege acțiunea prin care Dumnezeu împărtășește omului TOT ceea ce este 
necesar pentru mântuirea lui. Dacă, deci, şi pentru că, Dumnezeu ne-a pus în 
Sfânta Scriptură TOT ce avem nevoie pentru mântuirea noastră, cine ar mai 
avea nevoie şi de alte materiale auxiliare? Cu toată siguranţa că Dumnezeu nu 


*% Îndrumări Misionare, lucrare elaborată de un colectiv de autori de la Institutul Teologic Universitar din Bucureşti, 
coordonator Pr. prof. dr. Dumitru Radu, Editura IBM al B.O.R., 1986, p. 33. 
3%! Ion Bria, Dicţionarul de teologie ortodoxă, Editura IBM al BOR, Bucureşti, 1994, p. 337 

mai are nevoie, deoarece El Însuși ne-a dăruit TOT ce avem nevoie. Şi am 
putea spune, vorbind teoretic, că nici n-ar mai avea de unde să ne dea pentru 
că ne-a dăruit deja TOT. Atunci pentru cine sunt şi cui pot servi aceste tradiții 
ŞI învățături omeneşti — vorbim despre cele care sunt străine de Cuvântul lui 
Dumnezeu? Să fi „uitat” Dumnezeu ceva, adică se poate ca din acel TOT pe 
care ni l-a dat Dumnezeu să lipsească, totuşi, ceva? ŞI dacă, chipurile, ar lipsi 
ceva, s-a găsit acum omul să-L „ajute” pe Dumnezeu, completând cu ceva de 
la el însuși, creatura Lu1?! 

După dicționar, adverbul TOT înseamnă: „întreg; integral, complet; din 
care nu lipseşte nimeni sau nimic; cât există, cât este, cât are; cât e de mare, cât 
se întinde, cât cuprinde; cât durează, cât ţine...” Înseamnă că nu mai există nimic 
în tot universul lui Dumnezeu care să ne fie necesar nouă la mântuire — nimic în 
afară de ceea ce ne-a dat EI în Sfânta Lui Scriptură. Poate că o mai fi ceva în alte 
universuri — dar în acesta cu siguranță nu mai sunt. 

Citim, apoi, mai departe că Revelația dumnezeiască cuprinde totalitatea 
evenimentelor şi adevărurilor de credință prin care Dumnezeu Și-a descoperit 
voia Sa oamenilor... şi, prin aceasta, să dobândească desăvârșirea lor şi 
comuniunea cu Creatorul lor. Cine ar mai avea nevoie şi de alte adăugiri, mai 
ales ale omului? 


A) Mărturia Scripturii lui Dumnezeu despre ea însăşi 


Am citat mai sus o serie de mărturii ale unor genii ale lumii, cu privire la ce 
înseamnă pentru ei Sfânta Scriptură. Printre aceştia sunt autori ai unor 
descoperiri ştiinţifice de seamă, oameni care au pus bazele tehnologiei moderne 
de azi, filozofi, politicieni, președinți de stat şi chiar regina Angliei. Am 
continuat apoi cu una dintre cele mai copleșitoare mărturii ale adevăratei 
ortodoxii privind dumnezeirea şi atotsuficienţa Sfintei Scripturi, în ce priveşte 
mântuirea omului. Ne apropiem acum de Sfânta Scriptură ca să culegem și 
dovezile ei proprii cu privire la dumnezeirea ei. Am văzut deja că, vorbind despre 
mântuire, ortodoxia cea adevărată nu mai are nevoie de nici o altă sursă în afară 
de Sfânta Scriptură şi de nimeni altcineva în afară de Dumnezeul-Om lisus 
Hristos, şi Apostolii Săi, cărora le-a încredinţat Cuvântul Său.2% Iar ceea ce 
căutăm să facem acum este să arătăm bazele pe care-și întemeiază ortodoxia cea 
adevărată această înțelegere, cum a ajuns ea la această concluzie. 

Țărâna din care a fost făcut omul era țărână, ca toată țărâna pământului. Nu 
s-a găsit încă în Scriptură că țărâna aceea din care a fost făcut Adam ar fi avut 
însuşiri deosebite de restul țărânei de pe planetă. Atunci cum și de ce numai 
mâna aceea de țărână a devenit o ființă, ființa om care trăiește veşnic? Răspunsul 
este simplu: Dumnezeu, Creatorul şi Dătătorul de viață a suflat peste ea și așa a 
prins ea viaţă din viaţa Celui care a şi făcut-o. 


232 


Vorbind astfel avem totuşi în vedere Sfânta Tradiţie Ortodoxă, care este, aşa cum spune Sfântul Justin Popovici, 
identică cu Evanghelia Domnului nostru Iisus Hristos. 

Sfânta Scriptură, privită din afară, este o grămadă de hârtii obișnuite, ca 
toate celelalte hârtii de pe Pământ. Sunt atât de obişnuite încât, aşa cum 
povesteam într-un alt capitol al cărții, pe vremea lui Ceauşescu, un vagon întreg 
de bibliu a fost trimis la fabrica de hârtie Buşteni, Prahova, și transformate în 
hârtie igienică. 

Se naşte astfel întrebarea: ce anume face, totuşi, hârtiile Bibliei atât de 
deosebite de toate celelalte hârtii de pe Pământ? Ce a găsit ierarhul Bisericii, 
Sfântul loan Gură de Aur în ea de ne îndeamnă să lăsăm la o parte TOT şi orice 
este în afară de Sfintele Scripturi? Ce a găsit în ele Prea Fericitul Părinte, Daniel, 
patriarhul Bisericii Ortodoxe Române, încât a făcut din Biblie baza cultului 
ortodox? Ce a găsit ortodoxia cea adevărată, inclusiv cea contemporană, în 
hârtiile acestea aşa de deosebit încât vorbeşte (atenţie, am spus că vorbeşte, dar 
vorbeşte numai în scris, nu că şi practică) despre Biblie ca fiind mai mult decât 
suficientă pentru mântuirea omului de pe Pământ? Cum de a ajuns această 
grămadă de hârtii obișnuite (ne referim specific la adevărurile înscrise pe 
paginile ei) să umple inima lui Dumnezeu până la punctul în care să-l poată 
aduce pe omul păcătos la cea mai intimă comuniune cu El? Ca să aflăm răspunsul 
cel mai sigur nu avem decât să deschidem Biblia şi să o cercetăm. 

Începem prin a nota, prima dată, că gândurile, ideile şi cuvintele aşternute 
pe paginile acestei grămezi de hârtii sunt suflarea Duhului Său Cel Sfânt, 
respirația Dumnezeului etern, Dumnezeului care a dat viaţă la tot ce există din 
lucruri care nu se văd, Dumnezeului care doar zice şi se face, doar poruncește şi 
ce poruncește ia ființă (Psalm 32:9). 

Această suflare a lui Dumnezeu peste ea o face vie, Cartea Cărţilor. Această 
suflare a lui Dumnezeu peste ea stă la temelia afirmației Domnului lisus, de la 
Luca 21:33: „Cerul și pământul vor trece, dar cuvintele Mele nu vor trece. ” 

Vom răsfoi acum Sfânta Scriptură. Ea este plină de dovezi privind 
dumnezeirea ei, din care noi vom enumera aici numai câteva. 

a) Prima mărturie a Scripturii pe care o prezentăm este tăria cu care ţine 
Dumnezeu Însuşi la formatul ei scris, pentru ca mărturia ei să dureze cât ţin 
veacurile, şi apoi veşnic. Expresia „scris este ” se află menţionată în Scriptură 
de 106 ori, după cum urmează: de 27 de ori în Vechiul Testament iar de 79 de 
ori în Noul Testament. Din aceste 79 de ori, expresia „scris este” se află 
pronunţată direct de Domnul Iisus Hristos Însuşi de 29 de ori, adică: de 6 ori cu 
prilejul ispitirii Satanei în pustie (Matei 4 şi Luca 4) și de 23 de ori cu alte 
prilejuri. După aceea, întâlnim sintagma „scris este” menționată de 50 de ori pe 
tot întinsul Noului Testament, amintită, în general, ca temelie dumnezeiască a 
oricărei învățături. Și apropo, ţinem neapărat să se cunoască, de asemenea, că şi 
tradiția pune baza tot pe ceea ce este scris. Spre exemplu, marele apologet de 
limba latină, Sfântul Ciprian, ne învaţă lămurit şi el că „Ceea ce trebuie făcut 
este scris. "255 


253 Sf. Ciprian, Apologeți de limbă latină, Editura IBM al BOR, Bucureşti, 1981, p 459. 

- Următorul text din Vechiul Testament dovedeşte că şi poporul Israel slujea 
tot potrivit cu ceea ce era scris. Citim, astfel, la cartea II Paralipomena 35:4 că 
sărbătorirea Paştilor nu se făcea după obiceiuri şi tradiții omeneşti răspândite pe 
cale orală, ci după „cum a scris David, regele lui Israel, şi cum a scris Solomon, 
fiul lui.” 

- Vorbim mai departe despre cartea Ieșirea, capitolul 40. Acolo citim despre 
ridicarea cortului adunării, care culminează cu coborârea lui Dumnezeu în 
mijlocul poporului Său. Începând cu versetul 16 până la versetul 33, vedem scris 
de opt ori că Moise a făcut toate „cum poruncise lui Moise Domnul”. Versetul 
următor, 34, începe cu adverbul „atunci” (atunci un nor a acoperit cortul 
adunării... 

Întrebare: când a coborât Dumnezeu în cortul adunării, în mijlocul poporului 
Său? Răspuns: Dumnezeu a coborât în cortul adunării atunci când toate au fost 
făcute „cum poruncise lui Moise Domnul "254 — ceea ce în terminologia Noului 
Testament se înţelege prin „este scris”. 

Se înţelege, astfel, că Dumnezeu n-a avut nevoie de înţelepciunea şi suges- 
tiile omului (Moise) la construirea unui locaş făcut din materiale pământeşti. Să 
aibă El oare nevoie de înțelepciunea şi sugestiile omului, adică de tradiția 
populară, când e vorba despre casa Lui duhovnicească, Biserica, trupul Său 
mistic pe Pământ (Matei16:18)? Adică, vreau să spun, să nu ne fie nouă 
îndeajuns instrucțiunile din Sfânta Lui Scriptură scrisă, încât să avem nevoie să 
apelăm și la tradiția orală a omului, mai ales a păgânilor? 

- Facem acum o incursiune în Noul Testament şi ne oprim asupra episodului 
în care ni se relatează ispitirea Domnului lisus în pustie. Ceea ce ne reține atenția 
aici este faptul că Domnul lisus a răspuns la fiecare atac al lui Satan numai cu 
scris este. Ce trebuie să învăţăm de aici? 

Fără să ne avântăm în lucruri care depăşesc limita înţelegerii noastre, o să 
spunem doar atât: lisus Hristos, care era deopotrivă Dumnezeu din Dumnezeu 
adevărat, dar şi om din om adevărat, în umanitatea Lui a rămas neabătut pe 
stânca Cuvântului scris al lui Dumnezeu. El a dovedit aici în mod practic 
adevărul pe care ni l-a comunicat teoretic la loan 5:19. Spune EI acolo că nu 
poate face nimic de la Sine Însuşi, ci numai ceea ce vede pe Tatăl făcând. lar aici 
ne-a arătat, la modul concret, că a face numai ceea ce vezi pe Tatăl făcând 
înseamnă a rămâne ferm la ce „este scris”. Ca Acela care Se făcuse pe Sine 
asemenea oamenilor (Filipeni 2:7), lisus ne-a arătat cum trebuie să trăim noi, 
oamenii. Dacă cineva nu respectă Cuvântul scris al lui Dumnezeu, dar pretinde 
că crede în lisus, este un mincinos. Cel mai sigur semn după care recunoşti 
credinţa cuiva în lisus este ascultarea aceluia/aceleia de porunca scrisă a lui 
Dumnezeu de a se pocăi, de la Fapte 17:30. Şi, de asemenea, şi cele două porunci 


%* Numărul 8 în Scriptură reprezintă numărul noului, al învierii. Mântuitorul a înviat în ziua a 8-a a săptămânii. Faptul 
că Dumnezeu a coborât în cort după ce şi ca urmare a faptului că Moise a făcut totul aşa cum îi poruncise Domnul, arată 
înspre Mântuitorul în care Dumnezeu a binevoit. 

ale lui lisus, scrise la Marcu 1:15 (pocăizi-vă, şi, credeți în Evanghelie) şi a treia, 
scrisă la Marcu 16:16 (botezul DUPĂ credință). 

Dacă, deci, arma prin care l-a biruit Omul lisus pe Satan a fost Cuvântul 
scris, Biblia, ce nădejde de biruinţă aş putea avea eu, lăsând la o parte ce „este 
scris”, adică Scriptura lui Dumnezeu, ca să mă folosesc de tradiţia oamenilor?! 
Mare întrebare, nu-i aşa? Oare cum ar putea răspunde aici aceia care nici măcar 
nu mai bagă în seamă ce este scris - Scriptura lui Dumnezeu? 

Și pentru a nu se crede că numai eu gândesc astfel, iată ce ne spune și 
Gheronda Sofronie în legătură cu exemplul Domnului lisus: 

„În pustie, Domnul a fost ispitit de diavolul. Nici măcar pentru o clipă El 
nu a vrut să se gândească la sugestiile lui, ci le-a respins îndată pe toate. EI este 
Domnul nostru, Învățătorul şi Dumnezeul nostru. Este Modelul vieţii noastre. 
Iată, așadar, cum ne zidim viața, mântuirea noastră. Orice nu este conform cu 
Modelul oferit de Hristos respingem și tot ceea ce este conform, acceptăm şi 
acest mod de a acționa devine viaţa noastră. "25 

b) Sfânta Scriptură a lui Dumnezeu este Codul Penal după care vom fi 
judecaţi de Dumnezeu: 

„Cine Mă nesocoteşte pe Mine şi nu primește cuvintele Mele are judecător 
ca să-l judece: Cuvântul pe care l-am spus, acela îl va judeca în ziua de apoi. 
Pentru că Eu n-am vorbit de la Mine, ci Tatăl care M-a trimis, Acesta Mi-a dat 
poruncă ce să spun şi ce să vorbesc” (loan 12:48-49). 

Judecata întregii rase de oameni care au populat Pământul de, probabil, 
şapte mii de ani şi care-l vor mai popula și de acum încolo, judecata miliardelor 
nesfârşite de oameni se va face după Cuvântul cel scris al lui Dumnezeu.2% Aşa 
este exact ce spune și Sfânta Tradiţie prin Sfântul Ciprian, citat undeva mai sus, 
că ceea ce trebuie făcut este seris.2* 

c) Ortodoxia contemporană se foloseşte de textul biblic de la Evanghelia 
după Sfântul Evanghelist loan 20:30, ca argument pentru tradiția orală. Dar 
aici se face o forțare a textului Scripturii. Este adevărat că lisus a spus 
neînchipuit cu mult mai multe cuvinte decât cele scrise. Nimeni nu poate 
contesta acest adevăr. Dar textul indicat se referă în mod specific la lucrările 
Lui, nu la cuvintele Lui, aşa cum citim: „Și încă multe alte minuni a făcut lisus 
în fața ucenicilor Săi, care nu sunt scrise în cartea aceasta. ” Deci aici este 
vorba despre verbul a face — iar cuvintele se spun, nu se fac. 

Acum, chiar dacă textul acesta nu se referă la cuvintele spuse de Iisus, am 
arătat deja, suntem de acord că EI a spus neînchipuit mult mai multe cuvinte în 
timpul vieţii Lui, afară de cele scrise în Scriptură. Dar capitolul 20 din 


%5 Gheronda Sofronie, apud Ieromonahul Antonie Romeos, Ucenicia în fața Crucii, Editura Egumeniţa, Galaţi, 2017, p. 
95. 

2% Cum îi va judeca Dumnezeu pe aceia care n-au avut acces la Sfânta Scriptură, întreabă unii? Nu dezbatem această 
temă aici ci doar spunem că pe noi, românii, aceia care ne numim ortodocşi, ne va judeca după Cuvântul lui Dumnezeu 
scris. Şi ne va mai judeca şi după porunca Sf. loan Gură de Aur şi a patriarhului României de pe paginile de introducere 
la Biblia Ortodoxă de la 2008. 

7 Sf. Ciprian, Apologeți de limbă latină, Editura IBM al BOR, Bucureşti, 1981, p 459. 


151 


Evanghelia după loan nu se termină cu versetul 30, ci continuă cu versetul 31, 
care, de data aceasta spune așa: „Jar acestea s-au scris ca să credeți că lisus 
este Hristosul, Fiul lui Dumnezeu, şi, crezând, să aveți viață în numele Lui. ” 

Textul acesta de la loan 20:31 dovedeşte că ceea ce este scris ne este 
suficient pentru mântuire: „acestea s-au scris, ca să credeți ... ” Prin urmare, 
chiar dacă Iisus a spus multe alte cuvinte și a făcut şi multe alte minuni, când 
vine vorba despre cele trebuitoare ca să avem viață în numele Lui, rămân 
numai acestea care s-au scris. 

Fac aici o observaţie interesantă — a se da atenție la exprimarea mea. 
Există, totuși, şi învățături ale Domnului lisus care fac parte din cuvintele Lui 
vorbite (de fapt este vorba numai de una), şi în care noi credem cu toată tăria. 
Nu este întâlnită în Evanghelii, dar este întâlnită în Fapte 20:35. Citim acolo 
aceste cuvinte: ,,...să vă aduceți aminte de cuvintele Domnului lisus, căci El a 
zis: «Mai fericit este a da decăt a lua.» ” Da, este adevărat, nu găsim nicăieri 
pe Domnul lisus lăsându-ne această învățătură din chiar gura Lui, în 
Evanghelii. Dar pentru că este cuprinsă pe paginile Sfintei Scripturi, în ciuda 
faptului că nu este auzită direct din gura Lui, o credem cu aceeaşi tărie cu care 
credem întreaga revelaţie a Sfintei Scripturi. 

Mergem acum un pas mai departe cu analiza și, de dragul întăririi 
adevărului, presupunem, pentru o clipă, că şi învăţăturile orale ale lui lisus 
(adică acelea pe care le-a spus, dar nu s-au scris), ar fi şi acestea trebuitoare în 
vederea mântuirii. În cazul acesta întrebăm, retoric: ar putea oare Iisus să Se 
contrazică pe Sine, dându-ne o serie de învățături scrise pe paginile Sfintei 
Scripturi, iar celelalte, pe care le-a spus ocazional, să fie contradictorii (să ne 
ierte Dumnezeu vorbind astfel despre E1)?! Şi pentru că, hotărât lucru, lisus nu 
S-ar fi putut contrazice pe Sine Însuşi (ceea ce sună deja a blasfemie) tragem 
următoarele două concluzii: 

- Orice vorbă, idee, concept sau învățătură pe care tradiția le-ar considera 
ca venind de la lisus pe cale orală, pot fi crezute NUMAI dacă vor corespunde 
perfect, desăvârşit cu spusele scrise ale lui lisus din Scriptură; 

- Orice vorbă, idee, concept sau învățătură pe care tradiția le-ar considera 
ca venind de la Iisus pe cale orală, dar care nu corespund perfect, desăvârşit cu 
spusele scrise ale lui lisus din Scriptură, nu sunt de la lisus, nu pot fi primite 
de un creștin ortodox, care este un drept slăvitor al lui Dumnezeu şi, nici atât, 
nu pot fi socotite ca tradiţie ortodoxă. Aceasta este porunca Părinților Bisericii 
cum, spre exemplu, învaţă Sf. Irineu: „Nici o tradiție nu poate fi recunoscută 
ca Apostolică dacă nu este întemeiată pe Sfânta Scriptură și potrivită cu 
ea, 238 

d) Moartea şi Învierea Domnului au avut loc după Scripturi: ,...Hristos a 
murit pentru păcatele noastre după Scripturi; Și a fost îngropat și a înviat a 
treia zi, după Scripturi ” (1 Corinteni 15:3-4). 


%8 Sfântul Irineu, Contra ereziilor, 3, 2. 

Deci, întreaga operă de mântuire a neamului omenesc s-a împlinit în 
temeiul Scripturilor — moartea Lui a avut loc după Scripturi şi învierea Lui a 
avut loc după Scripturi, nu după tradiţie. 

e) Cât de copleșitoare este mărturia Scripturii cu privire la dumnezeirea ei 
prin cuvintele: „Toată Scriptura este însuflată de Dumnezeu şi de folos...” 2 
Timotei 3:16). Se poate spune același lucru oare şi despre tradiţia orală 
(populară) a oamenilor? 

Nu ne putem mira îndeajuns de mult de aceia care pun tradiţia omului mai 
presus decât Scriptura lui Dumnezeu. Și ce este omul? Citim la lacov 4:14 că 
omul este un „abur care se arată pentru o clipă, apoi piere. ” lar Dumnezeu? 
Dumnezeu este din veşnicie până în veșnicie. 

f) O altă mărturie o aflăm în cuvintele „.... Cuvântul Domnului rămâne în 
veac. Și acesta este cuvântul, care vi s-a binevestit” (1 Petru 1:25). 

Aici ni se spune nu numai despre Autorul Cuvântului cel scris că este 
veşnic, ci şi cuvântul pe care l-a lăsat EI scris este tot veşnic. 

g) Tot la Petru, citim că „„...niciodată proorocia nu s-a făcut din voia 
omului, ci oamenii cei sfinţi ai lui Dumnezeu au grăit, purtați fiind de Duhul 
Sfânt” Q Petru 1:20-21). Putem pune cuvintele tradiției omului lângă cuvintele 
Duhului Sfânt al lui Dumnezeu? 

h) În Noul Testament ortodox, publicat la 1857, descoperim următoarele 
însemnări: 

„Jar cum că Sfânta Scriptură este de la Dumnezeu însuflată din multe 
locuri ale Sfintei Scripturi să adeverează, ci pentru scurtarea vremii noi aici 
numai trei vom aduce. 

1) În Evanghelia Sfântului Luca cap. 1 stih 70, să citeşte: «Precum au 
grăit Dumnezeu prin gura sfinților celor din veac Proroci ai lui». 

2) Sf. Petru în cartea 2, cap. 1, stih 21 aşa scrie: «că nu prin voia 
oamenilor s-au făcut cândva prorocie, ci fiind luminaţi de Duhul Sfânt au grăit 
oamenii cei sfinţi ai lui Dumnezeu.» "[sic]25% 

i) Citim la cartea Fapte 1:2, că Domnul lisus S-a înălțat la cer „după ce, 
prin Duhul Sfânt, dăduse poruncile Sale Apostolilor pe care i-a ales. "4% Cât 
de luminos străluceşte aici adevărul că Sfânta Scriptură conţine cuvintele 
Fiului lui Dumnezeu, înălțat la dreapta Tatălui, lăsate nouă prin Sfinţii Lui 
Apostoli. 

j) La cartea Fapte, capitolele 10 şi 11, ni se relatează convertirea lui 
Corneliu, sutaş din cohorta romană. Ni se arată acolo că un înger al lui 
Dumnezeu a fost trimis din cer special la acest păgân ca să îi facă cunoscut că 
Dumnezeu a luat aminte la rugăciunile şi milosteniile lui. Dar, foarte ciudat, 
după ce-i spune că ce face el nu-l ajută în vederea mântuirii, în loc să-i arate apoi 
cum poate să se mântuiască, îl trimite la un pescar dintr-un sat vecin, la Apostolul 


2 Noul Testament ortodox, 1857, pp. 543-544. 
The Orthodox Study Bible, Acts 1:2 “...after He through the Holy Spirit had given commandments to the Apostles 
whom He had chosen”. 

Petru, cu indicaţia că acela „va grăi către tine cuvinte prin care vei fi mântuit tu 
și toată casa ta” (11:14). 

Nu vi se pare interesant? Vine îngerul lui Dumnezeu tocmai din cer până la 
Corneliu şi, când să-i spună ce are de făcut, îi dă adresa unui biet pescar din 
vecini. De ce nu i-a spus îngerul şi ce are de făcut? Nu i-a spus pentru că atunci 
când este vorba despre vestea mântuirii oamenilor, aceasta este încredinţată 
Apostolilor, care au pus-o în scris, pe paginile Scripturii. Cu adevărat, Scriptura 
este Cartea lui Dumnezeu, confirmată aici de un înger al lui Dumnezeu trimis 
din cer — nu vorbele oamenilor, transmise din gură în gură de-a lungul secolelor. 


B) Mărturia Dumnezeului-Om, lisus Hristos 


Urmează, acum, să luăm aminte la mărturia Domnului lisus Hristos, 
Dumnezeu din Dumnezeu adevărat şi om din om adevărat (dar fără păcat), în 
legătură cu dumnezeirea Sfintei Scripturi. El ne vorbeşte ca Dumnezeu şi ca om, 
în același timp, în aceeaşi măsură și cu aceeași autoritate — divină şi umană. Am 
luat aminte deja mai sus că EI Însuși I-a biruit pe Satana în pustie NUMAI prin 
Scriptura scrisă, răspunzându-i de trei ori cu „scris este”. ÎL vom urmări mai 
departe într-un episod care este consemnat în Luca 24. 

Mântuitorul înviat Se arată aici celor doi ucenici care mergeau, trişti, către 
Emaus. Îi întreabă mai întâi asupra lucrurilor pe care le discutau pe drum, apoi, 
de la versetul 27 înainte „, începând de la Moise şi de la toți proorocii, le-a tâlcuit 
din toate Scripturile cele despre EI”. După aceea, la versetul 32 îi găsim pe 
ucenici care, după ce Domnul S-a făcut nevăzut în timp ce frângea pâinea „au 
zis unul către altul: Oare nu ne ardea în noi inima noastră când ne vorbea pe 
cale şi ne deschidea Scripturile? ” La versetul 44, Mântuitorul Se arată celor 
unsprezece şi le face cunoscut că „trebuia să se împlinească toate cele scrise 
despre Mine în Legea lui Moise, în prooroci și în psalmi ”. La versetul 45, citim 
că după aceea EI „le-a deschis mintea ca să priceapă Scripturile ”. 

Ceea ce trebuie neapărat remarcat asupra modului în care Mântuitorul Se 
adresează aici ucenicilor, este că EI li Se descoperea în Legea lui Moise, prooroci 
şi Scripturi — deci în mărturiile scrise despre El. Şi că, apoi, EI le-a deschis 
mintea ca să priceapă, zicem din nou, tot Scripturile scrise - nu cele ce le spusese 
EI verbal de-a lungul celor mai bine de trei ani, petrecuţi împreună. 

Cei doi ucenici cărora li Se adresa acum petrecuseră împreună cu El trei ani 
şi ceva, fuseseră martorii oculari ale celor mai multe minuni săvârșite de lisus în 
prezenţa lor. Ucenicii aceştia auziseră cu urechile lor cele mai multe din 
cuvintele lui lisus spuse de gura Lui de-a lungul celor trei ani și jumătate 
petrecuţi împreună. lată însă că Mântuitorul nu caută aici să le cucerească atenția 
aducându-le aminte de întâmplări la care ei înșiși ajutaseră (cum era la înmulțirea 
pâinilor), ci numai despre Scripturile scrise. 

C) Mărturia Părinților Bisericii şi a altor scriitori bisericeşti 
privitor la dumnezeirea și autoritatea absolută a Sfintei Scripturi 


Vreau, mai întâi, să-mi familiarizez cititorii cu o anumită particularitate a 
acestui subcapitol — de fapt aceasta este o particularitate a întregii cărți, dar aici 
este mai pregnantă. 

Una din observaţiile care mi s-au făcut de către cititorii cărților mele priveşte 
faptul că aduc prea multe probe ca să susțin un punct oarecare de vedere. ȘI, de, 
cum să zic, cam este adevărat. Spre exemplu, în capitolul acesta veți găsi multe, 
chiar foarte multe dovezi cu privire la dumnezeirea şi autoritatea absolută a 
Sfintei Scripturi. lar dacă ar fi să vă spun tot adevărul, nici nu le-am prezentat 
pe toate câte le-am strâns. 

Cât priveşte cele pe care le-am prezentat mai jos, pot fi negreșit citite toate 
la rând — acesta este, de fapt, stilul meu de a citi o carte. Dacă le-am lăsat pe toate 
acestea am avut în vedere o oarecare selecție pe care fiecare cititor o poate face 
în funcţie de preferinţe, cât şi de interesul fiecăruia. Pentru unii, de exemplu, 
mărturiile sfinților sunt cele mai convingătoare; pentru alții mărturiile Părinților 
Bisericii au cea mai mare valoare; iar pentru alții s-ar prea putea ca anumiți 
scriitori ai Bisericii să constituie cea mai solidă autoritate. Şi tocmai de aceea am 
ales să așez mărturii cât mai variate. Adevărul este că fiecare mărturie prezintă 
o latură diferită de toate celelalte, privind soliditatea temeiului despre care 
vorbeşte. Şi dacă ținem cont de acest adevăr atunci, într-adevăr, merită a fi citite 
chiar toate la rând — sau pot să fie citite pe sărite. Fiecare poate decide cea mai 
potrivită formulă pentru sine. 

Ne întoarcem acum spre ceea ce cred Părinţii Bisericii în legătură cu Sfânta 
Scriptură. Cu privire la aceasta, facem cunoscut că atât de mult este citată Sfânta 
Scriptură în scrierile Părinților Bisericii încât, presupunând că s-ar pierde Biblia, 
am putea-o reface aproape în întregime din scrierile lor. Urmărind îndeaproape 
scrierile acestora, nu poţi să nu vezi cât de des amintesc ei Cuvântul scris al lui 
Dumnezeu. Vom aduce în rândurile care urmează foarte multe citate ale 
Părinților Bisericii şi ale altor scriitori bisericești, din care putem să înțelegem 
ce crede Ortodoxia cea adevărată cu privire la autoritatea absolută a Sfintei 
Scripturi, inclusiv cea contemporană (deşi aceasta din urmă vorbeşte astfel 
numai în scris). 


e Mărturii contemporane 


Vrem să începem cu un buchet de mărturii contemporane făcute de doi 
patriarhi ai BOR - Teoctist şi Daniel, cărora le adăugăm și un citat al lui lon Bria. 
După aceea vom continua cu alte mărturii. 

Primele cuvinte cu care te întâmpină site-ul indicat la bibliografie deasupra 
copertei Bibliei, publicate în vremea Patriarhului Teoctist sunt acestea; 

„Cine nu cunoaște Sfânta Scriptură nu cunoaşte pe Dumnezeu "24! Deci, 
in acest citat, Patriarhul nu pomeneşte nimic, nici măcar tangențial, despre 
tradiție, ci numai despre Sfânta Scriptură. Prea Fericitul nu aduce tradiția nici 
măcar tangenţial cu Sfânta Scriptură. 

Vorbim acum despre Patriarhul Daniel. Sub coperta Sfintei Scripturi, 
tipărită în 2008, primele cuvinte către care P.F. Părinte Daniel îndreaptă atenția 
credincioşilor săi sunt cele ale lui Sf. loan Gură de Aur: 

„Lăsând la o parte ce gândeşte cutare sau cutare, toate să le cercetaţi şi să 
le căutaţi în Sfintele Scripturi, şi, găsind acolo adevărata bogăţie, pe aceasta să 
o vânăm, ca astfel să ne bucurăm şi de veşnicele bunătăţi. "22 

La pagina 3, în Cuvânt înainte, Patriarhul României vorbeşte despre Sf. 
Scriptură cu aceste cuvinte: „În acest moment aniversar și omagial prețuim mai 
mult Sfânta Scriptură ca fiind Cuvântul lui Dumnezeu, descoperit omului...” 

La pagina 8, Patriarhul B.O.R. ne face cunoscut că „,...baza cultului ortodox 
este Sfânta Scriptură... ”. ŞI, pe aceeaşi pagină, ne aminteşte că „roată Scriptura 
este insuflată de Dumnezeu şi de folos spre învățătură, spre mustrare, spre 
îndreptare, spre înțelepțirea cea întru dreptate, astfel ca omul lui Dumnezeu să 
fie desăvârşit, bine pregătit pentru orice lucru bun” (2 Timotei 3:16). 

Deci, două dintre cele mai mari autorităţi ale ortodoxiei, un ierarh al 
Bisericii, care a trăit în urmă cu o mie şapte sute de ani, cât și Patriarhul Bisericii, 
din anul 2018, ne poruncesc să lăsăm /a o parte ce gândeşte cutare sau cutare — 
asta înseamnă tot ce este în afara Scripturii, inclusiv tradiția care nu este 
conformă cu Scriptura. Și apoi ne poruncește cu tot atâta solemnitate ca foare să 
le cercetăm și să le căutăm în Sfintele Scripturi. 

Pe de altă parte, ieromonahul Antonie Romeos, din Grecia, vorbeşte despre 
rodul concesiilor şi căderilor tot mai grave şi succesive în timp ale creştinilor, 
de la hristocentrism la antropocentrism, pe care-l pune pe seama faptului că, 
citez, ,„, Treptat creștinii au început să desconsidere Noul Testament... "245 

Preotul profesor dr. lon Bria este autorul unei cărți importante a ortodoxiei 
contemporane: Dicţionarul de Teologie Ortodoxă. Sfinția sa rezervă două pagini 
ŞI jumătate lămuririi procesului de revelație, prin care noi, oamenii, am primit 
Sfânta Scriptură. Cunoscând aceste mărturii măreţe în legătură cu Scriptura, 
putem să înţelegem mai bine motivele care au determinat pe Patriarhul Bisericii 
Ortodoxe Române să declare Sfânta Scriptură ca bază a cultului Ortodox — chiar 
dacă, practic, s-a rămas numai la declarația scrisă. 

Citim, astfel, în Dicţionarul de Teologie Ortodoxă că ,, Propovăduirea lor 
(a apostolilor), în care Evanghelia lui Hristos s-a păstrat în forma cea mai 


1 BIBLIA SAU SFÂNTA SCRIPTURĂ TIPĂRITĂ SUB ÎNDRUMAREA ȘI CU PURTAREA DE GRIJĂ A PF 
PĂRINTE TEOCTIST PATRIARHUL B.O.R. CU APROBAREA SFÂNTULUI SINOD, site-ul http://www.biblia- 
ortodoxa.ro/main/, accesat în ianuarie 2017. 

+2 Sfântul loan Gură de Aur, Tâlcuiri la Epistola a doua către Corinteni. Omilia XIII. 

5 Jeromonahul Antonie Romeos, Ucenicia în fața Crucii, Editura Egumeniţa, Galaţi, 2017, p. 146. 

curată și neschimbată, stă la temelia credinţei Bisericii. ” Şi vorbind mai departe 
despre durata revelației, el afirmă că ,,...descoperirea dumnezeiască s-a încheiat 
cu moartea ultimului apostol.24%% 

Am luat noi aminte ce declară cel mai calificat document al tradiției 
contemporane cu privire la ceea ce stă la temelia Bisericii? „Evanghelia lui 
Hristos... stă la temelia credinței Bisericii.” Aşa ne vorbeşte şi Patriarhul BOR 
în scris. Dar este aşa, practic, şi în bisericile ortodoxe române? 

Și în al treilea rând atragem luarea aminte asupra faptului că tot 
Patriarhul citează şi textul de la 2 Timotei 3:16, prin care ne face cunoscut că 
în Scriptură se găseşte tot ceea ce trebuie omului lui Dumnezeu pentru a 
ajunge desăvârșit şi bine pregătit pentru orice lucru bun. 

Se naşte, astfel, o întrebare. Dacă cele mai înalte autorităţi ale 
Ortodoxiei, în frunte cu ierarhul Sf. loan Gură de Aur, urmat apoi de cei doi 
patriarhi ai BOR declară că Sfânta Scriptură a lui Dumnezeu face desăvârșit 
pe om înaintea lui Dumnezeu, întrebăm, retoric: poate lipsi ceva 
superlativului desăvârşirii Sfintei Scripturi scrise?! 

Și pentru că cităm aici cele mai selecte autorități contemporane ale 
Ortodoxiei, voi aminti și un manual folosit în facultăţile de teologie ortodoxă. 
Acesta este alcătuit la anul 1986 de teologi cu cele mai înalte pregătiri în 
teologia ortodoxă. Este vorba despre manualul Îndrumări misionare, care, 
vorbind despre Sfânta Scriptură, în paralel cu tradiţia, ne învaţă următoarele 
adevăruri: 

„Dacă Sfânta Scriptură și Sfânta Tradiţie au aceeaşi autoritate 
dumnezeiască, totuşi Sfânta Scriptură se deosebeşte în mod special de toate 
celelalte însemnări scrise sau nescrise, privitoare la adevărurile revelate de 
Dumnezeu şi transmise de Biserică, deoarece numai ea este scrisă sub inspirația 
Duhului Sfânt, adică numai autorii cărților Sfintei Scripturi au fost iluminați şi 
inspirați de Duhul Sfânt în ceea ce au comunicat de la Dumnezeu și au fost feriți 
apoi de greşeală tot de Duhul Sfânt în consemnarea în scris a acestor adevăruri 
dumnezeieşti."245 

Citatul acesta de mai sus vorbește așa cum trebuie despre Sfânta Scriptură 
şi despre tradiţie. Studenţii facultăţilor de teologie ortodoxă (preoţii bisericilor 
ortodoxe de mâine) învaţă că Sfânta Scriptură se deosebeşte în mod special de 
TOATE celelalte însemnări, atăt cele scrise, cât şi cele nescrise. 

Vorbind despre cele nescrise, vreau să fac acum următorul comentariu. 
Tradiţia populară, care a luat locul Scripturii în ortodoxia zilelor noastre2%, a 
ajuns până acolo încât să afirme că învăţăturile orale care zboară din gură-n gură 
au valoare mai mare decât Scriptura, numai pentru că Dumnezeu S-a folosit de 
om la alcătuirea canonului ei. Cu alte cuvinte, omul de pe Pământ, căruia 


2 Jon Bria, Dicţionar de Teologie Ortodoxă, Editura IBM al BOR, București, 1994, p. 337. 

5 Îndrumări misionare, lucrare elaborată de un colectiv de autori de la Institutul Teologic Universitar din Bucureşti, 
coordonator Pr. prof. dr. Dumitru Radu, Editura IBM al B.O.R., 1986, pp. 35-36. 

2% Am amintit de foarte multe ori că ortodoxia de azi serie bine despre Biblie, dar în practică se călăuzeşte numai după 
tradiţie. 

Dumnezeu 1-a dat revelația, este mai mare decât Dumnezeul din cer, care i-a 
trimis Revelaţia!? Dar, aşa cum am văzut, documentul pe care l-am citat noi mai 
sus, împreună cu foarte multe alte documente arătate în cartea aceasta, cât şi 
după cea mai simplă logică omenească posibilă demonstrează că, dimpotrivă, 
Scriptura se deosebeşte în mod special de TOATE celelalte însemnări nescrise, 
adică de învăţăturile orale — şi mai ales cele ale tradiţiei, care sunt importate de 
la păgâni. 

Şi încheiem şirul de probe citând o altă afirmaţie, extrasă de pe paginile 
aceluiaşi document: 

„Sfânta Scriptură este... insuflarea Sfântului Duh... cartea de căpătâi a 
învățăturii noastre creștine ortodoxe, citirea ei şi în afara cultului Bisericii 
fiind obligatorie şi necesară nu numai preotului, ci și credincioşilor... ” 24% 


e O mărturie foarte recentă 


Urmează acum să-l amintim pe preotul protopop Răzvan Andrei, care a 
depus o mărturie impresionant de frumoasă, de adevărată şi documentată a 
dumnezeirii Sfintei Scripturi: 

„Simion Mehedinţi, un mare filolog și membru al academiei române a 
spus că un popor atât prețiește cât a înţeles din Evanghelie sau din 
Scriptură. 

Cuvântul Scripturii este Cuvântul Dumnezeului celui viu, cuvânt 
îndreptător și lucrător spre mântuire... 

Peste toate socotesc că Sfânta Scriptură este fundamentul autorității 
Duhului Sfânt în viața noastră. Dacă aş crede că Scriptura este doar un 
cuvânt omenesc, probabil că m-aş situa cumva deasupra ei. Și aş începe să o 
critic aș începe să fac niște selecţii pe texte. Însă dacă cred cu adevărat că 
Scriptura este Cuvântul lui Dumnezeu, atunci întotdeauna, ca om, mă plasez 
sub autoritatea ei. Dacă credem cu adevărat că Scriptura este inspirată în 
mod plenar de Duhul Sfânt, atunci credem că Dumnezeu este Cel care ajută 
cititorul să priceapă şi sensul cuvintelor Scripturii sfinte. 

De multe ori, când Apostolii nu înțelegeau ceva din cuvintele lui Hristos, 
îi cereau Acestuia să le interpreteze sau să le explice. 

Cel care va lua și va citi cartea aceasta se va regăsi cu siguranță în ea. 
Dacă iei cartea aceasta să o citeşti din curiozitate sau să-ți satisfaci dorința 
de a şti, nu vei pierde nimic, şi n-o vei mai putea lăsa din mână. 

Dacă citeşti cartea aceasta ca pe un simplu act de cultură nu-ți va părea 
rău niciodată şi nu vei găsi nicăieri altceva mai frumos. 

Dacă vei citi cartea aceasta ca pe o operă literară vei găsi în ea izvor de 
genuri şi de specii. Vei găsi şi roman, vei găsi scenarii dramatice, vei găsi 


27 Îndrumări Misionare, lucrare elaborată de un colectiv de autori de la Institutul Teologic Universitar din Bucureşti, 
coordonator Pr. prof. dr. Dumitru Radu, Editura IBM al B.O.R., 1986, pp. 42 şi 57. 

imnuri liturgice, sapienţiale, vei găsi texte apocaliptice sau texte profetice, 
vei găsi poezie epică sau lirică, vei găsi legislații — orice vei găsi în cartea 
aceasta. 

Dacă vei citi cartea aceasta a doua și a treia oară încercând cumva să 
o înţelegi, focalizându-ți în mod duhovnicește sufletul pe textul pe care-l ai în 
față, îl vei citi de multe ori cu greutate... vei găsi în ea dorul de Dumnezeu şi 
vei găsi că toate cărțile acestea au fost scrise de dragul unui singur personaj 
— isus Hristos pe care-L vestesc și prevestesc. Și vei mai înțelege apoi că 
Hristos a venit în lume de dragul unei singure făpturi — omul... 

În Scriptură găsim Cuvântul lui Dumnezeu, găsim învățătura despre 
mântuirea noastră în comuniune cu Dumnezeu prin lisus Hristos cu ajutorul 
Duhului Sfânt. Cuvântul Scripturii, zice fer. Augustin, ne învaţă Să trăim după 
voia lui Dumnezeu, adică, bine. Dar binele acesta este cel mai plenar bine pe 
care-l poate avea omul, și în lumea aceasta și în cea de dincolo. 

Biblia este deosebită de toate celelalte cărți pentru că, așa cum vă 
spuneam, fiind insuflată de Duhul Sfânt, este absolut unitară. De la început 
și până la sfârşit este suflul şi viforul dumnezeiesc în cuvintele ei. 

Este deosebită de toate celelalte cărţi şi pentru Japtul că este capabilă să 
schimbe suflete. Să schimbe suflete din oameni păcătoşi în oameni sfinţi. 
Găsim în ea un amalgam de trăit. 

Sf. loan Gură de Aur numai moartea i-a putut smulge Scriptura din mână 
căci o purta tot timpul cu el și când predica, explica beneficiile citirii Sfintei 
Scripturi. Și el spunea că cei care citesc Scriptura cu credință şi cu evlavie 
vor crește cu Dumnezeu. Și este imposibil ca cel care-L ascultă pe Dumnezeu 
să nu iasă folosit cu ceva. Și mai spune că gândul acesta de a nu citi Scriptura 
pentru că nu-i înţelegi textul sau din comoditate este un gând drăcesc pentru 
că diavolul încearcă să-ţi fure comoara aceasta care te poate îmbogăţi 
sufletește. 

Sf. loan Gură de Aur în Omilia 53 la loan spune atât de frumos că după 
părerea lui a nu citi Scriptura este un rău și, mai rău decât atât, a nu citi 
Scriptura este rădăcina şi maica tuturor relelor... 

Mi-aș dori ca omul care citeşte Scriptura să nu o citească doar pe o carte 
deosebită, cucernică ci să înțeleagă că Scriptura cuprinde adevărurile lui 
Dumnezeu. "28 


Vreau să accentuez mărturia preotului protopop cu privire la ideea că 


Biblia este deosebită de toate celelalte cărți și pentru Japtul că este capabilă să 
schimbe suflete din oameni păcătoşi în oameni sfinţi. Se poate spune oare şi 
despre tradiţie acelaşi lucru? Poate tradiţia unui om păcătos să facă un sfânt 


al lui Dumnezeu dintr-un alt om păcătos? 


2% Preot protopop  Acostioaei Răzvan Andrei, protopopiatul Bârlad, https://www.youtube.com/watch?v= 


1T2UcxUhMMc&t=2348s, minutul 32, accesat în ianuarie 2017. 

e Patrologia 


lar acum, după ce am acordat locul cuvenit mai marilor B.O.R., cât și 
preotului protopop contemporan, amintit mai sus, urmează să luăm cunoştinţă 
de un document istoric foarte important, din Patrologie, care ne prezintă 
opinia Părinților Bisericii din biserica primară, cu privire la Sfânta Scriptură. 
Cu acest prilej, facem cunoştinţă şi cu începuturile Sfintei Tradiţii ortodoxe, 
cât şi cum este definită de pionierii ei. 

„Scrierile Noului Testament: Sfintele Evanghelii, Faptele Apostolilor, Scrierile 
Apostolice şi Apocalipsa au contribuit nu numai Să înfiinţeze, ci şi să 
conducă, să controleze și să menţină comunităţile apostolice. Ele sunt făclii 
puternice pe drumul noilor convertiți și serioase instrumente misionare. 
Până la un timp, ele exprimă viaţa cea nouă a fiilor Bisericii. Epistolele 
pauline şi cele soborniceşti sunt, în cea mai mare parte, îndreptare de viaţă 
creștină dar și expresie directă sau indirectă a acestei vieți. Pe măsură ce 
Apostolii adorm în Domnul, scrierile lor capătă o autoritate excepțională, 
pentru că ele înlocuiesc și reprezintă cuvântul lor viu și pentru că sunt cărți 
inspirate. Autoritatea lor dumnezeiască le dă o putere deosebită şi le impune 
fără rezervă în orice mediu creștin... Toate aceste scrieri revelate şi, prin 
realizarea recomandărilor făcute în ele, duc la desăvârșirea cea 
recomandată de Însuși Mântuitorul. 

Magna Charta comunităților creştine era Sfânta Scriptură... ea fiind 
nucleul și izvorul permanent al vieții spirituale creştine. Ea era instrumentul 
principal de convertire printre iudei şi mai ales printre păgâni, lectura ei 
determinând transformări și adeziuni sufleteşti. 

Cuvântul scris în Biblie, care ținea locul cuvântului viu al Mântuitorului, 
se bucura, deci, cum era firesc, de un prestigiu și o autoritate excepțională. "2% 

Iar Fericitul Ieronim declară: „Un singur lucru există: Biblia! "250 


e Un buchet de alte mărturii, inclusiv autori de peste hotare 


Părintele Marc-Antonie: 

„SCRIPTURA ESTE CUVÂNTUL. Prin trăirea «cu», «din» şi «prin» 
Scriptură se restaurează în noi natura originară. Cuvântul dumnezeiesc, după 
chipul Căruia am fost creaţi, a devenit om în Hristos"! (sublinierile îmi 
aparțin). 

1) Iată ce ne comunică ÎPS Teofan, cu privire la autorul şi scriitorii Sfintei 
Scripturi: 


Pr. prof, L. G. Coman, Patrologie, vol. 1, 65-69, Bucureşti, 1984. 
25 Fericitul Ieronim, în Nicolae Iorga, Cărți reprezentative, p. 65. 
21 Părintele Marc-Antonie Costa de Beauregard, Rugaţi-vă neîncetat, Editura IBMBOR, Bucureşti 1998, pp. 81-84. 

„Mântuitorul a răspândit în lume Descoperirea dumnezeiască 
prin Sfinţii Săi Apostoli şi Ucenici, în Biserica întemeiată de EI şi 
intrată în istorie la Cincizecime... 

Avem dovezi din Sf. Scriptură despre insuflarea dumnezeiască a 
cărților Vechiului și Noului Testament? Avem dovezi clare despre 
insuflarea dumnezeiască a Sf. Scripturi. [Vezi referitor la Vechiul 
Testament: leș. 4, 12; II Regi 23,2; Isaia 6, 1-8 şi 8,1; Avacum 2, 2 şi 
altele.] lisus Hristos numeşte Vechiul Testament «cuvântul lui 
Dumnezeu» (Marcu 7:13). El e «descoperirea neamurilor» (Luca 2, 
32; Evrei 1, 1-2). EI descoperă pe Dumnezeu (Matei 11, 27; loan 17, 
6-8; 1 loan 5, 20). Evanghelia e revelaţia Iui Dumnezeu (I Cor. 2, 9-10; 
11, 23:15, 3: Gal, 1, 11-12; Efes, 1, 17), 

Astfel, Sf. Apostol Pavel ne învață că «toată Scriptura este de 
Dumnezeu insuflată şi de folos spre învățătură, spre mustrare, spre 
îndreptare, spre înțelepțirea cea întru dreptate» (II Tim. 3, 16). Sf. 
Apostol Petru ne arată, la rându-i, că «niciodată proorocia nu s-a făcut 
din voia omului, ci oamenii cei sfinți ai lui Dumnezeu au grăit purtaţi 
fiind de duhul Sfânt» (II Petru 1, 21). 

Insuflarea dă Sf. Scripturi autoritate dumnezeiască... Cărţile 
Noului Testament au fost scrise sub inspirația Duhului Sfânt pe Care 
L-au primit autorii lor, adică Sfinţii Apostoli şi Ucenicii lor... 

Avem și alte dovezi despre insuflarea Sfintei Scripturi? Avem 
dovezile păstrate de Sf. Tradiţie. Într-adevăr, mulți Părinţi şi Scriitori 
bisericești dau mărturie despre insuflarea Sf. Scripturi. Astfel, Sf. 
Irineu spune că Scriptura e desăvârşită fiindcă e insuflată de Cuvântul 
și de Duhul lui Dumnezeu (cf. Sf. Irineu, Contra ereziilor, 2, 26, Migne, 
P. G, VII, col. 804). Gura Domnului, Duhul Sfânt a rostit cuprinsul Sf. 
Scripturi, declara Clement Alexandrinul (cf. Clement Alexandrinul, 


Cuvânt îndemnător către Greci, 9, 82, 1, Migne, P. G., VIII, col. 192). 
252» 


Sf. Vasile cel Mare, ierarhul Bisericii, își acorda viețuirea în vederea 
mântuirii sufletului tot în Sfânta Scriptură: 
„Sf. Vasile cel Mare afirmă ca pe un principiu imuabil faptul că: «orice 


cuvânt sau orice acţiune trebuie să fie garantate de mărturia Scripturii»; aici 
și-a căutat el logion-ul [oracolul] și politeia [vieţuirea] sa spre a-și mântui 


sufletul. "253 


*52 ÎPS Teofan, Mitropolitul Moldovei şi Bucovinei, Învățătura de Credinţă Ortodoxă, Editura Doxologia, 2009, pp. 8 


2557, Spidlik, La sophiologie de S. Basile, p. 167 sq, apud P. Tomas Spidlik S.J, Spiritualitatea Răsăritului creştin, ediţia 


a Il-a, trad. loan I. Ică jr., Editura Deisis, Sibiu, 2005, p. 33. 

2) Prezentăm acum pledoaria lui Nicolae Velimirovici şi Iustin Popovici 
pentru unicitatea, suficiența în materie de mântuire şi autoritatea supremă a 
Sfintei Scripturi: 

„Nevoiţi-vă împreună într-un suflet, pentru credința Evangheliei (Filipeni 
1:27)... Tot ceea ce este de trebuință pentru această lume şi pentru oamenii 
dintr-însa — Domnul le-a arătat în Biblie (nu şi în tradiţie, n.a.). Într-însa E a 
dat răspuns la toate întrebările. Nu există vreo întrebare care să tulbure sufletul 
omenesc şi să nu-și afle răspunsul, fie direct, fie indirect în Biblie. Oamenii nu 
pot imagina mai multe întrebări decât răspunsurile care se află în Biblie. Dacă 
se întâmplă ca să nu afli cumva răspunsul la vreuna dintre întrebările tale în 
Biblie, înseamnă că fie ai pus o întrebare fără sens, sau nu ai ştiut cum să citeşti 
Biblia și nu ai terminat de citit răspunsul din ea [...]. În Biblie Dumnezeu a 
spus absolut tot ceea ce era necesar de spus oamenilor. Biografia fiecărui om 
— a tuturor fără excepţie — se află în Biblie [...]. Vei afla căile pe care propriul 
tău suflet şi al oricărui alt om călătorește de la păcat la nepăcătuire, precum şi 
întreaga cale de la om la Dumnezeu și de la om la satana. Vei afla mijloacele 
de a scăpa de sub povara păcatului "254 (sublinierile îmi aparţin, n.a.). 

Când citim astfel de gânduri este aproape imposibil de înţeles atitudinea 
ortodoxiei contemporane cu privire la relaţia dintre tradiție şi Scriptură. Spre 
exemplu, în timpul unui dialog cu un preot tânăr, care este şi profesor la 
seminarul din Bucureşti, am vrut să menționez o afirmaţie a Sfintei Scripturi. De 
îndată ce a ieşit de pe buzele mele cuvântul Scriptura, mi-a adresat pe un ton 
răstit cuvintele acestea: „Lasă-mă domnule... cu Scriptura d-tale!”. 

3) Iată în ce cuvinte măiestrite şi pline de conţinut ne vorbeşte, din nou, ÎPS 
Teofan, despre Sfânta Scriptură, în rândurile de mai jos! El o descrie ca pe 
descoperirea plinătăţii harului şi adevărului, care începe odată cu venirea 
Mântuitorului şi se încheie cu ultima scriere a Noului Testament. Prin aceasta 
înțelegem că nimic din cele venite după scrierea Noului Testament nu poate fi 
pus alături de Sfânta Scriptură: 

„Ce se înțelege prin Descoperirea pe calea mai presus de fire sau 

pe calea supranaturală? Se înțelege Descoperirea rânduită și dată de 

Dumnezeu prin anumiţi oameni aleşi (în Vechiul Testament) şi, mai 

apoi, prin Însuși Fiul Său întrupat (în Noul Testament). Prin 

Descoperirea firii ne ridicăm numai la adevărul că există Dumnezeu şi 

la câteva dintre însușirile Lui. Dacă ne-am mărgini la această 

Descoperire nu ne-am deosebi de păgânii învățați ai vremurilor vechi 

și, mai ales, ne-am lipsi de bucuriile şi fericirea pe care ni l-a adus 

Descoperirea pe calea supranaturală. Aceasta din urmă ne face 

creştini, pe când cealaltă, mărginită numai la cugetare, ne ține doar la 

porțile creştinismului. Descoperirea sau Revelația supranaturală nu 


254 Nicolae Velimirovici și Justin Popovici, Lupta pentru credință, Editura Rotonda, Piteşti 2009, p. 15. 

poate fi primită şi înțeleasă decât de omul credincios, adică prin 

credinţă... 

Când s-a dat oamenilor descoperirea supranaturală?... Partea a 
treia a Descoperirii este aceea a plinătăţii harului şi adevărului (loan 
1:17). Ea începe odată cu venirea Mântuitorului și se încheie cu ultima 
scriere a Noului Testament. Ne găsim pe treapta cea mai înaltă a 
Descoperirii dumnezeieşti făcute în Persoana Însăși a Mântuitorului, 
Care ne dă deplina cunoaștere despre Dumnezeu, ca Unul Care este 
Însuşi Fiul lui Dumnezeu (Matei 11:27, loan 17:6). "255 
4) Când se afla pe patul de moarte, Sfântului Părinte Paisie Aghioritul i s-a 

cerut să lase un cuvânt pentru poporul român. lată ce a lăsat el, cum zice 
românul, cu gură de moarte: 

„Îmi amintesc de cuvântul pe care l-am auzit de curând de la ava Paisie 
Olaru, pe patul de moarte. 1 s-a cerut să dea un cuvânt poporului român. Și el, 
în ultima lui suflare, a spus: «Cuvântul Domnului: Cerul şi pământul vor trece, 
dar cuvântul Domnului nu va trece» (Matei 24:35). "256 

5) Nici Sfântul Serafim nu ne învaţă altfel: 

„Să revin la cuvântul Scripturii. Sfântul Serafim deci se împărtășea în 
fiecare zi cu Cuvântul lui Dumnezeu, despre care se spune în Acatist că este 
«Cuvânt mai sfânt decăt toți sfinții». Acestea sunt cuvinte pe care omul, când le 
primește cu credinţă, începe să le trăiască. "957 

lar noi întrebăm: dacă Acatistul învaţă despre Cuvântul lui Dumnezeu că 
este mai sfânt decăt toți sfinţii, de ce bisericile noastre ortodoxe îi onorează pe 
sfinți mai mult decât pe Cuvântul lui Dumnezeu? 

6) În următorul citat, cei doi preoţi menţionaţi în bibliografie ne învaţă că: 

„Dacă vrem să dobândim mântuirea şi să devenim asemenea Lui, trebuie 
să urmăm exemplul şi cuvântul lui Hristos. "958 

Şi tot aceeaşi autori ne arată că scăparea lumii de pierzare se face luând în 
serios poruncile lui Hristos din Evanghelie: 

„Și noi toţi trebuie să luăm în serios poruncile lui Hristos din Evanghelie. 
Dacă nu, lumea riscă să meargă spre pierzarea ei. "25 

7) În cartea citată în bibliografia indicată găsim următorul paragraf: 

„Pe ce se întemeiază credința? Pe descoperirile lui Dumnezeu, pe ceea ce 
EI a descoperit prin Proroci şi prin Apostoli, pentru că cele văzute nu pot fi 


55 ÎPS Teofan, Mitropolitul Moldovei şi Bucovinei, Învățătura de Credinţă Ortodoxă, Editura Doxologia, 2009, pp. 11- 
13. 

2 Pr. Eugen Drăgoi şi pr. Ninel Ţugui, în Celălalt Noica, Editura Partener, Galaţi, 2002, p. 59. 

27 Pr. Eugen Drăgoi şi pr. Ninel Ţugui, în Celălalt Noica, Editura Partener, Galaţi, 2002, p. 68. 

2% Pr. Eugen Drăgoi şi pr. Ninel Ţugui, în Celălalt Noica, Editura Partener, Galaţi, 2002, p. 173. 

2 Pr. Eugen Drăgoi şi pr. Ninel Ţugui, în Celălalt Noica, Editura Partener, Galaţi, 2002, pp. 193-194. 

obiect al credinţei, după cum este scris: «Fericiţi cei ce n-au văzut şi au crezut!» 
(Ioan 20:29). 260 

8) loan 1. Ică jr. ne învaţă, citându-l pe Sf. Siluan despre calea mântuirii că 
se capătă învățând pe oameni poruncile Evangheliei lui Dumnezeu (nu ale 
oamenilor), așa cum ne-a poruncit Hristos: 

„Calea mântuirii se defineşte ca o viaţă în conformitate cu poruncile 
Evangheliei — Mergeţi la toate neamurile, învățându-le (...) să păzească toate 
câte v-am poruncit (Mat. 28:19-20... "251 

9) lar Sf. Ciprian ne învaţă să stăruim tot în cuvintele lui Hristos: 

„Așadar, trebuie să stăruim în cuvintele Lui (ale lui Hristos, n.a.) și să ne 
deprindem a face tot ceea ce ne-a învăţat... (căci) umblând de colo-colo, nu va 
ajunge la mântuire cel care nu ţine adevărul căii mântuitoare. "2% lar pe cei care 
nu stăruie în Evanghelia lui Hristos îi arată ca umblând în întuneric (la pag. 47): 
„Și cu toate că ei nu stăruie în Evanghelia lui Hristos şi în legea Lui, se numesc 
pe sine creștini și, umblând în întuneric, socotesc că au lumina. ” 

10) Cât de copleşitor ne vorbeşte aici părintele Steinhardt, despre 
dumnezeirea şi unicitatea Sfintei Scripturi a lui Dumnezeu, numind-o ca vie 
sădită de dreapta lui Dumnezeu! Te miri cum se poate ca unii oameni care, vai!, 
se numesc creştini, să mai pună şi altceva lângă via aceasta sădită de dreapta 
lui Dumnezeu — Sfânta Lui Scriptură! lată ce ne spune Steinhardt despre Sfânta 
Scriptură: 

„Ce ne călăuzeşte? Vechiul Testament ca proorocie şi preînchipuire a 
Noului Testament, Noul Testament ca împlinire şi desăvârșire a celui Vechi, 
Scriptura adică, întreagă, Cuvântul Unuia și Aceluiaşi Dumnezeu Care mai întâi 
a dat Legea pe Muntele descoperirii iar apoi a îngăduit săvârşirea jertfei de pe 
dealul Căpățânii, spre a ne chema la libertate, a ne mântui și a ne deschide ochii 
asupra misiunii noastre fără seamăn pe pământ și în lume. 

O! de ni s-ar lumina mintea ca să pricepem, de ni s-ar înzeci puterile ca să 
putem făptui, de ni s-ar aprinde râvna ca să facem din via aceasta sădită de 
dreapta lui Dumnezeu preafrumoasa grădină pentru înflorirea căreia S-a urcat 
pe cruce Fiul Său Cel Unul-Născut. "265 

11) Nici scrierile celor mai aleși sfinți din rasa umană nu pot fi aduse lângă 
Scriptură: 

„nici scrierile unui Athanasius sau Simeon Noul Teolog nu ocupă aceeaşi 
poziţie cu Sfânta Evanghelie după loan... Așa după cum a remarcat unul dintre 


2 Sfântul Dimitrie al Rostovului, Sfaturi alese pentru viața duhovnicească, Editura Sophia, Bucureşti, 2015, p. 47. 

2! loan I. Ică jr (traducere), Spiritualitatea Sfântului Siluan Athonitul, Editura Deisis, Sibiu, 2000, p. 37. 

22 Sfântul Ciprian al Cartaginei, Despre unitatea Bisericii universale, Editura IBM Ortodoxă, Bucureşti, 2013, pp. 44- 
45. 

23 Nicolae Steinhardt, Dăruind vei dobândi, Editura Mănăstirii Rohia, 2006, p. 146. 

episcopii participanți la Consiliul de la Cartagina din 1257: Domnul a spus «Eu 
sunt Adevărul». El nu a spus, Eu sunt un obicei (0 tradiţie, n.a.)... "26% 

12) Doi preoţi, de la care primim o singură şi dreaptă învăţătură: 

„Adică, dacă tu, omule, vrei veșnicie, îți arăt Eu de ce trebuie să te alipeşti: 
de cuvântul Domnului. El are veşnicia. "5% Iar la pagina 36 a aceleiaşi cărţi ni 
se lămurește aceeași idee: 

„Am cerut Domnului să-mi dea să înțeleg în viaţa de monah, care sunt 
condiţiile ca să fie cu putinţă să biruim. Și cred că am înțeles. Este vorba de 
ținerea cuvântului Domnului. "2% 

13) Dacă nici citatul care urmează nu reuşeşte să ne facă să înţelegem ce 
înseamnă cu adevărat ortodoxia, când vine vorba despre relaţia dintre Scriptură 
ŞI tradiție, atunci puţine şanse ne mai rămân pentru a fi convinşi. Și încă ceva, 
citatul care urmează ne face să înţelegem odată pentru totdeauna că principiul 
sola-scriptura nu este o invenţie de mai târziu a protestanților. Ci acesta este 
principiul adevăratei ortodoxii, inclusiv a celei contemporane, chiar dacă 
ortodoxia de azi o recunoaşte numai în scris, aşa cum se vede chiar şi aici: 

„Biserica creștină este Biserica Scripturii: Ortodoxia crede 
aceasta tot atât de puternic, dacă nu chiar cu mai multă tărie decât 
protestanții. Biblia este expresia supremă, forma superlativă a 
revelaţiei lui Dumnezeu făcută rasei umane, iar creştinii trebuie să 
fie întotdeauna «oameni ai cărții» (cărţii Scripturii, n.a.). "267 

Renumitul teolog ortodox englez al Europei, Kalistos Ware, a fost unul 
dintre prietenii apropiaţi ai lui Dumitru Stăniloae, care era supranumit steaua 
ortodocșilor sfârşitului secolului XX din Europa. Kalistos Ware I-a apreciat atât 
de mult încât a vrut să-i traducă lucrările sale şi în engleză. 

Acest teolog vestit şi foarte respectat în Ortodoxie ne face cunoscut care este 
adevărata Biserică creștină, din punctul de vedere al Ortodoxiei. EI are grijă aici 
să se pronunțe corect, zicând Biserica Creștină, nu Biserica Ortodoxă. După 
aceea, vorbeşte şi despre ortodoxie, afirmând cu toată tăria că Ortodoxia crede 
aceasta tot atât de puternic, dacă nu chiar cu mai multă tărie decât protestanții. 


26% Kalistos (Timothy) Ware, The Orthodox Church, Printed in England by Clays Ltd, 1997, p. 197. Textul original: 
“...nor do the writings of an Athanasius, or a Symeon the New Theologian, occupy the same position as the Gospel of 
St. John. Not everything received from the past is of equal value, nor is everything received from the past necessarily 
true. As one of the bishops remarked at the Council of Carthage in 1257: The Lord said, ' am truth. He did not say, | 
am custom. There is a difference between “'Tradition” and 'traditions: many traditions which the past has handed down 
are human and accidental — pious opinions (or worse), but not a true part of the one Tradition, the fundamental Christian 
message.” 

25 Pr. Eugen Drăgoi şi pr. Ninel Țugui, în Celăla/t Noica, Editura Partener, Galaţi, 2002, p. 63. 

2% Pr. Eugen Drăgoi și pr. Ninel Țugui, în Celăla/t Noica, Editura Partener, Galaţi, 2002, p. 36. 

27 Kalistos (Timothy) Ware, The Orthodox Church, Printed in England by Clays Ltd, 1997, p. 199. Textul original: “The 
Christian Church is a Scriptural Church: Orthodoxy believes this just as firmiy, if not more firmly, than Protestantism. 
The Bible is the supreme expression of God's revelation to the human race, and Christians must always be “People of 
the Book”. 

Nu este atunci de mirare, de cea mai mare mirare să auzi, mai la tot pasul, 
pe ortodocşi acuzându-i pe protestanți de „culpa” inventării principiului Sola 
Scriptura? Şi să nu uităm, nu este numai Kalistos Ware de părerea aceasta, ci am 
arătat până acum, și continuăm să arătăm, o întreagă pleiadă de părinți ai 
Bisericii, teologi și scriitori bisericești care merg pe aceeaşi linie. lar în 
încheierea acestui citat el foloseşte verbul must, din limba engleză, care este cea 
mai puternică formă imperativă a limbii. Și arată că creştinii frebuie să fie 
întotdeauna «oameni ai cărții», adică ai Scripturii. Adverbul întotdeauna, 
folosit aici de către părintele Kalistos Ware, nu mai lasă loc pentru nimic altceva 
în afara Scripturii — nici atât nu lasă vreun loc tradiției. 

Ce să mai zicem de felul cum descrie apoi Scriptura prin cuvintele: Biblia 
este expresia supremă, forma superlativă a revelaţiei lui Dumnezeu făcută rasei 
umane! 

14) Mitropolitul Irineu Mihălcescu ne vorbește tot atât de lămurit, cu privire 
la faptul că numai Sfânta Scriptură ne poate conduce pe calea mântuirii: 

„Credinţa îndeobşte, este primirea ca adevărat a ceea ce spune cineva care 
merită să fie crezut pe cuvânt, iar credinţa creştină este un dar dumnezeiesc în 
puterea căruia primim ca adevăruri sigure tot ce a descoperit Dumnezeu... 

Cuvintele «tot ce a descoperit Dumnezeu» însemnează că, creștinul trebuie 
să creadă tot ce a făcut cunoscut Dumnezeu pentru mântuirea lumii prin 
patriarhii şi proorocii Vechiului Testament și prin lisus Hristos şi sfinții apostoli 
în Noul Testament.» '268 

Câte din practicile și obiceiurile bisericilor ortodoxe de azi sunt parte din ce 
a făcut cunoscut Dumnezeu pentru mântuirea lumii prin patriarhii şi proorocii 
Vechiului Testament și prin lisus Hristos şi sfinţii apostoli în Noul Testament? 

15) lată ce învăţătură ne dă, din nou, Sfântul Irineu de Lyon, în legătură cu 
Sfânta Scriptură: 

„Jerarhul de Lyon arată că procesul inspiraţiei s-a realizat prin Cuvântul 
lui Dumnezeu şi de Duhul Lui, şi tocmai de aceea Scripturile sunt desăvârşite. 
Dumnezeu Tatăl este singurul şi unicul autor al celor două Testamente, care — 
inspirându-i prin Cuvântul și Duhul Lui pe scriitorii sfinți — profeţi, apostoli, 
evangheliști — a compus toate cărțile pe care Biserica le socotește canonice. 
Irineu folosea cuvântul «inspirație» chiar și atunci când vorbea de Septuaginta, 
versiune făcută «după inspirația lui Dumnezeu». 

Dacă Duhul Sfânt este autorul principal al cărţilor biblice, atunci noi 
trebuie să credem Scripturilor sfinte ale lui Dumnezeu, convinși fiind că sunt 
perfecte şi că redau adevărul desăvârşit despre Dumnezeu. "25 


2 Mitropolitul Irineu Mihălcescu, Catehismul Creștin Ortodox, Editura Babel, Colecţia Credinţa Noastră, București, 


pp. 7-8. 
2 P S. Irineu Pop Bistriţeanul, Sfântul Irineu de Lyon, Polemist și Teolog, Editura Cartimpex, Cluj, 1998, pp. 40-41. 

16) Părintele Arsenie Papacioc numeşte supunerea faţă de ce este străin de 
Evanghelie ca fiind o supunere față de păcat, iar mai jos ne dă declarația 
eclezialității divino-umane: 

„Condiţia ca să ne împlinească cererile este ca acestea să fie după voința 
Lui. Am putea așeza aceasta drept regulă [canon]: cere ce-i după vrerea lui 
Dumnezeu, şi vei căpăta — dar acestea sunt cele ce își au obârșia în Evanghelie, 
care e după voința lui Dumnezeu... Aceasta este calea desăvârșită și cea mai 
lesnicioasă. Restul este, direct sau indirect, supunerea faţă de demon, față de 
păcat, față de moarte, faţă de diavol şi de rău. "20 

Înţelegem noi oare suficient de bine că urmarea învățăturilor străine de 
Evanghelie este, direct sau indirect, supunerea față de demon, față de păcat, față 
de moarte, faţă de diavol şi de rău? Ce părere are ortodoxia contemporană despre 
acest adevăr, ea care se conduce în totalitatea slujirilor ei după tradiţie? 

lar la paginile 19-20 ale aceleiași cărți citim următoarele: 

„Sfinții de-Dumnezeu-purtători Apostoli au dat o dată pentru totdeauna 
definiția eclezialității divino-umane: Părutu-s-a Duhului Sfânt și nouă 
(Faptele Apostolilor 15,28)... Dacă cineva se îndepărtează de ea, se 
îndepărtează de Duhul Sfânt, se îndepărtează de Sfinţii Apostoli şi mucenici, de 
Sfinții Părinţi şi de Sinoadele Ecumenice; cade din unitatea şi apostolicitatea 
credinţei divino-umane a lui Hristos. Cu un cuvânt: se taie pe sine de la Domnul 
isus Hristos. ” 

Se face atâta caz în Ortodoxie de hotărârile Sinoadelor Ecumenice. Dar cine 
ia aminte că îndepărtarea de hotărârile Apostolilor, adică de Evanghelie, este o 
îndepărtare de hotărârile Sinoadelor Ecumenice? Îi acuzăm pe Protestanţi de 
neglijarea lor. Dar noi ce facem? 

17) „Scriptura Sfântă este Autoritatea supremă faţă de care trebuie să ne 
supunem și Izvorul unic al mărturisirii noastre — aşa ne învaţă preotul Nicolae 
Dura. Fiecare (creștin) este conștient că trebuie să predice pe Hristos. "2! 

18) Stai şi te întrebi nedumerit: cum se face că ortodoxia contemporană pune 
Biblia pe locul doi sau ultim, în timp ce autorităţi atât de impunătoare vorbesc 
despre supremația ei absolută, mai exact de autoritatea supremă în Biserică? 
Căci iată ce spune Sfântul Ciprian: 

„Autoritatea supremă în Biserică rămâne Sfânta Scriptură. Ea inspiră şi 
judecă actele în învăţătura Bisericii. Tradiţia, de pildă: de unde vine această 
tradiție? Are oare ea autoritatea Domnului şi a Evangheliei? Vine ea de la 
apostoli și de la epistolele lor? Căci ceea ce trebuie făcut este scris. "22 

19) Cine-l poate contrazice pe Sf. Atanasie cel Mare? 

„Acestea sunt izvoarele mântuirii — cărțile canonice ale Noului Testament 
— pentru ca cel însetat să se adape cu cuvintele vii pe care le conțin. Numai în 


2 Părintele Arsenie Papacioc, Singur Ortodoxia, Editura Sophia, 2008, ediţia a 2-a, p. 82. 
2! Pr. Nicolae Dura, Studii Teologice, nr. 1-2, 1983, Omilia biblică și actualitatea ei, p. 40. 
22 Sf. Ciprian, Apologeți de limbă latină, Editura IBM al BOR, Bucureşti, 1981, p 459. 

acestea se cuprinde doctrina credinței. Nimeni să nu adauge, nici să scoată ceva 
din ele. "2% 

20) Vincențiu de Lerin atribuie Scripturii calificativul de canon perfect, în 
citatul de mai jos. DEX-ul redă înțelesul acestui adjectiv ca pe ceva care 
întruneşte în gradul cel mai înalt toate calităţile cerute; desăvârșit. Întrebăm 
atunci: mai avem nevoie de altceva pe lângă Scriptură? 

„Canonul Scripturii este perfect, suficient în el însuşi Şi mai mult decât 
suficient pentru orice lucru. "274 

21) lar Origen este de aceeași părere: 

„Să recurgem la mărturia Scripturilor, căci fără mărturii încercările şi 
explicaţiile noastre n-au nicio crezare. "215 

22) Se vorbeşte atât de mult despre dogmele Bisericii. Vrem să ştim care 
sunt dogmele după care se călăuzește adevăratul creştin ortodox? Să-l ascultăm 
pe Clement Romanul: 

„]. Străduiţi-vă să fiți tari în dogmele Domnului şi ale apostolilor, pentru 
ca în toate câte faceţi să sporiți... "276 


Alte citate şi mărturii ale Sfintei Tradiții privind 
dumnezeirea Sfintelor Scripturi 


Preot prof. dr. lon Bria: „Biblia este suficientă pentru mântuire; ea nu numai 
că are autoritatea cuvântului lui Dumnezeu, dar ea este mijloc de transmitere a 
harului; ea este mediul prin care Hristos vorbeşte acum credinciosului... Într- 
adevăr, Sfânta Scriptură are autoritatea obligatorie, normativă pentru Biserică şi 
Tradiţie,,. 277 

Mărturia aceasta nu este atribuită Scripturii de către un preot al vreunei 
biserici mici de la ţară, ci ea vine de la un preot, profesor doctor în teologia 
ortodoxă. Și, pe deasupra acestor titluri deja foarte impunătoare, ţinem cont că 
este elaborată de manualul de bază al Ortodoxiei - Dicţionarul de Teologie 
Ortodoxă, tipărit cu binecuvântarea Patriarhului Bisericii Ortodoxe Române. Şi 
este publicat nu de orice editură, ci de Institutul Biblic şi de Misiune al Bisericii 
Ortodoxe Române la Bucureşti. Acestea sunt cele mai înalte autorități 
contemporane ale ortodoxiei române, şi ele au stabilit că Sfânta Scriptură are 
autoritatea obligatorie, normativă pentru Biserică şi Tradiţie. 

Dar cum stau lucrurile în practica ortodoxiei zilelor noastre? Cine poate 
numi măcar o singură biserică ortodoxă din România în care practicile de la 
botezuri, nunţi, cununii, înmormântări, parastase, pomeni etc. etc., sunt făcute în 


273 Sf. Atanasie cel Mare, Epistola pascală, 39. 

2 Vincențiu de Lerin, Commonitorium 2,2. 

2 Origen, Scrieri alese, partea întâi, p. 351, Omilia 1, 7, la Cartea proorocului Ieremia. 

27 Sf. Ignatie, Epistola către Magnezieni, XIII, Scrierile Părinților apostolici, p. 168. 

7 Ion Bria, Dicţionar de Teologie Ortodoxă, Editura IBM al BOR, București, 1994, p. 403. 

conformitate cu autoritatea Sfintei Scripturi? Nu-i așa că avem dreptate să 
repetăm foarte des afirmația că ortodoxia contemporană recunoaşte foarte 
frumos şi drept prevederile ortodoxiei originare, dar numai în scris? 

Mergem mai departe şi-l cităm acum pe loan Carpathiul: 

„Fiindcă toate câte le-a dat sfinţilor Apostoli să le zică sau să le scrie 
Hristos, Cel ce a grăit în ei, credem că sunt oracole (chresmous) dumnezeieşti, 
descoperiri duhovnicești şi glăsuiri ale Iui Dumnezeu. "25 Este Scriptura 
respectată ca glăsuiri ale lui Dumnezeu? 

Vom prezenta acum trei mărturii foarte profunde ale preotului francez 
Marc- Antoine Costa de Beauregard (sublinierile din cadrul citatelor îmi aparţin): 

„De aceea, îndrumarea spirituală îşi are izvorul în Hristos. Nu există altă 
îndrumare spirituală în creștinism decât cea bazată pe Evanghelie, pe IHristos. 
Noi nu ne supunem Sfântului Pafnutie sau altuia; ne referim mereu la 
Evanghelie. Părinții înşişi revin neîncetat la aceasta taină a lui Hristos, 
«ascultător până la moarte». Punctul de referință este Hristos cel ascultător, 
Care-L ascultă pe Tatăl şi care ne cere și nouă să-i ascultăm pe trimişii Săi. "279 

„Dacă cineva vrea să vadă o ființă umană desăvârșită sub aspectul 
îndumnezeirii şi al asemănării cu Dumnezeu, trebuie să citească Evanghelia (nu 
tradiția, n.a.). Aici va găsi perfecțiunea divină devenită accesibilă oamenilor în 
Întrupare. Avem în persoana lui Hristos — aşa cum ne-o arată Evanghelia... — 
Chipul strălucitor al dumnezeirii, aşa cum ni-L arată Schimbarea la Faţă pe 
muntele Tabor. 28 

„Ca să putem merge spre Dumnezeu și să ne putem uni cu EL, trebuie să ne 
ferim de iluzii, în ceea ce ne priveşte pe noi, creația şi condiția umană, în 
general... Condiţia umană — condiția mea — este cea descrisă de Evanghelie şi 
nu alta, şi trebuie să am curajul s-o afirm. "8! 

Sfântul Isidor face următoarea declaraţie: 

„Susţin că, pentru mine, Scripturile Divine sunt canonul adevărului "28 

Vorbind despre relația Duhului Sfânt cu Sfânta Scriptură, părintele Marc- 
Antoine de Beauregard ne spune: 

„Duhul Sfânt ne propune gânduri dumnezeieşti care sunt fie citate textual 
din Sfânta Scriptură, fie gânduri pe care le putem conjfrunta cu Sfânta Scriptură, 
dar care nu o contrazic. "285 

Tot în aceeaşi lucrare ne spune, de asemenea: 


2% loan Carpathiul, apud Despre Lumina taborică, rugăciunea lui Iisus şi curăția inimii, Editura Deisis, Sibiu, 2013, p. 
239. 

27 Părintele Marc-Antoine Costa de Beauregard, Rugaţi-vă neîncetat, Editura IBMBOR, Bucureşti 1998, pp. 59-60. 

2 Părintele Marc-Antoine Costa de Beauregard, Rugaţi-vă neîncetat, Editura IBMBOR, București 1998, p. 207. 

2%! Părintele Marc-Antoine Costa de Beauregard, Rugaţi-vă neîncetat, Editura IBMBOR, București 1998, p. 230. 

*2 Sfântul Isidor al Pelusiei (cca. 435), apud Chrisostomos and Auxentios, Scripture And Tradition, Center for 
Traditionalist Orthodox Studies, Etna, California, 1999, p. 15. 

23 Părintele Marc-Antoine Costa de Beauregard, Rugaţi-vă neîncetat, Editura IBMBOR, București 1998, p. 146. 

„„ Cunoașterea duhovnicească este fundamentată pe cuvântul lui Dumnezeu, 
inspirat de Duhul Sfânt, citit și interpretat în Duhul Sfânt, în Biserică — Trupul 
lui Hristos, Trup duhovnicesc al aceluiași Cuvânt, întrupat. Teologia ortodoxă 
sau teologia patristică este totdeauna o teologie biblică. Destinul întreg al 
omenirii şi al fiecărei persoane în parte este înscris aici. "284 

Sf. loan Gură de Aur ne împărtăşeşte următoarea părere: „Aceasta este 
pricina tuturor relelor: faptul că nu ştiu Scripturile. "285 

Adevărul acesta, pe care-l vom cita mai jos din revista Ortodoxia, ar trebui 
să fie folosit ca o lozincă în toate bisericile ortodoxe de azi: 

„Altă revelaţie divină peste cea a Domnului nostru lisus Hristos și altă 
mântuire peste cea îndeplinită pe cruce nu pot fi făcute în istorie. De realitatea 
aceasta erau conștienți şi sfinţii Apostoli”"286 

Citatul care urmează mai jos aparţine celor mai înalte autorităţi ortodoxe ale 
zilei. Din mărturia aceasta învăţăm care este adevărul cu privire la ortodoxia cea 
adevărată. La acest adevăr căutăm noi să îndreptăm atenţia ortodoxiei 
contemporane prin cartea de față: 

„În Biserica primară, Scriptura era folosită ca drept canon, ca «măsură» a 
adevărului... Pe de o parte, Scriptura apare ca fiind baza autorităţii Bisericii. 
Primele sinoade au acordat foarte mare atenţie la catalogarea cărților care 
erau «inspirația» şi, astfel, cu autoritate (în sensul că ele stăteau la baza 
formulării dogmelor şi doctrinelor creştine). Stabilind astfel canonul Scripturii, 
Biserica, prin urmare, a stabilit Scriptura ca drept canon în definirea regulii 
credinţei."25 

Nici mărturia care urmează nu este mai puţin originală și de mai puţină 
importanță. Ea este, totodată, o dovadă copleșitoare a scrierii Scripturii prin 
Duhul Sfânt: 

„Profesorul Frank Gavin ne procură o descriere a naturii Sfintelor 
Scripturi aşa cum sunt ele văzute de ortodocși. Scriptura, spune el, este inspirată 
de Duhul Sfânt. Natura acestei inspiraţii implică ceea ce el denumeşte (...): 

(a) iluminarea scriitorului de către Duhul Sfânt cu scopul (b) de a împărți 
sau comunica adevărurile etice sau religioase (c) care nu sunt accesibile în raza 
de descoperire a facultăţilor umane obişnuite, (d) împreună cu harul de a le 
aşterne corect în scris așa cum au fost primite şi, (e) păzite de greșeli sau scăpări 
în ce priveşte chestiunile fundamentale şi semnificative, (f) exercitându-se cea 
mai mare grijă în respectarea și exercitarea tuturor Jacultăților umane. 

Prezenţa acestor elemente recunoaşterea inspiraţiei autentice (divine, n.a.) 
a oricărei scrieri este determinată de «standardul învățăturilor Bisericii».”288 


24 Părintele Marc-Antoine Costa de Beauregard, Rugaţi-vă neîncetat, Editura IBMBOR, Bucureşti 1998, pp. 77-80. 

25 Sf. loan Gură de Aur, Omilii şi cuvântări despre educaţia copiilor, traducere de Pr. Marcel Hancheș, Ed. Marineasa, 
Timișoara, 2005, p 123. 

25 Ortodoxia 2/1955, p. 235, de Petru Rezuș, teolog ortodox. 

27 Chrisostomos and Auxentios, Scripture And Tradition, Center for Traditionalist Orthodox Studies, Etna, California, 
1999, p. 25. “...in the Early Church, Scripture was used as the canon, or measure of truth”. 

2 Frank Gavin, Some Aspects of Contemporary Greek Orthodox Thought (New York and Milwaukee, 1923), p. 19, 
apud Archbishop Chrysostomos of Etna and Bishop Auxentios of Photiki, Scripture And Tradition, Center For 

După citirea mărturiei care urmează mai jos, te întrebi: cum poate ortodoxia 
vremii de azi să mai vorbească despre supremaţia tradiției asupra Scripturii 
numai pentru că lucrarea de canonizare a Duhului Sfânt a fost făcută prin 
oameni? Dicţionarul de Teologie Ortodoxă ne face cunoscut cu toată autoritatea 
că „Biserica nu dă o nouă revelaţie"2%. Poate să fie o lucrare a creaturii 
superioară inspiraţiei Creatorului? Dacă faptul că oamenii au fost folosiți la 
canonizarea ei le dă autoritate asupra Scripturii, ce vom zice atunci despre faptul 
că ea a fost nu numai canonizată, ci chiar scrisă de oameni? Trebuie atunci să 
credem că proorocii Vechiului Testament şi Apostolii Noului Testament sunt 
mai mari decât Dumnezeu care i-a inspirat, numai pentru că Dumnezeu a găsit 
cu cale să le trimită inspiraţia Duhului Lui Cel Sfânt?! Și mergând mai departe 
cu raționamentul acesta, n-ar trebui atunci să credem că ei, scriitorii, sunt mai 
mari decât cei care doar au canonizat ceea ce au scris e1? ŞI, în final, astfel stând 
lucrurile, ar urma să ascultăm, totuși, de scriitori, nu de cei care doar au canonizat 
ceea ce scriitorii au scris? 

Ținem neapărat să mai aducem un argument puternic, care dovedește 
adevăratul loc al făpturii în relație cu Creatorul, şi adevăratul loc al tradiției 
omenești în relație cu Revelația lui Dumnezeu. Deci, tradiția se socotește 
superioară Sfintei Scripturi, numai pentru că Dumnezeu S-a folosit de om la 
canonizarea ei. Lângă acest argument amintim pe Apostolii Domnului, care au 
mâncat împreună cu Mântuitorul, L-au văzut, L-au auzit, au umblat cu EI şi chiar 
L-au ajutat cu prilejul înmulțirii pâinilor în pustie (Marcu 6). Ce să mai zicem și 
despre cele ce citim la Luca 9:1-2 unde aflăm că „isus le-a dat putere şi 
stăpânire peste toți demonii şi să vindece bolile. Și i-a trimis să propovăduiască 
Împărăția lui Dumnezeu şi să vindece pe cei bolnavi. ” Ne imaginăm noi până la 
ce grad S-a investit în ei, ca să zicem așa, Domnul lisus Hristos, Fiul lui 
Dumnezeu, încât să le dea putere să săvârșească minuni şi chiar să le supună 
demonii? 

Să luăm aminte cum se poartă acești ucenici în relația cu poruncile 
Mântuitorului. Când a fost vorba să ia o hotărâre în cadrul Bisericii, Apostolii 
au folosit următoarea formulă, în cartea Fapte 15:28: „...părutu-s-a nimerit 
Duhului Sfânt şi nouă... ” Ei, deci, chiar dacă erau Apostolii lui lisus în care El 
Însuşi investise o parte din puterile Lui, nu şi-au asumat niciun merit peste Duhul 
Sfânt, ci L-au aşezat în față, şi pe ei după aceea, la urmă. Pe când cei de azi, care 
doar au canonizat ceea ce Apostolii au scris, au pretenţia acum că sunt mai mari 


Traditionalist Orthodox Studies, Etna, California 96027, 1999 p. 66. “...inspired by the Holy Spirit. The nature of 
inspiration involves what he identifies as five elements: (a) the illumination of the Holy Spirit, (b) imparting religious or 
ethical truths, (c) not within the range of discovery by ordinary human Jăculties, (d) together with the grace adequately 
to set these down in writing, and (e) protection from error and mistake in fundamental and significant matters (f) with 
due regard for individuality and the fullest exercise of all human faculties. The presence of these elements, the 
recognition of the authentic inspiration of any writing, is determined by “the standard of the Church 's teachings... ” 

2 Ton Bria, Dicţionarul de teologie ortodoxă, București 1994, po. 53. 

decât Duhul Sfânt. După felul cum au pus ei tradiția înaintea Bibliei, în zilele 
noastre declarația Apostolilor lui lisus nu ar mai fi valabilă, ci e1, aceştia care au 
ridicat tradiția peste Scriptură, ar spune ni s-a părut nimerit nouă și Duhului 
Sfânt. Oare? 

lată acum şi mărturia: 

„Sfânta Scriptură este criteriul esenţial în funcţie de care se verifică 
valoarea și greutatea oricărei tradiţii specifice. "20 

Cuviosul şi de Dumnezeu purtătorul părintele nostru Simeon Noul Teolog 
(949-1022) este unul din cei trei sfinți ai ortodoxiei care poartă titlul de 
„Cuvântător de Dumnezeu” (ceilalți doi fiind Sf. Apostol şi Evanghelist loan şi 
Sf. Grigorie Teologul). lată cuvintele acestui purtător de Dumnezeu cu privire la 
Sfintele Scripturi: 

„Nimic, absolut nimic altceva nu este mai folositor pentru un suflet care a 
ales să cugete zi şi noapte la legea lui Dumnezeu ca de a cerceta Dumnezeieştile 
Scripturi. Harul Duhului ascuns în ele copleşeşte simţirile minţii de toată 
dulceaţa... "21 

Da, Sfânta Tradiţie își are locul ei. Dar când vine vorba despre mântuire, 
Sfântul Clement Romanul ne trimite la Scripturi: „Fiți, fraților, ambițioşi și 
zeloși în cele ce privesc mântuirea. Cercetaţi Sfintele Scripturi, cele adevărate, 
cele date prin Duhul cel Sfânt. Știţi că nimic nedrept, nici neadevărat nu este 
scris în ele. "2? 

Să luăm aminte, când este vorba despre mântuire trebuie să cercetăm 
Sfintele Scripturi ce/e adevărate, cele date prin Duhul cel Sfânt. Şi de ce numai 
Sfintele Scripturi? De ce nu ne spune nimic aici Clement Romanul despre 
tradiție? Pentru că, aşa cum tot el ne învaţă, numai despre Scripturi se poate 
spune că nimic nedrept, nici neadevărat nu este scris în ele. 

Şi încheiem şirul mărturiilor acestora citând textul de la 1 loan 4:6. 

„Noi suntem din Dumnezeu; cine cunoaște pe Dumnezeu ascultă de noi 
(acestea sunt spusele Apostolilor Domnului, inspirați de Duhul Sfânt, n.a.); cine 
nu este din Dumnezeu nu ascultă de noi. Din aceasta cunoaștem Duhul 
adevărului și duhul rătăcirii. ” 


» Frank Gavin, Some Aspects of Contemporary Greek Orthodox Thought (New York and Milwaukee, 1923), p. 19, 
apud Archbishop Chrysostomos of Etna and Bishop Auxentios of Photiki, Scriprure And Tradition, Center For 
Traditionalist Orthodox Studies, Etna, California 96027, 1999 p. 67. „Holy Writ is essential as a proper criterion to 
determine the value and weight of any specific Tradition. ” 

Sf. Simeon Noul Teolog, Et. 12, 1-8, apud arhiepiscop Vasili Krivoşein, În lumina lui Hristos, Bucureşti 2005, p. 176. 
>2 Sfântul Clement Romanul, Scrierile Părinților Apostolici, Editura IBM al B.O.R., București, 1979, p. 69. 

Câteva informații privitoare la alcătuirea Bibliei 


Vom prezenta mai Jos câteva mărturii referitoare la istoricul, scrierea și 
dumnezeirea Sfintei Scripturi, culese din materialele introductive ale Bibliei 
mitropolitului Bartolomeu Anania, versiunea on line. În Cuvânt lămuritor asupra 
Sfintei Scripturi, autorul amintit ne face o serie de comunicări din care am extras 
pentru noi următoarele: 

„Biblia, aşadar, e Biblioteca; Biblioteca prin excelenţă, singură și 
singulară în dumnezeiasca ei omenitate. Orice bibliotecă din lume 
poate avea cuvinte despre Dumnezeu; Biblia e însăşi rostirea lui 
Dumnezeu, anume pentru oameni şi prin oameni. Inspirată de Duhul 
Sfânt, ea e Cartea devenită cărți. 

Cu omul adamic Creatorul vorbea într-un singur limbaj... 

„„„A mai trecut o vreme, Moise a mai primit o poruncă: 

— Apucă-te şi scrie totul într-o cartel 

Și el a scris totul într-o carte. De aici, lunga și dramatica istorie a 
textului biblic, cu autori sacri sau profani, cu limbi originale sau 
derivate, cu graiuri uitate sau stălcite, cu traduceri mai bune sau mai 
puțin bune, cu copiști atenţi sau osteniţi, cu tomuri, codici şi colecţii 
vrăfuite, cu studii și cercetări savante, cu evaluări semantice şi ediții 
critice..., totul, în ultimă instanță, menit să-i redea filologiei 
transparenţa teologică prin care cuvintele redevin Cuvânt... 

Dar dacă, pentru nevoia de a cunoaște, te vei deprinde s-o citeşti 
nu atât pe dinafară, cât mai ales pe dinlăuntru, dacă sufletul ţi se va 
aprinde în văpaia celor ce se întraripează cu dumnezeiescul dor, atunci 
dorul acesta îți va descoperi că, de vreme ce toate cărţile acestei Cărţi 
au fost scrise de dragul unui singur personaj, lisus Hristos, 
prevestindu-L şi vestindu-L, şi de vreme ce lisus IHristos a venit în lume 
de dragul unei singure făpturi, omul, înseamnă că toată Cartea se 
îndreaptă spre o singură fiinţă, care eşti tu, cititorule. Dacă o ocoleai, 
ar fi fost să treci pe-alături de propria ta viață; dar fiindcă ţi-ai asumat- 

0, a fost să te descoperi pe tine sieți. Acum, ajutat de Sfinţii Părinţi ai 

Bisericii și, la nevoie, de însemnările din josul paginii, vei pătrunde în 

adevărurile de credinţă și în sensurile adânci ale Scripturii, adică în 

lumina lecturii ei duhovniceşti, singura care te ridică deasupra lui a şti 

și deasupra lui a înţelege, anume în văzduhul lui a cunoaște, acolo 

unde cuvintele redevin Cuvânt și eternitatea te îmbie la Viaţă; căci 

«viața veşnică aceasta este: să Te cunoască pe Tine, singurul 

Dumnezeu adevărat, şi pe lisus Hristos, pe Care L-ai trimis». Odată 

ajuns aici, nu-ţi mai rămâne decât Bucuria.” 

Trebuie neapărat să subliniem valoarea acestei declarații, cu privire la 
dumnezeirea Sfintei Scripturi, singularizată ca fiind însăși rostirea lui Dumnezeu 
anume pentru oameni şi prin oameni, inspirată de Duhul Sfânt. Aşa vorbeşte 
adevărata ortodoxie despre Sfânta Scriptură. Aşa priveşte adevăratul creştin 
ortodox Sfânta Scriptură. Cine are urechi de auzit, să audă. 

Folosindu-ne, în continuare, de acelaşi material bibliografic, cules din 
Biblia diortosită de Bartolomeu Anania, facem acum cunoştinţă cu o informaţie 
istorică asupra împărțirii Sfintei Scripturi pe capitole şi versete. lată ce ni se face 
cunoscut în această direcție: 

„Orientarea în textele Sfintei Scripturi, precum şi citarea acestora 
se fac cu ajutorul sistemului referenţial, adică al cifrelor care 
individualizează o anumită porțiune de text și o pun în legătură cu cele 
înrudite. Unităţile acestui sistem sunt capitolul şi versetul, cifrele de 
referință se mai numesc și „trimiteri “. 

EI a luat naștere în primele patru decenii ale secolului XIII, prin 
cardinalul Ștefan Langton care, pe la 1205, a început împărțirea 
textului Vulgatei în capitole; opera sa a fost isprăvită în jurul anului 
1240 de către călugărul dominican Hugues de Saint Glef. 

Împărţirea în versete a fost făcută de tipograful parizian Robert 
Ștefan, textul a apărut astfel, pentru prima oară, în ediția greco-latină 
din 1551 a Noului Testament, iar pentru a doua oară, în ediția din 
1555 a Bibliei latine integrale. 

Cade-se a se reține însă că versetul (ca și capitolul, de altfel) e 
doar o unitate convenţională, iar nu o unitate dogmatică în sine, el nu 
se constituie într-un univers închis, ci, dimpotrivă, cu foarte multe 
ferestre către marele univers al Sfintei Scripturi. Adevărata lectură şi 
dreapta tălcuire a Bibliei se fac numai prin relaţia text-context, adică 
citind și gândind textul (versetul) în funcție de ceea ce se spune înainte 
și după el, ca şi în funcție de legăturile lui cu texte asemănătoare foarte 
îndepărtate. Niciodată partea nu poate fi despărțită de întreg. Dacă un 
savant din zilele noastre, de exemplu, pretindea că opera sa nu poate fi 
înțeleasă decât dacă e citită integral, cu atât mai mult — şi incomparabil 
mai mult — Biblia sau Sfânta Scriptură. ” 


Cărțile apocrife 


Cu privire la subiectul acesta vom căuta să aducem punctul de vedere al 
adevăratei ortodoxii luat din documente autorizate de către Sfânta Tradiţie 
Ortodoxă. 

Începem acum prin a explica ce înseamnă termenul apocrif, apelând la 
dicționarul explicativ al limbii române: „carte nerecunoscută de biserică; care 

este atribuit altui autor decât celui adevărat; a cărui autenticitate este îndoielnică; 
scriere religioasă nerecunoscută azi între cele canonice; atribuit în mod fals altui 
autor; nesigur, neautentic; scriere religioasă nerecunoscută de canoane; carte 
necanonică, considerată de Biserică ca neinspirată” (sublinierile îmi aparțin, 
n.a.). 

Ne-ar fi deosebit de folositor să revizuim aceste definiții mai cu 
încetinitorul, cum se zice. Am evidenţiat înadins prefixul „ne” care precedă 
adjectivele de mai sus. Am procedat astfel pentru ca să înțelegem că prin 
denumirea apocrif, Biblia Ortodoxă defineşte cărți care nu sunt canonice, nu 
sunt recunoscute de Biserică, nu sunt inspirate, nu sunt autentice. Este adevărat 
că, din nefericire, Biblia Ortodoxă de azi a aşezat astfel de cărți la un loc cu 
celelalte, care sunt Revelația lui Dumnezeu din cer, fără nici o deosebire. Dacă 
în bibliile mai vechi cărțile acestea erau adăugate la urma Vechiului Testament 
sub titlul de Cări apocrife, biblile moderne (cu excepția versiunii lui 
Bartolomeu Anania) le-au pus la rând cu celelalte, care sunt Revelația lui 
Dumnezeu, fără nici o mențiune. Spre exemplu, prima Biblie tipărită în limba 
română în întregime, Biblia lui Șerban de la 1688, a grupat toate cărțile apocrife 
la urmă începând cu pagina 614. Şi nu le-a adăugat oricum aşa ca să se treacă cu 
vederea, neobservat, originea lor, ci sub un titlu mare, centrat la mijloc cu 
majuscule: „APOCRIFA”. 

Iată ce are de spus și Î.P.S. Teofan despre cărţile apocrife: 

„În afară de cărțile canonice, mai sunt şi alte cărți în Sfânta Scriptură a 
Vechiului Testament. În afară de cele 39 de cărţi canonice, Sf. Scriptură a 
Vechiului Testament mai cuprinde şi alte cărți: cărțile anaghinoscomena (adică 
bune de citit), netrecute deci în rândul cărţilor canonice, dar pe care Biserica, 
socotindu-le folositoare şi ziditoare de suflet, le-a recomandat spre citire 
catehumenilor, adică celor care se pregăteau să primească credința creştină. 
De aceea, ele au fost păstrate în Sf. Scriptură, însă după cărțile canonice. "25 

Cât despre cărțile canonice, un dicționar de teologie patristică ne informează 
că: 

„Doar acele texte scrise de apostoli sau de ucenicii lor direcți puteau să 
intre în canon. "294 

Vom continua pe tema aceasta, citându-l prima dată pe mitropolitul 
Bartolomeu Anania, care, în comentariile la traducerea Bibliei diortosită de 
dânsul, ne împărtășește următoarele informaţii privind cărţile apocrife: 

„Biblia, în întregul ei, se alcătuieşte din două mari secțiuni: 

Vechiul Testament, care cuprinde istoria mântuirii neamului omenesc 

de la facerea lumii până spre secolul II î. H.; Noul Testament, care 

cuprinde viața şi învățătura Mântuitorului lisus Hristos, istoria 


*% ÎPS Teofan, Mitropolitul Moldovei și Bucovinei, Învățătura de Credinţă Ortodoxă, Editura Doxologia, 2009, p. 24. 
4 Pr. Anthony MeGuckin, Dicţionar de Teologie Patristică, Referent ştiinţific prof. univ. dr. Ştefan Munteanu, Editura 
Doxologia, lași, 2014, p. 88. 

primelor şase decenii ale creștinismului și istoria mântuirii universale 

în perspectivă eshatologică. 

Totalitatea cărților cuprinse în Sfânta Scriptură constituie 
„canonul biblic. Cuvântul vine de la grecescul kanon, care înseamnă 
„normă, „regulă, „principiu director“. Așadar, o carte canonică 
este învestită cu autoritate normativă în materie de credinţă; conținutul 
ei dogmatic devine obligatoriu. Această asociere între cuvântul 
„Canon “ şi „Sfânta Scriptură “* ca tezaur al credinţei a fost făcută mai 
întâi de Origen (sec. III d. H.) şi dusă mai departe de către Sfinţii 
Părinţi ai Bisericii... 

La capătul tuturor acestor cerneri şi discerneri s-a putut stabili că 
Vechiul Testament conţine 39 de cărți canonice, recunoscute ca atare 
de către tradiţia iudaică, pe de-o parte, și de Biserica Ortodoxă, pe de 
alta. Acestora li se adaugă alte 14 cărţi, pe care ambele tradiții le 
consideră doar ,, bune de citit“, adică ziditoare de suflet, conținutul lor 
nefiind obligatoriu pentru actul de credinţă în sine... 

Cât despre Noul Testament, el cuprinde 27 de cărți canonice, 
recunoscute ca atare încă din secolul IV (Sinodul local din Laodiceea, 
anul 360) şi secolul VIII (Sinodul al VII-lea Ecumenic, anul 787) şi 
rămase astfel în conştiinţa şi practica Bisericilor Ortodoxe și ale celei 
Romano-Catolice” (sublinierile îmi aparţin, n.a.). 

Trebuie să luăm în calcul mai înainte de toate că aceste lămuriri ne sunt 
aduse de o înaltă față bisericească, mitropolit, traducător al Bibliei, poet şi 
scriitor creştin, preotul Bartolomeu Anania. lar la aceasta adăugăm şi valorile 
surselor istorice menţionate, plus multe altele, amintite în cartea aceasta. 

Ceea ce trebuie să ne rămână din informațiile acestea este că Biblia ortodoxă 
recunoaşte drept cărți canonice doar 39 de cărţi ale Vechiului Testament şi 27 
ale Noului Testament. lar aceasta rămâne adevărat, chiar dacă, din nefericire, 
bibliile moderne nu au mai făcut nicio deosebire între cărțile apocrife şi cele 
canonice. Detaliul acesta este amintit foarte des în cartea pe care o ţineţi în mână. 
Adică, ortodoxia de azi recunoaşte bine adevărurile ortodoxiei originare, dar... 
numai în scris. 

Și, vorbind despre valoarea acestor cărți canonice, mitropolitul Bartolomeu 
Anania învaţă că „o carte canonică este învestită cu autoritate normativă în 
materie de credinţă; conţinutul ei dogmatic devine obligatoriu. lar celelalte 
cărți apocrife sunt doar „bune de citit, adică ziditoare de suflet, conținutul lor 
nefiind obligatoriu pentru actul de credinţă în sine.“ 

Folosindu-ne de acelaşi material bibliografic, redăm mai jos un rezumat 
sumar al cărților care nu sunt canonice, nu sunt recunoscute de Biserică, nu sunt 
inspirate şi nu sunt autentice — apocrife: 

„CARTEA LUI TOBIT este un fel de cod moral al unei familii iudaice aflate 
în captivitatea babilonică. CARTEA IUDITEI. Nabucodonosor, regele 
Babilonului, îl trimite pe generalul Olofern să pedepsească popoarele din vestul 


176 


Eufratului care refuzaseră să i se alăture în războiul său cu Arpaxad, regele 
Mezilor. CARTEA LUI BARUH. Baruh, fostul secretar (tahigraf) al profetului 
Ieremia, aflat în captivitatea babilonică, scrie o carte pe care mai întâi i-o citeşte 
regelui lehonia - tot captiv - şi pe care apoi o trimite la Ierusalim spre a fi citită 
în auzul celor rămași acolo. EPISTOLA LUI IEREMIA este o scriere apocrifă 
care ni s-a păstrat numai în limba greacă. Ea le este adresată ludeilor care 
urmează să ia calea exilului babilonic, avertizându-i asupra pericolului de a 
cădea în idolatrie, întregul text e un pamflet la adresa zeităților din țara unde 
vor ajunge deportații, o satiră menită să le arate acestora, prin contrast, cât de 
departe sunt practicile păgâne de legea fiilor lui Israel. CÂNTAREA CELOR 
TREI TINERI este alcătuită din trei părți: 1) Rugăciunea lui Azaria; 2) un episod 
care şi-ar avea locul în Dn 3, între versetele 23-24; 3) rugăciunea propriu-zisă 
a celor trei tineri. Text redactat în limba greacă; în Septuaginta face parte din 
Daniel, capitolul 3; așezat aici în concordanță cu vechile și noile ediții 
românești. CARTEA A TREIA A LUI EZDRA se numeşte astfel datorită faptului 
că, în versiunile greacă și latină, Cartea lui Neemia era numită A Doua Ezdra. 
Scrierea reia unele istorisiri din cărțile canonice Paralipomena, Ezdra și 
Neemia, cu unele adaosuri nesemnificative. CARTEA ÎNȚELEPCIUNII LUI 
SOLOMON poartă numele marelui rege datorită procedeului literar, des folosit 
în antichitate, de a pune un text anonim pe seama unei personalități ilustre, spre 
a-i conferi mai multă autoritate. CARTEA ÎNȚELEPCIUNII LUI ISUS, fiul lui 
sirah sau ecclesiasticul. În unele redactări ale Septuagintei are un titlu 
prescurtat: Înţelepciunea lui sirah, dar deseori e pomenită ben sirah = fiul lui 
sirah sau siracida. ISTORIA SUSANEI e povestea unei femei tinere, frumoase și 
dovedește nevinovăția, iar calomniatorii sunt pedepsiți. Cartea e un adaos la 
aceea a profetului Daniel. BEL ȘI BALAURUL este încă un adaos la cartea lui 
Daniel. Scriere scurtă, cu evidentă țintă polemică, ea ridiculizează idolatria și 
denunță impostura preoților care o slujesc. În lupta dintre bine și rău, primul 
învinge. CĂRȚILE MACABEILOR sunt în număr de trei. Eroii principali ai celei 
dintâi sunt frații Macabei - numiţi astfel după porecla celui mai mare dintre ei, 
Iuda -, cei ce au pornit şi au condus răscoala ludeilor împotriva unei stăpâniri 
nedrepte şi opresive. RUGĂCIUNEA LUI MANASE, cu care se încheie secţiunea 
cărților necanonice, e un text foarte scurt, pios, atribuit regelui care a domnit în 
Iuda 35 de ani, timp în care a restaurat idolatria în propria sa țară; presupus a 
fi fost exilat în Babilon, rugăciunea lui trece drept exemplu de pocăință a unui 
mare păcătos. ” 


Interpretarea Sfintelor Scripturi 


Urmează acum să stabilim cine are dreptul să interpreteze Sfânta Scriptură. 
Clericii Bisericii Ortodoxe contemporane susţin că acesta este un drept exclusiv 

al preoților. Dar, aşa cum o să vedem mai jos, mulți scriitori bisericești, începând 
chiar de pe la anii 300 (ne referim specific la preotul și ierarhul Bisericii, Sfântul 
loan Gură de Aur) şi Părinți ai Bisericii de-atunci şi de mai târziu, au o altă 
părere. Și chiar şi teologii ortodocşi contemporani se aliniază Părinților Bisericii 
— dar ei recunosc asta numai în scris. 

Începem prin a preciza că, da, Scriptura lui Dumnezeu este aşternută în scris 
de oameni şi, mulțumim lui Dumnezeu că o avem şi noi în limba română. Orice 
român care a învățat măcar abecedarul limbii române poate să o citească. Dar, şi 
aici este problema, nu orice român poate şi să o interpreteze, doar pentru că ştie 
să citească — şi asta nici chiar dacă ar avea toate şcolile din lume. 

O să dovedim, prima dată, care este părerea Sfintei Tradiţii, cu privire la 
citirea şi interpretarea Scripturii. Şi facem aceasta ca să se înțeleagă că preoții şi 
clericii care interzic citirea şi interpretarea Sfintei Scripturi nu cunosc nici măcar 
Sfânta Tradiție Ortodoxă (ne referim specific la aceia care interzic citirea) — ce 
să mai zicem despre cunoașterea Scripturii! Căci, așa cum arătam deja mai sus, 
studenții seminarelor teologice ortodoxe învaţă pe băncile şcolii că „...citirea 
Sfintei Scripturi... este obligatorie şi necesară nu numai preotului, ci şi 
credincioşilor... ” 2% Înţelegeţi? Studenţii facultăţilor de teologie din România 
învață azi pe băncile şcolii că citirea Sfintei Scripturi este nu numai permisă, 
ci chiar obligatorie. Şi este obligatorie pentru că este necesară credincioșilor. 
Numai că studenţii de azi, după ce îmbracă haina de preot uită ceea ce au 
studiat. 

Ascultăm, acum, şi pe Mitropolitul Moldovei, Teofan. Î.P.S. sa spune că 
„Descoperirea sau Revelația supranaturală nu poate fi primită și înțeleasă 
decât de omul credincios, adică prin credinţă. "2% Deci, pentru a înţelege 
Scriptura nu trebuie să fii preot, ci doar om credincios. 

Sfântul loan Gură de Aur ne învaţă că „Dumnezeiasca Scriptură n-are 
nevoie de înțelepciunea omenească pentru înțelegerea celor scrise în ea, ci de 
descoperirea Duhului. "2" 

lar părintele francez Marc-Antonie învaţă că „Scriptura, care a fost scrisă 
sub inspirație dumnezeiască, nu poate fi citită decât sub aceeaşi inspiraţie... 
Chiar şi în singurătate, în chilia unei mânăstiri sau în casă, Scriptura se citeşte 
sub inspirația Duhului Sfânt, în rugăciune... Aceasta este calea, şi alta nu 
există... "2% Deci să luăm aminte, părintele Marc-Antonie învaţă despre aceea că 
Scriptura se citeşte şi în casă, nu numai de către preot la Biserică. 

În concluzie, Sfânta Tradiţie Ortodoxă învaţă următoarele adevăruri despre 
Sfânta Scriptură: 

- Scriptura conţine Revelația supranaturală a lui Dumnezeu din cer; 


5 Îndrumări Misionare, lucrare elaborată de un colectiv de autori de la Institutul Teologic Universitar din Bucureşti, 
coordonator Pr. prof. dr. Dumitru Radu, Editura IBM al B.O.R., 1986, pp. 42 şi 57. 

> ÎPS Teofan, Mitropolitul Moldovei și Bucovinei, Învățătura de Credinţă Ortodoxă, Editura Doxologia, 2009, p. 11. 
»7 Sf. Ioan Gură de Aur, Omilii la Facere, trad. pr. Dumitru Fecioru, în colecția PSB 21, Editura IBMBOR, București, 
1987, p. 244. 

> Părintele Marc-Antoine Costa de Beauregard, Rugaţi-vă neîncetat, Editura IBMBOR, Bucureşti 1998, pp. 81-84. 

- pentru înțelegerea ei avem nevoie de descoperirea Duhului Sfânt din cer; 

- citirea ei se face sub inspiraţia tot a Duhului Sfânt din cer. 

Am subliniat înadins expresia „din cer”, pentru ca să luăm aminte la 
învățătura adevăratei Sfinte Tradiţii Ortodoxe în legătură cu Scriptura, ca 
provenind din cer. Da, este așternută în scris de oamenii de pe Pământ, dar ea 
este oracolul lui Dumnezeu din cer, nu al omului păcătos de jos. 

Urmează, în continuare, două discuţii separate. Una, cu privire la felul cum 
s-a ajuns ca Revelația aceasta a lui Dumnezeu din cer să fie transmisă oamenilor 
de pe Pământ, în limbaj omenesc. După aceea, vom vorbi şi despre interpretarea 
el. 


e Comunicarea Revelaţiei lui Dumnezeu din cer, în limbaj 
omenesc 


Domnul lisus Hristos ne vorbeşte la Matei 16:17 despre rup și sânge, 
făcându-ne cunoscut că acestea nu au acces la lucrurile lui Dumnezeu. lar 
cuvintele zrup și sânge ne apar în epistolele Sfintei Scripturi sub denumirea de 
fire pământească (vom avea imediat mai jos explicaţia a ce înseamnă firesc şi 
fire; pământesc). Deci, firea pământească nu are acces la înţelegerea mesajului 
lui Dumnezeu. Informaţia aceasta este deosebit de importantă de ținut minte, 
când vorbim despre interpretarea Sfintei Scripturi. 

Arătam mai sus că Dicţionarul de Teologie Ortodoxă ne face cunoscut că 
Sfânta Scriptură este revelația lui Dumnezeu. Ca să putem înțelege această 
revelație divină, Dumnezeu a îngrijit să fie „tradusă”, dacă vrem să spunem așa, 
din limbaj divin în cuvinte omenești. EI a ales pentru aceasta circa 40 de oameni 
din mai toate clasele sociale ale lumii, de la pescari, intelectuali, funcționari de 
stat, până la împărați, care au aşternut-o în scris într-o perioadă de mai mult de 
o mie cinci sute de ani. lar în ce priveşte canonizarea ei, Dumnezeu S-a folosit, 
mai târziu, tot de oameni. Dar să nu uităm, oamenii care au aşternut cuvintele pe 
hârtie au fost numai uneltele de scris ale lui Dumnezeu, de care S-a folosit El 
pentru a ne-o transmite pe înţelesul și la îndemâna noastră. 

Ne vom folosi de următoarea comparație. Când vorbim despre cineva care 
a scris o carte nu vrem să spunem că mintea autorului sau creierul lui fizic a atins 
hârtia şi a scris cuvinte pe ea. Da, suntem de acord şi subliniem că, este foarte 
adevărat, alcătuirea cărții este un produs al minţii. Dar, pentru ca acest conţinut 
de idei din mintea autorului să poată ajunge să fie cunoscut de cei interesaţi, a 
avut loc următorul proces: mai întâi ideile au fost concepute în mintea autorului; 
mintea şi-a „convertit” apoi ideile ei în cuvinte omenești, înțelese de oameni; 
mâna, pentru că este comandată tot de minte, a apucat apoi stiloul de scris; și 
stiloul din mână, tot la comanda minţii, a așternut cuvintele pe hârtie. 

Acum este adevărat că cerneala care scrie cuvintele curge din stiloul fără 
viaţă, iar cuvintele scrise cu cerneală pe hârtie sunt nişte semne simple, şi ele tot 

fără viaţă. Dar ideile care au dat naştere la semnele acelea fără viaţă curg din 
mintea omului viu, care le-a generat și care ține stiloul în mâna lui. Mintea este 
aceea care a conceput ideile, mintea le-a „convertit” în cuvinte cunoscute de 
oameni, mintea a dat comandă mâinii să apuce stiloul, mintea a dirijat mişcările 
mâinii care ţine stiloul ca să aştearnă cuvintele dictate de ea şi, la urmă, tot 
mintea a verificat corespondenţa dintre ideile ei şi cuvintele scrise pe hârtie cu 
ajutorul stiloului, mişcat de mână la comanda minţii. 

Concluzia la care am vrut să ajungem prin raționamentul de mai sus este 
aceasta: niciun om întreg la minte nu poate să creadă vreodată că ideile pe care 
le citeşte într-o carte sunt gândite de bucata aceea de ceva prin care au fost 
aşternute pe hârtie şi care se numește stilou, pix sau creion. 

Ne întoarcem acum la Scriptură. Omul este „stiloul” din „mâna” Duhului 
Sfânt. Duhul Sfânt al lui Dumnezeu l-a călăuzit pe om să scrie în cuvinte 
omenești ideile lui Dumnezeu din cer, scriindu-le pe paginile Sfintei Scripturi. 
În mijlocul celor peste 40 de oameni care au fost „stiloul” în „mâna” Duhului 
Sfânt la scrierea Scripturii găsim ciobani, pescari, oameni cu cultură medie, 
învăţaţi şi chiar împărați. Dar, ei au fost numai atât: simple instrumente în mâna 
Duhului lui Dumnezeu ca și stiloul în mâna scribului. Chiar așa citim la 2 Petru 
1:21 că „oamenii cei sfinți ai lui Dumnezeu au grăit fiind îndrumați de Duhul 
Sfânt”. Mesajul aşternut pe hârtie nu vine de la oamenii care l-au scris, ci acesta 
aparține Duhului Sfânt din cer, care i-a insuflat — iar e1 doar l-au scris. 

Continuând ideea cu stiloul şi vorbind despre conţinutul unei cărți, nimeni 
nu poate gândi să laude stiloul pentru ideile şi gândurile care au fost scrise cu 
cerneala cursă din el. Stiloul este numai un obiect fără viaţă, fie că este o pană 
de pasăre sau un băț de lemn cu peniță de fier la capăt, muiată-n cerneală, ca pe 
vremuri, fie că este un stilou performant de două sute sau chiar unul foarte 
scump, de două mii de lei valoare. Ceea ce urmărim în carte este produsul minţii 
autorului, exprimat în cuvintele scrise pe hârtie cu ajutorul instrumentului de 
scris. Nu interesează pe nimeni din ce material era alcătuită bucata aceea de ceva 
care le-a așternut în scris. Instrumentul de scris nu influenţează cu nimic 1deile 
din mintea autorului, cu absolut nimic. Acesta poate să fie cel mai primitiv 
instrument, cum era la început o pană de pasăre muiată în cerneală, sau cum 
ziceam mai sus, cel mai sofisticat şi mai scump stilou de două mii de lei valoare. 
Niciunui om care este în toate facultățile lui mintale nu-i va putea trece prin cap 
ideea să laude stiloul că a avut gânduri atât de minunate pe care le-a aşternut în 
carte. Și nici atât nu-i va trece nimănui prin cap să dea ascultare stiloului, doar 
pentru că a fost ținut de autor în mâna lui (te miri când auzi totuşi pe unii 
susținând şi o astfel de banalitate în legătură cu Biblia). 

Tot aşa şi cu Dumnezeu, Duhul Sfânt, omul şi Scriptura. Dumnezeu este 
„mintea” din care au curs ideile. Duhul Sfânt este „„mâna” lui Dumnezeu, care a 
ținut în mână „stiloul”, adică a îndrumat mintea omului pe care l-a folosit la scris; 
iar mintea omului (călăuzită de Duhul Sfânt, la fel ca stiloul, care e condus de 

mâna omului) este „cerneala” care a aşternut pe hârtia moartă a Scripturii 
gândurile vii ale lui Dumnezeu „convertite” în cuvinte inteligibile omului. 

Am arătat mai sus învăţăturile Sfintei Tradiţii, cu privire la originea și natura 
Sfintei Scripturi. lar acum o să arătăm că acestea sunt în deplină conformitate cu 
învăţăturile Sfintei Scripturi. 

Spre exemplu, citim la 2 Timotei 3:16 că „ Toată Scriptura este insuflată de 
Dumnezeu...” 

lar Apostolul Petru ne spune la 2 Petru 1:20-21 că „, Niciodată proorocia nu 
s-a făcut din voia omului, ci oamenii cei sfinţi ai lui Dumnezeu au grăit purtați 
fiind de Duhul Sfânt.” 

Citim apoi la 1 loan 1:1 că cele scrise de apostoli sunt „ce am auzit, ce am 
văzut cu ochii noştri, ce am privit şi mâinile noastre au pipăit despre Cuvântul 
vieţii. ” Ei, deci, nu au scris nimic din ale lor şi de la ei, ci numai ceea ce li s-a 
arătat. 


e Interpretarea Revelaţiei lui Dumnezeu din cer 


Am văzut până acum felul în care a ajuns până la noi jos pe Pământ, 
Revelația lui Dumnezeu din cer. Vom căuta să aflăm acum felul în care putem 
s-o descifrăm, s-o înțelegem. Căci aşa cum am văzut deja mai sus, Domnul lisus 
învaţă că trupul şi sângele nu au acces la revelația lui Dumnezeu, ci trebuie ca 
EI Însuși, adică Dumnezeul care ne-a dat Revelația, tot EI să ne și lumineze cu 
privire la înţelegerea ei. Aceasta este exact ceea ce învață Psalmul 35:9, prin 
cuvintele „întru lumina Ta vom vedea lumină ”. Numai prin lumina Duhului Său 
Cel Sfânt putem să vedem lumina Cuvântului Său Cel Sfânt. Și tocmai adevărul 
acesta îl are în vedere şi părintele Marc-Antoine de Beauregard în citatul de mai 
sus, unde arată că altă cale pentru înţelegerea Sfintei Scripturi, în afara inspiraţiei 
Duhului Sfânt, nu există. 

Cunoașterea alfabetului, da, este îndeajuns pentru a putea citi cuvintele 
Scripturii. Dar cuvintele Scripturii, luate fără călăuzirea Duhului Sfânt sunt slova 
care omoară. Ca să se ajungă la înțelegerea semnificației lor spirituale este 
nevoie de lumina Duhului Cel Sfânt. lar ca să putem pricepe cum se face şi 
aceasta, începem cu ceea ce învaţă Sfânta Tradiţie Ortodoxă privind 
interpretarea Sfintei Scripturi. Și ne întoarcem acum la cele trei citate, amintite 
mai sus, ale mitropolitului Teofan, ale Sfântului loan Gură de Aur şi ale preotului 
Marc-Antoine de Beauregard, din care am învăţat că: 

- Sfânta Scriptură nu poate fi primită și înțeleasă decât de omul credincios, 
adică prin credinţă, 

- Sfânta Scriptură n-are nevoie de înțelepciunea omenească pentru 
înțelegerea celor scrise în ea, ci de descoperirea Duhului; 

- Scriptura se citește sub inspirația Duhului Sfânt, în rugăciune... altă cale 
nu există. 

Avem, apoi, și opinia Sfântului Simeon Noul Teolog, care arată că omul are 
acces la lucrurile lui Dumnezeu numai luminat de Duhul Sfânt, astfel: 

„ „fiind luminat şi călăuzit de Duhul Sfânt [omul] lucrează și învață așa 
cum niciunul dintre oameni nu a putut să vadă și să înveţe vreodată. Și exact 
atunci el devine învăţat de Dumnezeu. "9 

Sau aşa cum ne arată leromonahul Antonie Romeos (din Grecia): 

„Nu putem să devenim misionari adevăraţi și purtători de roade dacă 
păstrăm elementele omului vechi, fără să fi devenit «făptură nouă» (2 Corinteni 
5:17), fără să ne fi învrednicit cu harul Sfântului Duh, să separăm cele 
secundare de cele principale, fără să discernem ce anume ține de Dumnezeu și 
de Biserica Lui şi din ce este constituită propria noastră datorie. "5% 

Urmează, acum, să arătăm motivul pentru care Sfântul loan Gură de Aur, 
Părinţii Bisericii și toată pleiada de scriitori bisericeşti de-a lungul veacurilor, au 
arătat că interpretarea Scripturii se face în condiţiile prezentate mai sus. Cum am 
arătat deja, oricine are măcar două clase primare de şcoală şi ştie să citească, 
poate citi cuvintele Sfintei Scripturi. Dar, ca să o interpreteze, nu poate oricine. 
Și tocmai despre aceasta urmează să vorbim acum: cine poate şi cum trebuie să 
fie interpretată Sfânta Scriptură. 

Socotim că cea mai bună temelie pe care putem clădi solid învățătura privind 
interpretarea Sfintei Scripturi pornește de la următoarele baze ale Scripturii, pe 
care le prezentăm mai Jos. 

Dumnezeu este Duh (loan 4:24), Biblia este scrisă prin Duhul Sfânt (2 Petru 
1:21), iar omul comunică cu Dumnezeu prin duhul lui, al omului. Pentru că 
Dumnezeu este duh, l-a făcut şi pe om cu duh, ca să poată comunica cu el (1 
Tesaloniceni 5:23). De aceea, aşa cum citim la loan 4:24, închinarea pe care o 
cere şi o aşteaptă Dumnezeu de la om nu este semnul crucii, făcut cu mâna, ci în 
duh (cum arătam mai devreme că spune şi Evagrie Monahul). Este adevărat că 
după căderea în păcat, omul a pierdut legătura cu Dumnezeu prin duhul. Dar 
omul născut din nou prin cei trei pași porunciţi de Iisus la Marcu 1:15 şi Marcu 
16:16, primește şi găzduieşte pe Duhul Sfânt al lui Dumnezeu (Efeseni 1:13) în 
duhul lui (Romani 8:16), putând, astfel, să reia legătura cu Dumnezeu. 

Vrem astfel să folosim o comparaţie care ne va ajuta să ne însuşim mai uşor 
înțelegerea. 

Elementul în care se naşte şi în care poate viețui peştele este apa. Scoate-l 
din apă şi ai să ai mai departe un peşte — dar va fi un pește fără viaţă (bun doar 
în tigaie sau pe grătar, cu mujdei de usturoi şi mămăligă caldă). 

Elementul în care s-a „născut” Biblia şi în care viază este de natură 
spirituală, duhovnicească (2 Timotei 3:16). Scoate Biblia din elementul e1, adică 
citeşte-o fără călăuzirea Duhului Sfânt, care i-a dat viaţă, și ai să ai mai departe 
o Biblie în mână, dar va fi numai o grămadă de foi umplute cu cuvinte. Cuvintele 


> Sfântul Simeon Noul Teolog, apud Ieromonahul Antonie Romeos, Ucenicia în fața Crucii, Editura Egumeniţa, Galaţi, 
2017, p. 60. 
3% Jeromonahul Antonie Romeos, Ucenicia în fața Crucii, Editura Egumeniţa, Galaţi, 2017, p. 194. 

rămân aceleași. Dar, după cum peştele îşi ia oxigenul din apă, Biblia și-l ia din 
Duhul Sfânt. Şi după cum peştele scos din apă nu mai are viaţă, nici Biblia citită 
fără călăuzirea Duhului Sfânt nu mai are viaţă. 

Ceea ce am arătat prin comparaţia de mai sus este, de fapt, parafrazarea 
textului Sfintei Scripturi însăşi, de la 2 Corinteni 3:6, unde citim că „itera ucide, 
iar duhul face viu.” Deci ceea ce trebuie să ne rămână ca bază a învăţăturii 
privind interpretarea Scripturii este că numai duhul face viu. 

Plecând acum de la înţelegerea aceasta, vom citi un alt text al Sfintei 
Scripturi, care ne va da cea mai competentă și mai limpede învățătură privind 
interpretarea Sfintei Scripturi - 1 Corinteni 2:11-16: 

„„.„Aşa și cele ale lui Dumnezeu, nimeni nu le-a cunoscut decăt 
Duhul lui Dumnezeu. Iar noi n-am primit duhul lumii, ci Duhul cel de 
la Dumnezeu, ca să cunoaştem cele dăruite nouă de Dumnezeu, 

Pe care le şi grăim, dar nu în cuvinte învățate din înțelepciunea 
omenească, ci în cuvinte învăţate de la Duhul Sfânt, lămurind lucruri 
duhovniceşti oamenilor duhovniceşti. 

Omul firesc nu primeşte cele ale Duhului lui Dumnezeu, căci 
pentru el sunt nebunie şi nu poate să le înțeleagă, fiindcă ele se judecă 
duhovniceşte. 

Dar omul duhovnicesc toate le judecă, pe el însă nu-l judecă 
nimeni, 

Căci «Cine a cunoscut gândul Domnului, ca să-L înveţe pe EI?» 
Noi însă avem gândul lui Hristos”. 

Vorbim aici, aşadar, despre cum putem noi, oamenii de pe Pământ, să 
înțelegem Revelația sau lucrurile lui Dumnezeu din cer — adică Sfânta Lui 
Scriptură. Am învăţat deja că omul care a scris Scriptura este numai „stiloul” din 
„mâna” Duhului Sfânt care l-a condus. Nu ne trebuie decât să luăm aminte la 
textul acesta, care ne arată clar natura duhovnicească a Sfintei Scripturi și, 
implicit, imposibilitatea absolută a interpretării ei într-un mediu străin de cel al 
Duhului Sfânt. 

Aşadar, dacă vrem să cunoaştem ceva sau orice despre lucrurile lui 
Dumnezeu trebuie să apelăm la Duhul Sfânt al lui Dumnezeu. Un om fără Duhul 
Sfânt te poate învăţa despre lucrurile lui Dumnezeu tot atât de mult cât ar putea 
să te înveţe să respiri un om mort, aşezat în coșciug de trei zile. 

Astfel suntem noi, oamenii, când vine vorba despre lucrurile lui Dumnezeu. 
Suntem morţi în păcatele și greşelile noastre (Efeseni 2:1). Noi avem nevoie să 
primim Duhul cel de la Dumnezeu, ca să cunoaştem cele dăruite nouă de 
Dumnezeu. Şi tocmai aceasta vrea să ne înveţe textul de mai sus: nimeni nu poate 
cunoaşte lucrurile lui Dumnezeu, decât Duhul lui Dumnezeu. 

Învăţăm, după aceea, că nici să vorbim despre lucrurile acestea ale Scripturii 
nu se poate cu cuvinte învăţate de la oameni, ci cu cuvinte învățate tot de la 
Duhul Sfânt. Şi chiar numai să înţelegi lucrurile duhovniceşti nu poate oricine, 

ci numai cei duhovnicești, aşa cum citim mai departe: lucruri duhovniceşti 
oamenilor duhovniceşti... fiindcă ele se judecă duhovniceşte. 

Ni se mai arată, apoi, că omul duhovnicesc toate le judecă, ceea ce 
presupune, din nou, că pentru a înțelege şi a cumpăni adevărurile Sfintei 
Scripturi trebuie ca omul să fie duhovnicesc. 

Cât despre omul firesc, adică omul necredincios, fără Duhul Sfânt, lucrurile 
lui Dumnezeu sunt nebunie și nu poate să le înțeleagă. Este aceeaşi relație ca 
aceea dintre bucata de lemn cu peniță de fier la vârf, şi mintea celui care-l ţine 
în mână ca să-şi scrie ideile în cuvinte pe hârtie. Un om fără Duhul Sfânt poate 
să cunoască Sfânta Scriptură tot atât de mult cât poate bucata aceea de lemn cu 
peniță de fier la vârf să cunoască gândurile din mintea omului care-o ţine în 
mână. Este adevărat, stiloul pune în scris gândurile din mintea autorului. Dar nu 
el comunică cu mintea, căci nu are viață, ci mintea conduce mâna care ține 
stiloul, dictându-i ce să pună pe hârtie cu ajutorul stiloului. 

Faptul că omul este cu desăvârșire neputincios în interpretarea Sfintei 
Scripturi prin el însuşi, la fel după cum stiloul nu poate să comunice cu mintea, 
este un adevăr recunoscut și de Fericitul Augustin. El afirmă că, deoarece Biblia 
dezvăluie înţelepciunea lui Dumnezeu, cunoaşterea omenească este TOTAL 
insuficientă pentru descoperirea înţelepciunii lui Dumnezeu. lar aceasta a 
condus la situația în care interpreții Scripturii, încrezători în propria inspirație, 
să comită erori majore şi periculoase.301 


e Omul firesc şi omul duhovnicesc 


Scriptura ne asigură, deci, că pentru omul firesc lucrurile lui Dumnezeu sunt 
o nebunie şi, chiar dacă ar vrea, el nu poate să înțeleagă Scriptura lui Dumnezeu. 
Dacă vrei să poți interpreta Sfânta Scriptură trebuie să fii om duhovnicesc. Ce 
este om firesc şi ce este om duhovnicesc? 

Când vorbeşte despre fire, firesc sau firea veche, Biblia are în vedere starea 
de oameni născuţi din Adam cel păcătos, născuți în păcat şi zămisliți în 
fărădelegi (Psalmul 50:6) — acesta este statutul tuturor oamenilor născuţi din 
Adam. Prin urmare, omul firesc este omul păcătos şi, prin asta, vrăjmaş lui 
Dumnezeu. Așa cum arată textul Scripturii citat mai sus, pentru omul firesc 
lucrurile lui Dumnezeu sunt nebunie şi nu poate să le înțeleagă. Omul firesc nu 
poate şi nici nu vrea să poată înțelege Sfânta Scriptură. Aceasta l-a condus pe 
ÎPS Teofan să spună că Revelația supranaturală nu poate fi primită şi înţeleasă 
decât de omul credincios, adică prin credinţă. 

Când vorbeşte despre starea de om duhovnicesc, Biblia are în vedere pe 
omul care a primit pe Duhul Sfânt (Efeseni 1:13) al lui Dumnezeu, prin care a 
fost scrisă Scriptura (2 Petru 1:21), şi care Se primește prin ascultarea de 


51 Henry Chadwick, Maeștrii spiritului, Augustin, Editura Humanitas, București, 1998, p. 55. 

Dumnezeu (Fapte 5:32). lar ascultarea de Dumnezeu presupune parcurgerea 
celor trei paşi porunciţi de Dumnezeul lisus. Primi doi paşi sunt arătaţi în Marcu 
1:15 (adică pocăință şi credinţă în Evanghelie), şi al treilea este la Marcu 16:16, 
adică botezul DUPĂ pocăință și credinţă. 

Acum ne este uşor să înțelegem foarte clar cine poate să interpreteze 
Scriptura lui Dumnezeu. Deoarece ea este scrisă prin Duhul cel Sfânt al lui 
Dumnezeu, numai Duhul Sfânt poate să ne lumineze cu privire la lucrurile lui 
Dumnezeu, pe care ni le-a transmis. După cum mintea nu poate comunica cu 
stiloul mort, fără viaţă, nici Dumnezeu nu poate comunica cu omul mort în păcat. 
Și după cum mintea poate folosi stiloul doar dacă e ţinut în mână, Dumnezeu 
poate comunica cu noi dacă suntem în „mâna” Duhului Sfânt. 

lată, aşadar, motivul pentru care Biblia poate fi înțeleasă numai de oamenii 
credincioşi, care au primit Duhul Sfânt prin credinţă, aşa cum spun cele patru 
autorități ortodoxe citate mai sus, şi multe altele, pe care nu le-am enumerat aici. 

Dar, dacă s-a dovedit că interpretarea Scripturii poate fi făcută numai de 
către oameni credincioşi, care au Duhul Sfânt, nu trebuie nicidecum să admitem 
pretenţia celor mai mulți slujitori ai altarului că ar fi vorba despre un drept al lor 
exclusiv. 

Căci, drept vorbind, nici cele mai sfințite haine preoțești ale cuiva nu 
garantează că acea persoană ar fi un creștin autentic. Autenticitatea unui creștin 
sau credinţa lui se probează prin, în primul rând, trăirea lui ca un om trecut într- 
o altă ordine de existenţă — aceasta fiind definiția credinţei dată de Dicrionarul 
de Teologie Ortodoxă. Și dacă se mai numește şi ortodox, apoi va fi cu atât mai 
mult și un om al Scripturii. Aceasta înseamnă că portul lui, manierele lui de viaţă, 
slujirea lui şi toate pe care le face sunt în strict acord cu preceptele Sfintei 
Scripturi. 

Am ajuns la sfârşitul acestui capitol, cu nădejdea că va fi de un mare folos 
spiritual tuturor acelora care iubesc, sincer, Cuvântul lui Dumnezeu. 

Capitolul 4 
Biserica 


Motto: 

„Ea, Sfânta Biserică, nu face decât să urmeze 
neabătut învățăturii lui Dumnezeu despre 
lucrările lui Dumnezeu, cele descoperite ei de 
către Dumnezeu Însuşi "32 

„Într-adevăr, Sfânta Scriptură are autoritatea 
obligatorie, normativă pentru Biserică şi 
Tradiţia." 

„„Sf. Scriptură ne arată cum trebuie să fie o 
parohie, cum trebuie să fie o Biserică. "344 


Introducere 


Un teolog ortodox şi scriitor din Grecia, ieromonahul Romeos, vorbind 
despre starea ortodoxiei contemporane, spunea că „cineva trebuie să se 
obosească mult astăzi ca să înțeleagă ortodox Ortodoxia. "35 lar cauza capitală 
care a dus la situația aceasta are în vedere locul pe care-l ocupă Sfânta Scriptură 
în ortodoxia zilelor noastre. 

De pornit, a pornit bine ortodoxia. N-am văzut noi, în Capitolul 3 al cărții 
acesteia, că ceea ce a dat viaţă ortodoxiei originale şi a ţinut-o în viaţă era Sfânta 
Scriptură a lui Dumnezeu? Că din Scriptură s-a născut? Și că tot din pricina ei, 
de la Scriptură, şi-a tras şi numele de ortodoxă? lar faptul că învăţăturile scrise 
de la început sunt ţinute la mare cinste, chiar şi în zilele de azi, dovedeşte că, în 
scris, chiar dacă face asta numai în scris, Biblia este socotită exact la fel şi azi. 
Spre exemplu, părintele Efrem Athonitul ne face cunoscut că „fără învățăturile 
Evangheliei nu avem călăuză, nu avem busolă, NU AVEM NIMIC, nu ne putem 
mântui. "5 Sau aşa cum învaţă și ÎPS Teofan, în motto-ul de mai sus, Sfânta 
Scriptură ne arată cum trebuie să fie o Biserică. Şi de zis, a zis foarte bine — 
Domnul Dumnezeu să-l binecuvânteze! Dar dacă mă opresc la prima biserică pe 
care o întâlnesc în cale cu Biblia în mână, o deschid şi mă uit în jur, oare câte 


302 https://intelepciuneasfintilor.wordpress.com/2012/12/05/multi-chemati-putini-alesi/ „De ce să nu se mântuie păgânii, 


mahomedanii şi aşa numiții eretici? ” 

3% Jon Bria, Dicţionar de Teologie Ortodoxă, Editura IBM al BOR, București, 1994, p. 403. 

34 ÎPS Teofan, mitropolitul Moldovei și Bucovinei, https://www.youtube.com/watch?v=Axnp8GXmigM, Constituţia 
Bisericii este dumnezeiasca Scriptură, accesat 7 Octombrie 2018. 

3% Jeromonahul Antonie Romeos, Ucenicia în fața Crucii, Editura Egumeniţa, Galaţi, 2017, p. 69. 

3% Părintele Efrem Athonitul, http://www.cartiortodoxe.com/carte/278/despre-credinta-si-mantuire, accesat în martie 
2013. 

din cele ce găsesc într-o biserică ortodoxă de azi vor fi așa cum arată Biblia că 
trebuie să fie? 

Insist mai departe să afirm că în ortodoxia de azi se vorbește foarte corect, 
drept, frumos şi adevărat despre rolul şi locul pe care trebuie să-l ocupe Sfânta 
Scriptură în Biserică. Însă face asta numai în scris, şi prin mijloacele media. Cum 
este vorba aceea a noastră, te unge la suflet să asculţi o pleiadă întreagă de preoţi 
şi teologi ortodocși ai zilelor noastre vorbind pe YouTube despre rolul pe care, 
zic sfințiile lor, trebuie să-l aibă Scriptura în biserică. Chiar şi în biserică se 
citeşte în fiecare duminică din Sfânta Scriptură predica de duminică, iar mesajele 
YouTube sunt pline de astfel de predici din Sfânta Scriptură. (Am făcut 
menţiunea aceasta și am s-o mai fac: din toată abundența asta de predici este 
ocolită învăţătura clară a nașterii de sus, care se face aşa cum poruncește lisus la 
Marcu 1:15 şi Marcu 16:16 prin pocăință, credinţă în Evanghelie și apoi Botez 
— Botezul fiind la urmă.) 


Dar, în sfârşit, chiar dacă se face asta numai în scris şi vorbit, tot nu putem 
să trecem pe lângă acest merit deosebit al ortodoxiei zilelor noastre fără să-l 
notăm şi să-l apreciem foarte mult. Căci, deşi nu se practică învățăturile 
Scripturii, este totuşi recunoscută ca autoritate absolută în scris, predicat şi 
vorbit. ŞI nu zice autoritate numai, aşa, formal ci, după cum reiese şi din motto- 
ul de mai sus, o recunoaște ca autoritate OBLIGATORIE, NORMATIVĂ, 
pentru Biserică şi Tradiţie. 

Chiar aşa, ştiţi ce înseamnă adjectivul obligatoriu? DEX-ul îl explică așa: 
„Care trebuie urmat întocmai, care trebuie făcut, îndeplinit; impus; care nu poate 
lipsi; indispensabil.” Să luăm deci aminte la această definiţie. Asta înseamnă că 
biserica ortodoxă urmează învățăturile şi normele Sfintei Scripturi întocmai, că 
numai învăţăturile și normele de funcţionare a Bisericii stabilite de Scriptură 
trebuie făcute, trebuie îndeplinite în Biserică. Și nu numai că trebuie îndeplinite 
întocmai dar sunt chiar impuse — așa învaţă Dicţionarul de teologie ortodoxă. Şi 
învaţă apoi mai departe că învăţăturile şi normele de funcționare ale Bisericii, 
poruncite de Sfânta Scriptură, nu pot lipsi din Biserică. Şi, mai mult decât orice, 
sunt socotite chiar indispensabile pentru viața Bisericii. 

Ei bine, aşa cum este foarte bine cunoscut, în biserica ortodoxiei de azi 
găseşti tot felul de practici, obiceiuri, rituri şi ritualuri care nu au nimic de-a face 
cu Scriptura. E adevărat, aşa cum tocmai am spus, se vorbește şi se scrie drept, 
frumos şi adevărat despre rolul pe care trebuie să-l ocupe Scriptura în biserică — 
dar numai atât. Și în felul acesta, pentru că practică învățături străine de 
Scriptură, biserica ortodoxă de azi s-a lipsit de ceea ce este indispensabil pentru 
viața ei. Am putea zice fără să greșim deloc că s-a lipsit de oxigenul care-i 
întreține viaţa, adică Sfânta Scriptură. lar renumitul preot, scriitor și teolog grec, 
Antonie Romeos, care a prins bine adevărul acesta, a vorbit despre biserică 

astfel: „Biserica ajunge să fie prezentată ca un cadavru al Bisericii lui 
Hristos "30 Şi, de, cine l-ar putea contrazice? 

Vorbind despre relaţia Bisericii primare cu Sfânta Scriptură, în comparație 
cu relaţia bisericii ortodoxe moderne față de Sfânta Scriptură, preotul şi teologul 
francez Henri de Lubac a făcut următoarea observaţie: „Începând cu 
respingerile protestante, se dă — și trebuie să se dea — Tradiţiei un relief explicit 
pe care nu îl avea în vechea teologie. Aceasta din urmă nu discuta cel mai 
adesea decăt despre Scriptură (deşi textele relative la Tradiţie nu lipsesc 
desigur). Dar era Scriptura cea întotdeauna citită în Biserică, interpretată de 
către Părinţi, primită de către Tradiţie — ct. Bruno de Solages, în lucrarea Le 
Proces de la Scolastiqute, 1927, p. 330-332.308 

În capitolul acesta urmează să vorbim despre biserică — desigur, biserica 
ortodoxă. Să luăm seama însă că aici vorbim foarte specific şi la subiect despre 
două aspecte strâns legate între ele. Arătăm întotdeauna mai întâi ce declară 
biserica ortodoxă de azi despre ea însăşi pe calea scrisului, cât şi pe calea multor 
conferințe şi predici ținute de teologi şi preoți în biserici sau prin mijloacele 
media. Şi imediat după aceea arătăm ceea ce găsim faptic în practicile ei, pe 
teren. 

Aceia dintre cititori care au parcurs și primele două capitole ale cărții au 
observat deja că ortodox înseamnă creștin după dreptar, dreptarul fiind Sfânta 
Scriptură. Deci ori că zici biserica ortodoxă ori că zici Biserica Scripturii, este 
absolut unul şi acelaşi lucru (sau ar trebui să fie). Adevărul acesta este în chip 
minunat arătat şi în cele trei citate pe care le-am ales ca motto al acestui capitol. 
Şi aşa cum spuneam, aceia dintre dvs. care ați citit şi primele trei capitole ale 
cărții pe care o ţineţi în mână, aţi luat seama că sunt multe, foarte multe alte 
mărturii care demonstrează cu o autoritate autentic ortodoxă că Biserica 
ortodoxă este (desigur, amintim mereu că ar trebui să fie), prin definiție, Biserica 
Scripturii. lar acest adevăr este declarat şi recunoscut oficial deopotrivă şi cu 
aceeaşi tărie şi de biserica de azi — chiar dacă face asta numai în scris. 

În porțiunea aceasta de introducere am ales să facem cunoștință cu Biserica 
văzută de o mare personalitate a ortodoxiei contemporane, Sfântul Iustin 
Popovici, socotit ca urmaş al Sfântului Maxim Mărturisitorul: 

„Pentru Biserică, Dumnezeu totdeauna e pe primul loc, iar omul, lumea, 
foldeauna pe locul doi. Trebuie să ascultăm de oameni cât timp nu sunt 
împotriva lui Dumnezeu şi a poruncilor Lui... 

Biserica reprezintă o veşnicie în timp, în această lume vremelnică. Lumea 
se schimbă, dar Biserica nu se schimbă, nu se schimbă veşnicul ei adevăr 
dumnezeiesc, dreptatea ei dumnezeiască, Evanghelia ei dumnezeiască, veșnicele 
ei unelte dumnezeieşti. Nu se schimbă, fiindcă nu se schimbă Domnul Hristos, 
Carele așa este și așa lucrează ... 


30 Jeromonahul Antonie Romeos, Ucenicia în fața Crucii, Editura Egumeniţa, Galaţi, 2017, p. 149. 
3% Edmond Ortigues, S.M., apud Henri de Lubac, Meditaţie asupra Bisericii, Humanitas, Bucureşti, 2004, p. 14, subsolul 
paginii. 

«Trebuie să ascultăm de Dumnezeu mai mult decât de oameni (Fapte 
5:23).» Aceasta este rânduiala, aceasta este calea, acesta este adevărul Bisericii 
Ortodoxe a lui Hristos, începând cu Sfinţii Apostoli până în zilele noastre, și de 
azi înainte până la sfârşitul acestei lumi pământeşti. Privitor la această 
rânduială, la această cale, la acest adevăr, nu sunt cu putință nici concesiile, 
nici compromisurile, nici retragerile. Nimeni nu ne poate sili, nici chiar un Sinod 
Ecumenic, dacă s-ar întâmpla ca aceasta să aibă loc. "3% 

Dintre toate comentariile pe care le-am citit eu până acum, în legătură cu 
Biserica, nu am găsit altele mai întemeiate ca acestea ale Sfântului lustin 
Popovici (ne referim acum la tot capitolul din cartea indicată în bibliografie). Și 
socotesc astfel că ar fi o mare nedreptate făcută cititorilor dacă m-aş mărgini 
numai la aceste câteva pasaje pe care le-am prezentat mai sus. De aceea mă 
grăbesc să mai aduc aici încă o selecție de citate ale aceluiași autor. 

„Adevăratul mădular al Bisericii experiază pe deplin înţelegerea faptului 
că el este de aceeași credință cu cea a apostolilor, mucenicilor și a tuturor 
sfinților de-a lungul veacurilor. EI simte că aceștia sunt veşnic prezenţi şi că toți 
aceștia sunt pătrunși de unul şi acelaşi adevăr teandric... 

Sfinții şi de Dumnezeu purtătorii Apostoli au dat odată pentru totdeauna 
definiția dimensiunii eclesiale a umanității îndumnezeite: «Părutu-s-a (că e bine) 
Duhului Sfânt şi nouă» (Fapte 15:28). Mai întâi Duhului Sfânt şi mai apoi noi; 
«noi» în măsura în care noi îi îngăduim Duhului Sfânt să acționeze prin noi... 

Adevărata Biserică este în Dumnezeu, Tatăl nostru şi Domnul lisus Hristos. 
Astfel, orice membru al Bisericii este membru adevărat atunci când el se află în 
Dumnezeu, Tatăl nostru şi Domnul nostru lisus Hristos, atunci când acesta 
trăieşte în EI şi este mântuit prin harul Lor şi prin luptă (2 Tesaloniceni 1:7).31 

Lângă o pledoarie atât de splendidă în favoarea Domnului lisus Hristos, ca 
nucleu al Bisericii Sale, prezentată de Sfântul Iustin Popovici vreau să aduc şi 
câteva remarci scurte ale preotului profesor dr. Constantin Necula. Le-am cules 
dintr-un YouTube show publicat proaspăt, cu numai câteva zile în urmă, pe | 
Martie 2020. Era la o conferinţă de întrebări și răspunsuri ținută la Padova, Italia. 
Întrebarea la care răspundea preotul profesor Necula privea soarta viitoare a 
ortodoxiei şi, referindu-se specific la viitorul ortodoxiei în Europa, sfinția sa a 
spus următoarele: 

„Ortodoxia va rămâne în cei care vor asuma pe Hristos la modul cât se 
poate de viu... Dacă tinerii din parohiile dvs., copiii, vor simţi libertatea de a 
vorbi în numele lui Hristos suntem salvați... Diferenţa dintre ideologizarea 
copiilor și creşterea în Hristos: cei crescuţi în Hristos salivează după Hristos... 


3% Părintele Iustin Popovici, Credinţa Ortodoxă și Viaţa în Hristos, editată de Buna Vestire, Galaţi 2006. Notările s-au 
făcut din ediţia electronică, Apologeticum 2006, pp. 3-4. 

310 Părintele Iustin Popovici, Credinţa Ortodoxă și Viaţa în Hristos, editată de Buna Vestire, Galaţi 2006. Notările s-au 
făcut din ediţia electronică, Apologeticum 2006, pp. 37-40, 95-96, 98. 

De ce nu înțelegem nevoile celor din jur? Pentru că L-am transformat pe Hristos 
într-un obiect, nu un subiect."51 

Îmi place foarte mult formularea asta: cei crescuți în Hristos salivează după 
Hristos. Chiar dacă sfinţia sa i-a avut în vedere aici pe copii, fără să greşesc cu 
absolut nimic eu am să spun mai departe că îi cunoști pe cei crescuţi de religia 
ortodoxă prin aceea că salivează după riturile, ritualurile şi obiceiurile religiei 
ortodoxe; şi îi cunoşti pe cei crescuţi de Hristosul Cel Viu din credinţa ortodoxă 
prin aceea că salivează după Hristos, Hristosul Cel viu al credinţei autentic 
ortodoxe. 

Revenind la conţinutul acestui citat suntem de acord că are toată dreptatea 
părintele Necula să vorbească astfel. Numai să fim atenţi că sfinția sa ne învață 
să ni-L asumăm pe Hristos nu oricum, ci la modul cât se poate de VIU. Înţelegeţi 
diferenţa? Dacă vorbim despre Hristosul Cel viu, apoi vorbim despre o persoană, 
o persoană vie, un Hristos Care, pentru că este viu, lucrează efectiv, face, mișcă 
ceva în viețile noastre prin puterea Lui eliberatoare de păcat. 

Să nu ne înşelăm, aceasta nu este acelaşi lucru cu a avea numele lui Hristos 
pe buze sau icoana Lui pe perete. E adevărat că e o mare plăcere pentru Hristos 
Însuşi să-l avem numele pe buze în tot momentul, în tot locul şi-n toate ocaziile 
vieţii. Spre exemplu, este mult mai plăcut lui Hristos ca, în loc să zicem să fiu al 
celui rău, sau să fie nevasta, bărbatul, copiii, vecinii, vaca, găinile, porcul şi calul, 
este mult mai plăcut lui Hristos să zicem ca eu să fiu al lui Hristos, nevasta să fie 
a lui Hristos, bărbatul, copiii şi vecinii să fie ai lui Hristos. Da, chiar aşa ni se şi 
cuvine. Dacă suntem ai lui Hristos, Lui să ne şi dăm pe noi înşine, Lui să-1 dăm 
ŞI pe toţi ai noștri şi toate ale noastre - nu lui Satana. Căci, vorba soacrei mele: 
„maică, Satana nu face puțuri şi poduri”. Cui i-a făcut vreun bine Satana, acela 
pe care însuşi Domnul lisus l-a numit „cel rău”? Şi cui i-ar putea face vreun bine 
Satana, el, care este răul întruchipat și dușmanul oricărui bine? Atunci, de ce să 
ne dăm lui? 

Un Hristos viu în noi aşa cum ne recomandă preotul profesor Necula, 
înseamnă, aşadar, un Hristos Care lasă urme binecuvântare în vieţile noastre ce 
nu se vor şterge cât e veşnicia — şi asta pentru că EI este veşnic. 

Dar spunând că Hristosul Cel viu lasă urme în vieţile noastre nu vreau să zic 
că și noi o să vindecăm leproşii şi o să înviem morții, cum a făcut EI (chiar dacă, 
cine ştie, El poate chema pe unii și la astfel de lucrări). Nu asta vreau să zic. Ci 
dacă avem un Hristos viu în vieţile noastre, se va vedea felul Lui de vieţuire în 
noi (1 loan 2:6). Şi asta, în primul rând, prin aceea că suntem curățiți noi înşine 
de lepra păcatului. Că, adică, nu ne mai bălăcim în păcate, ca mai înainte. Nu ne 
mai ies din gură cuvinte ca înainte, adică să mă ia ăla răul dacă n-oi face şi n-oi 
drege, să te ia pe tine şi pe ăla şi pe ălalalt. Şi dacă mai înainte mă îmbătam, 
acum nu mă mai îmbăt. Dacă minţeam, nu mai mint. Dacă curveam, nu mai 


31! Preotul profesor dr. Constantin Necula, Întrebări și răspunsuri cu Părintele Constantin Necula (Padova — Italia) 
https://www.youtube.com/watch?v=sBRvqv3ZIFc, accesat 6 Martie, 2020. 

curvesc — şi aşa mai departe. Asta înseamnă să-mi asum pe Hristos Cel viu care 
lasă urme de neşters în viaţa mea, ca şi în viaţa oricărui om care-L primește. lar 
sfinția sa, preotul Necula, tocmai pe Acest Hristos ne învaţă să-L avem — nu pe 
cel din icoană. ŞI ne învaţă aşa deoarece prea L-am transformat pe Hristos într- 
un obiect fără viață, nu un subiect. 

Sunt nespus de recunoscător că am avut prilejul să iau cunoștință de aceste 
descrieri atât de minunate şi adevărate cu privire la Biserică. Aceasta este 
adevărata Biserică pe care ortodoxia o recunoaşte, în scris, pe hârtie. Și chiar 
dacă face asta numai în scris, totuşi o recunoaşte ca fiind biserica ortodoxă reală, 
adevărată, vie. 

Două citate ale Sfântului lustin din fragmentul de mai sus mi-au reținut 
atenția şi doresc să ne oprim în treacăt asupra lor: 


e „Adevăratul mădular al Bisericii ... este de aceeaşi credință cu cea 
a apostolilor... 


Eu sunt mădular al Bisericii, şi d-ta la fel, nu-i aşa? Ei bine, cunosc eu 
credinţa Apostolilor? Dar d-ta? Să luăm aminte, aici nu e vorba despre nişte 
oameni anonimi din basmele bătrânilor, din cărți, ziare şi reviste. Nu, ci aici e 
vorba despre cei 12 Apostoli ai Domnului lisus arătați pe nume în Scriptură. 
Cunosc eu care era credinţa lor? Şi, din nou, să luăm aminte, vorbesc despre 
credința Apostolilor pentru că, aşa cum spune Sfântul Iustin Popovici, adevăratul 
mădular al Bisericii experiază, adică trăieşte practic credinţa Apostolilor. Dar, o 
cunosc eu? Dar d-ta? Și dacă o cunoaştem, sunt viețile și trăirile noastre o 
mărturie a acestei credințe a Apostolilor? 


e „Orice membru al Bisericii este membru adevărat atunci când el se 
află în Dumnezeu, Tatăl nostru şi Domnul nostru lisus Hristos, 
atunci când acesta trăieşte în EI şi este mântuit prin harul Lor și 
prin luptă (2 Tesaloniceni 1:7).” 


Eu sunt creştin. Şi d-ta ești — sau cel puțin aşa mărturisim cu gura. Păi dacă 
suntem, trăim noi în Dumnezeu Tatăl? Adică, aşa cum explică preotul lustin 
Popovici, suntem noi mântuiţi prin harul lui Dumnezeu? Să luăm aminte, preotul 
nu zice aici că vom fi mântuiți cândva, poate că la sfârşitul vieții, și că numai 
Dumnezeu ştie asta. Adevărata credință ortodoxă este aceea care dă mântuirea 
ACUM; şi adevăratul ortodox este cel care are mântuirea tot ACUM, la timpul 
prezent, şi aici. Și care ştie el însuși că este fiu/fiică a lui Dumnezeu. Aşa cum 
citim la 1 loan 3:1-2, ne numim fii ai lui Dumnezeu. Şi nu numai că ne numim 
ci chiar suntem fii ai lui Dumnezeu — amândouă la timpul prezent. Suntem noi 
deci mântuiţi, aşa cum arată părintele Iustin şi Sfânta Scriptură? Putem să zicem 
ŞI noi că suntem fii ai lui Dumnezeu? 

Vorbind despre cele ce întâlnim azi în ortodoxia noastră, comparativ cu ceea 
ce se scrie despre ea şi cu ce a fost ea la început, amintim o cugetare a Sf. 
Athanasie cel Mare, de pe la anii 300, când, vorbind despre Biserica din vremea 
sa spunea aceste cuvinte: „Odinioară vasele bisericii erau de lemn și creştinii 
de aur; astăzi sunt vase de aur şi creștinii de lemn. "SP 

Nu ni se arată nicăieri în Sfânta Scriptură despre creștinii din Biserica 
primară că aveau biserici cu altare, lumânări, sfeşnice, icoane de aur (nici măcar 
de lemn), ci se adunau prin casele lor. Dar aceștia aveau puterea lui Iisus, 
operând în ei şi radiind în jurul lor. Azi avem catedrale măreţe și clădiri 
impunătoare. Dar ce se poate spune despre viaţa noastră de dincolo de clădirea 
bisericii? Este felul nostru de trăire în casele noastre, în relaţiile cu rudele 
noastre, la serviciile noastre şi peste tot pe unde ne trăim viaţa de zi cu zi, sunt 
trăirile noastre demne de numele de creştini ortodocşi, adică drept slăvitori ai lui 
Dumnezeu? Al cui nume ne iese cel mai des din gură? Al lui Dumnezeu? Sau al 
Satanei — fie că-i zicem naiba, hăluia, ăla rău, satana, dracu, michiduţă, 
împielițatul, ăla cu coarne sau oricare alte nume circulă în poporul nostru? Ai 
fost vreodată curios să urmărești care din aceste două nume îți iese din gură: al 
lui lisus sau al Satanei? Pe care din acestea două îl repeți toată ziua? Vorba 
românului, gura păcătosului adevăr grăiește. Îţi iese pe gură numele aceluia pe 
care-l ai în inimă şi căruia îi aparții. Și aparții celui căruia te-ai dat şi te dai cât îi 
ziulica de mare. lar culmea ironiei este că, după ce te dai celui rău tu singur cu 
gura ta o viaţă întreagă de poate 70 sau 80 de ani, când te apropii de moarte 
plăteşti un om să te ducă în raiul lui Dumnezeu. Păi, stai puţin, nu te-ai dat tu lui 
Satana? Cum să te ia Dumnezeu când tu ai cerut să fi al celuilalt, al lui Satana? 


Biserica secolului I şi Biserica secolului XXI - 
ce au acestea comun între ele, ce le deosebeşte 
ŞI vraja care învăluie confundarea lor 


Preotul protoprezbiter Alexander Schmemann face o constatare interesantă, 
vorbind despre formalismul ucigător*!% din rândul ortodoxiei contemporane prin 
următorul citat: 

„Marea majoritate a creştinilor continuă din obișnuință să spună cuvinte 
precum Mântuitor, mântuire, mântuiește-ne, însă, acum, înăuntrul lor, ei trăiesc 
aceste cuvinte fără să-și dea seama, într-un mod diferit faţă de cum o făceau 
creştinii din primele veacuri. Înăuntrul creștinismului însuşi a avut loc o 
curioasă substituire de cuvinte sau, mai degrabă, nu de cuvinte, deoarece 
terminologia rămâne aceeaşi, ci de sens — o înlocuire a modului în care cuvintele 
sunt receptate. "314 


32 Eusebiu Popovici, Istoria Bisericii Universale, vol. 2, p. 262. 
313 Această sintagma este din lucrarea Din apă şi din duh, din Prologul traducătorului, p. 5. 
314 Alexander Schmemann, Cred, Editura Basilica, Bucureşti, 2014, pp. 74-75. 

Pe toată întinderea cărților mele scot în evidenţă foarte des şi cât pot de 
amănunțit deosebirea neînchipuit de mare între Biserica primară, şi cea modernă. 
Dar, în același timp, s-a „pictat” o asemănare atât de mare între ele încât, culmea 
paradoxului, aceasta ascunde perfect deosebirea. Şi duce, în final, la o confuzie 
cu urmările cele mai nefaste pentru veșnicia omului. 

Urmează acum să lămurim, cu voia şi ajutorul lui Dumnezeu, mai întâi, ce 
au în comun bisericile celor două perioade de vreme; după aceea ce le deosebeşte 
ca de la cer la Pământ; şi, în al treilea rând, cel mai important element pe care 
vreau să-l evidenţiez în final este ce anume duce la confundarea lor. Căci, în mod 
de-a dreptul paradoxal, pe cât de mare este deosebirea, pe atât de neobservată 
trece ea în ochii oamenilor. Vom vorbi mai mult pe tema asta și vom vedea că 
aici este implicată o inteligență de-a dreptul satanică, menită să ducă pe oamenii 
lesne crezători în rătăcire (a se lua aminte la adjectivul /esne crezători). 


e Lucrurile pe care le au în comun 


lată punctele comune ale celor două biserici — biserica primară şi biserica 
secolului XXI. 

- Prima dată notăm faptul că ambele poartă numele de biserică dar, atenție: 
nu am zis biserică orfodoxă, ci numai biserică. O să vedem imediat că biserica 
primară a început cu numele simplu de biserică — Biserica lui Hristos. 

- Amândouă bisericile declară corect, în scris, credința cea dreaptă în 
Dumnezeul Cel Adevărat şi în Sfânta Lui Scriptură. Zicem în scris, căci, despre 
ceea ce practică biserica zilelor noastre am vorbit mult în carte şi vom vorbi şi 
mai Jos. 

- Amândouă bisericile cred în revelația divină a Sfintei Scripturi, cred 
deopotrivă şi în infailibilitatea ei (cu deosebirea că biserica din zilele noastre 
mărturiseşte credința aceasta numai în scris, în practică trăind însă după 
învăţăturile oamenilor). 

- Amândouă bisericile cred în doctrina Sola Fide (cu deosebirea că biserica 
din secolul XXI mărturiseşte credința aceasta numai în scris, dar în practică 
trăind după învățăturile omenești). 

- Amândouă bisericile cred deopotrivă, în autoritatea normativă și 
obligatorie a Sfintei Scripturi peste Biserică şi tradiţie (cu deosebirea că biserica 
din secolul XXI mărturiseşte credința aceasta numai în scris, dar în practică 
trăind după învăţăturile oamenilor). 

- Amândouă bisericile cred deopotrivă că Biserica lui Hristos sunt oamenii, 
nu clădirea de cărămizi, și că aceştia se pot aduna oriunde, fie în case particulare 
ale creştinilor sau oriunde în altă parte (cu deosebirea că biserica din secolul XXI 
mărturiseşte credința aceasta numai în scris, dar în practică trăind după 
învăţăturile oamenilor). 

- Amândouă bisericile cred deopotrivă că credința autentic ortodoxă se 
numeşte credință creştină. Și amândouă mai cred în același timp şi că credința 
aceasta, dacă este reală, îl trece pe om într-o altă ordine de existență (cu 
deosebirea că biserica din secolul XXI mărturiseşte credința aceasta numai în 
scris, dar în practică trăind după învățăturile oamenilor). 

- Amândouă bisericile cred deopotrivă că mântuirea este posibilă numai prin 
lisus Hristos, prin procesul nașterii de sus (cu deosebirea că biserica din secolul 
XXI mărturiseşte aceasta numai în scris, dar în practică trăind după învățăturile 
oamenilor). 

- Amândouă bisericile cred deopotrivă că Botezul urmează credinţei, că, 
adică, vine DUPĂ credință (cu deosebirea că biserica din secolul XXI 
mărturiseşte credința aceasta numai în scris, dar în practică trăind după 
învăţăturile oamenilor). 

Aş mai putea enumera şi alte puncte asemănătoare între cele două biserici, 
dar mă opresc la acestea. Căci, așa cum am arătat deja de nenumărate ori, când 
vine vorba despre doctrinele fundamentale ale credinței mărturisite în scris, 
deosebirile sunt nesemnificative. 


e Ce anume le deosebește 


În ciuda faptului că în scris biserica modernă proclamă aproape în întregime 
şi cu destul de multă acuratețe învăţăturile fundamentale ale Bisericii primare, 
când vine vorba despre cele pe care le practică, aici este deosebirea. Dar nu doar 
o deosebire oarecare, ci o îndepărtare a bisericii contemporane față de cea 
primară ca de la cer la Pământ. lar aceasta nu este o exagerare nici pe departe. 
Ca să vă convingeţi că biserica de azi scrie tot ca biserica primară, dar trăieşte 
cu totul altceva, citiţi, spre exemplu, însemnările preotului profesor dr. lon Bria 
din dicționarul de teologie ortodoxă despre credință şi despre biserică (o mare 
parte din ele notate de mine deja în cartea aceasta). Mergeţi apoi cu citatele 
acestea scrise în mână, opriți-vă la prima biserică ortodoxă din cale, comparaţi 
însemnările preotului profesor dr. lon Bria din dicționarul de teologie ortodoxă 
de azi, publicat la 1994, cu ceea ce vedeţi în biserica de azi, şi trageţi concluzia. 

Dar, oare, ce s-a întâmplat de-a lungul secolelor, şi cum de s-a ajuns la 
deosebirea asta mare între ceea ce scrie biserica contemporană şi ce trăieşte 
concret? Sfântul Ipolit Romanul ne descoperă una dintre cauze: 

„Numeroase erezii s-au înmulțit pentru că conducătorii unor grupări 
creștine nu au voit să predice învățătura apostolilor, ci au făcut ce au voit după 
plăcerea lor, şi nu ceea ce trebuie.""315 

Aflăm de aici că, de-a lungul timpului, învățătura apostolilor a fost dată la 
o parte şi înlocuită cu opiniile conducătorilor unor grupări creștine, conducători 
care făceau ce voiau ei. Și să ştiţi, nu este numai Ipolit Romanul care ne spune 


315 Ipolit Romanul, Revista Ortodoxia nr. 2, p. 301, 1982. 

aşa ceva. Eu am arătat deja în primul capitol al cărții acesteia că, spre exemplu, 
şi părintele Noica a semnalat devieri de la tradiţia adevărată.5!* Și 
protoprezbiterul prof. univ. dr. loannis Romanides face o referire la Sinoadele 
ecumenice în Teologia Patristică la care trebuie să luăm aminte. 9!” 

Dar ascultați acum la cea mai grozavă cauză care a adus ortodoxia de azi aici 
unde este: procesul de păgânizare la care a fost supusă biserica după anii 300! 
Da, aţi citit corect, biserica a fost păgânizată. În lucrarea menţionată la note 
bibliografice ni se vorbeşte despre „procesul de păgânizare a creştinismului 
primitiv "318, Sărbătorile, cultul sfinţilor şi cultul morţilor au intrat în creştinism 
de la păgâni şi de la eretici. În sec. IV a avut loc o e/enizare a cultului creştin3!, 
dată la care au intrat în creştinism sărbătorile păgâne, dându-li-se nume creştine. 
Un exemplu grăitor în privinţa aceasta este Crăciunul. 

Aşadar, starea actuală a bisericii ortodoxe a secolului XXI se datorește 
părăsirii învățăturii Apostolilor (Scriptura) în favoarea opiniilor unor oameni, la 
care se adaugă și procesul de păgânizare prin care a trecut ortodoxia. 

Dar cine cunoaște oare ce învaţă Enciclica Patriarhilor Ortodocşi de la 1848, 
la paragraful 20 în legătură cu aceste practici? lată ce citim acolo: 

„Și ținem mărturisirea pe care am primit-o curată de la atâția bărați, 
evitând orice inovaţie ca pe o însuflețire a Diavolului; cel care primeşte inovaţie 
vădește nedesăvârşită Credinţa ortodoxă cea propovăduită. Dar aceasta este 
pecerluită ca desăvârșită, nesuferind nici micşorare, nici adăugire, nici vreo 
schimbare oarecare, şi cel ce îndrăznește să facă sau să sfătuiască sau să cugete 
la aceasta a și tăgăduit credința lui Hristos, s-a şi pus de bunăvoie anatemei 
veșnice, pentru blestem împotriva Duhului Sfânt, ca și cum n-ar fi vorbit drept 
în Scripturi şi prin Sinoadele ecumenice. "52 

A se lua aminte că documentul acesta nu este adresat numai ortodocşilor de 
rând, ci chiar patriarhilor. Astfel că, fie că ne vine să credem sau nu, fie că ne 
place să auzim sau nu, adevărul este că, dacă ţinem cont de acest document 
adresat patriarhilor ortodocşi de pretutindeni, biserica contemporană se califică 
din plin pentru sancţiunea prevăzută în acest document. 

lar pentru aceia care ar găsi că eu am mers prea departe cu îndrăzneala de a 
face această clasificare a bisericii, îl vom asculta acum pe Sfântul Athanasie cel 
Mare, citat în colecția de Părinţi şi Scriitori bisericești, în 1988. lată ce ne spune 
acest sfânt mare al Bisericii, care a fost secretarul patriarhului Alexandru la anul 
319: 

„Să vedem însă pe lângă acestea și predania cea de la început şi învățătura 
și credința Bisericii universale, pe care a dat-o Domnul, au propovăduit-o 


31 Pr. Eugen Drăgoi şi pr. Ninel Țugui, în Celălalt Noica, Editura Partener, Galaţi, 2002, p. 184. 

317 protopresbyter prof. univ. dr. Ioannis Romanides, Teologia Patristică, Editura Metafraze, Bucureşti, 2011, pp. 132- 
133, 136. 

318 Mircea Eliade, De la Zalmoxis la Genghis Han, Bucureşti, 1980, în prefața autorului. 

3 p. Vintilescu, Cultul şi ereziile, pp. 90-91. 

3 Joan N. Floca, Canoanele Bisericii Ortodoxe, Note şi Comentarii, paragraful 20, p. 598. 

apostolii şi au păzit-o Părinţii. Pe ea s-a întemeiat Biserica — și CEL CE CADE 
DIN EA NU MAI ESTE ȘI NU SE MAI NUMEȘTE CREȘTIN "21 

Nu este oare suficient de limpede că cine cade din predania cea de la început 
și învățătura şi credința Bisericii universale, pe care a dat-o Domnul, au 
propovăduit-o apostolii şi au păzit-o Părinţii, şi pe care s-a întemeiat Biserica, 
NU MAI ESTE ȘI NU SE MAI NUMEȘTE CREȘTIN? 

Citatul acesta aparţine Sfântului Athanasie (anii 300 d.Hr.), dar este valabil 
şi în zilele noastre, la anul 1988. Înţelegem astfel că fundamentul, învățăturile şi 
principiile bisericii primare s-au păstrat aproape intacte în scris, până în ziua de 
azi. Problema vine numai când e vorba despre trăirea acestor învățături în 
practica bisericii zilelor noastre. 

Am arătat o mulţime de abateri de genul acesta pe parcursul primelor trei 
capitole ale cărții și veţi mai întâlni şi în capitolul de față. Dar pentru că ne aflăm 
chiar la subiectul deosebirii dintre cele două biserici, am să mai amintesc câteva 
chiar în rândurile care urmează. 

Spre exemplu, am să arăt că Biserica primară n-a avut niciun nume 
denominaţional. Numele de ortodoxă a fost adăugat de oameni, şi abia pe la anul 
50052 a intrat în uzul oficial al bisericii. 

Dar în ciuda acestui adevăr, pentru cei mai mulți din cei în jur de 16 milioane 
de ortodocşi români, numele de ortodox este tot ce-i interesează şi este 
echivalent cu acela de creștin. Pentru ei, creştin este numai ortodoxul care merge 
la o clădire de cărămizi de pământ, făcută după tipicul ortodox, care face semnul 
crucii (chiar dacă imediat după aceea trage și o mare înjurătură la adresa e1), 
spune Tatăl nostru, sărută icoanele şi moaștele, și face parastase şi colaci. 

Dar să nu uităm, lisus n-a zis că voi zidi biserica ortodoxă ci Biserica Mea 
(Matei 16:18). Şi lisus n-a fost ortodox. Vrea cineva să spună pentru asta că lisus 
n-a fost creştin?!? Și nici ucenicii Lui n-au fost ortodocși. Să nu fi fost nici ei 
creştini?!? De fapt, numele de ortodox nu este nici măcar o singură dată amintit 
în Scriptura ortodoxă. Şi ceea ce este culmea paradoxului, creștinii au primit 
numele de ortodox tocmai și numai din pricina Scripturii. Azi însă, de îndată ce 
îndrăzneşti să pomeneşti vreun text din Scriptura ortodoxă care i-a născut pe 
ortodocși, ca să zicem așa, eşti lepădat pe loc ca protestant şi ca eretic. Cum 
adică, vorbești ortodocșilor din Biblia lor ortodoxă, dar eşti considerat protestant 
şi eretic!?! 

Nu vi se pare curios? Dar, să ştiţi, nici n-ar trebui să ni se pară curios. La ce 
altceva te-ai putea aștepta din partea unei creştinătăţi trecută prin procesul de 
păgânizare? 

O altă deosebire. Biserica ortodoxă contemporană mărturiseşte în scris că, 
aşa cum avem chiar mottoul acestui capitol, „Sf. Scriptură ne arată cum trebuie 


321 Atanasie cel Mare, Scrieri, Epistola întâi către Serapion, 28, Editura IBMO Bucureşti, 1988, colecția Părinţi şi 
scriitori bisericești. 

* Pr. Anthony MeGuckin, Dicţionar de Teologie Patristică, Referent ştiinţific prof. univ. dr. Ştefan Munteanu, Editura 
Doxologia, lași, 2014, p. 354. 

să fie o parohie, cum trebuie să fie o Biserică.”523 Aceasta este o învăţătură în 
perfect acord cu învăţătura Bisericii primare. Dar în timp ce biserica de azi spune 
asta în scris, pe teren practică o absolut cu totul şi cu totul altă învățătură în trăire. 
Dovadă? la-ţi Scriptura în mână, mergi în prima biserică ortodoxă pe care o 
întâlneşti în cale sau la câte altele mai dorești, și caută să vezi câte din alcătuirile 
bisericii şi slujbele de acolo sunt făcute aşa cum arată Sfânta Scriptură. 

Vreau să mai aduc două dovezi care arată că atât biserica primară cât şi 
biserica de azi propovăduiesc exact aceeaşi învăţătură; dar când e vorba despre 
trăire, biserica de azi practică învățături omeneşti. ŞI s-a ajuns atât de departe 
încât nu numai că ea nu mai practică ceea ce ea însăşi declară despre ea în scris, 
ci chiar îi socotește eretici pe cei care practică învățătura ei scrisă. 

Prima din cele două este învățătura Sola Scriptura. Îmi dau seama că 
rămâneți muţi de uimire când aflați acum pe calea cărții mele că biserica 
ortodoxă a zilelor noastre propovăduiește în scris învăţătura Sola Scriptura!?! 
Continuaţi însă cu citirea cărții mele şi veţi afla. 

lată mai întâi învăţătura bisericii primare. Marele ierarh al Bisericii, Sfântul 
loan Gură de Aur, născut în 354, supranumit „stâlp al Bisericii” de către 
Preafericitul Părinte Teoctist, este cel care a formulat în scris doctrina So/a Fide, 
astfel: 

„Lăsând la o parte ce gândeşte cutare sau cutare, toate să le cercetaţi şi să 
le căutați în Sfintele Scripturi, şi, găsind acolo adevărata bogăţie, pe aceasta să 
o vânăm, ca astfel să ne bucurăm şi de veşnicele bunătăţi. "324 

Folosind adverbul 7oaze, Sfântul loan Gură de Aur exclude absolut tot ce 
este în afara Sfintei Scripturi. După dicţionar, adverbul TOT înseamnă: „întreg; 
integral, complet; din care nu lipseşte nimeni sau nimic; cât există, cât este, cât 
are; cât e de mare, cât se întinde, cât cuprinde; cât durează, cât ţine...” Cu alte 
cuvinte, Sfântul loan Gură de Aur vrea să ne asigure că nu mai există nimic în 
tot universul lui Dumnezeu care să ne fie necesar nouă la mântuire — nimic în 
afară de ceea ce ne-a dat EI în Sfânta Lui Scriptură. Am amintit deja în capitolul 
Biblia o seamă întreagă de alţi teologi, părinţi și scriitori bisericeşti care vorbesc 
exact la fel despre Sfânta Scriptură. Nu este tocmai asta Sola Fide? Şi să nu se 
uite, acesta este un ierarh al Bisericii Ortodoxe. 

Venim acum în zilele noastre. Ceea ce este uimitor de interesant este să vezi 
că însuşi Preafericitul Părinte Daniel, Patriarhul Bisericii, cea mai înaltă 
autoritate a BOR, a folosit exact acelaşi citat pe prima pagină a bibliilor publicate 
de Preafericirea Sa. Eu am folosit-o pe cea de la 2008. Deci azi, în anii 2000, ni 
se impune învăţătura lui loan Gură de Aur din sec. IV, care ne învaţă să lăsăm la 
o parte ce gândeşte cutare şi cutare, ca să rămânem la Sfânta Scriptură. Nu este 
asta Sola Fide, întemeiată de către ierarhul Bisericii Ortodoxe și, apoi, declarată 
şi apărată în scris de către cea mai înaltă autoritate a BOR a zilelor noastre? Da, 


3% ÎPS Teofan, mitropolitul Moldovei şi Bucovinei, https://www.youtube.com/wateh?v=Axnp8GXmigM, Constituţia 
Bisericii este dumnezeiasca Scriptură, accesat 7 Octombrie 2018. 
3 Sfântul loan Gură de Aur, Tâlcuiri la Epistola a doua către Corinteni, Omilia XIII. 

negreşit, ne vom folosi din plin și de învăţăturile Sfintei Tradiţii Ortodoxe care 
sunt fundamentate pe Sfânta Scriptură, aşa cum ne poruncește Sfântul loan Gură 
de Aur, şi aşa cum fac şi eu aici, în cartea mea, plină de sute de citate din Sfânta 
Tradiţie Ortodoxă. 

L-am mai amintit eu apoi şi pe /he Most Reverend Metropolitan of England, 
Kallistos Ware. Înalt Preasfinţia Sa a fost unul dintre prietenii apropiaţi ai 
renumitului teolog ortodox român Dumitru Stăniloae. lată cum vorbește 
Kallistos Ware despre rolul Scripturii în biserica ortodoxă: 

„Biserica creştină este Biserica Scripturii (nu a tradiţiei, n.a.): Ortodoxia 
crede aceasta tot atât de puternic, dacă nu chiar cu mai multă tărie decât 
protestanții. Biblia este expresia supremă, forma superlativă a revelației lui 
Dumnezeu făcută rasei umane, iar creștinii trebuie să fie întotdeauna «oameni 
ai cărții» (zicând cartea se referă la Scriptură, n.a.).”325 

Ce putem să mai zicem în faţa unor astfel de declaraţii care ne vin de la 
teologii cu cea mai mare autoritate în ortodoxie, începând cu Biserica primară și 
până la aceea a zilelor noastre? Şi dacă vrem să-i socotim eretici pe protestanți, 
pentru că practică doctrina Sola Fide, nu suntem noi mai eretici decât ei, noi, 
ortodocșii, care credem chiar mai mult ca ei în Sola Fide?!? 

Asta, deci, stă scris în documentele ortodoxe de la început, ca şi în cele de 
azi. Dar cum se trăiește azi în ortodoxie? Unde se mai practică azi Biblia, afară 
de prezenţa ei fizică în altarul bisericii, în cadrul predicilor de duminică și prin 
mijloacele media?526 

Și ultimul punct, în care vreau să mai arăt deosebirea ca de la cer la Pământ 
între felul de vieţuire al bisericii primare şi al celei din zilele noastre, este 
practica Sfântului Botez. Faptul că biserica zilelor noastre preţuieşte învăţăturile 
scrise ale primei biserici, că le recunoaște şi azi în scris ca fundament al 
învăţăturii ortodoxe și că le acordă cel mai înalt respect este următoarea dovadă. 
Preafericitul Părinte Daniel, Patriarhul BOR, comentând într-o carte un citat al 
Sfântului Vasile cel Mare, a făcut următoarea afirmaţie: 

„Mărturisirea precedă (s.n.) credinţa, care duce la mântuire, însă botezul, 
cel ce pecetluiește asentimentul nostru, îl urmează de aproape. "52 Zicând că 
precedă, vrea să arate că mărturisirea este primul pas, credinţa al doilea și 
botezul al treilea, la urmă. lar aceasta înseamnă împlinirea poruncii lui lisus, cu 
privire la cei trei paşi spre mântuire, din Marcu 1:15 şi Marcu 16:16. 

Sunt conştient că un asemenea citat poate să i se pară mai dificil de înțeles 
unui adept al ortodoxiei populare. Şi asta este aşa pentru că nu se citesc aceste 


5 Kalistos (Timothy) Ware, The Orthodox Church, Printed in England by Clays Ltd, 1997, p. 199. Textul originar: 
“The Christian Church is a Scriptural Church: Orthodoxy believes this just as firmly, if not more firmly, than 
Protestantism. The Bible is the supreme expression of God's revelation to the human race, and Christians must always 
be 'People of the Book”. 

326 Când zic că are loc numai formal în altarul bisericii nu uit că azi, poate mai mult ca oricând, se ţin predici din Sfânta 
Scriptură după fiecare liturghie. Dar numai atât, predici cu gura, frumoase şi atrăgătoare. 

37 Daniel, Patriarhul Bisericii Ortodoxe Române, în Cuvânt înainte la cartea Sf. Vasile cel Mare, Despre Botez, Editura 
IBMBOR, Bucureşti, 2010, p. 5. 

scrieri. V-am procurat toate datele bibliografice, astfel încât să puteţi verifica. 
Patriarhul BOR declară în scris că este pentru Sola Scriptura, cum am văzut mai 
sus, şi declară tot în scris că este pentru Botezul matur, cum vedem aici. Cine 
doreşte să-i pună întrebări, s-o facă. Datoria mea este numai să arăt că Biserica 
ortodoxă a zilelor noastre vorbește corect în scris despre Dreapta Credinţă şi 
Sfântul Botez, arătate în Sfânta Scriptură a lui Dumnezeu. Problema intervine 
numai în trăirea celor scrise. 


e Ce anume duce la confuzia dintre biserica primară şi cea 
de azi 


Am analizat până aici punctele comune dintre biserica primară şi cea a 
zilelor noastre; apoi punctul în care se deosebesc. Am zis punctele în care se 
aseamănă pentru că, așa cum am luat seama, sunt mai multe puncte în care 
biserica primară se aseamănă cu cea de azi; şi am zis punctul deoarece este un 
singur punct general în care se deosebesc, iar acesta este trăirea celor scrise. 

Ceea ce le face să fie atât de confundabile este imaginea Bisericii primare, 
pe care liderii de azi o „pictează” peste biserica zilelor noastre. Ei difuzează în 
scris şi prin viu grai învăţăturile Bisericii primare. Au şi Sfânta Scriptură la loc 
de cinste în altarul bisericii și predică din Sfânta Scriptură. Dar când vine vorba 
despre practica bisericii, ei folosesc învățăturile intrate în uzul bisericii ca rod al 
procesului de elenizare din secolul IV. Și pentru că oamenii se mulțumesc doar 
să audă pomenirea numelor celebre ale Părinților Bisericii, nu iau seama că 
lucrurile care se fac practic, în biserică, nu sunt tot acelea despre care vorbesc ei, 
ca venind de la Părinţi. În felul acesta, aşa cum ne spunea mai sus Ipolit 
Romanul, conducătorii au ajuns să practice în biserică învățături care nu sunt de 
la Apostolii Domnului. lar oamenii, pentru că nu citesc, le iau de bune pe acestea 
care se practică, nu pe acelea care sunt scrise — și asta pentru că nu citesc nici 
Biblia, nici cele scrise în literatura ortodoxă. Aici se speculează de minune faptul 
că biserica de azi are pe buze, printre altele, şi învățătura scrisă a Bisericii 
primare — însă nu şi în practică. 

Tocmai aici intervine partea cea tristă! Este adevărat că unii dintre liderii 
bisericii contemporane propovăduiesc învăţătura Sfintei Tradiții Ortodoxe care 
se propovăduia şi se practica în Biserica primară. Dar odată cu asta şi pe lângă 
asta, ei propovăduiesc şi învăţăturile tradiției orale, populare, care a pătruns în 
ortodoxie ca urmare a procesului de păgânizare a bisericii, despre care tocmai 
am vorbit mai sus. De propovăduit le propovăduiesc, deci, pe amândouă. Iar 
faptul că sunt propovăduite la un loc este deja o mare abatere de la adevăr. Dar 
când vine vorba de trăire, se practică cea de a doua, adică tradiția populară, a 
oamenilor. Și oamenii, pentru că au fost învăţaţi să nu citească Biblia, ci doar să 
asculte ce zice preotul, ţin cont de faptul că au auzit numele Apostolilor pe buzele 
liderului, dar nu mai verifică şi conformarea în trăire cu această învățătură. ȘI, 

în felul acesta, nu mai iau seama că, de fapt, în viaţa de zi cu zi se practică 
învățătura oamenilor. 

Ce să mai zicem și despre aceea că atunci când vine vorba despre preoții 
bisericilor zilelor noastre, care vin în contact direct cu oamenii în biserică, 
aceştia (nu toți, dar sunt mulţi care fac asta) îndoctrinează poporul cu ideea că 
ortodoxia este singura biserică adevărată şi că cine nu este ortodox este eretic. 
Dar nu le explică faptul că ortodox este tocmai acela şi NUMAI ACELA care 
urmează credinţa Sfintei Scripturi, aşa cum am văzut mai sus că învaţă Sfântul 
loan Gură de Aur, ca şi Preafericitul Părinte, Daniel, în scris - Patriarhul Bisericii 
Ortodoxe Române. 

Este aici o mare parte de adevăr în ce spun ei, pentru că în afară de credința 
care a ajuns mai târziu să se numească și ortodoxă, nu este altă credință 
adevărată. Acesta este adevărul lui Dumnezeu, pe care-l recunosc şi cu 
deopotrivă, şi tocmai asta propovăduiesc. Dar în zilele noastre a rămas adevărată 
numai propovăduirea cu gura a acestui adevăr prin predicile de duminică, prin 
mijloace media, cât şi în documentele scrise. ŞI nici aceasta în totalitate 
deoarece, așa cum arătam şi cu alt prilej, n-am auzit până acum pe nicio față 
bisericească să vorbească despre nașterea de sus prin cei trei paşi, porunciți de 
lisus la Marcu 1:15 şi Marcu 16:16, şi săvârşiți în ordinea arătată. În scris s-a 
păstrat şi învățătura aceasta nealterată. Dar despre asta nu se predică nici în 
biserică și nici prin mijloacele media. 

Cât priveşte cealaltă afirmaţie că, adică, cine nu vine la biserica ortodoxă 
este eretic, aceasta nu are nimic adevărat în ea. Afirmația aceasta este totalmente 
contrară învățăturii curat ortodoxe. Însă, pentru că oamenii nu citesc Sfânta 
Scriptură, nici atât Sfânta Tradiţie Ortodoxă, nu au cum să afle adevărul cu 
privire la adevărata Biserică a lui Hristos, despre care vorbim în capitolul acesta. 
Preoţii aceştia nu explică oamenilor ce înseamnă cu adevărat a fi ortodox — nici 
măcar aceia care ştiu. Ei nu arată oamenilor că a fi ortodox înseamnă ceea ce a 
spus sfântul loan Gură de Aur: mântuirea se găseşte în Scriptură şi, deci, acolo 
trebuie să cauţi mântuirea — nu în ritualuri. lar oamenii nici atât nu-şi bat capul 
să afle ce înseamnă a fi ortodox (şi pe calea asta îşi „câştigă” ei rătăcirea). În 
felul acesta le vine uşor liderilor să-i facă pe oameni să creadă că a fi ortodox 
înseamnă doar să păzeşti ritualurile ortodoxe care n-au nimic comun cu 
Scriptura. lar când cineva dintre aceştia vede pe adevărații ortodocşi care citesc 
Scriptura, îi numeşte eretici. Și aşa se face că nu ţi-ar veni să-ţi crezi urechilor 
dacă ai auzi cât de puţini sunt aceia, dintre cele 16 milioane de ortodocşi români, 
care au o Scriptură în casele lor sau care măcar au văzut ori au atins o Scriptură 
în toată viaţa lor. Şi pentru că ei nici măcar nu cunosc că Scriptura este „oxigenul 
credinciosului”, te mai miri de tabloul pe care-l prezintă ortodoxia zilelor 
noastre? Putem să înțelegem acum de ce ieromonahul Antonie Romeos spune că 
„Biserica ajunge să fie prezentată ca un cadavru al Bisericii lui Hristos "328 


3% Jeromonahul Antonie Romeos, Ucenicia în fața Crucii, Editura Egumeniţa, Galaţi, 2017, p. 149. 

lată deci felul în care ortodoxia de azi propovăduieşte adevărul scris pe care- 
| trăia biserica primară (dar cum ziceam mai sus, nici pe acesta nu-l predică în 
întregime, pentru că e lipsit de taina nașterii de sus pe calea celor 3 pași porunciți 
în ordinea stabilită de lisus). Însă când vine vorba despre practica trăirii bisericii, 
aceasta este plină de riturile, ritualurile şi obiceiurile omenești, pătrunse în 
ortodoxie pe calea procesului de păgânizare, arătat mai sus. Se amintesc nume 
celebre ale ortodoxiei ca Sfinții Apostoli şi Sfinți Părinți ai Bisericii, precum 
Sfântul loan Gură de Aur, dar oamenii nu sunt încurajați să practice învățătura 
Apostolilor şi a Sfântului loan Gură de Aur referitoare la Scriptură ca singurul 
izvor de învăţătură pentru mântuire. Și nici alte învățături esenţiale, cum ar fi cea 
despre botez. 

lată, spre exemplu, și un citat al preotului şi teologului Nicolae Steinhardt, 
prin care încearcă să-i ajute pe cei care vor să ia seama că nu-i destul să accepți 
cu gura sau în scris un adevăr, dar în viaţa de zi cu zi să trăieşti altceva. Şi că, 
aşa cum spune sfinţia sa mai jos, a te mândri numai cu numele acelora care au 
fost cu adevărat ortodocşi, nu va face din tine un ortodox dacă nu trăieşti cum au 
trăit ei. În celebra lui lucrare Dăruind vei dobândi, preotul Steinhardt face 
următoarea constatare: 

„Doar că însuşirea de fii ai lui Avraam şi ai femeii libere, de primitori ai 
mesajului divin, de împuterniciți ai răspândirii cuvântului dumnezeiesc nu este 
suficientă spre a scuza abaterile grave și a chezășui impunitatea după 
săvârşirea fărădelegilor strigătoare la cer. Zadarnice ajung atunci invocarea 
ascendenților iluștri și titlurilor măreţe. Însemnătatea nu are obârşie (oricât de 
nobilă), însemnătate şi realitate au numai faptele, roadele, trăirea. În limbaj pur 
pragmatic Domnul grăieşte: «După roadele lor îi veţi cunoaşte. Au doară culeg 
oamenii struguri din spini sau smochine din mărăcini? Aşa că orice pom bun 
face roade bune iar pomul rău Jace roade rele... lar orice pom care nu face 
roade bune se taie şi se aruncă în foc.» "32 

Cuvinte ca acestea: Zadarnice ajung invocarea ascendenţilor iluştri şi 
titlurilor măreţe. Însemnătatea nu are obârşie (oricât de nobilă), însemnătate şi 
realitate au numai faptele, roadele, trăirea, ar trebui să ne dea de gândit și ziua, 
şi noaptea. 

Gândiţi-vă la următorul fapt: dacă eu mă deplasez cu maşina în direcția de 
sud a țării spre Craiova, dumneata îmi faci semn cu mâna şi, când am oprit și mă 
întrebi unde merg, eu am să-ţi spun că merg la Suceava (adică exact în direcție 
opusă) ce-ai să crezi despre mine? Ai să te mai sui în maşina condusă de un şofer 
care spune că merge în nord, la Suceava, dar el se îndreaptă spre sud, la Craiova? 
Şi voi ajunge eu vreodată la Suceava în timp ce merg spre Craiova? 

Biserica de azi zice că merge la Dumnezeu din cerul de sus, şi chiar are pe 
„bordul mașinii”, ca să zicem aşa, „harta” cerului — adică Biblia păstrată în altar. 
Dar în mersul ei, biserica se călăuzește după învățăturile oamenilor păcătoşi de 


% Nicolae Steinhardt, Dăruind vei dobândi, Editura Mănăstirii Rohia, 2006, p. 145. 

pe Pământul de jos. Deci, zice că merge în sus, la Dumnezeu, are Biblia lui 
Dumnezeu în altar, dar ea se îndreaptă în Jos, după învăţăturile oamenilor. Ce 
zici, unde poate să ajungă această biserică până la urmă? 

A1ci, tocmai în punctul acesta se creează confuzia aducătoare de moarte, de 
care se face vinovată biserica secolului XXI. Ea se numeşte cu numele Bisericii 
primare, are „harta cerului” adică Biblia în altar, proclamă, şi prin predică, şi 
prin scris învăţăturile și adevărurile fundamentale ale credinței, pomenește 
numele celebre ale pionerilor ortodoxiei dar, vai!, în mersul ei, ea trăiește după 
învăţăturile dobândite în urma procesului de păgânizare din trecut. Ea repetă 
istoria poporului evreu, despre care Dumnezeu vorbește astfel la Isaia 29:13; 

„Poporul acesta se apropie de Mine cu gura, și cu buzele Mă cinstește, dar 
cu inima este departe, căci închinarea înaintea Mea nu este decât o rânduială 
omenească învățată de la oameni. ” 

Este exact ceea ce avem şi noi în ortodoxia zilelor noastre. Ne apropiem de 
Dumnezeu cu gura, avem pe buze numele Lui, zicem rugăciunea Tatăl nostru și 
altele. Însă cu inima suntem departe de El. De unde se cunoaşte că suntem 
departe de Dumnezeu cu inima? Asta se vede din felul nostru de închinare, cum 
arată Dumnezeu aici. EI le reproşează evreilor că închinarea lor nu este decâr o 
rânduială omenească învățată de la oameni. 

Este felul de închinare al ortodoxiei de azi o rânduială a lui Dumnezeu sau 
este cea învățată de la oameni? Dumneata, care te închini făcând semnul crucii, 
care te rogi la sfinți şi la Maica Domnului, care respecţi toate ritualurile, spune, 
sunt toate acestea rânduiala lui Dumnezeu din Sfânta Lui Scriptură? Ai avut 
vreodată măcar dorinţa să verifici dacă te închini lui Dumnezeu după rânduiala 
Lui, şi nu a oamenilor? Acesta este testul după care poţi să cunoşti dacă ești și 
cu inima aproape de Dumnezeu, nu numai cu gura. 

În ceea ce-i priveşte pe oamenii care sunt înșelaţi din pricina închinării după 
rânduiala omenească, au şi ei vina lor cu nimic mai mică. Ei nu se interesează 
nici măcar ce înseamnă a fi ortodox. Ei doar ascultă de liderii care-i învaţă să-i 
socotească eretici pe protestanții care citesc Scriptura, dar ei nu citesc nici măcar 
scrierile Sfintei Tradiții Ortodoxe. Habar nu au ei că adevărații ortodocși cred în 
Sfânta Scriptură chiar mai mult decât protestanţii.3% Dacă-i întrebi de ce sunt ei 
ortodocși şi de ce nu sunt protestanți, îți vor spune că protestanții sunt eretici — 
aşa au fost învăţaţi. Atât. Dar ce înseamnă una şi ce înseamnă alta, pe cine mai 
interesează dintre cei 16 milioane de ortodocși ai României noastre? Și în felul 
acesta se duc unii pe alţii la sfârşitul inevitabil al pierzării de la faţa lui 
Dumnezeu. Căci cine ar putea ajunge la Dumnezeul de sus, din cer, dacă se lasă 
condus de învățătura oamenilor de jos, de pe Pământ? 


35 Kalistos (Timothy) Ware, Zhe Orthodox Church, Printed in England by Clays Ltd, 1997, p. 199. 

Biserica văzută de Dicţionarul de Teologie 
Ortodoxă 


Puţini ortodocși au cunoștință de Dicționarul de Teologie Ortodoxă. 
Întreabă pe toţi cei care ies afară de la o liturghie şi vei vedea câţi cunosc 
dicționarul acesta, alcătuit de preotul profesor dr. Ion Bria, cu binecuvântarea 
Patriarhului României — Preafericitul Părinte Teoctist şi publicat de Institutul 
Biblic şi de Misiune al Bisericii Ortodoxe Române. Este un document ortodox 
care stabilește în mod autorizat sensul celor mai importanţi termeni folosiţi în 
ortodoxie şi, respectiv uzanţa lor. 

În biserica ortodoxă contemporană guvernează tradiţia. Dar o să vedem că, 
deşi se pretinde că s-ar ţine tradiția, de fapt, nu se ţine Tradiţia ortodoxă cea 
adevărată, ci un mănunchi de datini și obiceiuri care au pătruns în mod fraudulos 
în Tradiţie. Introducerea lor a început odată cu măsurile luate de Constantin cel 
Mare. În capitolele 1 şi 2 ale acestei cărți s-a vorbit foarte detaliat despre faptul 
că tradiția care se practică azi în ortodoxie nu are aproape nimic din Tradiţia cea 
pur ortodoxă, de la origine. 

Ceea ce facem noi în acest subcapitol este tocmai să demonstrăm ce spune, 
cu adevărat, Tradiția ortodoxă cea curată despre Biserica ortodoxă. ŞI facem asta 
nu aşa, cu vorbe auzite ci probând cu documente ortodoxe, elaborate de foruri 
autentic ortodoxe. 

Spre exemplu, pentru că acum vorbim despre biserica ortodoxă şi vrem să 
cunoaștem exact originea ei, vom consulta Dicționarul de Teologie Ortodoxă 
prezentat mai sus şi vom vedea astfel ce mărturiseşte acesta că este, adică ar 
trebui să fie, Biserica Ortodoxă. 

Toate cele ce urmează să citiți mai Jos, sunt adevărata învăţătură scrisă a 
tradiției ortodoxe din zilele noastre cu privire la biserica ortodoxă. Luaţi aminte, 
vorbim aici despre ce se scrie, nu despre ceea ce se practică. Căci, cât despre 
cele pe care le practică, lăsăm în seama Domnului Dumnezeu să decidă El asupra 
lor. Este adevărat că noi facem aici tot felul de referiri la practicile abătute de la 
adevăr ale bisericii de azi, şi facem asta cu prisosință. Dar o facem fiind siliți de 
contextul lămuririi temei cărții noastre. Căci, altfel, treaba noastră este să 
ascultăm de porunca Domnului, de la Matei 23:2-3: „, Cărturarii și fariseii au 
șezut în scaunul lui Moise, Deci toate câte vă vor zice vouă faceți-le și păziţi-le; 
dar după faptele lor nu faceţi, că ei zic, dar nu fac. ” 

lată câteva pasaje semnificative din acest dicționar, care arată ce este 
Biserica (sau, mai exact, ce ar trebui să fie): 

1). „Biserica [gr. ekklesia de la kaleo, lat. ecclesia = comunitatea celor 
chemaţi]... ” 

Dicţionarul de teologie ortodoxă a decretat în scris că Biserica este 
comunitatea celor chemați, adică a celor chemaţi de Dumnezeu la mântuire. Asta 

ar trebui să găsești în biserica ortodoxă a zilelor noastre. Asta declară biserica 
ortodoxă despre ea însăși, în scris, că este. 

În realitate însă, cine sunt membrii bisericii noastre de azi? Biserica 
ortodoxă de azi a devenit, de fapt, comunitatea celor botezați de preot în pruncie. 
Orice pruncuşor de la sânul unei mame care se socotește ortodoxă este botezat 
de preot şi apoi înscris în registrul bisericii ca membru. Dacă pruncul acela este 
chemat de Dumnezeu sau nu, dacă pruncul poate și vrea să răspundă chemării 
lui Dumnezeu, e un alt subiect. După procedeul de azi, toţi copiii sunt botezați! 
şi, astfel, sunt considerați creștini. 

Adevărul este însă că, a fi chemat de Dumnezeu nu este același lucru cu a fi 
botezat de preot, în totală necunoștinţă de cauză și fără exercitarea libertăţii de 
voinţă. Este destul să-i cunoşti pe părintele Noica, pe Christos Yannaras din 
Grecia pe George Remete de la Alba Iulia, să cunoşti manualul Îndrumări 
misionare din facultățile de teologie ortodoxă, şi vei învăţa tot ce trebuie despre 
libertatea omului care, să ne fie cu iertare, este cu desăvârşire ignorată cu prilejul 
botezului practicat de ortodoxia de azi. 

În cazul acesta întrebăm: se mai califică biserica de azi pentru statutul de 
Biserică a Scripturii?! Sau se mai poate spune că în biserica ortodoxă de azi 
Biblia are autoritate obligatorie şi normativă pentru Biserică și tradiţie? 

2). „...există o conformitate ontologică între Hristos și Biserică... ea nu 
numai că transmite mesajul și slujirea lui Hristos, ci prelungeşte întruparea 
Sa...” 

Se poate observa această conformitate ontologică între Hristos şi Biserică, 
această legătură de viaţă dintre Hristosul de pe paginile Scripturii şi practicile de 
cult din ortodoxia zilelor noastre? Poate cineva să vadă prelungirea întrupării 
lui Hristos în riturile, ritualurile și obiceiurile oamenilor practicate azi în biserica 
ortodoxă? Dacă da, atunci, potrivit adevăratei Tradiţii ortodoxe, potrivit 
Dicționarului de Teologie Ortodoxă, aceasta este Biserica Ortodoxă. Dar dacă 
în practica de cult a bisericii care se numeşte orrodoxă nu se vede conformitatea 
cu viața lui Hristos din Evanghelie, atunci trebuie să facem o schimbare. Ori 
modificăm definiția bisericii din dicționarul ortodox, ori schimbăm practicile 
bisericii. 

3). „Biserica de pe pământ este chip al Bisericii cereşti” (Clement 
Alexandrinul, Stromata a IV-a). 

Cunoaștem foarte bine că în cer se face voia desăvârşită a lui Dumnezeu. Ei 
bine, se poate vedea voia lui Dumnezeu în riturile, ritualurile şi obiceiurile 
omenești practicate în biserica zilelor noastre? Sunt toate aceste ritualuri arătate 
ca fiind voia lui Dumnezeu din cer în Sfânta Lui Scriptură de pe Pământ? Unde 
este arătată în Scriptură voia lui Dumnezeu cu privire la ierarhia bisericească a 
zilelor noastre? Și unde este în Scriptura lui Dumnezeu titulatura de preot şi 


*51 Impropriu spus botezați. Şi zic aşa deoarece acesta nu este botezul Scripturii care se administrează DUPĂ ce 
candidatul se pocăiește și crede în Evanghelie, aşa cum citim la Marcu 16:16 şi aşa cum au fost botezați primii creştini 
la Fapte 2:37-41, cât şi TOŢI ceilalţi din Noul Testament. 

părinte? Care dintre Apostoli a fost numit părinte de către un altul?32 Sunt toate 
astea în Sfânta Scriptură? Dacă da, atunci putem da slavă lui Dumnezeu că Îşi 
are agentul Lui aici pe Pământ, Biserica ortodoxă, în care se face voia Lui ca şi 
în cer, așa cum învaţă Dicţionarul de Teologie Ortodoxă. 

4). „Biserica nu poate mărturisi pe Hristos decât în, şi, prin Duhul Sfânt. ” 

Astfel stând lucrurile, ridicăm întrebarea: sunt practicile de cult ale bisericii 
ortodoxe de azi făcute în și prin Duhul Sfânt? Adică sunt practicile de cult ale 
bisericii ortodoxe în conformitate cu Scriptura lăsată nouă prin Duhul Sfânt? 
Dacă da, preamărim pe Dumnezeu Tatăl, pe Dumnezeu Fiul și pe Dumnezeu 
Duhul Sfânt în veci! Dar dacă nu, e vremea să luăm măsuri de schimbare. 

5).,, Principiul de organizare |al Bisericii] a fost dat de lisus Hristos care a 
constituit grupul celor 12 apostoli...” 

Întrebare: poate fi văzut principiul de organizare dat de Iisus Hristos, care 
a constituit grupul celor 12 apostoli în riturile, ritualurile şi obiceiurile care se 
practică în biserica zilelor noastre? Ce putem spune despre ierarhia practicată în 
bisericile de azi? Vedem noi acest tip de ierarhie în Sfânta Scriptură? Dacă da, 
preamărire Tatălui, Fiului și Sfântului Duh! Dar dacă ierarhia preoțească 
practicată azi în ortodoxie nu se găseşte nicăieri în Scriptura Noului 
Testament*5, ceva trebuie făcut şi aici pentru instituirea acestui principiu de 
organizare, recunoscut în scris de biserică. 

6). Biserica se manifestă în istorie după modelul colegiului apostolic care 
are în centru pe lisus Hristos. «Hristos şi apostolii» continuă în structura 
Bisericii post-apostolice sub forma «apostolii, prezbiterii şi Biserica» sau 
«apostolii, prezbiterii și fraţii» (Fapte 15:4-34)... 354 

Aici ni se arată că biserica funcționează (sau ar trebui să funcţioneze) după 
modelul colegiului apostolic care are în centru pe lisus Hristos. Apoi ni se 
citează textul din cartea Fapte 15 care, în versetul 28 scoate în evidenţă felul în 
care colegiul apostolic Îl ţine în mod practic în centru pe Iisus Hristos. Citind cu 
mare atenţie cuvintele apostolilor de la Fapte 15:28 şi luând aminte la ordinea în 
care sunt amintite cele două autorităţi — Iisus Hristos (reprezentat aici prin Duhul 
Sfânt) şi apostolii Săi — învăţăm cele ce a rânduit cu adevărat Dumnezeu pentru 
Biserica Sa. Apostolii spun aşa: „Căci s-a părut bine (1) Duhului Sfânt şi (2) 
nouă...” (vezi versiunea americană). Observăm aici ordinea în care sunt puse? 
Când vine vorba despre rânduiala în Biserica Domnului, nici chiar Apostolii nu 
fac nimic de capul lor ci chiar și ei, Apostolii, pun mai înainte de orice pe Duhul 
Sfânt, şi apoi ei. Tot de aici s-a inspirat și Sfântul Symeon când a spus că „În 


352 Pavel spune la 1 Corinteni 4:15 că el ne-a născut prin Evanghelie. Dar nu ne spune nicăieri şi niciodată că trebuie să- 
i zicem părinte. Nu vedem nicăieri în Noul Testament nici măcar o singură dată că se zice părinte, preot, sau sfinţia ta. 
353 Am arătat în următoarea notă bibliografică că termenul preot, cu referire la funcţia preoțească, aşa cum este el folosit 
azi în ortodoxie, este consecinţa unei traduceri incorecte. 

34 Biblia Ortodoxă nu zice apostolii, prezbiterii și fraţii, ci zice apostolii, preoții și frații. Dar înlocuirea cuvântului 
preoți cu prezbiteri este o traducere frauduloasă. În Noul Testament, așa cum spune preotul profesor doctor Vasile Mihoc, 
nu există termenul grec hiereus, care înseamnă preot, decât în câteva ocazii, în niciun caz însă cu sensul să de preot a 
zilelor noastre. lar cuvântul grec folosit în textul acesta este presbyteros, adică bătrân sau supraveghetor. Am vorbit 
detaliat în capitolul 3 (Biblia) despre acest abuz făcut în traducerea ortodoxă a Sfintei Scripturi. 

Ortodoxie se începe TOTDEAUNA cu Dumnezeu și apoi se trece la om 
(sublinierea îmi aparţine, n. a). "355 

Întrebare: putem să aşezăm regula apostolică „Căci s-a părut bine (1) 
Duhului Sfânt şi (2) nouă...”, putem, zic, să aşezăm această sintagmă în faţa 
practicilor de cult ale Bisericii ortodoxe de azi? Poate cineva să spună „căci s-a 
părut bine (1) Duhului Sfânt şi Q) nouă...” ca la înmormântare să se facă 
pomenile, parastasele şi toate celelalte datini? Sau putem să spunem „căci s-a 
părut bine (1) Duhului Sfânt şi (2) nouă... ” să se practice cultul sfinților, cultul 
moaştelor, cultul Maicii Domnului şi altele ca acestea în biserica de azi? Sunt 
învăţăturile acestea venite de la Duhul Sfânt? Dacă putem spune că acestea sunt 
învățăturile Sfintei Scripturi atunci, da, suntem de acord că Biserica se manifestă 
în istorie după modelul colegiului apostolic care are în centru pe lisus Hristos. 
Dar dacă nu este aşa, atunci nu mai avem dovezi să pretindem că suntem, ceea 
ce spunem în scris despre noi înşine că am fi. 

7). „La plural, bisericile sunt adunările creștinilor într-un anumit loc 
pentru a comemora istoria lui lisus şi a celebra Euharistia (Liturghia) în zi de 
duminică... «Uneori creștinii se întâlnesc prin case: Biserica ce se adună la 
Priscila şi Acvila» (Romani 16:5).” 

Două informaţii pline de conţinut ne furnizează această descriere a bisericii 
cu adevărat ortodoxe, făcută de Dicţionarul de Teologie Ortodoxă. Prima 
priveşte faptul că Biserica NU este o clădire, ci adunările creștinilor. Când 
preotul lon Bria a făcut această afirmaţie a avut neapărat în gând textul de la 
Matei 18:20, unde Mântuitorul spune: „Că unde sunt doi sau trei adunați în 
numele Meu, acolo sunt și Eu în mijlocul lor.” 

Să fim atenţi la citire. Mântuitorul nu spune că EI este în biserica ortodoxă, 
ci foloseşte adverbul acolo. Şi acest acolo nu înseamnă biserica ortodoxă. Ci 
acest acolo înseamnă orice petic de pământ, orice punct geografic de pe Pământ, 
orice acolo şi orice oriunde în care sunt adunaţi copii ai lui Dumnezeu pentru 
Numele Domnului lisus, după regulile stabilite de EI, nu de oameni. Asta poate 
fi deci acolo într-o casă, acolo într-o clădire publică, acolo pe câmp deschis, 
acolo în grădina cu măslini unde se aduna lisus cu apostolii, acolo în catacombe. 
Adică acolo sau oriunde sunt doi sau trei adunaţi în numele Meu, Mântuitorul 
promite că acolo este şi EI. 

Deci Biserica nu înseamnă ziduri de cărămidă, nici atât clădiri tipice ale unei 
biserici ortodoxe. 

Problema cea mai sensibilă care intervine aici se datorează confuziei care se 
face voit între Biserica primară - adică Biserica lui Hristos, și biserica ortodoxă 
de azi. Așa cum arătam mai sus, biserica ortodoxă de azi se identifică pe ea însăşi 
cu Biserica lui Hristos, înființată de Apostolii Lui. Ea se declară pe ea însăşi cu 
multă fală şi mândrie ca fiind continuatoarea fidelă a Bisericii primare, copie 


*55 Sfântul Symeon, în Celălalt Noica, Editura Partener, Galaţi, 2002, p. 180. 

originară a Bisericii lui Hristos de la Cincizecime, că urmează neabătută 
învățăturile Apostolilor şi ale Sfinților Părinți. 

Dar, şi aici se strecoară foarte subtil înşelarea, odată cu propovăduirea 
învățăturii Sfinților Apostoli, biserica de azi propovăduieşte şi pe cele ale 
oamenilor, moştenite de la păgâni. Și pentru că oamenii nu citesc nici Biblia, 
nici Sfânta Tradiţie, nu pot să facă nicio diferenţă între cele de la Dumnezeu şi 
cele de la păgâni. ŞI în felul acesta au Biblia apostolilor în altar, propovăduiesc 
cu gura învățătura apostolilor după fiecare liturghie şi prin media, au învățăturile 
apostolilor şi în documente scrise, asa cum este Dicţionarul de Teologie 
Ortodoxă. Dar ce practică în biserică? Aici e problema. După ce i-a liniştit pe 
oamenii care aleg să fie înşelaţi cu vorba şi cu scrisul că ar fi de la apostoli, 
liderii pot să practice liniștiți în biserică tot ce vor ei, nu ceea ce învață apostolii. 
Şi de aici rezultă toate rătăcirile în care umblă biserica de azi, inclusiv rătăcirea 
că Biserica lui Hristos sunt cărămizile unei clădiri numită de oameni „biserica 
ortodoxă”. 

Biserica lui Hristos sunt oameni vii, nu pietre moarte, aşa cum o să vedem 
imediat că ne învață preoți şi teologi de elită; sunt credincioşii Lui, numiți pietre 
vii (1 Petru 2:5). Simpla prezenţă mistică a lui Hristos în mijlocul unui grup de 
credincioşi acolo sau oriunde este invitat prin rugăciune, acolo şi numai acolo 
este Biserica lui Hristos. Nimic altceva nu poate constitui Biserica lui Hristos. 
Biserica de azi îşi poate face legile ei, care sunt însă ale ei, nu și ale lui Hristos. 

Revenim acum la Dicţionarul de Teologie Ortodoxă, care întărește cu atât 
mai mult acest punct de vedere. Citând Sfânta Scriptură, preotul lon Bria învață 
că Biserica primară era alcătuită din adunările credincioșilor care se adunau... 
unde?! Prin casele lor, în casa lui Priscila azi, în casa lui Acvila mâine. Și nu 
citim nicăieri că în casele lor ar fi fost un altar sau ceva tipic din mobilierul 
bisericii ortodoxe a zilelor noastre. Scriptura nu pomeneşte nimic nici despre 
mobilierul pe care-l întâlneşti azi în biserica ortodoxă, despre altar, lumânări, 
icoane, nici despre preotul care trebuie să țină sfânta liturghie după un tipic 
specific. Acestea sunt adaosurile oamenilor. lar dacă ţinem cont că lisus Hristos 
este Marele nostru Preot după rânduiala lui Melchisedec, cine poate să vorbească 
despre felul cum arată o clădire de biserică după rânduiala lui Melchisedec? 

Ceea ce vedem limpede în Scriptură este faptul că Duhul Sfânt califică 
oamenii, pe creştinii care se adunau la închinare în locuinţele lor, ca drept 
Biserica lui Hristos. Nu era numită nici ortodoxă, nici catolică şi nici protestantă 
ci, simplu, Biserica lui Hristos. Exact la fel spune şi Dicționarul de Teologie 
Ortodoxă, chiar dacă în zilele noastre asta rămâne adevărat numai scris pe 
paginile cărţii. Avem noi ceva de învăţat şi de aici? 

8). „lisus recunoaşte credința care se găseşte chiar în afară de Israel şi de 
Biserică. ” 

Ceea ce vrea să ne comunice această învăţătură din Dicţionarul de Teologie 
Ortodoxă este că dreapta și adevărata credință (care mai târziu ajunge să se 
numească ortodoxă) nu este zăvorâtă între zidurile unei clădiri. Din nefericire, 

azi, dacă nu te duci neapărat la clădirea unei biserici ortodoxe, ești lepădat ca 
eretic, dușman al credinţei ortodoxe. Dar cui îi pasă sau, zic mai degrabă, cine 
cunoaște că Dicţionarul de Teologie Ortodoxă al zilelor noastre recunoaşte 
adunările făcute într-o casă ca drept Biserică Ortodoxă? Cui îi pasă şi cine 
cunoaște că Scriptura însăşi recunoaște drept Biserica lui Hristos pe cei care se 
adunau în case? Cui îi pasă că ortodoxia de azi recunoaște în scris credința care 
se găseşte chiar în afară de Israel şi de Biserică, deci şi în alte denominațiuni 
creştine care nu au firma de „biserică ortodoxă”? 

Trebuie să mai zăbovim puţin în jurul învățăturii privind faptul că /isus 
recunoaşte credința care se găseşte chiar în afară de Israel şi de Biserică. 
Învățătura aceasta din Dicţionarul de Teologie Ortodoxă este inspirată din textul 
Sfintei Scripturi de la Luca 7:9. Găsim acolo că lisus a lăudat credinţa unui 
căpitan de oaste roman, spunând că nici chiar în Israel n-a găsit o credinţă aşa de 
mare ca la păgânul acesta. Căpitanul acesta roman era un păgân, un închinător 
la idoli de lemn și de piatră, un om cu totul în afara graniţelor, în afara culturii şi 
în afara credinţei poporului evreu. El nu mergea la Templu şi nici măcar nu avea 
voie să intre în Templu. Dar omul acesta, care nu era evreu şi nu mergea la 
templul lor, avea în inima lui pe Dumnezeul din templul lor. 

Este ceva foarte interesant aici. lisus demonstra evreilor de atunci şi nouă, 
ortodocșilor de azi, că Dumnezeu n-are treabă cu lucrurile din afară. Poporul 
evreu era poporul ales de Dumnezeu, la care urma să-Și trimită pe Fiul Său în 
lume, ca să aducă mântuirea întregului neam omenesc. Dumnezeu Însuşi locuia, 
simbolic, în Templul din mijlocul poporului acestuia. Fiul Său S-a născut în 
neamul acesta. Dar ce folos avea Dumnezeu de la poporul acesta al Lui, pe care 
l-a ales, ce folos avea EI de la templul în care locuia EI simbolic, dacă tot ce au 
găsit ei mai bun să facă Fiului Său a fost să-L omoare ca pe un criminal de rând?! 

În timp ce, iată, păgânul acesta crede cu atâta tărie în dumnezeirea Fiului lui 
Dumnezeu şi se smerește atât de mult în faţa Lui încât nici nu îndrăzneşte să-L 
primească sub acoperișul casei sale. Evreii L-au acuzat pe lisus că este posedat 
demonic şi L-au dat la moarte. În timp ce păgânul acesta ÎL recunoaște ca fiind 
Dumnezeu în chipul cel mai înălțător posibil. 

Privind acum cu băgare de seamă la noi, cum stau lucrurile în privinţa asta 
între ortodocşi (nu vorbim aici despre excepţii, ci despre ortodoxie la modul 
general)? Ceea ce contează azi este să fii membru înscris în registrul bisericii 
ortodoxe şi să respecţi riturile, ritualurile şi obiceiurile. Iar asta în ciuda faptului 
că toate acestea sunt numai nişte forme moarte exterioare, care nu au nimic cu 
credinţa tradiției ortodoxe aşa cum o arată Dicţionarul de Teologie Ortodoxă şi 
nici atât cu preoția după rânduiala lui Melchisedec din Noul Testament. 

Dar cine mai are astăzi interesul pe care l-a avut lisus și anume să vadă 
credinţa din inima cuiva, nu denominaţiunea de care aparține?! Cine mai 
împărtăşeşte astăzi punctul de vedere al lui Iisus care era interesat de credința în 
EI ca Fiu al lui Dumnezeu?! Păgânul acesta, în ciuda faptului că era un păgân, 
avea adevărata credință ortodoxă despre care preotul profesor dr. lon Bria va 

scrie peste veacuri că frece pe om într-o altă ordine de existenţă. Cel care credea 
în idoli fără viață a ajuns să creadă în Fiul veşnic al lui Dumnezeu. 

lată deci lecţia pe care o avem de învăţat aici. Singurul lucru pe care ne arată 
lisus că-l caută este credinţa din inimă în EI, nu în forme și tradiții moarte. lisus 
caută realitatea, trăirea credinței pe care o declară Dicţionarul de Teologie 
Ortodoxă - căci aceasta este credinţa Sfintei Scripturi. ŞI nu o caută în cuvinte 
goale şi în ţinerea unor ritualuri omeneşti, ci în trăirea practică după normele 
Sfintei Scripturi. Aceasta este adevărata şi singura credință care face din omul 
păcătos un om mântuit, scăpat de păcate. lisus nu are treabă cu apartenenţa la un 
cult, nici chiar dacă ai fi din poporul Său pământesc Israel — ce să mai zicem că 
eşti doar înscris în registrul unei biserici, fie ea ortodoxă sau din oricare altă 
denominaţiune creştină. El caută credinţa vie în EI, credinţa care te schimbă şi 
te face un om nou, credinţa care te trece într-o altă ordine de existenţă. 

9). „„Propovăduirea lor (a apostolilor), în care Evanghelia lui Hristos s-a 
păstrat în forma cea mai curată şi neschimbată, stă la temelia credinţei 
Bisericii.” 

Înadins am subliniat afirmaţia stă Ja temelia credinţei Bisericii. Dacă este 
adevărat că propovăduirea apostolilor, în care Evanghelia lui Hristos s-a 
păstrat în forma cea mai curată și neschimbată, stă la temelia credinţei Bisericii, 
poate cineva să arate măcar un singur element biblic care să stea /a temelia 
credinţei Bisericii din zilele noastre? Ca să aflăm sigur unde stăm și în privinţa 
aceasta, haideţi să facem următorul test: să așternem pe o foaie de hârtie 
ritualurile care se practică în biserică, rugăciunile către sfinți şi Maica Domnului, 
moaştele, cele 24 de vămi, obiceiurile de la înmormântări şi toate celelalte 
ceremonii. Deschidem apoi Sfânta Scriptură, aşezăm foaia de hârtie lângă ea și 
subliniem toate practicile din biserica de azi pe care le găsim și în Scriptură. Şi 
după aceea (dacă o să avem ce sublinia) putem să spunem că propovăduirea 
apostolilor, în care Evanghelia lui Hristos s-a păstrat în forma cea mai curată 
și neschimbată, stă la temelia credinței Bisericii. 

Aceasta este, adică aceasta ar trebui să fie adevărata biserică ortodoxă. Cele 
16 milioane de ortodocşi români spun cu toată mândria în glas că biserica 
ortodoxă este biserica-mamă. De îndată ce aud de cineva care nu este ortodox, îl 
fac eretic şi-i spun că s-a lepădat de la adevărata credinţă. 

Dar ştiu ei măcar ce este aceea credință? Şi dacă se întâmplă să ştie ce este 
aceea credință, ştiu ei, apoi, ce este aceea adevărata credință? Câţi dintre ei ştiu 
care e deosebirea dintre credința demonilor de la Iacob 2:19 și credinţa creștină 
de la Romani 10:17? Şi câţi dintre ei au cunoştinţă de ceea ce este cu adevărat 
Biserica? Câţi dintre ei au citit măcar o singură dată Dicţionarul de Teologie 
Ortodoxă ca să afle de aici ce este cu adevărat Biserica? Sau câţi dintre ei ştiu ce 
zice Biblia despre adevărata Biserică? 

Mărturii scrise ale Sfintei Tradiţii cu privire la 
Biserică 


După ce am căpătat o seamă întreagă de cunoştinţe în legătură cu ce este 
(sau ar trebui să fie) Biserica, aşa cum este văzută de Dicţionarul de Teologie 
Ortodoxă, vom prezenta acum un set de mărturii culese și din alte surse ale 
Sfintei Tradiţii Ortodoxe, căutând să aflăm cum putem recunoaşte Biserica 
autentic ortodoxă. Desigur, nu vorbim aici despre ceea ce găsim pe teren în 
ortodoxia contemporană. Ci aici vorbim despre ceea ce găsim scris în documente 
mai noi şi mai vechi, despre cum putem recunoaşte o biserică cu adevărat 
ortodoxă. Şi spunem aşa pentru că ce se scrie, se scrie bine. Învățăturile doctrinei 
de bază care ni se dau în scris sunt conforme (cea mai mare parte dintre ele) cu 
Revelația lui Dumnezeu din cer — Sfânta Scriptură. Dar când vine vorba despre 
ce se practică în bisericile de azi, oare despre câte din aceste practici am putea 
găsi că sunt conforme cu rânduielile Revelației lui Dumnezeu? 

Să trecem acum la prezentarea unor mărturii ale Părinților Bisericii, ale 
teologilor de-a lungul vremii şi ale unor scriitori bisericeşti de la care învăţăm 
cum ar trebui să fie Biserica lui Dumnezeu. Şi am ales să încep cu una dintre 
cele mai cu adevărat ortodoxe mărturii ale Sfintei Tradiţii Ortodoxe în legătură 
cu Biserica, şi anume cu mărturia Arhimandritului Symeon, egumenul 
Mânăstirii Sfântul Siluan, Saint-Mars-de-Locquenay din Franţa si ucenic al 
Cuviosului Sofronie Saharov (Essex, Anglia): 

„În Ortodoxie se începe TOTDEAUNA cu Dumnezeu și apoi se trece la om 
(sublinierea îmi aparţine, n. a). "3% 

Dumnezeul cu care începe TOTDEAUNA ortodoxia (mai exact, cu care ar 
trebui să înceapă), a ales să ni Se descopere pe Sine Însuși în Sfânta Lui 
Scriptură. Este exact ceea ce învaţă Dicţionarul de Teologie Ortodoxă: Scriptura 
este revelaţia lui Dumnezeu. În felul acesta înţelegem că ortodoxia începe (sau 
ar trebui să înceapă) TOTDEAUNA cu Scriptura lui Dumnezeu. De fapt, dacă 
stăm să ne gândim că ortodox înseamnă, parafrazat, creştin după dreptarul 
Scripturii, ne vine cu atât mai uşor să ne închinăm înaintea acestei declarații cu 
adevărat sfinte făcută de părintele Symeon mai sus. Dacă numai atât am ține 
minte cu privire la Biserica ortodoxă, dacă numai atât am lua în serios cu privire 
la credinţa noastră ortodoxă, fiți siguri, nici nu ne-ar mai trebui altceva. De ce 
zic că nu ne-ar mai trebui altceva? Deoarece, dacă am începe toate cu Dumnezeu, 
adică cu învăţăturile lăsate nouă de Dumnezeu în scris pe paginile Scripturii, ce 
altceva ne-ar mai trebui ca să ne calificăm ca drept creştini ortodocşi? Şi dacă în 
biserică s-ar începe TOTDEAUNA cu Dumnezeu, ce altceva ne-ar mai trebui în 
afară de ghidul Sfintei Scripturi a lui Dumnezeu? 


3 Sfântul Symeon, în Celălalt Noica, Editura Partener, Galaţi, 2002, p. 180. 

Acum nu vreau să se considere că aş fi chiar atât de naiv. Sunt conştient de 
cât de absurd sună în mintea celor mai mulți cititori învățăturile acestor mult 
prea respectate feţe bisericeşti pe care le-am adus eu aici. Dar cine ar putea să-l 
contrazică pe acest sfânt deosebit al zilelor noastre care a fost un prieten foarte 
apropiat al părintelui Rafail Noica? Ortodocşii de azi sunt atât de obișnuiți să 
asculte ce zice preotul încât, multora dintre ei, nu le mai pasă ce zice Scriptura. 
Cât despre învăţăturile Sfintei Tradiţii scrise, despre Dicţionarul de Teologie 
Ortodoxă, şi învăţăturile Sfinților Părinţi ai Bisericii, câți dintre ortodocşii zilelor 
noastre au habar de ele și îşi mai bat capul azi să le citească? Și în felul acesta, 
în timp ce chiar multe din învăţăturile scrise cu privire la ortodoxie sunt ceea ce 
trebuie să fie, pe teren găsești opusul, fără ca cineva măcar să sesizeze acest lucru 
grav. 

Prezentăm în continuare un alt set de mărturii scrise ale Sfintei Tradiţii, din 
care înțelegem cum trebuie să apară o Biserică ortodoxă. Amintim din nou un 
comentariu al părintelui Noica: 

„Biserica nu stă în cărămidă şi în piatră şi ciment, ci în inimă de om. Și 
femeia aceea este cărămida; ea este cimentul făpturii lui Dumnezeu şi ea pot să 
fiu şi eu. Și când zic «eu», vorbesc și de tine. 35 

Oare ce vor fi zicând despre asta ortodocșii care numesc eretici pe cei care 
nu vin la biserica lor de cărămidă, tipic ortodoxă? Părintele Noica învaţă aici că 
biserica stă în inimă de om. ŞI este preot ortodox. lar învățătura asta este în acord 
perfect cu cea a Domnului Iisus, care a lăudat credinţa din inima unui păgân, pe 
care n-o găsise nici chiar în poporul Său ales, poporul Israel, chiar dacă aceştia 
Îl aveau pe Dumnezeu în mijlocul lor. Deci şi lisus, cât şi părintele Noica se uită 
la credinţa din inimă, nu la clădirea de cărămidă — nici chiar dacă ar fi Templul 
în care locuia, simbolic, Dumnezeu la Ierusalim. Avem noi voie, deci, să socotim 
eretic pe un om în a cărui inimă locuieşte Hristos prin credință? Și asta pentru că 
nu vine la biserica de cărămidă, numită ortodoxă? 

Iată cum ne vorbeşte acum ÎPS Teofan, mitropolitul Moldovei și Bucovinei, 
despre Biserică: 

„Ce este Biserica? Biserica e a lui Hristos și înființată la Cincizecime. Care 
au fost vestitorii Descoperirii dumnezeiești? Oamenii aleşi de Dumnezeu în 
acest scop au fost patriarhii, Moise, drepţii şi proorocii, care au primit şi au 
vestit cuvântul lui Dumnezeu în mijlocul poporului evreu. Această Descoperire 
a fost adusă oamenilor, în chip deplin, de Însuși Fiul lui Dumnezeu întrupat, 
Domnul nostru lisus Hristos, «Lumina cea adevărată, care Luminează pe tot 
omul ce vine în lume» (loan 1:9). Mântuitorul a răspândit în lume Descoperirea 
dumnezeiască prin Sfinţii Săi Apostoli şi Ucenici, în Biserica întemeiată de EI şi 
intrată în istorie la Cincizecime. "558 


* Pr. Bugen Drăgoi şi pr. Ninel Țugui, în Celă/a/t Noica, Editura Partener, Galaţi, 2002, p. 84. 
35% ÎPS Teofan, Mitropolitul Moldovei şi Bucovinei, Învățătura de Credinţă Ortodoxă, Editura Doxologia, 2009, p. 8. 

Preotul şi teologul francez Henri de Lubac, cunoscut ca unul dintre cei mai 
influenţi teologi ai secolului XX, face următorul comentariu cu referire la 
Biserică: 

„Biserica nu este Dumnezeu, dar este Biserica lui Dumnezeu. Ea este 
Mireasa Sa inseparabilă, care ÎI serveşte în credinţă şi dreptate. Ea este Casa 
Domnului și în ea El ne primeşte pentru a ne ierta păcatele. În această Biserică 
credem așa cum se cuvine în EI, în ea il slăvim. Acesta este probabil primul sens 
al menționării sale în Crez, în care, se pare că nu a figurat de la început ca 
articol de credinţă, adăugându-se celorlalte, ci ca un fel de concluzie era numită 
la sfârșit, după ce se încheia expunerea credinţei catolice în Sfânta Treime... 
Este sala tezaurului în care Apostolii au depus Adevărul, care este Cristos... Nu 
putem crede în ea așa cum credem în Făcătorul mântuirii noastre, dar credem 
că ea este Maica ce ne aduce naşterea din nou. "359 

În Manualul de Îndrumări misionare care se predă în facultăţile de teologie 
ortodoxă este scris: 

„Revelația dumnezeiască absolută şi universală, dată prin Însuşi Fiul lui 
Dumnezeu- întrupat, Domnul nostru lisus Hristos, aceasta fiind revelația Noului 
Testament care se identifică cu Biserica creștină. "5% 

Citatul acesta este luat dintr-un manual care face parte din programa a 
facultăților de teologie. Asta învaţă studenții de azi la teologie, care sunt preoții 
bisericilor de mâine. ŞI aşa cum se vede foarte limpede, aici se vorbeşte despre 
Biserica creștină, nu ortodoxă, căci aşa era la început. Deci studenţii de la 
facultăţile de teologie ortodoxă, preoții bisericilor de mâine, învaţă că Biserica 
ortodoxă a zilelor noastre se identifică cu revelația Noului Testament. 

Oare câte dintre bisericile ortodoxe din România vom găsi că se identifică 
cu revelaţia Noului Testament? Câte vom găsi că sunt construite după tipicul 
arătat în Noul Testament (zicem tipic deși, ştim bine, Noul Testament nu arată 
niciun astfel de tipic)? Și în care mobilierul să fie potrivit cu revelaţia lui 
Dumnezeu în Noul Testament? Și în care liturghia să fie ținută așa cum spune 
Noul Testament, după rânduiala lui Melchisedec? 

Putem pune întrebarea şi invers: găsim noi în Noul Testament riturile, 
ritualurile şi obiceiurile care se ţin în biserica ortodoxă a zilelor noastre? Învață 
Noul Testament ceva despre pomeni, moaşte, parastase, lumânări, rugăciuni la 
sfinți şi la Maica Domnului, cele 24 de vămi şi o mie şi una de alte obiceiuri care 
se practică în biserica ortodoxă a zilei? 

Ceea ce declară manualul acesta ortodox este că o biserică, pentru ca să se 
numească ortodoxă, trebuie să fie o Biserică creştină, adică una care să se 
identifice cu Noul Testament. Atât. Nu spune deloc că trebuie să se numească 
ortodoxă şi să fie asemănătoare celor tipic ortodoxe. 


sa Henri de Lubac, Meditaţie asupra Bisericii, Humanitas, Bucureşti, 2004, pp. 31, 32, 33 subsolul paginii. 
*% Îndrumări Misionare, lucrare elaborată de un colectiv de autori de la Institutul Teologic Universitar din București, 
coordonator Pr. prof. dr. Dumitru Radu, Editura IBM al B.O.R., 1986, p. 34. 

Ei bine, aşa cum am arătat de nenumărate ori, Sfânta Tradiţie Ortodoxă 
vorbește foarte corect în scris despre credința şi Biserica ortodoxă. Din păcate 
însă, acesta este un adevăr care a rămas real numai pentru vremea aceea de 
pionierat a Bisericii, pe vremea când creştinii erau urmașii Apostolilor lui 
Hristos, nu ai tradiţiilor omenești. În vremea aceea a pionieratului le aveam pe 
amândouă: și învățătura dreaptă în scris, şi trăirea în practică. Azi însă numai 
învățătura scrisă a rămas cea dreaptă, originară (și asta fiind ciuntită pentru că-i 
lipseşte învăţătura naşterii de sus prin cei trei pași porunciţi de lisus Hristos la 
Marcu 1:15 şi Marcu 16:16). 

lată aici un alt punct de vedere al părintelui Noica: 

„În general, în Biserica Ortodoxă, care a păstrat noțiunea de persoană, 
problema trebuie pusă personal. De aceea, fiecare persoană trebuie să intre în 
dialog intim cu Dumnezeu. "34! 

Avem aici de-a face cu subiectul libertatea de voinţă. Părintele Noica insistă 
foarte mult asupra acestui adevăr. lar aici îl evidențiază atât de mărestrit, 
calificându-l ca pe un dialog cu Dumnezeu, dar nu orice fel de dialog, ci unul 
intim. În sfârşit, despre ce fel de dialog s-ar putea vorbi între pruncușorul din 
braţele mamei şi Dumnezeu, în momentul ritualului de „creştinare” prin botez? 

Este un subiect care merită toată atenția din partea noastră. Părintele Noica 
vorbește aici foarte drept. Dumnezeu nu bagă pe nimeni cu forța în cer. El ar 
putea face și asta dacă ar vrea pentru că EI este Dumnezeu! Dar a băga în cerul 
lui Dumnezeu pe cineva care iubeşte plăcerile din lumea lui Satan, ar face ca 
cerul, pentru o astfel de persoană, să fie mai rău ca iadul. Şi pentru că EI nu trece 
peste voinţa omului, a făcut şi un iad pentru aceia care nu vor să meargă în cer. 
Și chiar îi ajută pe aceia care vor înadins să se rătăcească. Așa cum citim la 2 
Tesaloniceni 2:11, „Dumnezeu le trimite o lucrare de amăgire, ca ei să creadă 
minciunii, ca să fie osândiţi toți cei ce n-au crezut adevărul, ci le-a plăcut 
nedreptatea. ” 

Sunt oameni cărora, aşa cum spune aici Scriptura, le place nedreptatea. Ei 
nu ajung în iad pentru că n-ar fi cunoscut adevărul sau pentru că n-ar fi putut ține 
calea credinţei. Oamenii care ajung în iad, ajung acolo pentru că le place 
nedreptatea. E vorba despre o alegere. Şi pentru că asta le place lor, Dumnezeu 
le dă ce le place. Cui îi place în cer, Dumnezeu îi dă cerul. Cui îi place în iad, 
Dumnezeu îl lasă ca acolo să ajungă. 

ÎPS Teofan, mitropolitul Moldovei şi Bucovinei, într-o postare pe YouTube 
ne face cunoscut: 

„Constituţia Bisericii este dumnezeiasca Scriptură. Sfânta şi dumnezeiasca 
Scriptură este izvorul a TOATĂ înţelepciunea, a TOATĂ călăuzirea, a TOT 
binele şi a TOT harul... Încât noi cei care îndrăznim a ne numi creștini, această 
identitate de creștini trebuie să fie în conformitate cu constituţia noastră, adică 
cu Sfânta Scriptură. Și orice spune dumnezeiasca Scriptură că este bine, se 


31 Părintele Noica, în Celălalt Noica, Editura Partener, Galaţi, 2002, p. 47. 

cuvine ca omul să urmeze. Și orice se spune în dumnezeiasca Scriptură că este 
rău și cale rătăcită, omul trebuie să evite pentru că se află în rătăcire. 

Sfântul Antonie cel Mare, în veacul III, începutul veac. IV, întrebat de un 
creștin cu privire la ce trebuie să facă pentru a se mântui, Sf. Antonie îi spune 3 
lucruri, dintre care unul este acesta: «orice faci, să aibă mărturie în Scripturi...» 
Adică orice faci în viaţă, se cuvine să te gândeşti: acest lucru se potrivește 
adevărului Scripturii?... 

Dacă am avea Sfânta Scriptură la rădăcina vieții noastre nu am mai avea 
nevoie de nimic altceva. Sf. Scriptură ne arată cum trebuie să fie o parohie, cum 
trebuie să fie o Biserică...”5%2 


Pasajul începe cu o declarație a Sfintei Scripturi ca fiind constituția 
Bisericii. O astfel de Biserică alcătuită din creştini care au această atitudine față 
de Sfânta Scriptură este cu adevărat Biserica Scripturii, Biserica Creştină, 
Biserica cea adevărată, indiferent de ce alt nume mai poartă DUPĂ calificativul 
de Creştină. 

Dar, vai!, este aşa biserica ortodoxă a zilelor noastre? După învățătura 
Preasfinţitului de mai sus, trebuie să ne rugăm Domnului să ne dea putere să 
ascultăm Cuvântul Domnului, să trăim Cuvântul Domnului, să mărturisim 
Cuvântul Domnului pentru ca lumina să se instaleze în mintea noastră, în inima 
noastră şi în conduita noastră. Dar dacă nu avem Cuvântul Domnului, dacă nu 
avem Biblia, cum ne vom putea potrivi trăirea după ea? 

Câţi dintre ortodocşi au Sfânta Scriptură? lar dintre cei care spun că o au, 
câți ştiu ce spune Scriptura despre cum se ajunge la mântuire? 

Mai învaţă apoi ÎPS Teofan că Sf. Scriptură ne arată cum trebuie să fie 
Biserica. ŞI bine ne învaţă. la atunci în mână Sfânta Scriptură, intră în prima 
biserică ortodoxă care-ţi iese în cale, deschide Scriptura și caută să găseşti în 
Scriptură toate cele care sunt în biserică. Asistă la un serviciu liturgic, tot cu 
Biblia deschisă, şi caută să urmăreşti felul cum decurge acel serviciu. Şi 
urmăreşte să vezi unde găseşti în Scriptură un preot în veșminte deosebite, 
chemat să oficieze toate cele pe care le oficiază cât și felul în care le oficiază, 
vezi apoi unde găsești în Sfânta Scriptură toate cele pe care le spune el ș.a.m.d. 
Caută în Scriptură ca să găseşti ce fel de veșminte purta Pavel, Petru, loan sau 
ceilalți apostoli care au predicat Evanghelia lui Hristos. Apoi trage concluzia. 

lată o altă autoritate cu foarte multă greutate în elita teologilor ortodocşi ai 
zilei - Sfântul Iustin Popovici. lată ce spune Sfinția Sa despre Biserică: 

„În Biserică, oamenii sunt uniţi cu Dumnezeu-omul Hristos, adică sunt 
născuţi cu EI şi de către EL; sunt transformați cu EI și de către EI; sunt răstigniți 
cu EI şi de către EI, sunt înviaţi cu EI şi de către EI, participă la înălțarea Sa şi 
cu EL; viețuiesc veşnic în EI și cu EL; simt împreună cu EI și prin El; acționează 
cu EI și prin EL. În această sobornicească divino-umanizare a omului se află 


*2 ÎPS Teofan, mitropolitul Moldovei şi Bucovinei, https://www.youtube.com/watch?v=Axnp8GXmigM, Constituţia 


Bisericii este dumnezeiasca Scriptură, accesat 7 Octombrie 2018. 

chiar mântuirea şi sfințirea sa. Neamul omenesc a fost creat în acest scop şi 
viața paradisiacă a strămoșilor noştri a fost creată în această fericită 
conlucrare cu Dumnezeu... Domnul lisus Hristos este temelia dumnezeiască 
solidă şi adâncă pentru construcția Bisericii lui Dumnezeu. El și numai El, 
Dumnezeu-omul Hristos este în chip simultan temelia Bisericii personale, 
familiale, locale şi ecumenice (1 Cor. 3:10-11). "5% 

Am mai arătat noi în parcursul acestei cărți că una dintre cele mai subtile 
tactici pe care le foloseşte vrăjmașul sufletelor noastre este indiferența noastră 
față de Sfânta Scriptură, cât şi faţă de literatura ortodoxă. Ne-am prea obişnuit 
să luăm de bun ceea ce se „vinde” pe piaţa de obşte sau ceea ce ne spune preotul 
cu privire la relația omului cu Dumnezeu. Și pe calea aceasta putem fi cel mai 
lesne înşelaţi. ÎPS Teofan ne-a învăţat mai sus să ne potrivim viaţa după ce spune 
Sfânta Scriptură, nu după ce spune Sfinţia Sa sau preotul. Preotul este şi el om, 
ca mine şi ca d-ta. Însuşi Sfântul Chiril al Ierusalimului, „doctor al Bisericii”, a 
recunoscut că şi el poate greşi. ŞI din pricina asta le spune cititorilor cărților sale 
să nu ia nimic din ele dacă nu au dovadă în dumnezeieştile Scripturi. Dar câți 
dintre preoţii noștri de azi urmează pe Chiril al Ierusalimului? Câţi preoți spun 
enoriașilor lor să nu asculte de ei decât după ce găsesc în Scriptură tot ce i-au 
învăţat e1? 

Ne arată apoi părintele Iustin că în Biserica ortodoxă, oamenii sunt uniți cu 
Dumnezeu-omul Hristos, adică sunt născuţi cu El şi de către El; sunt 
transformați cu E şi de către EL... acționează cu EI şi prin El. Să zicem că punem 
întrebările astea la o sută de ortodocşi, începând cu d-ta: ești d-ta născut cu 
Hristos şi de către Hristos? Eşti d-ta transformat cu Hristos şi de către Hristos? 
Acţionezi d-ta cu Hristos şi prin Hristos? Cum ai răspunde la aceste întrebări? Și 
oare câţi dintre ortodocşi credeţi dvs. că ar răspunde afirmativ? Sau, mai degrabă, 
câți dintre ortodocși au cunoştinţă că trebuie să fie născuţi cu Hristos şi de către 
Hristos, aşa cum scrie la Evrei 2:11 și Tit 3:5, şi că trebuie să fie transformați cu 
Hristos, aşa cum învaţă Dicţionarul de Teologie Ortodoxă, prin expresia trecuți 
într-o altă ordine de existență”? Câţi dintre ortodocşi ştiu că tot ceea ce fac trebuie 
să facă cu Hristos și prin Hristos — așa cum învaţă Sfântul Iustin Popovici? 

Catehismul creştinului drept-credincios, o carte publicată la 1995 declară că 
„Biserica este așezământul sfânt întemeiat de Domnul nostru lisus Hristos, 
pentru mântuirea credincioşilor. "34% 

Unde se mai găseşte ceva din poruncile Domnului nostru Iisus Hristos în tot 
ce se face şi se vesteşte azi în bisericile ortodoxe care pretind a fi așezământul 
Sfânt întemeiat de Domnul nostru lisus Hristos? Da, este foarte adevărat, 
Biserica înființată de Hristos la Cincizecime era așezământul Lui. Dar asta se 
vedea în trăirea lor doar atunci, la început. Dar cât mai găsești azi în biserica 


5% Părintele Iustin Popovici, Credinţa Ortodoxă și Viaţa în Hristos, editată de Buna Vestire, Galaţi 2006. Notările s-au 
făcut din ediţia electronică, Apologeticum 2006, pp. 95-97. _ 

3 Catehismul creștinului drept-credincios, tipărit cu binecuvântarea ÎPS Mitropolit lustin, al Ardealului, Sibiu, 1956, 
p. 32. 

ortodoxă din aşezământul lui Hristos? Și tocmai aici este speculația de care, cred 
eu, nu sunt conştienţi nici chiar cei care o folosesc. Se vorbeşte despre 
adevărurile bisericii primare, care sunt puse apoi pe seama bisericii din zilele 
noastre; dar cine mai ia seama la faptul că acestea sunt drepte doar ca învăţătură, 
însă, în practică, sunt înlocuite cu rituri, ritualuri şi obiceiuri omenești? 

lată ce spune mai departe acelaşi autor: 

„Biserica este apostolească, pentru că este aşezată pe temelia Apostolilor 
și prorocilor, piatra cea din capul unghiului fiind însuşi lisus Hristos (Efeseni 
2:20), adică pentru că are învățătura Domnului lisus Hristos, pe care a primit- 
o de la Sfinţii Apostoli şi ține rânduielile acestora. "5% 

lar noi întrebăm: în câte din bisericile ortodoxe ale României noastre se 
poate vedea învățătura Domnului lisus Hristos, primită de la Sfinţii Apostoli? Şi 
unde, în care din bisericile ortodoxe de pe întinsul țării noastre se ţin rânduielile 
Apostolilor? Domnul lisus Hristos ne-a lăsat toate învăţăturile Lui prin Apostoli 
care, la rândul lor le-au scris în Sfânta Scriptură. În care din paginile Scripturii 
sfinte au învăţat Apostolii ceva cu privire la clasa preoțească, cinstirea morților 
ŞI a icoanelor, închinarea la Maica Domnului și la sfinţi ş.a.m.d.? Unde au învăţat 
vreodată Apostolii măcar una din rânduielile omeneşti care se ţin la slujbele de 
înmormântate practicate azi în bisericile ortodoxe? Cine a întâlnit pe paginile 
Scripturii măcar o singură înmormântare oficiată de un preot, îmbrăcat cu 
odăjdiile preoțești și investit de oameni cu slujba preoţiei? 

Părintele Arsenie Papacioc ne prezintă astfel Biserica: 

„Realitatea de viaţă propusă de Biserică este cea revelată în chip personal 
de Dumnezeu prin Hristos. Cât despre cultura creştină, în sensul deplin al 
termenului, ea înseamnă a lucra cu Dumnezeu, a veghea la rodirea semințelor 
aruncate de EI prin Duhul Sfânt, a le «cultiva». "5% 

Avem ȘI aici condiția de viaţă a Bisericii expusă foarte limpede de către unul 
dintre cei mai importanți duhovnici ai ortodoxiei, părintele Arsenie Papacioc. 

Biserica cea adevărată este născută din coasta lui Hristos şi ascultă de 
Hristos. Biserica oamenilor este înființată de oameni și ascultă de oameni. 

Biserica cea adevărată îşi înțelege originea și continuă să trăiască în 
realitatea de viaţă revelată în chip personal de Dumnezeu, prin Hristos, adică 
prin Acela care a şi adus-o la viaţă. Cât de clar și de categoric își impune chiar 
şi biserica zilelor noastre rămânerea în ceea ce este revelaţia lui Dumnezeu în 
Hristos — dar ea face asta numai în scris! Şi când vorbim despre revelație, Sfânta 
noastră Tradiţie Ortodoxă recunoaște o singură revelație a lui Dumnezeu făcută 
omului, iar aceea este Sfânta Scriptură. În afară de Sfânta Scriptură, Sfânta 
Tradiţie Ortodoxă nu mai recunoaşte nicio altă revelație făcută de Dumnezeu 
omului. Însuşi Dicţionarul de Teologie Ortodoxă stabileşte că „Revelația lui 
Dumnezeu în lisus Hristos, este «Evanghelia mântuirii» (E. 1:13) şi constituie 


3% Catehismul creștinului dreptcredincios, tipărit cu binecuvântarea ÎPS Mitropolit Iustin, al Ardealului, Sibiu, 1956, p. 
39. 
3% Părintele Arsenie Papacioc, Singur Ortodoxia, Editura Sophia, 2008, ediţia a 2-a, pp. 106-107. 

Sfârşitul şi plinirea revelaţiei lui Dumnezeu. Ea este dată odată pentru 
totdeauna: «Cuvântul lui Dumnezeu rămâne în veac» (1 Pt. 1:25), de aceea 
cuvântul lui Dumnezeu comunicat prin insuflarea Duhului Sfânt este «Cuvântul 
Adevărului» (Ef. 1:13), «Evanghelia veșnică» (Apoc. 14:6)...”. Şi arată apoi mai 
departe tot aici că „Sfinții Apostoli sunt cei dintâi mijlocitori direcţi ai 
Evangheliei (1 Cor. 15:1, Gal. 1:12) şi de aceea descoperirea dumnezeiască s- 
a încheiat cu moartea ultimului Apostol.” lar ceea ce urmează arată atât de clar 
ce este (adică ce ar trebui să constituie) temelia Bisericii: „Propovăduirea lor, 
în care Evanghelia lui Hristos s-a păstrat în forma cea mai curată şi 
neschimbată, stă la temelia credinţei Bisericii. "5% 

În concepția Sfântului Maxim „mădularele trupului lui Hristos sunt 
creştinii, iar Biserica este trupul lui Hristos.”548 

Dacă creștinii sunt Biserica lui Hristos, de unde pretenţia că mântuirea stă 
între patru pereţi de cărămidă ai unei clădiri care este numită, de oameni, 
„biserica ortodoxă”? 

Tot părintele Papacioc spune: 

„Realizarea sau înfăptuirea poruncilor lui Hristos în viața bisericească - 
iată sarcina! "5% 

Ce frumos sună şi această cugetare! Dar, vai!, în câte dintre cele peste 
optsprezece mii de biserici ortodoxe ale României putem vorbi cu adevărat 
despre înfăptuirea poruncilor lui Hristos în viaţa bisericească? Din citatul cules 
din Dicționarul de Teologie Ortodoxă am aflat că poruncile lui Hristos, 
transmise nouă prin Apostolii Săi, sunt cele așternute pe paginile Sfintei 
Scripturi. Câte din bisericile noastre se călăuzesc în slujirea lor după poruncile 
lui Hristos din Sfânta Scriptură? 

O carte de cateheză creştină ortodoxă ne face cunoscută următoarea definiție 
a Bisericii: 

„Ce este Biserica? Biserica este obştea tuturor oamenilor care țin şi 
mărturisesc învăţătura lui Hristos... Biserica se numeşte una, pentru că Unul 
este Capul şi Întemeietorul ei, Mântuitorul lisus Hristos... Apostolească se zice 
Biserica, pentru că ține învățătura Domnului, așa cum i-a fost dată prin sfinţii 
apostoli. "350 

Biserica este, aşadar, obștea tuturor oamenilor care ţin şi mărturisesc 
învățătura lui Hristos. Asta înseamnă că, după învățătura Mitropolitului 
Mihălcescu, o biserică în care nu se ţine învățătura Domnului, aşa cum i-a fost 
dată prin sfinții apostoli, nu se poate numi Biserică ortodoxă. 

lată acum ce consideră Biserică şi Clement Alexandrinul, născut pe la 
jumătatea secolului II: 


3% on Bria, Dicţionar de Teologie Ortodoxă, Editura IBM al BOR, București, 1994, pp. 336-337. 

3% Jean-Claude Larchet, Sfântul Maxim Mărturisitorul. O introducere, Editura Doxologia, lași, 2013, p. 223. 
Părintele Arsenie Papacioc, Singur Ortodoxia, Editura Sophia, 2008, ediţia a 2-a, p. 112. 

35 Mitropolitul Irineu Mihălcescu, Catehismul Creștin Ortodox, Editura Babel, Colecţia Credința Noastră, Bucureşti, 
pp. 35 şi 37. 

„Eu nu numesc biserică locul, ci adunarea celor aleși. Adunarea celor aleși 
este un templu, pentru că primeşte în el măreaţa vredhnicie a lui Dumnezeu. În 
Biserică este consacrată o ființă vrednică de mult preţ, este consacrată Celui 
Care e vrednic de totul. "55! 

Ce frumoasă și cât de plină de adevăr este și descrierea aceasta a Bisericii! 
Dar cui îi este, de fapt, consacrată biserica ortodoxă a zilelor noastre? După 
DEX, a fi consacrat înseamnă a fi recunoscut ca autoritate. Este biserica ortodoxă 
consacrată lui Dumnezeu, despre care mărturiseşte că este vrednic de totul? 
Adică este Dumnezeu considerat ca autoritate a Bisericii? Se face acolo voia lui 
Dumnezeu, lăsată nouă în Sfânta Lui Scriptură? Se fac în biserică lucrurile și 
slujirile poruncite de Dumnezeu, care este, sau ar trebui să fie, considerat ca 
autoritate? Dacă aşa ar sta lucrurile, unde a poruncit Dumnezeu slujirea 
preoțească? O să-mi spuneţi că în Vechiul Testament. Da, aşa e. Dar dacă vrem 
să aducem preoţia Vechiului Testament, trebuie să dovedim că ne tragem din fii 
lui Aaron, pentru că preoția Vechiului Testament a fost dată lui Aaron — cartea 
leşirea 29:9. lar noi suntem români şi nu avem nimic de-a face cu Aaron al 
evreilor. 

Şi încă o observaţie foarte importantă, referitor tot la preoție. Preoţia lui 
Aaron s-a încheiat. Preoţia Noului Testament nu mai este după rânduiala lui 
Aaron, ci este după rânduiala lui Melchisedec. Găsim adevărul acesta repetat de 
trei ori în Noul Testament la cartea Evrei, capitolele 5, 6 şi 7. Iar noi, cei de azi, 
în această eră a Bisericii trăim. Unde, deci, se arată în cadrul preoţiei după 
rânduiala lui Melchisedec, îmbrăcămintea preoțească şi slujba preoţiei în felul în 
care se practică azi? Chiar aşa, poate să spună cineva ce haine purta 
Melchisedec? Apoi ce să mai zicem despre obiceiurile, riturile şi ritualurile care 
se practică la nunţi, botezuri şi înmormântări! Dacă, deci, în Biserică este 
consacrată o ființă vrednică de mult preț şi este consacrată Celui Care e vrednic 
de totul, unde putem vedea în toate practicile acestea ale bisericii de azi pe Ce/ 
consacrat? 

Cităm, din nou, din Dicţionarul de Teologie Ortodoxă: 

„ Comunitatea creștină apare ca o «ekkelesia laos tou Theouy, adunarea 
celor chemaţi de Dumnezeu, uniți prin aceeaşi credință, iubire şi nădejde, în 
care și prin care Dumnezeul cel viu pătrunde în viaţa reală a oamenilor pentru 
a-i strămuta într-o altă ordine de existenţă. Biserica îşi are originea în inițiativa 
și chemarea lui Dumnezeu și nu se inventează, nu se creează ca o asociație 
publică voluntară... 

Astfel, comunitatea creştină apare în istorie ca având o identitate unică, 
zidită după modelul pe care Iisus Hristos însuși l-a instituit. "552 

Aşa scrie, şi scrie de-a dreptul dumnezeieşte ortodoxia modernă, despre 
adevăratul înţeles al bisericii ortodoxe. Dar, vai!, unde mai poți găsi aşa ceva în 
ortodoxia contemporană? Unde se poate găsi azi acea Biserică zidită după 


35! Clement Alexandrinul, Srromata VII, 5, 29, 4. 
3% Ion Bria, Dicționar de Teologie Ortodoxă, Editura IBM al BOR, București, 1994, p. 108. 

modelul pe care lisus Hristos însuşi l-a instituit? La câţi din cei poate în jur de 
cincisprezece milioane de ortodocși români ai ţării noastre se poate vedea 
credință? Dar, atenţie!, aici vorbim despre credinţa în Evanghelie de la Romani 
10:17, nu credinţa demonilor de la Iacov 2:19. Căci nu trebuie să confundăm 
credinţa Evangheliei cu credința demonilor. Aici este vorba despre credința în 
Evanghelia Domnului și Mântuitorului nostru lisus Hristos, nu despre ea - şi 
aceasta este arătată la Evanghelia după Marcu 1:15 ca fiind al doilea pas pe 
drumul mântuirii. lar credința aceasta vine pe calea auzirii Cuvântului lui 
Dumnezeu (Romani 10:17). Credinţa creștină este un act de ascultare care-l 
schimbă pe om până la punctul de a-l face să trăiască după legile lui Dumnezeu. 
Demonii cred, dar nu ascultă de Dumnezeu şi de aceea ei nu se schimbă, rămân 
tot demoni. Cei care zic că şi ei cred în Dumnezeu, dar rămân mai departe în 
păcatele lor, adică înjură, dau celui rău, mint, se îmbată, fură, curvesc şi altele ca 
acestea, toți aceștia dovedesc fără echivoc că au credinţa demonilor — pentru că 
numai demonii învaţă la astfel de păcate. 

Spune mai departe Dicţionarul de teologie ortodoxă că biserica ortodoxă 
este formată din oameni strămutați într-o altă ordine de existență. Asta înseamnă 
că cel care au credinţa ortodoxă sunt oameni care nu mai trăiesc după sistemul 
acestei lumi, în care s-au născut. Aceștia nu mai ascultă nici de cei din casa lor, 
dacă aceştia îi abat de la Scriptură. Ei trăiesc după principii de viaţă ale lui 
Dumnezeu din cer, scrise în Scriptură, nu după păreri omeneşti. Oamenii care au 
credinţa lui Hristos în Evanghelie, sunt trecuţi într-o altă ordine de existență. Îi 
cunoști prin aceea că ei trăiesc aici jos pe Pământ, după cum învaţă Evanghelia 
lui lisus Hristos din cer. Dar pe cei care au credința demonilor îi cunoşti după 
faptul că ei trăiesc ca oamenii păcătoşi de pe Pământul de jos. Pentru că ei nu 
sunt trecuţi în ordinea de existenţă a cerului, caută să se adapteze condiţiilor 
pământeşti, să placă familiei și rudelor lor, și se adaptează culturii și religiei 
oamenilor în mijlocul cărora trăiesc. 

Dicționarul de teologie patristică. S-a publicat nu de mult un dicţionar de 
teologie patristică, îngrijit de teologi ortodocși cu înaltă pregătire şi cu tot atâta 
competență în materie. lată mai jos prezentându-ni-se un fel de tablou al 
Bisericii, aşa cum arăta ea de-a lungul secolelor: 

„Prima reflecţie patristică despre natura Bisericii este fragmentară şi se 
cunosc puţine lucruri precise despre organizarea instituțională a vieții Bisericii 
în primul secol. În literatura secolului al II-lea, se impune imageria paulină a 
Bisericii ca mireasă, trupul mistic sau templul lui Eristos (cf. 2 Clement 14) şi 
este unită cu apariția unui nou sentiment printre primii creştini, cel de identitate 
de sine. Acest sentiment s-a dezvoltat probabil repede, probabil pe măsură ce 
conflictul cu sinagoga nu se stingea, însă a devenit o schismă tot mai adâncă şi 
permanentă pe măsură ce tot mai mulţi convertiți provenind dintre neamuri 
adoptau creştinismul. În Prima epistolă a lui Clement, întâlnim o reverberaţie 
semnificativă a dorinței pauline de reglementare a statutului «bisericilor de 
casă» care evoluaseră în ceva mai amplu. Această lucrare oferă o imagine 

despre ecleziologia și organizarea Bisericilor din Roma şi Corint la începutul 
secolului al II-lea... Pe la sfârșitul secolului al II-lea, problema unităţii Bisericii 
a devenit din ce în ce mai acută şi mai concretă și această idee va fi cea care 
începe să domine ecleziologia patristică în secolul al III-lea. "55% 

Unde se pot vedea în toată descrierea aceasta ritualurile, icoanele, ierarhia, 
îmbrăcămintea preoțească şi toate cele câte se văd şi se practică azi în bisericile 
ortodoxe? 

Acelaşi dicționar ne face cunoscut mai departe: 

„Biserica este comunitatea celor care urmează calea vieții” (Didahia 1, I- 
6; 2; Barnabas 18-21; Păstorul lui Herma, Porunci).35% 

Întrebăm: dacă, și pentru că Biserica este comunitatea care urmează calea 
vieţii, sunt toate rânduielile, slujbele şi ritualurile din biserica zilelor noastre, 
parte din calea vieții? Şi pentru că Domnul lisus este Calea (loan 14:6), merge 
biserica de azi pe Calea aceasta a învățăturilor Lui? 

Atanasie cel Mare: „Să vedem însă pe lângă acestea și predania cea de la 
început şi învățătura și credința Bisericii universale, pe care a dat-o Domnul, 
au propovăduit-o apostolii şi au păzit-o Părinţii. Pe ea s-a întemeiat Biserica — 
şi cel ce cade din ea nu mai este şi nu se mai numeşte creștin. "355 

Se vorbeşte cu atâta pompă despre biserica ortodoxă ca fiind singura 
biserică adevărată. Şi noi zicem: amin! Dar întrebăm, poate biserica ortodoxă 
contemporană să spună că este, într-adevăr, Biserica pe care a dat-o Domnul, au 
propovăduit-o apostolii și au păzit-o Părinţii? A dat Domnul Hristos şi au 
propovăduit Apostolii Domnului lucrurile și ritualurile din biserica ortodoxă de 
azi? Se vorbește aici despre predania cea de la început și învățătura şi credința 
Bisericii universale, pe care a dat-o Domnul, au propovăduit-o apostolii şi au 
păzit-o Părinţii. Unde sunt în biserica de azi prevederile predaniei de la început? 
Și câți dintre cei 15 sau 16 milioane de ortodocşi români au cunoştinţă de aceste 
predanii, câţi le-au citit şi câți le-au aplicat? Unde sunt în biserica de azi 
învățătura şi credința Bisericii universale, pe care a dat-o Domnul, și au 
propovăduit-o apostolii? 

Un îndrumător bisericesc tipărit în vremurile noastre la Sibiu este de părere 
că: 

„Biserica cea adevărată este Biserica Ortodoxă, pentru că ea singură este 
drept-credincioasă, adică ea are credința cea dreaptă, ea singură păstrează 
neschimbate şi fără nici o abatere învățătura și rânduielile Domnului şi 
Mântuitorului nostru lisus Hristos, aşa cum le-au predat sfinţii Apostoli... "55 

Şi noi zicem: amin! Dar poate biserica ortodoxă de azi să dovedească faptul 
că ea singură păstrează neschimbate și fără nici o abatere învăţătura şi 


35 Pr. Anthony MeGuckin, Dicționar de Teologie Patristică, referent ştiinţific prof. univ. dr. Ştefan Munteanu, Editura 
Doxologia, lași, 2014, pp.60-61. 

35% Pr. Anthony MeGuckin, Dicţionar de Teologie Patristică, p. 371. 

355 Atanasie cel Mare, Scrieri, Epistola întâi către Serapion, 28, Editura IBMO Bucureşti, 1988, colecţia Părinţi şi 
scriitori bisericești. 

55 Îndrumător bisericesc, 1989, Sibiu, Tiparul tipografiei eparhiale, p. 133-135. 

rânduielile Domnului şi Mântuitorului nostru lisus Hristos, aşa cum le-au 
predat sfinţii Apostoli? 

Ceea ce tocmai am spus noi acum este întărit aşa cum se cuvine şi de 
comentariul următor: 

„Judece oricine. Unde e adevărul? 

Adevărul nu poate fi decât unde a rămas statornic. Adevărul nu poate fi 
acolo unde s-a schimbat după mintea oamenilor, mânaţi de mândrie și, de fapt, 
aflați sub păcat. EI nu poate fi acolo unde unii au acomodat Sfânta Scriptură 
după interesele oamenilor "35 

Părintele Noica scoate în evidență abaterea ortodoxiei moderne de la 
dreptarul ei: 

„Cu toate acestea nu sunt orb ca să nu văd anumite deformări, care sunt 
devieri de la Tradiţia adevărată şi de aceea, noi, ortodocşii, trebuie să măturăm 
propria noastră casă. "358 

Scriptura şi Tradiţia. Aducem acum un citat din cartea Scriptura şi Tradiţia, 
scrisă de doi teologi ortodocşi americani, care se bucură de cea mai mare 
autoritate în ortodoxia americană. lată cum ni se prezintă aici raportul dintre 
Biserică şi Sfânta Scriptură: 

„În Biserica primară, Scriptura era folosită ca drept canon, ca «măsură» 
a adevărului... Pe de o parte, Scriptura apare ca fiind baza autorităţii Bisericii... 
Stabilind astfel canonul Scripturii, Biserica, prin urmare, a stabilit Scriptura ca 
drept canon în definirea regulii credinţei."55 

Mitropolitul Filaret al Moscovei, o mare personalitate a clerului Rusiei, 
explică foarte clar care sunt raporturile dintre Scriptură şi Tradiţie: 

„Biserica Greacă (Ortodoxă) recunoaște Sfânta Scriptură ca judecător 
suprem al disputelor despre credinţă, susținând, în acord cu Evrei 3:12, că toate 
hotărârile sinoadelor şi tradițiile sinoadelor să fie cercetate în raport cu ea şi 
să fie respinse învățăturile care nu se găsesc în ea, de vreme ce textele din 
Galateni 1:8-9 şi 1 Corinteni 4:6 opresc cu severitate orice adaos la Sfânta 
Scriptură. 350 

Ca să putem vedea din nou cât de bine vorbește în scris ortodoxia 
contemporană despre adevăr, aducem un citat dintr-un manual care se predă în 
facultăţile teologice din România. Şi iată ce învaţă studenţii de azi în şcoală, ei 
care sunt preoții de mâine: 

Manualul de Îndrumări misionare. „Căci numai rămânând pe temelia 
apostolilor și a proorocilor, piatra din capul unghiului fiind Însuşi lisus Hristos 
(Efeseni 2: 20), Biserica lui Hristos asigură condițiile pentru însușirea mântuirii 


357 Citat dintr-un articol apărut în Telegraful Român nr. 17-18, p. 2 la Sibiu, 1994. 

35 Pr. Eugen Drăgoi şi pr. Ninel Ţugui, în Celălalt Noica, Editura Partener, Galaţi, 2002, p. 184. 

35 Chrisostomos and Auxentios, Scripture And Tradition, Center for Traditionalist Orthodox Studies, Etna, California, 
1999, p. 25. “...in the Early Church, Scripture was used as the canon, or measure of truth”. 

50 Mitropolitul Filaret al Moscovei, Ortodoxia, dec. 1963, p. 392. 

celor care îi aparțin, altfel ar fi o simplă comunitate religioasă sau, mai exact o 
anumită comunitate socială cu implicaţii religioase. "351 

Cât de deosebit ar arăta bisericile ortodoxe ale zilelor noastre dacă preoţii ar 
practica lucrurile pe care le-au învăţat la şcoală! Dacă ei ar încerca să slujească, 
rămânând pe temelia apostolilor şi a proorocilor, piatra din capul unghiului fiind 
Însuşi lisus Hristos, atunci am avea Biserica Creştină a lui Hristos. 

Cine va da cuvenita luare aminte la învăţăturile dumnezeiești ale acestui 
sfânt mare, nu va putea să se mai joace de-a biserica ci o va lua cu toată 
seriozitatea. Și chiar se va cutremura numai la gândul de a face voia vreunui om 
în Biserică: 

Sf. Clement Romanul. Cine va da cuvenita luare aminte la învăţăturile 
dumnezeiești ale acestui sfânt mare, nu va putea să se mai joace de-a biserica, ci 
o va lua cu toată seriozitatea. ȘI chiar se va cutremura numai la gândul de a face 
voia vreunui om în Biserică: 

„Deci fraților, dacă vom face voia lui Dumnezeu, Tatăl nostru, vom face 
parte din Biserica cea dintâi, cea duhovnicească, cea creată înainte de soare şi 
de lună; dar dacă nu vom face voia Domnului, vom face parte din Scriptura care 
zice: A ajuns casa Mea peșteră de tâlhari. Să alegem deci, să facem parte din 
Biserica vieții, ca să ne mântuim. "552 

Se cuvine să fim serioşi cu noi înşine, dar, mai ales, serioşi cu Dumnezeu. 
Care dintre cele două calificative pe care le prezintă Sfântul Clement în citatul 
de faţă, se potriveşte cel mai bine bisericii ortodoxe a zilelor noastre? Să ne dăm 
răspunsul fiecare în dreptul nostru. 

Şi să luăm aminte, aici ne vorbeşte unul dintre sfinții care a trăit pe vremea 
apostolilor. Data naşterii Sf. Clement nu este cunoscută. Se cunoaşte doar că a 
murit la anul 98 d.Hr. El a fost ucenic al Sfinților Apostoli Petru şi Pavel din 
ultima perioadă a şederii acestora la Roma (anii 60 d.Hr.). 

Revenind acum la manualul de şcoală Îndrumări misionare o să rămânem 
muţi de uimire cu privire la discrepanţa dintre ceea ce învaţă elevii seminarelor 
ortodoxe pe băncile şcolii şi ce practică ei, apoi, pe teren: 

„Apostolicitatea este însuşirea care arată că Biserica Ortodoxă a păstrat 
întreagă și neschimbată învățătura lui Hristos, aşa cum au comunicat-o sfinţii 
apostoli, că ea stă pe temelia apostolilor şi este expresia plenară a Tradiţiei 
apostolice. "365 

Ce se poate vedea din Apostolicitate în bisericile de azi? Care dintre 
practicile bisericii ortodoxe a zilelor noastre pot fi arătate în Scriptură că au fost 
rânduite şi practicate de Apostoli? 


3 Îndrumări Misionare, lucrare elaborată de un colectiv de autori de la Institutul Teologic Universitar din București, 
coordonator Pr. prof. dr. Dumitru Radu, Editura IBM al B.O.R., 1986, p. 37. 

32 Sf. Clement Romanul, Cărre Corinteni (II), apud Scrierile Părinților Apostolici 1, Editura IBM al BOR, Bucureşti 
1979, p. 100. 

33 Îndrumări Misionare, lucrare elaborată de un colectiv de autori de la Institutul Teologic Universitar din Bucureşti, 
coordonator Pr. prof. dr. Dumitru Radu, Editura IBM al B.O.R., 1986, p. 417. 

Nici Fericitul Augustin nu aminteşte nimic despre clădiri somptuoase de 
biserici, slujbe costisitoare, icoane, ritualuri etc., ci el este de părere că „Biserica 
este poporul credincioşilor răspândit pe tot pământul "5% 

Aceia care doresc să cunoască mărturii contemporane despre adevărata 
Biserică Ortodoxă să ia aminte la declarația părintelui Mark-Antoine: 

„Biserica este familia celor care Îl iubesc pe Hristos, a ucenicilor Săi, a 
iubitorilor de Hristos. Ei sunt cei ce se străduiesc să-L urmeze și să trăiască cu 
EI în toate zilele, să-l facă voia, să facă ceea ce doreşte EL, ei sunt aceia care 
iubesc ceea ce iubeşte întru totul El. În Sfânta Evanghelie femeile mai ales sunt 
cele care au arătat ce înseamnă să-L urmezi pe Hristos. "565 

ŞI tot Sfinţia Sa ne spune mai departe: 

„După Hristos, noi trăim cu credința în cuvântul Apostolilor. De aceea, 
Biserica se numeşte «apostolică». Biserica este Tradiţia Apostolilor, Tradiţia 
Evangheliei lăsată prin Sfinţii Apostoli, este Tradiţia apostolică ajunsă până la 
noi. ...Pentru Părinţi, Biserica primară, aşa cum este ea descrisă în Faptele 
Apostolilor, este o referință constantă. Acestui mod de viață ar trebui să ne 
supunem şi noi. "36 

Unde se vede astăzi trăirea după Hristos în biserica ortodoxă? Unde se vede 
credinţa în cuvântul Apostolilor din practicile bisericii ortodoxe de azi? Care din 
practicile şi ritualurile practicate azi în biserica ortodoxă ar putea fi calificate 
drept învăţătura Apostolilor? 

lată și un citat, cu foarte mare greutate, al părintelui Arsenie Papacioc: 

„Pierderea, măcar parţială, a ceea ce ni s-a dat prin Revelaţie atrage după 
sine schimbarea vieţii întregului «corp» al uneia sau alteia dintre Biserici. "56 

Am luat noi seama la ce ni se spune aici? Şi, ca să fiu sigur că înțelegem 
greutatea acestei afirmaţii o să facem cunoscut că este întemeiată ferm pe 
Cuvântul cel veşnic şi neschimbat al lui Dumnezeu. Ni se face astfel cunoscut la 
Galateni 1:8-9 că dacă primim o altă Evanghelie decât cea dată nouă prin Duhul 
Sfânt, ne aşezăm sub blestemul lui Dumnezeu, chiar dacă însuşi marele Apostol 
Pavel ne-ar aduce-o. 

Obiceiurile, veșmintele preoțești, ritualurile săvârșite la nunţi, botezuri 
şi înmormântări, banii care se încasează pentru slujbe şi o mie şi unul de alte 
obiceiuri practicate în biserica ortodoxă de azi, se găsesc acestea pe tot întinsul 
Noului Testament? 

Părintele Iustin Popovici ne face cunoscut că „Toţi membrii Bisericii sunt 
sfinți. "36% Ceea ce găsim aici, deci, este adevărul că toţi membrii Bisericii sunt 
sfinţi (asta numai în cazul în care vorbim despre adevărata Biserică). Întrebăm 


5% Fer. Augustin, Migne, t, 38, col. 1231, Cuv. 267, 4. 

3% Părintele Marc-Antoine Costa de Beauregard, Rugaţi-vă neîncetat, Editura IBMBOR, București 1998, pp. 10 şi 220. 
3% Părintele Marc-Antoine Costa de Beauregard, Rugaţi-vă neîncetat, Editura IBMBOR, Bucureşti 1998, pp. 56, 68, 69. 
3%7 Părintele Arsenie Papacioc, Singur Ortodoxia, Editura Sophia, 2008, ediţia a 2-a, p. 113. 

3% Părintele Iustin Popovici, Credința Ortodoxă și Viaţa în Hristos, editată de Buna Vestire, Galaţi 2006. Notările s-au 
făcut din ediţia electronică, Apologeticum 2006, p. 53, la partea a doua, Crezul. 

atunci, de unde au apărut în cazul acesta rangurile de sfinți ca rang deosebit 
acordat numai unora? 


e Unaltsetde mărturii 


Abaterea bisericii de azi de la originile ei este o chestiune foarte serioasă și 
vom dovedi aceasta printr-un alt set de mărturii ale Sfintei Tradiţii Ortodoxe. 
Adevărul este că, aşa cum declară în scris Dicţionarul de Teologie Ortodoxă, 
Scriptura are autoritate supremă în biserica ortodoxă a zilelor noastre. Dar, 
lăsând deoparte trista realitate a faptului că ce scrie nu se face, vreau să scot în 
evidență recunoaşterea adevărului Sfintei Scripturi de către biserica de azi, fie 
chiar şi numai în scris. lată şi alte mărturii pe tema aceasta: 

ÎPS Teofan. „Mântuitorul a răspândit în lume Descoperirea dumnezeiască 
prin Sfinţii Săi Apostoli şi Ucenici, în Biserica întemeiată de EI şi intrată în 
istorie la Cincizecime. "5% 

Potrivit învăţăturii ÎPS Teofan, prin intermediul acestei cărţi de învăţătură a 
credinţei ortodoxe, adevărata Biserică este Biserica întemeiată de EI, (de 
Hristos), şi intrată în istorie la Cincizecime, prin intermediul căreia Mântuitorul 
a răspândit în lume Descoperirea dumnezeiască prin Sfinţii Săi Apostoli şi 
Ucenici. În cazul acesta, întrebăm: ce se poate spune despre riturile, ritualurile 
(cele mai multe fiind chiar păgâne) şi obiceiurile introduse în Biserica intrată în 
istorie la Cincizecime? Putem noi spune că sunt introduse de Hristosul Care a 
întemeiat-o? 

lată o altă meditaţie demnă de citit cu privire la Biserică: 

Din cartea Meditaţie asupra Bisericii: „Trebuie crezut Biserica şi nu în 
Biserică. Cele trei persoane ale Sfintei Treimi, aşadar... credem în ele în așa fel 
încât în ele ne stabilim credința noastră. Dar, modificând forma stilistică, 
mărturisim a crede sfânta Biserică şi nu în Biserica sfântă; astfel, printr-un mod 
diferit de a vorbi Dumnezeu, creator a toate, este distins de lucrurile create... "5% 

Admiţând că este relativ dificil să prindem în întregime profunzimea acestui 
gând am să fac un scurt comentariu. Deosebirea dintre cele două sintagme, 
sfânta Biserică şi Biserica sfântă, stă în accentul pus pe sfinţenie — nu pe 
Biserică. Şi este aşa, deoarece, acolo unde nu se începe cu sfinţenia lui 
Dumnezeu, acolo poate fi orice, dar în niciun caz nu poate fi Biserica înfiinţată 
de Hristos, Dumnezeu-omul. 

Renumitul preot Andrew Louth face o constatare foarte interesantă şi tot 
atât de adevărată: 

„Hristos nu este limitat la Biserica Sa, EI Se poate revela pe Sine în multe 
feluri în creaţia Sa — deopotrivă prin intermediul creaţiei înseși și, de asemenea, 


3% ÎPS Teofan, Mitropolitul Moldovei și Bucovinei, Învățătura de Credinţă Ortodoxă, Editura Doxologia, 2009, p. 8. 
37 Pars prima, c. 10, n. 23, apud Henri de Lubac, Meditaţie asupra Bisericii, Editura Humanitas, București, 2004, p. 33 
(subsol). 

al oamenilor care, cu sinceritate și dragoste, se deschid spre Taina ascunsă a 
lui Hristos, Cuvântul sau Logosul lui Dumnezeu. "37! 

Ceea ce vrea sfinția sa să ne comunice aici este ceva deloc pe placul acelora 
care 1ubesc ortodoxia, ca simplă religie moartă. Religia ortodoxă nu vrea să 
recunoască ortodox decât pe cei care practică riturile şi ritualurile ei omenești 
(atenţie, nu vorbim aici despre credinţa vie ortodoxă care îl metamorfozează pe 
păcătos, ci despre o instituţie religioasă moartă). Adevărul rămâne însă că TOŢI 
aceia care se deschid spre Taina ascunsă a lui Hristos, Cuvântul sau Logosul lui 
Dumnezeu (ceea ce nu are nimic de-a face cu o religie a omului de pe Pământ, 
fie ea chiar şi ortodoxă), numai aceia vor avea parte de El. Și cui îi place, poate 
să-i numească şi ortodocşi. 

Preotul MeGukin. Următorul citat aparține preotului MeGukin: 

„Cele mai vechi scrieri ale Părinților Apostolici sunt puternic influențate 
de ideea cvasi-apocaliptică a celor două căi (ale binelui şi răului, vieții şi morții) 
așternute înaintea omului. Biserica este comunitatea celor care urmează calea 
vieții (Didahia 1, 1-6; 2; Barnabas 18-21; Păstorul lui Herma, Porunci). "352 

lată aici o imagine a Bisericii foarte timpurie, pe la anii 300, a lui Sf. 
Atanasie cel Mare: 

Eusebiu Popovici. „În felul acesta s-a ajuns prea curând la o stare pe care 
Sf. Atanasie cel Mare o deplânge cu aceste cuvinte: «Odinioară vasele bisericii 
erau de lemn şi creștinii de aur, astăzi sunt vase de aur și creştinii de lemn. » "35 

Şi tot în timpul acesta notăm o altă procedură, inventată în vremurile 
postapostolice. Istoria ne face cunoscut că „uzurile simbolice existente, care 
aveau rădăcini adânci în Testamentul Vechi, spre exemplu cel al tămâierii, al 
candelelor şi al lumânărilor, devin generale. 34 lar asta în ciuda faptului că 
preoţia Noului Testament nu mai este după rânduiala lui Aaron, ci după 
rânduiala lui Melchisedec. 

Ne oprim aici cu mărturiile aduse de Sfânta Tradiţie cu privire la ceea ce 
trebuie să fie Biserica cea cu adevărat Ortodoxă. Mai atrag încă odată atenția 
asupra faptului că aceste mărturii sunt luate din tradiția pe care biserica de azi 
susține cu multă mândrie că o ţine. 


37! Pr. Andrew Louth, Introducere în Teologia Ortodoxă, Editura Doxologia, laşi, 2014, p. 164. 

52 Pr. Anthony MceGuckin, Dicţionar de Teologie Patristică, ref. ştiinţific prof. univ. dr. Ştefan Munteanu, Editura 
Doxologia, lași, 2014, p. 371. 

37 Eusebiu Popovici, Istoria Bisericii Universale, vol. 2, p. 262. 

3 Busebiu Popovici, Istoria Bisericii Universale, vol. 2, p. 406. 

Biserica văzută în Scriptură 


Trebuie să încep cu o scurtă lămurire. Se cuvenea ca și în cadrul acestui 
capitol să urmez aceeaşi ordine, în sensul de a prezenta mai întâi punctul de 
vedere al Sfintei Scripturi şi apoi cel al Sfintei Tradiţii. Dar în cazul capitolului 
Biserica am început direct cu perspectiva Sfintei Tradiţii. Am vrut să liniştesc 
pe toţi aceia care sunt foarte „zeloşi” în apărarea tradiției ortodoxe, 
demonstrându-le care este cu adevărat tradiția autentic ortodoxă, în materie de 
biserică. 

Amintesc încă odată mărturia Dicţionarului de Teologie Ortodoxă, care 
adeverește că Biserica cu adevărat Creștină nu este o instituție, nu este o 
organizație, nu este o invenţie, nu este o născocire, nu este un vis al cuiva, nu 
este un mit. Biserica este ceva care depăşeşte, la modul absolut, orice ar putea 
să-şi imagineze bietul om, creatura lui Dumnezeu. Imaginea adevăratei Biserici 
Creştine nu poate ajunge la mintea şi nici măcar imaginația celei mai strălucite 
minți omeneşti. Biserica autentic creștină a lui Dumnezeu este atât de departe de 
capacitatea de înțelegere a minții omeneşti pe cât este de departe cerul de 
Pământ. Biserica nu e de pe Pământ, ci este născută din coasta Dumnezeului- 
Om lisus Hristos. Ce ar putea să priceapă omul păcătos de jos, de pe Pământ, 
despre Biserica lui Dumnezeu de sus din cer?!? Tocmai de aceea avem nevoie 
de Sfânta Scriptură, care să ne descopere adevărata Biserică a lui Hristos. Căci, 
vorba PS Damaschin: „Noi nu L-am putea cunoaște pe Dumnezeu dacă El nu 
ne-ar spune ceva despre El. Cum am putea pătrunde în tainele Lui dacă El nu 
ne-ar descoperi tainele Lui, dacă nu ne-ar spune câte ceva despre EI atât cât 
nouă ne este de folos? "35 

Biserica lui Hristos este o entitate cerească. Ea este o existență spirituală 
care trăieşte prin Duhul Sfânt al lui Dumnezeu în ființe umane, în copiii lui 
Dumnezeu. Este un organism spiritual viu, veşnic viu - trupul mistic al lui 
Hristos din cer, aflat în pelerinaj aici, jos, pe Pământ. Aşa cum citim la 1 
Corinteni 2:27, noi, credincioşii, suntem trupul lui Hristos şi mădulare ale 
trupului Său; iar EI este Capul nostru, al Bisericii — Efeseni 5:23. Tot ce se face 
în Biserică şi toate rânduielile care sunt în funcţiune — desigur, se înţelege că aici 
vorbim despre Biserica ideală — sunt expresia poruncilor şi rânduielilor Sfintei 
Scripturi. lar biserica ortodoxă, ni se spune în acel motto din titlul capitolului, 
crede aceasta chiar mai mult decât protestanții. Şi aceasta în ciuda faptului că, în 
timp ce îşi afirmă în scris credința în Sfinta Scriptură, în viața de zi cu zi practică 
alte obiceiuri. Dar nouă aşa ni se spune, așa citim şi așa credem. Și dacă Kalistos 
Ware afirmă că Ortodoxia crede în Biserica Scripturii chiar mai mult decât 
protestanții, sfinția sa face această afirmație bazat pe ceea ce a învăţat de la 
marele ierarh al Bisericii Ortodoxe, Sfântul loan Gură de Aur. Am amintit deja 


37 PS Damaschin, https://www.youtube.com/watch?v=fH-Uin-fYzI „La ce foloseşte un trup sănătos în care stă un suflet 
bolnav? - PS Damaschin” 

că Sf. loan Gură de Aur ne învaţă ca „lăsând la o parte ce gândeşte cutare sau 
cutare, toate să le cercetaţi şi să le căutaţi în Sfintele Scripturi, şi, găsind acolo 
adevărata bogăţie, pe aceasta să o vânăm, ca astfel să ne bucurăm și de 
veşnicele bunătăți. "376 


e Ce zice Scriptura despre originea Bisericii 


Am vorbit până aici despre ceea ce spune Sfânta Tradiţie, începând încă din 
anii timpurii, chiar din vremea Bisericii primare, în legătură cu Biserica. În 
acelaşi timp însă am amintit deja destul de mult o seamă întreagă de texte biblice 
care lămuresc entitatea dumnezeiască a Bisericii lui Hristos. Aici am să amintesc 
numai un singur text din Sfânta Scriptură, chiar şi pe acesta foarte telegrafic, de 
la Matei 16:13b, şi 16-18: 

„«Cine zic oamenii că sunt Eu, Fiul Omului?...» Răspunzând, Simon-Petru 
a zis: «Tu eşti Hristosul, Fiul lui Dumnezeu Celui viu.» lar lisus, răspunzând, i- 
a zis: «Fericit eşti, Simone, fiul lui Iona, că nu trup şi sânge ţi-au descoperit ție 
aceasta, ci Tatăl Meu Cel din ceruri. Și Eu îţi zic ţie că tu eşti Petru și pe această 
piatră voi zidi Biserica Mea și porțile iadului nu o vor birui.» ” 

Mărturisirea aceasta făcută de Petru nu era a lui, ci era descoperirea Tatălui 
ceresc, aşa cum Însuşi Hristos i-a confirmat lui Petru. Deci, se vede limpede aici 
că nu gândul și lucrarea omului stau la temelia Bisericii, ci gândul şi lucrarea lui 
Dumnezeu din cer, de unde a primit Petru revelaţia. Insist foarte mult să arăt că 
Petru este doar primitorul revelației lui Dumnezeu. Omul nu are niciun fel de 
amestec aici. Biserica este concepută și adusă la ființă de Dumnezeu, şi tot 
Dumnezeu a făcut-o cunoscută și aici pe Pământ, printr-o revelaţie făcută 
Apostolului Petru. Numai cineva care ignoră adevărurile Sfintei Scripturi ar 
putea crede că o biată creatură de pe Pământ, un muritor păcătos, plin de 
slăbiciuni, atât înainte, cât şi după convertire, ar fi putut aduce la ființă Biserica 
lui Hristos Cel veşnic, din cer, al Dumnezeului din veșnicii. 

Faptul că Domnul Hristos este Stânca sau Piatra din capul unghiului este 
afirmat şi de prorocii Vechiului Testament — în Psalmul 117:22, Isaia 28:16, 
precum şi în alte texte. lar în Noul Testament găsim aceasta la 1 Petru 2:6-7, 
Romani 9:33, | Corinteni 10:4. 

În același timp este foarte interesant să notăm următorul fapt. Nu este deloc 
întâmplător că Petru este acela care amintește despre Domnul lisus în Noul 
Testament ca fiind piatra din capul unghiului. De aici se vede iarăşi că lui nu i-a 
trecut prin minte să se socotească născătorul Bisericii. 

Însă cel mai semnificativ text este acela din Isaia 28:16: „Pentru aceasta 
așa zice Dumnezeu: Pus-am în Sion o piatră de încercare, piatra din capul 
unghiului, de mare preț, bine pusă în temelie; cel care se va bizui pe ea, nu se 
va clătina. ” 


37 Sfântul loan Gură de Aur, Tâlcuiri la Epistola a doua către Corinteni, Omilia XIII. 

Cel mai puternic duşman este moartea. Cine învinge moartea este cu 
adevărat puternic, cu adevărat biruitor. Toţi marii luptători şi eroi pe care i-a 
cunoscut omenirea, până la urmă, au fost biruiți de moarte — Petru fiind unul 
dintre ei. Cele mai puternice vieţuitoare de pe pământ sunt şi ele biruite de 
moarte. Moartea a triumfat asupra tuturor până în prezent, afară de un singur caz: 
Domnul lisus Hristos! EI a biruit acest neînvins vrăjmaş, pentru totdeauna. ȘI, 
datorită acestui fapt, Biserica, avându-L pe EI ca temelie, nu va putea fi biruită 
de moarte. 

Viaţa Pietrei din capul unghiului se transmite tuturor pietrelor vii care 
alcătuiesc măreaţa clădire a Bisericii, căci nimic mort nu este în această casă. 
Toate pietrele sunt vii şi de aceea pot birui moartea şi să trăiască veşnic împreună 
cu veșnicul Dumnezeu. Toţi aceia care au primit nașterea cea de a doua prin cei 
trei pași porunciţi de lisus la Marcu 1:15 şi Marcu 16:16, cât şi înnoirea cu Duhul 
Sfânt, despre care se vorbeşte la loan 3:3-5 şi Tit 3:5, toţi aceștia născuţi din 
Dumnezeu (loan 1:13) vor trăi veşnic cu EI. 

O biserică moare dacă doctrina esențială este pervertită, aşa cum un om 
moare dacă i se taie gâtul. În Efeseni 2:20 este scris: „Zidiţi fiind pe temelia 
apostolilor şi a proorocilor, piatra cea din capul unghiului fiind Însuşi lisus 
Hristos.” Numai dacă stă pe temelia aceasta, adică pe Cuvântul scris al lui 
Dumnezeu, mai este Biserică. Abia atunci este ea cu adevărat „stâlpul şi temelia 
adevărului” (| Timotei 3:15). Orice adaus din partea omului care este sub 
sentinţa morții ar face-o şi pe ea supusă morții. 

După acest semn poți deosebi cu toată exactitatea Biserica lui Hristos de 
bisericile oamenilor. Biserica lui Hristos nu are nimic omenesc în ea, după cum 
Hristosul care a clădit-o nu făcea nimic care venea din firea Lui omenească, ci 
numai pe cele ale lui Dumnezeu (loan 5:19). Oricare biserică din lumea asta care 
practică una, două sau mai multe învățături, ritualuri, obiceiuri și orice fel de 
practici ale omului de pe Pământ nu poate fi luată la cer. Aceasta este o biserică 
falsă, omenească, mincinoasă, supusă morții prin definiție, încă înainte de a fi 
chiar înfiinţată. Căci aşa cum citim la Apocalipsa 21:27, „nimic pângărit şi 
nimeni care e dedat cu spurcăciunea şi cu minciuna ” nu va intra în cerul lui 
Dumnezeu. 

Vreau să mai adaug în încheiere un citat al preotului Patriciu Vlaicu, în 
legătură cu relația dintre membrii unei adevărate biserici ortodoxe: 

„Mădularele în Biserică sunt complementare. Ar trebui să mă întreb, eu, ce 
loc am în Biserică? Cum pot eu să-mi asum responsabilitatea în Biserică? Și 
cum pot s-o trăiesc în mod firesc așa cum a lăsat-o Dumnezeu, nu cum eu după 
gândurile mele mi-aş dori să fie. 

Și ceva foarte important. Cred că ne-am putea întreba serios, Doamne, ce 
ai pus Tu în mine ca vocaţie, cum aș putea eu să fiu mădular pentru celălalt, să 
fiu parte din mântuirea fratelui meu? Sunt în zilele astea oameni care trăiesc ca 
pe front în jertfelnicie, într-o dăruire până la moarte. Se așteaptă ceva de la 
mine dar, să fiu atent, nu cumva să vreau să Jac altceva decăt vrea Dumnezeu 

de la mine. Ca nu cumva eu să mă duc într-o direcție pe care n-o binecuvântează 
Dumnezeu. "577 
Încheiem acum descrierea aceasta cu următorul citat al Sfintei Scripturi: 
Efeseni 2:21-22: „Întru EL, orice zidire bine alcămită creşte ca să ajungă 
un locaş sfânt în Domnul, În care voi împreună sunteți zidiţi, spre a fi locaş al 
lui Dumnezeu în Duhul.” 


377 Pr. Patriciu Vlaicu - „Spre ce învățături duhovnicești ne poate orienta criza prin care trecem”, 
https://www.youtube.com/ watch?v=ge21nUx7N60, accesat în aprilie, 2020. 

Incheiere 


Încheiem scrierea acestei cărţi printr-un citat cules din Nou/ Testament 
ortodox de la 1857, citat care se potriveşte cu starea de suflet în care s-a scris şi 
cartea pe care o ţineţi în mână: „Toată această osteneală s-au făcut prin mila lui 
Dumnezeu, cu dorința de adevăr, nu de osândire a mai marilor şi a fraţilor lor ce 
din neștiință greşesc, pentru că nu a noastră este judecata, ci a Domnului. Nici 
părând a fii mai presus de cineva căci tuturor s-a poruncit: «Cui i se pare că stă, 
să ia aminte să nu cadă». Ci nădăjduim, din râvnă curată pentru păzirea dreptei 
credințe spre mântuirea tuturor. Cerem și cuvenita iertare pentru cele ce din 
neștiință ca niște oameni am greșit. 

Știm sigur şi cunoaştem că tot cel iubitor de adevăr va primi certitudinea 
dreptei credințe, după Cuvântul lui Dumnezeu ce zice: «De va voi cineva să facă 
voia Lui, va cunoaște pentru învățătura aceasta, oare de la Dumnezeu este, sau 
eu de la mine grăiesc...» (loan 7:17-18). Bunul Dumnezeu cel în Treime închinat 
și slăvit să dăruiască tuturor mila sa, prin lisus Hristos Domnul şi Mântuitorul 
nostru, Lui fie cinstea, puterea și slava în veci, Amin. ” [sic]5"8 


37% Noul Testament al Domnului și Mântuitorului nostru lisus Hristos, 1857, tipărit cu voia şi blagoslovenia prea sfinţilor 
episcopi ai principatului României, după cel mai ales model dat de prea sfinţia lor, a cincea ediţie, Bucureşti. Această 
reeditare apare cu binecuvântarea Prea Sfinţitului Galaction, Episcop de Alexandria, Alexandria, p. 575. 

